
Tatălui meu, Panayotis I. Papageorgiadis, care m-a învăţat 
că orice afacere, fără strategie, muncă, inovaţie și orientare 
către client, e sortită eșecului. 


Mamei mele, Sophia Papageorgiadou, care m-a învăţat şi 

MINOTAURUL A FOST RĂPUS! 


Povestea labirintului românesc (al imobiliarelor şi nu numai!) 
devine mult mai convingătoare spusă de un grec, care o cunoaş- 
te, de două ori, de la sursă. Aceasta - Ilias P. Papageorgiadis - o 
ştie, o dată, din şarada mitologică proprie culturii în care a 
crescut şi s-a format, însă a aprofundat-o şi aici, la noi, la faţa 
locului, din 2004 până azi, în calitate de coordonator al agen- 
ei MORE Real Estate, dar şi de blogg-er pasionat 
(www .realinromania-blog.com), extrem de proactiv în relația cu 
cititorii săi. (De altfel, cartea de față constituie o selecţie 
inspirată de postări recente de pe blog-ul său.) 


Labirintul cretan din Knossos, construit de Dedal pentru regele 
Minos cu scopul de a ţine captiv Minotaurul, reprezintă o 
metaforă cât se poate de precisă pentru situaţia de pe piaţa 
locuinţelor de la noi. O situație generată nu doar de Criza 
metaforică (,„Minotaurul” nostru), mult invocată, mult hulită şi, 
adesea, mult folosită pentru a ne justifica impotența 
administrativă şi decizională din aproape orice domeniu. Un 
blestem istoric face ca orice situaţie delicată din viaţa 
comunităţii româneşti să se împletească nociv (unii i-ar zice 
fermecător!) cu felul nostru de-a fi ancestral. Subconştientul 
colectiv, cu toate particularităţile sale cuceritoare, dar şi cu 
defectele sale la fel de evidente, funcţionează dintotdeauna ca 
alibi pentru starea de fapt ori, chiar, ca fard al istoriei cotidiene. 
Exact în miezul ascuns al acestei istorii de zi cu zi se insinuează 
cu perspicacitate autorul, unul dotat cu un simţ al observaţiei 
absolut remarcabil. Ilias Papageorgiadis a reuşit să ne înţeleagă 
felul de a fi şi a făcut asta fără a se situa pe o poziţie ostilă. 
Dimpotrivă, dincolo de simpatia pan-balcanică, el ne priveşte cu 
înţelegere, cu umor şi, adesea, cu autoironie, comparând mereu, 
cu bune şi cu rele, românii cu grecii. 


Jonglând cu situaţiile, autorul se identifică pe rând fie cu Tezeu, 
eroul care a răpus Monstrul jumătate om - jumătate taur, fie cu 
Ariadna, agentul mitologic apt să furnizeze cheia misterului 
labirintic. El pleacă de la fapte concrete, de la simple 
întâmplări, aparent banale, pentru a ajunge rapid şi plastic, la 
explicaţii fundamentale pentru starea de fapt. Foloseşte cu 
dexteritate tehnica silogismului, ajungând, în trei paşi simpli şi 
logici, la concluzii, dar fără a afecta vreo superioritate didactică. 
Deşi vine de pe poziţia legitimă a „„Profesorului” în materie de 
imobiliare, el furnizează kit-ul lămuritor al situaţiei cu un aer 
firesc, ca şi cum ar consilia un prieten pe care îl preţuieşte, 
totuşi, şi pe care nu vrea să-l pună într-o situaţie de inferioritate. 


Mai mult decât doar condescendent, Ilias Papageorgiadis poate 
prezenta o situaţie cu mult umor şi cu un simţ narativ evident, 
plecând chiar de la titluri, fiindcă - nu-i aşa? - „E mai uşor să o 
convingi pe Scarlet Johansson să se culce cu tine decât să 
vinzi în Butimanu cu 30 de euro /m.p.”. (În fond, citind acest 
enunţ, nu poţi să nu te gândeşti instantaneu că şi Caragiale era, 
în fond, un pic grec!) Autorul se insinuează în mintea 
personajelor sale, acţionând ca un prozator stăpân pe mijloacele 
sale de exprimare. Toate aceste „Momente şi schiţe” 
funcționează ca naraţiuni de sine stătătoare, independent de pre- 
textul lor imobiliar. Le poţi citi, la o adică, şi dacă nu eşti 
pasionat de tematica pieţei rezidenţiale! Efectele literare sunt 
conştientizate şi dozate cu migală, fără exagerări patetice sau 
anecdotică forţată. Povestea are curgerea ei firească şi are darul 
de a te transpune la masa de negocieri cu personajele, aidoma 
eroului itinerant, consultantul imobiliar. Autorul ştie să extragă 
tipicitatea fiecărei întâmplări, pentru a-i extrapola sensurile la 
nivel de judecată de valoare, bazată pe o metodă de evaluare 
umană sofisticată, în fond, dar simplă, naturală în exprimare. 
Fără a pactiza simpatetic cu marionetele sale livreşti, dar şi fără 
a le condamna vituperant viciile caracteriologice, Ilias 


Papageorgiadis păstrează acea linie de echilibru care-l face 
credibil, atât în calitate de expert în domeniul său de activitate 
cât şi, cu atât mai mult, pe teritoriul experimentului literar bine 
strunit. 


Minotaurul a fost răpus de un scriitor deja format, cu 
personalitate şi aplomb, calităţi dublate de o ironie corozivă, de 
bună calitate. Fie că ne recunoaştem în aceste mici eseuri 
comportamentale, fie că nu, acest elen extrem de intuitiv a 
reuşit să ne surprindă în momentele noastre de graţie a rebours: 
suntem chiar „noi”, ființăm credibil (chiar dacă nu întotdeauna 
flatant!), în aceste pagini dense, în care puterea observaţiei 
acide se împleteşte cu simţul compasiunii discrete. Pe 
româneşte, cu un memorabil şi distinct accent grecesc! 


Dan-Silviu Boerescu 


DEZIRABILA ÎNTOARCERE LA NORMALITATE 


Deşi pare, la prima vedere, o colecţie de anecdote savuroa- 
se despre piața imobiliară din România, cartea lui Ilias 
Papageorgiadis e un instrument fundamental pentru a înțelege 
dezvoltarea acestui sector economic. 


Volumul de faţă vorbeşte despre transparenţă, proceduri, norme 
şi tehnici esenţiale pentru existenţa unei pieţe. De fapt, autorul 
vorbeşte despre lipsa lor. O lipsă cronică. O lipsă care a 
distorsionat complet această piaţă şi care a dus la abuzuri 
inimaginabile ale clienţilor asupra propriului buzunar (vezi 
povestirea despre tânărul care avea salariul de 5.000 de euro şi 
vroia un credit cu rata lunară de 4.300 de euro) sau asupra 
partenerilor de afaceri. 


Transparenţă. Acesta e cuvântul-cheie al cărții. El se găseşte 
sub fiecare rând scris de autor. Chiar dacă veţi zâmbi deseori 
citind poveştile lui Ilas, gustul final e amar. Pentru că acest 
volum e o radiografie dură a unei pieţe imature, unde lipsa de 
transparenţă şi de cultură economică a ridicat milionari 
analfabeți şi a dus la faliment personal tineri îmbătați de pro- 
priul succes vremelnic. 


În cartea lui Ilias Papageorgiadis se regăseşte orice investitor 
serios din România, fie el străin sau neaoş. Cum să ai succes 
fiind corect într-o piaţă imatură, cum să-ți convingi clienţii că 
expertiza şi know-how-ul valorează infinit mai mult pe termen 
lung decât „un tun” dat imediat? Acestea sunt întrebări pe care 
şi le pun zilnic mii de oameni de afaceri oneşti, care se luptă cu 
doi inamici de temut: lipsa de predictibilitate fiscală şi lipsa de 
transparenţă. 


Venind din Grecia, o piaţă relativ închisă pentru investitorii 
străini, Ilias Papageorgiadis vede în România oportunităţi uriaşe 


pentru afaceri, dar şi bariere pe măsură. El cunoaşte deja 
greşelile ce trebuie evitate, dar România îl surprinde la fiecare 
pas. Izul de Kusturica al unora dintre povestiri e savuros şi vă 
va descreţi frunțile. Nu vă lăsaţi însă păcăliți de prima impresie. 
Citiţi mesajul ascuns şi veţi înţelege nevoia de reguli şi norme. 


Miza de moment a lui Ilias e simbolică. Lansând o carte despre 
piaţa imobiliară în plină criză a tranzacţiilor, el vrea să arate că 
poate vinde o idee într-un moment în care toată lumea vrea doar 
bani. Nu e nimic mai adevărat în aceste zile decât vechiul 
proverb chinez care spune că dacă vrei să ajuţi un sărac nu 
trebuie să-i dai un peşte, ci o undiță. Ilias Papageorgiadis oferă 
un instrument de înţelegere a mecanismelor reale ale unei pieţe 
esenţiale. Dacă va avea succes cu această carte, înseamnă că 
jucătorii din piaţă (fie ei clienţi, agenţii, agenţi, dezvoltatori) au 
înţeles o parte dintre erorile trecutului recent şi pregătesc o 
dezirabilă întoarcere la normalitate. 


Cristian Pantazi 

CUVÂNTUL AUTORULUI 


SUNT MÂNDRU CĂ TRĂIESC ÎN ROMÂNIA! 


Am venit în România într-o seară rece de ianuarie, în anul 2004. 
Nu ştiu de ce, însă se pare că a fost dragoste la prima vedere! 
Am fost surprins să constat că oamenii de aici m-au primit cu 
atâta căldură... îmi amintesc că majoritatea maşinilor care 
circulau pe străzi erau marca Dacia 1310. Am decis să mă 
stabilesc în România, lăsând în urmă o carieră de succes în 
Grecia şi un viitor stabil, pentru „ceva nou”, luând totul de la 
zero. 


M-am schimbat foarte mult, odată cu trecerea anilor; însă 
România s-a schimbat şi mai mult: a „atins vârful piramidei” în 
2008 şi, de atunci, este în declin. Lucrurile s-au agravat şi mii 
de străini s-au întors în ţările lor. „Petrecerea a luat sfârşit!” 


Am fost şi eu, la rândul meu, întrebat de mulţi străini: „De ce nu 
te întorci şi tu înapoi, acasă? Nu ai altceva mai bun de făcut?”. 
„Scrii în continuare despre tot ce este negativ aici, du-te înapoi 
în ţara ta!”, mi-au sugerat câţiva prieteni români. 


Într-adevăr, era o opţiune. Dar nu pentru mine... 


„Dragostea nebună” nu mă mai ţine în România. După 7 ani 
aici, am învăţat şi eu câte ceva. Am văzut multe lucruri pozitive 
şi negative, am trăit momente fericite, dar am suferit şi pierderi 
dureroase. 


Nu voi începe, spunându-vă, aşa cum fac mulți străini, că 


„România este o ţară minunată, frumoasă, cu oameni de treabă”. 
România este mai mult decât cele menţionate mai sus şi nu spun 

acest lucru doar pentru a epata. Mă aflu aici deoarece cunosc 
situația, problemele, dificultățile şi potenţialul acestei ţări. Nu 
mă aflu aici din întâmplare, ci pentru că aşa am ales eu. 


Sunt grec şi pot să vă spun 1.000 de dezavantaje ale Greciei, dar 
rămân unul dintre cei mai mândri greci din câţi există în această 
lume. 


Acum, după 7 ani, vă pot spune: sunt mândru să fiu în 
România! 


Poate veţi citi despre mulţi oameni care au încercat să mă 
păcălească. Din păcate, aceasta este realitatea de aici, iar toate 
faptele descrise de mine sunt reale. Puteţi consulta analizele 
mele şi veţi realiza că am prezis tot ce se poate mai rău, atât 
timp cât oamenii nu fac tot posibilul să schimbe lucrurile. 


Insă, România este mai mult! 


Se spune că cele mai multe căsătorii se destramă după 7 ani. 
„Căsătoria mea cu România” nu s-a destrămat. Sunt mândru să 
fiu aici și este o onoare pentru mine să am mulţi prieteni 
români, oameni adevăraţi - cu grijile lor, problemele lor, 
agoniile lor, ambițiile şi visele lor. 


Într-adevăr, nu mă încântă numărul zecilor de angajaţi 
schimbaţi de-a lungul timpului (şi nici sutele de greşeli pe care 
le-am făcut personal). Dar sunt foarte mândru de colegii care se 
află acum în echipa mea (toţi sunt români). Fără ei, nu aș fi 
putut realiza tot ce am făcut! 


Este adevărat, am întâlnit mulți oameni fără maniere, cei din 
categoria „tocmai am devenit bogat”, oameni aroganți și fără 

principii, dar am întâlnit, de asemenea, sute de persoane 
serioase şi harnice. Oamenii serioşi constituie principalul 
avantaj al României. Am călătorit în toată Europa şi vă garantez 
că foarte puţine ţări au acest avantaj, adică o bază solidă, pe 
care se poate construi o societate mai bună. 


Unii mă întreabă „De ce trebuie să spui adevărul drept în faţă? 
Nu ne-ar strica mai multe cuvinte de laudă!” Nu cred că 
minciuna va îmbunătăţi situația noastră. Numai adevărul, 
identificarea problemelor noastre şi a metodelor serioase prin 
care pot fi rezolvate, pot schimba viaţa și să o aducă la un nivel 
mai bun. 


România va vedea şi zile mai bune. Cu siguranță, nu în 2011, 
însă nici peste un secol. 


Când? Nu vă pot spune acum! 


Dar, voi fi aici, alături de dumneavoastră şi, de îndată ce observ 
schimbarea, puteţi fi siguri că voi răspândi vestea cea bună. 


Vă mulțumesc, 
Ilias 

România nu e destinaţia mea, 
România e DESTINUL meu! 


Ilias P. Pageorgiadis, 
„Curierul Naţional”, 25 mai 2007 

AVENTURI IMOBILIARE 

10.02.2010 


„Stiu să număr doar până la 20!” 
„Atunci cum vei număra 280.000 de euro?” 


Mulţi se îndoiesc de munca unui consultant imobiliar. Nu 
realizează că unul serios depune ore nesfârşite de muncă, 
încearcă să echilibreze factori variaţi şi, în cele din urmă, ajunge 
la rezultat (care îl va răsplăti doar în proporţie de 20 - 30% din 
toate cazurile în care se implică). Acest lucru este şi mai evident 
aici, în România, unde proprietarii care deţin „oportunități” la 
vânzare de obicei nu au documentele în ordine sau mulți dintre 
ei nu au nici cea mai vagă idee despre domeniu, imobiliare şi 
proprietăți. Ei vor bani şi îi vor acum, în vreme ce clienţii au şi 
ei propria lor abordare... 


„România, o ţară frumoasă...” 


... aşa îmi dădea lecţii ţiganca aflată de cealaltă parte a mesei! 
„România, o ţară frumoasă, cu oameni drăguţi, inteligenţi şi 
serioşi. Dacă investeşti aici, vei face o grămadă de bani, îţi vei 
schimba norocul, destinul! Şi proprietatea asta pe care o vrei...” 
„Nu o vreau, întreb numai, pentru a afla mai multe detalii” (am 
încercat eu să o corectez. Însă...) „... este o proprietate foarte 
bună. Cea mai bună din oraş. Proprietarii sunt oameni drăguți, 
serioşi şi devotați familiilor lor. Au copii, muncesc şi aduc bani 
societăţii”. Cred că a realizat că învăţam româneşte de unul 
singur şi a vrut să îmi mărească capacitatea de înţelegere a 
limbii, cu „dulcele” ei accent moldovenesc. De aceea a refuzat 
să aştepte ca translatorul să facă traducerea... 


„Toate documentele sunt pregătite”, egal un limbaj 
neidentificabil şi o cruce dedesubt 

Mi-a luat 60 de zile să găsesc proprietatea. Era excelentă, dar 
avea 9 proprietari - familii implicate. Unii dintre ei aparţineau 
comunităţii rrome, alţii nu. Era această doamnă care îi 
reprezenta şi care mi-a prezentat împuterniciri din partea 
tuturor, prin care i se permitea să discute cu mine. „Toate 
documentele sunt pregătite”, a ţipat ea, bucuroasă. Și mi-a 
înmânat una dintre împuterniciri. Am cerut să văd şi restul; 
crezusem că se făcuse o greşeală. Toate erau la fel: documente 
reproduceau un text apropiat de greaca veche, limbajul 
„Grammiki A”, încă neidentificat de către oamenii de ştiinţă şi 
o cruce în josul paginii, reprezentând semnătura. „Putem merge 
să semnăm oricând vrei, grecule.” 


Transformarea harababurii în „proprietate de vânzare” 


Am avut nevoie de aproape 6 luni pentru a termina documentele 
şi a transforma această „bucată brută de pământ”, căreia îi 
lipseau 17 dintre documentele necesare şi care avea posibile 
probleme legale şi parametri urbanistici inexistenţi, într-o 
proprietate cu dosar complet, parametri iniţiali pentru o nouă 
clădire aprobaţi şi niciun fel de alte probleme. Colega mea 
responsabilă cu toată procedura a fost mândră să audă notarul 
spunând „incredibil, chiar ai făcut ordine în toată harababura 
asta!”. Un notar, un avocat şi un arhitect au verificat această 
proprietate şi au constat că acum era gata să fie vândută. 


Comitetul... de proprietari a acceptat oferta noastră 


Mulţi găsesc clienţi, chiar şi pentru proprietăţi, care nu au 
niciun document, iar mie, pentru un activ excelent, poziţionat 
într-un punct strategic al oraşului, cu toate documentele în 
ordine, nu mi-a fost greu să găsesc mai mulţi. Clientul care 
realmente a fost dispus să meargă mai departe a fost cel care a 
păşit în cele din urmă alături de mine în cafenea... S-a 

întâmplat să fie şi el tot grec. A cerut să îi cunoască pe toţi 
proprietarii şi e păcat că nu am făcut o poză pentru a imortaliza 
momentul. Mi-ar fi plăcut să le arăt copiilor mei poza: clientul 
meu, colega mea (care traducea) şi eu, având de cealaltă parte a 
mesei 45 - 50 de oameni. Bărbaţi, femei, copii, unii mai în 
vârstă, alții mai tineri... un „comitet” de proprietari! Când 
clientul meu a întrebat cu cine ar trebui să negocieze pentru a 
finaliza investiţia, un zumzet surd s-a auzit. Toţi ne informau că 
au încredere în doamna cu pricina să îi reprezinte, fiecare 
aducând argumentele proprii, pe care nici nu am reuşit să le 
urmăresc cu exactitate. Dar nu era nicio problemă. Preţul a fost 
stabilit, tranzacţia era gata să fie încheiată... 


„Ce este asta? O bancnotă de 5 milioane? Astea sunt 
lucrările Satanei!” 


Legislaţia română este clară. O tranzacție poate fi încheiată din 
punct de vedere legal doar dacă se achită suma în moneda 
naţională, aceasta fiind RON-ul. Se întâmpla doar la câteva 
săptămâni după ce Banca Naţională a României tăiase 4 cifre 
monedei, respectiv „10.000 de lei vechi” deveniseră „1 RON”. 
Şi cum 1 EURO valora aproximativ 3,5 RON la momentul ace- 
la, puteţi ghici că întreaga sumă era de aproximativ 1.000.000 
RON. De obicei, plata unei asemenea sume se face prin trans- 
fer bancar în conturile fiecăruia dintre proprietari, separat. Dar 
nu şi în acest caz... 


„Vrem banii gheaţă, în mâinile noastre, asta nu se 
negociază”. 


„Dar asta presupune costuri ridicate pentru noi şi mare bătaie de 
cap... să mergem cu maşina prin ţară, cu toţi banii în ea!” „Asta 
nu e treaba noastră, ați văzut toţi aceşti oameni serioşi, au 
familii, au nevoie de bani GHEAŢĂ.” „Ok, vă vom aduce banii, 

în bancnote de 500 RON”, a propus clientul meu. „500 RON? 
Cât înseamnă asta? 500.000 de lei?” Ne-a luat 5 minute să le 
explicăm ca vechii lei deveniseră RON şi că era vorba despre o 
nouă bancnotă de 500 RON... „Ce înseamnă asta? O bancnota 
de 5 milioane? O imprimaţi voi? Nu ştiu despre ce e vorba... nu, 
nu, acestea sunt lucrările Satanei... aduceţi-ne euro sau înţele- 
gerea cade”, a hotărât ţiganca. 


„Stiu să număr doar până la 20!” 
„Atunci cum vei număra 280.000 de euro?” 


Există o procedură legală pentru a face aşa ceva. Schimbând 
moneda de două ori şi, în plus, retrăgând suma pentru a o lua 
asupra noastră, doar se pierd bani. Clientul meu era foarte 
răbdător, ba chiar se distra cu toate acestea... „Ştiu să număr 
doar până la 20, aşa că ne vei aduce bancnote de 20 de euro.” 
„Şi atunci cum vei număra 280.000 de euro?” „Veţi vedea!”... 
Am plecat din Bucureşti cu 14.000 de bancnote de 20 de euro, 
comandate special la BNR. (Pot să-mi imaginez persoana care a 
executat ordinul, panicându-se cu toate acestea pe cap!) 


Punctul de întâlnire 


Întâlnirea a fost stabilită pentru ora 13:00. Am întârziat şi am 
ajuns la 13:07. Am mers la punctul de întâlnire, un „birou” aflat 
în spatele chioşcului unui engros-ist de zarzavaturi. Muţumesc 
Domnului că sunt un fost dansator semi-profesionist, m-am 
folosit de toate piruetele pe care le ştiam pentru a evita cutiile 
de fructe şi legume. Am deschis uşa veche de aluminiu, cu 
geam spart şi abțibilduri uzate pe ea. Am văzut în fața mea 
patru scaune de plastic, o masă din plastic şi un birou vechi... 
Cât de vechi? Cred că mai văzusem ceva similar într-o poză cu 
biroul bunicului meu... 

Țiganca se pregătea să plece, palmele îi transpirau, şedea în 
spatele biroului vechi. Mai era cu ea o fată mai tânără, probabil 
fiica ei. „Bună, bună! Luaţi loc, aţi întârziat. Aţi adus banii?” 
Clientul meu a deschis geanta. „Cărămizile” de bancnote erau 
protejate de pungi din plastic alb-transparent. Nu i-a plăcut. „Să 
vedem cum îi va număra”, mi-a şoptit translatorul la ureche... 


Numărarea banilor... 


Vorbise serios. Ştia să numere numai până la 20. Nu a vrut să 
accepte pachetele gata-pregătite de către bancă. „Dar sunt 
numărate şi sigilate de către BNR !” „Ce e BNR?” „Acolo unde 
este Isărescu Guvernator!” „Şi ştie el să numere?” „Puțin mai 
bine decât tine, crede-mă”, am comentat eu, simțind nevoia să 
apăr simbolul de seriozitate şi stabilitate al ţării... 


Au desfăcut toate pachetele. Le-au pus pe masa din plastic şi au 
început să numere. Numărau până la 20 şi făceau un mic pachet. 
Apoi au făcut 20 de pacheţele a câte 20 de bancnote fiecare. 
Erau 4 scaune pentru 5 oameni, aşa că eu stăteam în picioare şi 
admiram numărătoarea... Transpirau mult, încercând să pună 
totul în ordine. „Aveţi nevoie de ajutor?” „Nu, grecule! Mâinile 
astea pe care le vezi au numărat milioane şi milioane!”, mi-a 
răspuns ea, arătându-mi palmele ei. 


Feriţi-vă de greci... 


În cele din urmă, a găsit ea soluţia. L-a invitat pe un văr de-al ei 
„unul care a mers la liceu 2 ani” să vină şi să o ajute. Slavă 
Domnului că tipul ăsta ştia cum se foloseşte un calculator. La 
15:20 terminasem de numărat. Următoarea problemă era cum să 
ducem banii până la biroul notarului (acesta suna din 30 în 30 
de minute şi ne întreba ce se întâmplă, iar doamna îi răspundea, 
țipând: „Numărăm, domnule, numărăm!”. Doamna a propus să 

ducă ea geanta cu bani până acolo, însă clientul meu a avut 
aceeaşi pretenţie. „Nu, nu, nu... nu, nu, nu... Feriţi-vă de greci 
Chiar şi când vă aduc daruri sau cam aşa ceva”, a afirmat ea (nu 
era relevant în discuţia noastră, însă am observat ca mulţi 
români se folosesc de această expresie, fără vreun motiv anume, 
considerând că afirmă ceva „inteligent”). 


Transportarea banilor... 


Am găsit soluţia eu însumi, pregătindu-mă să candidez pentru... 
negociator al Naţiunilor Unite! Am căzut de acord să intrăm în 
maşina NOASTRĂ, cu vărul doamnei alături de şofer (adică 
alături de mine). În spate aveau să urce clientul care îşi ținea 
geanta şi doamna, care vroia să o atingă (gentil presupun, 
masând-o şi mângâind-o), pentru a se asigura că nu vom lua 
nicio bancnotă din ea. O altă maşină ne urma, în care erau 
translatorul, fiica doamnei şi un „ajutor de rezervă” pe care 
aceasta îl ceruse. 


Împărţirea a 280.000 de euro la sutele de oameni din biroul 
notarului... 


La ora 16:00 am intrat în biroul notarului. Este cel mai bun din 
oraş, prin urmare este foarte respectat. Am luat loc pe scaune, în 
jurul biroului lui. M-am uitat la fotografiile şi trofeele 
dimprejur... Acesta era amuzant şi uşor plictisit, având în vedere 
că aştepta de ore întregi. („„Ilia, dacă nu aş fi încheiat atâtea 
tranzacţii cu tine, acum aş fi fost la masă cu nişte prieteni.”) 
Procedura a fost simplificată: el striga numele fiecărei persoane, 
aceasta venea şi semna documentele, mulțumindu-i şi pleca. A 
urmat o a două repriză în care fiecare familie intra pe rând în 
cameră (sub supravegherea ţigăncii), fiindu-le achitată partea 
lor din sumă. 

După efectuarea primelor 2 - 3 plăţi, am auzit un zgomot şi m- 
am scuzat ieşind din încăpere. Ce mi-a fost dat sa văd nu voi 
uita toată viața... În faţa biroului notarial erau aproximativ 100- 
150 de oameni care blocaseră complet strada. Când vreo 
persoană ieşea din clădire cu bani, rudele acesteia (probabil) se 
grăbeau înspre ea, ţipând, râzând, strigând... Aceasta împărțea 
banii în jurul ei şi uneori aceşti bani treceau prin mai multe 
mâini... 


„Bani proaspeţi pe mâinile noastre”, egal multe modalităţi 
de a-i cheltui repede 


Poate că aceasta este una dintre versiunile Comunismului, pe 
care mulţi şi-o doresc... ca banii să apară din senin şi să fie 
automat împărţiţi către sute de mâini, fără „de ce”, „cum”, 
„dacă”, „cât de mult” etc... În mai puţin de o oră, nimeni nu 
mai rămăsese pe stradă. „Bani proaspeţi în mâinile noastre, egal 
multe modalități de a-i cheltui repede”, a comentat ţiganca, 
observând acelaşi lucru ca şi mine. 


In cele din urmă, toată lumea a fost fericită... 


Clientul a cumpărat o proprietate excelentă, pe care în viitor a 
revândut-o. Următorul cumpărător a dezvoltat acolo un proiect 
de mare succes. Proprietarii şi-au luat banii, câţiva dintre ei 
reuşind să economisească şi să cumpere un apartament, după 
cum am aflat. Țiganca este considerată unul dintre 
„comercianții de top”, după ce „a reuşit să vândă grecilor”. De 
atunci, suntem ca şi prieteni, o sun de fiecare dată când sunt în 
oraşul ei. Mai ales când îi aduc dulciuri greceşti, iar ea încearcă 
să mă pupe în semn de mulţumire, o aventură pe care am reuşit 
să o evit, până acum... 

P.S. După toate acestea şi după sute de ore de muncă, nu ar 
fi păcat să auzi un client spunându-ţi: „Ce ai făcut tu? Eşti 
doar un broker. Doar mi-ai spus despre un teren!”. 

16.06.2008 


E mai uşor să o convingi pe Scarlet Johansson să se culce cu 
tine, decât să vinzi în Butimanu cu 30 de euro/m.p. 


Eram în 2006. Cu aproape doi ani în urmă, în mijlocul unei veri 
foarte fierbinți. Eram în Atena, într-una dintre vizitele mele 
lunare pentru a mă întâlni cu nişte clienţi, persoane din media, 
politicieni etc. 


După o zi extrem de obositoare şi după 8 întâlniri, aveam 
planificată o ultimă întâlnire într-o aşa-zisă zonă „rău 
famată”. Am fost invitat acolo pentru a mă întâlni cu nişte 
clienţi care îmi fuseseră prezentaţi de către un alt investitor, 
mulțumit de sfaturile pe care i le dădusem. Cu 15 ani de 
experiență media în spate este normal să am câteva relaţii în 
domeniu şi chiar câţiva prieteni buni. Unul dintre aceştia 
lucrează pentru un trust media de top şi, auzind că voi merge în 
această zonă, s-a oferit să mă conducă. 


Prima surpriză a venit din partea vocii de la telefon, care ne 
dădea indicaţii despre cum să ajungem la punctul de 
întâlnire. O voce care parcă venea din... Lumea de Dincolo, 
gravă, uşor baritonală şi greoaie, probabil distrusa de 
milioane de ţigări fumate şi de mai cine ştie ce... Prietenul 
meu l-a auzit pe domnul care ne dădea indicaţii, dar abia a treia 
oară a reuşit să înţeleagă ce spunea acesta. „Eşti sigur că vrei să 
mergi acolo?”, m-a întrebat el. Răspunsul meu afirmativ a 
generat o furtună de argumente contra, care însă nu au avut 
succes. Unul dintre marile mele defecte este şi încăpă- 
ţânarea. Cel mai bun lucru pe care l-a putut face a fost să stea 
la o distanţă de circa o sută de metri faţă de punctul de întâlnire, 

„cu motorul maşinii pornit, pregătit în cazul în care vrei să scapi 
din junglă”. 


Un domn destul de îndesat m-a întâmpinat în cea mai decadentă 
cafenea pe care am văzut-o în viaţa mea (şi credeţi-mă că am 
văzut multe). Era împreună cu o doamnă din Polonia care nu m- 
a plăcut din prima clipă. Ne-am aşezat pe terasa cafenelei, 
fără să avem vreo lumină (de fapt era greu să şi citeşti un 
ziar, pentru că abia dacă ne vedeam unii pe ceilalți). În 
curând am fost înconjurat de alți 6 distinşi domni şi 
experimentam un nou sentiment, acela de apartenenţă la o 
gaşcă. Înfăţişări ciudate şi, cu siguranţă, nu prea integre. 
Îmbrăcaţi foarte simplu, nu prea buni prieteni cu săpunul 
apa, mă scanau din cap până în picioare, mai ales că eu 
purtam unul dintre obişnuitele mele costume şi cravată 
(presupun că ultima dată când aceştia purtaseră o cravată se 
întâmplase cu ocazia căsătoriei vreunui copil de-al lor). De 
asemenea, la fiecare 10 minute îşi făcea apariţia câte o doamnă 
de peste 45 de ani, cu o „faţă obosită”, care încercase să se 
îmbrace „sexy” (fiecare are propriile preferințe în materie de 
vestimentaţie). 


Slavă Domnului, şeful trupei, domnul care ne ghidase aici, 
stătea alături de mine, astfel că puteam ghici mai uşor ce încerca 
să spună. În primul rând, m-a prezentat ca pe o vedetă rock (cu 
spatele la perete, m-am gândit eu). Apoi a început să le spună 
prietenilor săi nişte poveşti relatate de către clienţi de-ai 
mei, care îşi înmulţiseră banii. „Imaginaţi-vă că au fost chiar 
bucuroşi să îi achite comisionul pe care l-a cerut” (de parcă le 
cerusem ceva peste nivelul normal practicat în piaţă, „lipeşte-te 
mai tare de perete”, aşa sună un vechi sfat de la tatăl meu). 
Femeia acestuia, originară din Polonia, era foarte supărată pe 
mine. Mi s-a cerut să spun care sunt avantajele pe care le oferă 

România şi aceasta încerca să îi convingă pe toţi cei prezenţi că 
Polonia era mai bună. Nu pentru că ar fi avut ceva de vândut 
acolo, ci doar pentru că nu putea să accepte adevărurile pe care 
le rosteam, legate de economia României, oameni şi ţară în 
general. 


Doi dintre indivizi au început să îmi adreseze întrebări 
jignitoare despre România. Pentru o parte din societatea 
greacă, singura informaţie despre România se limitează la 
ceea ce le este povestit de către bieţii imigranţi care şi-au 
părăsit satele şi lucrează astăzi în Grecia. Conversaţia dura 
deja de peste o oră, când şeful i-a cerut femeii poloneze să îi 
aducă valiza. „Destul, îmi obosiţi omul şi va face alegeri proaste 
în care să îmi investesc banii şi apoi va trebui să vă ucid pe 
toţi”, a ţipat el, râzând la gluma pe care credea că a făcut-o. 
„Băiete, nu mă interesează cifrele, tu şi piaţa îmi veţi spune. 
Am nişte bani în Elveţia şi va trebui să îi iau de acolo, pentru 
că în fiecare lună îmi iau comision pentru siguranță”, a spus el 
înainte să arunce pe măsuţa din faţă un imens teanc de hârtii. 
M-am cam chinuit să desluşesc ceva, dar am reuşit în cele 
din urmă să citesc pe acele documente numele celei mai 
mari bănci din Elveţia. Am îndrăznit să întreb dacă aceşti 
bani sunt obţinuţi legal. „Dacă nu, nu pot să ascult ce aveţi de 
spus mai departe!” Râdea ca un copil... cu toţii au început să 
râdă astfel. „Da, sunt obţinuţi FOARTE legal!” (pe parcursul 
lunilor ce au urmat am fost extrem de surprins să aflu că 
spusese adevărul). 


Am încheiat seara într-o atmosferă extrem de plăcută şi, în cele 
din urmă, l-am chemat şi pe prietenul meu care aştepta deja de 
peste două ore. Era surprins să vadă că... „supravieţuisem” şi 
eram întreg. 

În săptămânile ce au urmat, patru domni din compania sa 
au venit în România şi au investit în proprietăţi imobiliare. 
Trei dintre aceştia au investit prin compania mea. Am ales 
pentru ei terenuri situate în interiorul Bucureştiului, pentru 
blocuri, terenuri în Cluj, Timişoara şi Brăila şi am cumpărat, de 
asemenea, şi două terenuri în apropierea oraşului, cu deschidere 
către un lac frumos. 


Astăzi, după doi ani, au reuşit să îşi multiplice capitalul 
investit, iar în unele cazuri au vândut proprietăţile sau 
intenţionează să dezvolte proiecte proprii. 


Cel de-al patrulea domn a decis să abordeze piaţa pe cont 
propriu. În primul rând, a considerat ca este inutil să 
plătească comisioane agenţilor. În al doilea rând, s-a regăsit 
cu nişte prieteni de-ai lui în România, niște greci de care îmi 
este ruşine că provin din aceeaşi ţară ca şi mine. Aceşti oameni 
„simpatici” l-au convins să investească în... Butimanu, 
Lucianca şi alte sate din apropiere. Nu ştiţi unde sunt situate 
acestea? La aproximativ 40 de km nord de Bucureşti, pe DNI, 
vechiul drum înspre Ploieşti. (Încă din 2005 aud că acolo „vor 
începe luna viitoare lucrările de reabilitare a drumului”, 
lucru care nu s-a întâmplat până în prezent, poate că se 
aşteaptă să se afle cine sunt „cei” care ar trebui să facă acest 
lucru.) 


Acest domn a cumpărat mai multe terenuri în acea zonă, cu 
3 - 8 euro / m.p., mult peste preţul real al pieţei (însă, 
presupun că şi prietenii acestuia trebuiau să primească nişte 
„dovezi de dragoste” din partea norocoşilor proprietari care au 
vândut la asemenea preţ). 

Acum, după doi ani, acesta cere 20 - 30 euro / m.p., „pentru 
că acestea sunt preţurile din zonă şi, de fapt, eu vând ieftin, 
unii dintre vecinii mei cer chiar 50”. (Da, veşnica problemă în 
România, când oamenii, atât români cât şi străini, nu ţin cont de 
preţul real al zonei, ci de cât cere vreun vecin sărit). A venit la 
mine pentru a-i gasi un client pentru terenurile sale. Când l-am 
refuzat, m-a înjurat şi m-a întrebat de ce. Am stat cu el şi i- 
am explicat... 


„Crezi că ar fi uşor să faci sex cu Scarlet Johansson?”, l-am 
întrebat eu. „Cine este ea? ” „O femeie frumoasă şi foarte 
renumită.” „Nu o cunosc!” „Pe cine cunoşti?” „Brigitte 
Nielsen, tipa care a fost cu Stalone.” „Ok, să încercăm să ne 
întoarcem în timp şi să ne amintim de Brigitte Nielsen.” 
„Da, era foarte sexy!” „Te-ai culcat cu ea?” „Nu, cum aş fi 
putut?” „Dacă ai vrea să încerci, ţi-ar fi uşor?” „Cred că 
imposibil.” „Ok, să ştii că ţi-ar fi mai uşor să te culci cu ea 
chiar şi acum, la cei 50 de ani ai ei, decât să îţi vinzi 
terenurile din Butimanu cu 20 sau 30 de euro / m.p.” „De 
ce?” „Oamenii au multe oferte, mult mai bune, aproape de oraş, 
de... civilizaţie.” „Da, dar ştii că primarul va dezvolta un 
teren de golf acolo !” „În care viaţă? Cea pe care o trăim noi 
acum? Sau cea a nepoților noştri? Pentru că eu aud de el de 
secole şi încă nu exista.” „Dar terenurile sunt foarte bune, va fi 
şi un drum nou acolo...” „Da, domnule, dar în aceeaşi gamă de 
preţuri putem găsi terenuri oriunde în împrejurimile oraşului, 
mult mai aproape de Bucureşti şi cu facilități mai bune.” 


De atunci, fuge în stânga şi în dreapta prin piaţă, oferindu- 
şi loturile de teren tuturor. Aproape oricine vorbeşte greaca 
sau româna ştie despre existenţa lor, şi acum se mai adaugă 
şi alte limbi acestei liste. Tot timpul „negociază”, de cele mai 
multe ori „cu fonduri serioase”, ocazional „este pe punctul de a 

încheia un contract”. Dar nu semnează nimic şi nici nu va 
semna. Chiar şi acum a comandat o evaluare unei companii 
mici care i-a oferit preţurile pe care era dispus să le accepte. Nu 
pentru ca l-aş fi blestemat eu sau cine ştie ce, ci pur-şi-simplu 
pentru că mai sunt încă 50.000 de alte persoane ca şi el, care 
au terenuri la preţuri foarte mari, care caută o victimă gata 
să investească în ele, acea persoană cu „viziune”... 


Le urez tuturor celor care o doresc pe domnişoara Scarlet 
Johansson să reuşească măcar, cel puţin, să o întâlnească. Le va 
fi mai uşor să îşi îndeplinească această dorinţă decât să 
vândă, la preţuri uriaşe, proprietăţi în mijlocul pustiului, pe 
lângă Bucureşti. Bineînţeles că încă sunt unii care cred că 
dacă realitatea nu corespunde dorințelor lor, e păcat de 
realitate. Nu avem de ce să îi trezim. O va face piaţa, în 
lunile care urmează... 

26.01.2009 


Potrivirea perfectă: un împrumut de treizeci de milioane de 
euro, fără credit ipotecar și o rochie cu fermoarul deschis. 


- Prietene, nu mai fi așa. Incetează cu negativismul şi nu mai fi 
aşa de ţâfnos, te porţi şi vorbeşti ca tataie! O să vezi, o să am 
banii. 


- Cine ţi-a spus ţie c-aş fi atât de bătrân? Poate că am un chirurg 
plastician foarte bun, i-am răspuns. 


- În cazul acesta ar fi trebuit să înceapă cu burta, deci nu asta 
era problema, dar tocmai ţi-ai sărbătorit ziua de naştere, acum 
câteva zile. 


- Așa este, şi tocmai pentru că sunt de-o vârstă cu lisus şi cu 
Alexandru cel Mare, vreau să mă asigur că voi fi aici şi-n anul 
următor, să-mi sărbătoresc ziua de naştere şi, de asemenea, că 
nu voi deceda la o vârsta aşa fragedă... ştii, mă aflu la o vârstă 
critică. 


O astfel de discuție nu se sfârșește niciodată, mai ales atunci 
când prietenul meu român e atât de insistent şi sâcâitor. A reușit 
să mă convingă până la urmă să merg cu el la întâlnire. Așa se 
face că m-am trezit mergând pe bulevardul Unirii, în acea zi de 
joi din luna august. Cum era puţin trecut de şase seara, soarele 
încă mai era pe cer. Era extrem de cald afară și, pentru o clipă, 
m-am gândit că, dacă s-ar fi uitat cineva la noi, ne-ar fi găsit 
foarte haioşi. Amicul meu era îmbrăcat de parcă tocmai ieşise 
dintr-unul din cluburile din Constanţa, după ce îngurgitase 
câteva băuturi: pantaloni scurți şi o bluză foarte subțire, 
transparentă, cărând după el gentuţa de la Luis Vuiton pe care 
abia şi-o achiziţionase. lar eu eram, ca de obicei, la costum şi 

cravată, întrucât avusesem nenumărate întâlniri înainte şi urmau 
altele după... (geanta mea era destul de ieftină, pentru că o 
prefer pe aceasta, primită cadou din parte colegilor mei în 2007, 
având o valoare mult mai mare pentru mine). 


Afaceri „cu fermoarul deschis”... 


- Bătrâne, grăbeşte-te! N-o să ne aştepte o veșnicie, ea ne face o 
favoare nouă, mă grăbi prietenul meu. 


In următoarele minute am găsit clădirea, ne-am urcat în lift şi 
imediat am ajuns la uşa persoanei atât de importante, pe care 
urma să o întâlnim. 


- Să nu fii surprins dacă o să vezi aşteptând cu noi vreo 
celebritate sau vreun om de afaceri important, toți vor să o vadă 
pe această femeie, am fost avertizat. 


- Vor fi şi mai surprinşi când ne vor vedea pe noi, crede-mă, i- 
am răspuns prietenului meu, care era nerăbdător. 


Simbolul de pe uşă era foarte cunoscut, era firma unor agenți de 
bursă ai unei mari societăți de asigurări. De îndată ce am 
ciocănit ne-a deschis o doamnă. Avea peste 40 de ani, 
îndreptându-se repede spre al cincilea deceniu din această viaţă. 
Nu o să îi uit niciodată privirea, ne-am uitat unul în ochii 
celuilalt, mai puţin de o secundă, dar felul în care ne-a privit era 
la fel cu cel al unei persoane pe care aş considera-o extrem de... 
proastă. Era prietenă cu „oamenii mari”. O altă doamnă, aceasta 
având peste 50 de ani, stătea de vorbă cu o domnişoară înaltă, 
blondă. Camera era foarte mică, nu aveau un loc special pentru 
întâlniri, până la urmă suntem oameni cu toţii, de ce să ne 
ascundem? 

Discutau despre un împrumut bancar şi alte detalii de acest gen, 
dar asta era tot ce puteam înțelege cu româna mea defectuoasă. 
Am fost rugaţi să așteptăm la o distanță de trei metri, până 
aveau să termine. Eu scanam încăperea. Trei birouri vechi, 
scaune vechi (al meu probabil că fusese folosit chiar de Elena 
Ceauşescu când mersese în vizită în Anglia, pentru a fi onorată 
de regină). Aerul condiţionat era pornit, dar nu se simţea nici 
urmă de adiere rece. Prietenul meu mi-a făcut din nou semn cu 
privirea, să mă uit la tipa blondă. Purta o rochie bej, într-adevăr 
foarte provocatoare, cu decolteu şi destul de scurtă, dar avea 
fermoarul desfacut la spate. El era foarte atent la pielea ei şi o 
studia cu mare atenţie, de parcă ar fi fost într-adevăr ceva de 
văzut... După zece minute, blonda s-a ridicat în picioare, şi-a 
luat la revedere şi a plecat grăbită. Prietenul meu o cunoştea 
(din niște scandaluri care au fost prin media) și era pregătit să 
intre în vorbă cu ea dacă nu l-aș fi înghiontit eu cu putere. Şi-a 
pus ochelarii mari, de firmă, fireşte, şi a plecat lăsând-o pe 
doamna de 50 de ani „la dispoziţia noastră”... 


„Fonduri pentru ajutorarea României” 


Era îmbrăcată la fel ca una dintre mătușile mele din Grecia, 
căreia îi place să poarte numai ce-şi cumpără de la pieţele 
volante, după ce negociază cu vânzătorii (care de obicei sunt 
chinezi) jumătate de oră, înainte de-a investi 5 - 6 euro, într-o 
rochie. Machiajul îl avea rămas, probabil, încă din ziua nunţii, 
iar mâinile nu îi erau prea curate. Prietenul meu nu dăduse 
atenţie niciunuia dintre aceste aspecte; el era încă fascinat de 
simplul fapt că, în sfârșit, stătea de vorba cu ea. S-a prezentat 
oficial ca fiind broker pentru asigurări. Şi nu numai... 


- Inainte am lucrat acolo (a menționat numele unei foarte mari 
instituţii din România). Pe urmă m-am mutat la (o bancă străină, 

de renume). Am fost asistenta personală a directorului, un domn 
foarte serios și amabil, faimos în ţara lui. Poţi să afli mai multe 
despre el dacă îl cauţi pe Google. 


Nu am putut să notez numele, l-a spus prea repede. 


- Acest domn se află acum în Suedia şi conduce o firmă de 
investiții majoră. Această firmă a aprobat, anul trecut, câteva 
fonduri speciale pentru Europa de Est, inclsiv Ungaria şi Ro- 
mânia. Scopul fondurilor este să ajute la dezvoltarea acestor 
țări. 


„Poţi primi împrumut bancar pentru orice sumă îţi dorești, 
chiar și de 200 de milioane de euro” 


Prietenul meu o asculta hipnotizat... 


- Această firmă poate acorda împrumuturi considerabile pentru 
afaceri imobiliare numai unor oameni speciali, numai prin 
recomandare şi doar dacă ai un proiect pe care să-l prezinţi. Din 
fericire, pe tine te-a prezentat (a spus numele unei persoane pe 
care nu o cunosc) şi ţi se va acorda aceasta şansă. 


A început să enumere documentele pe care trebuia să le 
prezentăm: întocmirea unui business plan şi un cash-flow 
realist, documentele legale ale proprietăţii pe care doriți să o 
cumpăraţi (sau dacă o avem deja, documentele de proprietate pe 
care le deținem), planurile de urbanism, o dovadă că nu ne 
aflăm pe lista neagră a niciunei bănci, o cerere şi încă alte câte- 
va hârtii. Prietenul meu abia mai era în stare să vorbească, 
având mutra unuia care flirtează cu Jessica Alba, iar ea ar fi 
prezentat, în mod surprinzător, vreo urmă de interes... Am 
întrerupt-o eu: 

- Doamnă, eu nu înţeleg. Şi dacă vă prezentăm aceste acte, ce se 
va întâmpla? Spuneţi-mi, vă rog, poate că dacă prietenul meu 
înțelege, trebuie să ştiu şi eu despre ce este vorba, eu nu sunt 
atât de inteligent. 


M-a privit de parcă s-ar fi uitat la un retardat. Apoi a început un 
dialog fabulos: 


- Pentru un proiect puteţi aplica și obține un împrumut de 
milioane de euro, în cazul dumneavoastră vorbim de imobiliare. 
- Cine sunt garanţii? Care este ipoteca? 

- Garantul dumneavoastră şi proiectul, desigur. 

- Şi cum ştiţi că vă vom înapoia banii? 

- Cum v-am menţionat și înainte, dar nu m-aţi ascultat, aici 
veniți cu o recomandare din partea cuiva şi, în plus, aveţi 
împrumutul asigurat, așa că în cazul în care dumneavoastră nu 
plătiți banii, vi-i vor lua cei de la compania de asigurări. 

- Cât este costul unei asigurări? 

- 6% din valoarea împrumutului, plătiți în avans, apoi noi vă 
vom acorda împrumutul. 

- Şi pentru ce valoare pot face împrumutul? 

- Cât vă doriți, atâta timp cât aveţi acei 6% care sunt necesari 
pentru a-i putea plăti în avans. 

- Cu alte cuvinte, pot lua 50 de milioane de euro, dacă le am pe 
cele 3 în avans? 

- Cu siguranță domnule, puteți lua şi 200, dacă aveți 12 
milioane. 

- Şi ce se întamplă dacă plătesc cei 6% şi nu primesc 
împrumutul? 

- Acest lucru nu este cu putinţă, (numele unuia), este una dintre 
importantele persoane care au aplicat şi au primit, sau vor primi, 
curând împrumutul. 

- Care este numele băncii care va acorda împrumutul? Şi ce 

firmă de asigurări ne recomandați? Cea pe care o aveţi aici? 
- Nu îmi amintesc denumirile, dar cu siguranță nu cele pe care 
le avem aici. 


După multe insistenţe a acceptat într-un final să-mi arate un 
document și am văzut numele uneia dintre companiile cu care 
colaborau. Am căutat-o pe Internet, în acea seară, şi am dat 
peste numele unui broker de credit din Germania... 


Deja, pe amicul meu îl treceau toate transpiraţiile, mi-a şoptit la 
ureche, implorându-mă să mă opresc, pentru că îi stricam 
afacerile. Nu am mai întrebat nimic, iar doamna s-a întors spre 
el şi i-a spus ceva în română, de genul: „de ce aduci cu tine 
astfel de oameni, de proastă calitate? E poliţist?” Prietenul meu 
a asigurat-o că eram doar curios şi a rugat-o să-l primească la o 
a doua audiere, fără mine de față. A spus că este ocupată și că 
trebuie să plece. Asistenta ei ni s-a adresat îndată şi ne-a condus 
spre ieşire. 


- Tâmpitul dracului, tu chiar încerci să-mi distrugi viaţa!, a ţipat 
amicul meu la mine, când am ajuns la lift. 


Vorbind cu fața la perete... 


După câteva zile de tăcere, prietenul meu s-a hotărât, în sfârşit, 
să deschidă subiectul despre întâlnirea cu acea doamnă... 


- De ce eşti aşa de prost? De ce eşti atât de nepoliticos? Aşa de 
grosolan, arogant și atât de complexat? Am înţeles, nu ești un 
om cu maniere, dar de ce mă împiedici și pe mine să-mi schimb 
câte ceva din viață? 

- O să ţi se schimbe viața dacă te culci cu acea frumoasă 
blondă? 

- Desigur că nu, ignorantule, o voi schimba cu împrumutul. 

- Aşa ceva nu există, nu faci decât să îţi pierzi timpul şi în 
curând și banii. 

- De ce trebuie să fii așa negativist? 

- O să-ţi spun câteva dintre argumentele mele și sunt deschis să 
discutăm pe această temă. Acestea sunt: nu am fost arogant, 
grosolan sau nepoliticos cu ea, doar am reacționat și i-am pus 
niște întrebări. De ce ai numi asta lipsă de maniere? Femeia este 
o mincinoasă. Cineva care a stat în preajma unui afacerist de 
top, pe post de asistentă sau mai ştiu eu ce, chiar și de-ar fi fost 
cea mai mare țărancă din România, tot ar fi trebuit să înveţe 
ceva, după atâţia ani de stat pe lângă el. Nu ştia cum să îţi 
descrie procedura. Este o amatoare, nu se pricepe la afaceri, iar 
engleza ei este chiar mai proastă decât a mea - dacă e cu 
putință... 


- Tu vrei să-mi spui mie că marile instituții financiare din 
Europa Centrală sunt reprezentate în România de către această 
doamnă care are mâinile murdare, poartă haine ieftine și are 
acelaşi machiaj de 35 de ani încoace, 35, zăcând acolo de 
dinainte să ne fi născut noi?! 


- Nu mai vreau să mă leg de biroul ei. Şi eu am avut unul la fel 
de mic, cu câțiva ani în urmă, dar în al meu se făcea curăţenie 
cel puţin o dată pe săptămână, nu o dată la doi ani! 


- Nu vrea să îți spună numele persoanelor cu care vei lucra, 
numele băncii care îți va acorda împrumutul, modul în care 
decurge acest proiect. Ea doar îți spune că poți să ceri atât cât îţi 
doreşti, câtă vreme vei plăti 6%, în avans. O să-ţi ia banii şi-o să 
dea bir cu fugiţii. 

- EŞTI UN PROST ŞI-UN AROGANT, CARE NU ARE 
NICIO URMĂ DE RESPECT PENTRU VALORILE UMANE. 
JUDECI OAMENII NUMAI DUPĂ FELUL ÎN CARE ARA- 
TĂ, a explodat prietenul meu, înjurând, cu multe alte „cuvinte 
frumoase”. 


- Dumnezeule, ai dreptate, sunt exact ce spui și chiar mai mult 
de-atât. Dar să mă ţii la curent cu mersul lucrurilor, îmi eşti to- 
tuși prieten. 


- Da, desigur c-am să te ţin la curent... cum aş putea să pierd 
şansa de a primi acest împrumut, ca mai apoi să-ţi arunc cu 
câteva cărămizi de euro peste faţă? 


Întâlnire la Hotel RIN... 


- Domnule Aroganţă, veniţi? Vor sosi experţii din Germania, să 
ne explice cum stă treaba cu procedurile. O să ne spună exact, 
când și unde ne vor primi în audiență; în principiu, doamna m-a 
anunţat pentru vineri. 


- Domnule În-curând-voi-fi-Bogătan, nu îmi permit să pierd 
timpul pentru așa ceva. Te rog să te duci singur, eu nu vreau să 
te umilesc, din nou, prin cuvintele mele. O să-mi povesteşti, pe 
urmă, cum a mers. 


Întâlnirea de vineri s-a schimbat pentru duminică dimineață. 
Apoi, pentru duminică seara. Apoi, pentru luni dimineaţă. Până 
la urmă, s-au întâlnit luni după-amiază. Amicul meu a dat peste 
o doamnă și doi gentlemeni nemți. Îşi anulase tot programul 
pentru această întâlnire, dar aşteptarea l-a făcut şi mai 
nerăbdător. Nu s-au întâlnit la nicio instituție bancară, așa cum 
fusese stabilit inițial. Pe deasupra, a fost pus să semneze o 

hârtie, cum că toate detaliile discutate sunt confidenţiale şi dacă 
va sufla un cuvânt, cât de mic, penalităţile vor fi uriaşe. 


Victima absolută descrie cum va urma să fie jefuită... 
A început să povestească, cu foarte mult entuziasm: 


- Deci, propunerea este aşa: le voi preda proiectele mele. Am 
hotărât că voi începe cu un complex rezidenţial de mărime 
medie şi, de asemenea, cu o clădire mică, pentru birouri. Am 
deja proprietăţile, pe care le pot da în folosință oricând, aşa că, 
peste câteva săptămâni, le voi preda proiectul și tot ce mai au 
nevoie. 


- După asta, proprietăţile vor fi evaluate de o bancă, al cărei 
nume nu mi l-au spus încă, dar se pare că este una din Austria. 
Această expertiză va costa 5.000 de euro, care vor fi apoi deduși 
din taxele brokerilor. 


- Când vor aproba proiectul (şi mi-au spus că, dacă fac actele 
cum trebuie, nu vor exista probleme în acest sens şi că va fi cu 
siguranță aprobat) îmi vor trimite o scrisoare pentru a mă anunța 
oficial că proiectul a fost acceptat. 


- Pentru că tot proiectul e oficial, dar nu-l vor face public şi 
pentru că ei lucrează numai prin relații sau prieteni, eu sunt 
asigurat că voi primi suma de bani, pentru că fondurile lor sunt 
suficiente pentru a permite orice fel de proiecte. 


- Nu vor nicio garanție şi nicio ipotecă pentru bani. Va trebui, în 
schimb, să asigur împrumutul, deci să plătesc o asigurare în 
valoare de 3% din totalul sumei pe care o voi primi. Aşa că, în 
cazul în care nu le voi achita demersurile, ei o să-şi ia banii de 

la compania de asigurări, care mă va urmări ulterior, pentru ca 
să le plătesc. 


- Firma de asigurări va fi tot una germană sau austriacă, mi-au 
garantat că va fi una dintre cele mai bune, pentru că nici banca 
lor nu vrea să rişte să își piardă fondurile. 


- Brokerii de credit vor primi un comision de 3% pentru 
întreaga procedură, pentru participare şi coordonarea 
proiectului. Probabil că şi doamna aceea va dori ceva, probabil 
un 1%, dar asta voi negocia separat. 


- Şi cum ţi-am mai spus, persoanele acestea sunt foarte de 
treabă şi foarte serioşi în ceea ce fac. Ei vor face totul pentru 
mine şi își vor lua banii abia după ce cererea mea va fi aprobată. 


- După ce voi semna toate actele, le voi plăti acei 6%, pentru ca 
ei să fie asiguraţi, iar eu să le certific că nu sunt sărac şi că mai 
am şi eu nişte bani; apoi, în maxim o săptămână, banii vor fi 
viraţi în contul meu. 


- Mai erau şi alţii care doreau să aplice pentru astfel de 
împrumuturi, dar mie mi-au spus că voi avea prioritate, pentru 
că relaţia mea, adică cea care mi-a făcut legătura, este mai 
puternică. În plus, peste câteva zile își va primi banii un alt 
prieten de-al meu, el a aplicat pentru un proiect de energie. Voi 
avea deci dovezile care îmi trebuie, ca să mă asigur că tipii ăştia 
o să-mi dea banii, așa cum mi-au promis. 


- Tot ce-mi rămâne de făcut este să strâng banii pentru proiecte. 


Intenţionez să aplic pentru 20 de milioane de euro; pentru 
început îmi trebuie 1.200.000. Mă ajuţi să fac rost de bani? 


39 


Urmează varianta mea (ca de obicei, fără ocolişuri): 


- Domnule În-curând-voi-fi-Bogătan, o să-ţi ia cei 1.200.000 de 
euro şi vor spăla putina. De ce nu le propui în următorul fel: le 
demonstrezi că ai cei 6% într-un cont bancar, cu o scrisoare de 
împuternicire sau chiar cu banii jos. Pe urmă ei îți acordă 
creditul şi în acelaşi timp, acel 6%, care nu va intra în contul 
tău, va fi plătit direct din credit. În felul acesta vei fi sigur că nu 
pierzi niciun euro, în cazul în care nici nu vei primi vreunul. 


- Eşti nebun? Vorbim de instituţii internaționale, nu pot să-i 
oblig să-mi accepte condițiile. 


- Ce instituții internaționale, românca aceea, care are acelaşi 
machiaj de 35 de ani sau nemţii care nu au decât o mică firmă 
de brokerage? 


- De ce eşti tu atât de sigur şi de negativist? 


- După părerea mea, treburile stau cam așa: nişte escroci au 
găsit-o pe această femeie, care nu ştie mai nimic şi vrea doar să 
câştige un ban uşor, ca oricare om de pe această planetă. Ce 
face ea acum nu este decât să îşi găsească victimele, aşa cum te- 
a pescuit pe tine. Ei îți promit toate aceste lucruri, când eu pot 
să îți prezint mult mai simplu cum stau de fapt lucrurile. Ascultă 
varianta mea: aceşti distinşi domni sunt plătiți de către tine cu 
600.000 de euro, pentru a depune dosarul cu cererea ta, la o 
anumită bancă. Vor mai primi niște bani, pe deasupra, de la 
firma de asigurări - un comision colosal, pentru aşa-numita 
„asigurare a unei afaceri care nu se va înfăptui niciodată”. Este 
ca şi cum i-ai spune cuiva „ţi-am găsit eu un prost care îţi 
încredinţează 600.000 de euro pentru ceva care de fapt nu se va 
întâmpla niciodată. Mie îmi revin 400.000.” Sunt sigur că vor 

găsi pe cineva care să dea curs unei astfel de înţelegeri. Pe 
urmă, o să-ți spună că s-a întâmplat ceva și că a apărut o pro- 
blemă cu împrumutul, tu ai făcut cine-știe-ce greşeală, iar banii 
sunt nerambursabili. Dar poţi să fii sigur de următoarele lucruri: 
unu - amicul tău nu va vedea niciodată banii şi doi - o să se 
distreze foarte tare pe cheltuiala ta, îţi vor cheltui banii şi te vor 
venera pe vecie. 


Un fermoar pe cale de a fi deschis... 


Se spune că atunci când te sui într-o maşină care poate atinge 
400 de kilometri pe oră, îţi va fi foarte greu să apeşi frâna; tu 
vrând să îți împlineşti visul cât mai repede cu putință. Așa 
stăteau lucrurile și în ceea ce-l priveşte pe prietenul meu. A 
continuat cu dosarele, cu pregătirile şi ce i se mai ceruse. A 
stabilit de-asemenea câte o întâlnire zilnică cu... prietena mea 
(cum am denumit-o până la urmă), doamna cu machiajul 
învechit. Într-una din zile i-a cerut chiar un împrumut personal, 
„tu vei primi împrumutul tău, în scurtă vreme, iau eu am nevoie 
de nişte bani urgent”. I s-a părut puţin dubios, dar până la urmă 
i-a dat banii, ceea ce l-a făcut să se poarte apoi mai rece faţă de 
ea; a început să o preseze în privinţa finalizării proiectului, 
pentru că, deja începuseră să apară întârzieri. Dar, a avut parte 
şi de puţin noroc. La câteva zile după ce a început să se plângă, 
a fost chemat la biroul ei, ca să discute despre nişte „probleme 
importante”. Acolo a dat din nou cu ochii peste blonda cu 
fermoarul deschis. De această dată, mai stătea la coadă încă un 
bărbat. Doamna i-a rugat pe amândoi să aştepte puţin, până își 
va termina treburile, iar blonda l-a invitat să ia o cafea, peste 
drum. Eu nu am fost de faţă, dar din descrierea lui nu pot să-mi 
imaginez decât cum a rămas cu gura căscată atunci când a auzit 
invitaţia (din fericire nu au intrat prea multe muşte). 

La cafea a fost extraordinar, ea i-a spus că a auzit multe lucruri 
frumoase despre el și chiar că ar avea nevoie de sprijinul lui, să 
o ajute cu întocmirea unor dosare. Prietenul meu, „super erou”, 
nu s-a putut împotrivi destinului, a fost gata să o ajute pe 
această fată lipsită de ajutor, inocentă și în acest fel s-au 
apropiat unul de celălalt. Îmbrăţișările și săruturile franțuzeşti 
deveniseră un ritual al întâlnirilor zilnice, dar ea nu a vrut să 
meargă mai departe, deşi el ardea cu totul pe dinăuntru. 


- Iubitule, şi eu simt că ard, dar cred că ar fi de rău augur să 
facem ceva acum, în circumstanțele date. Propun, în schimb, să 
păstrăm pasiunea, iar atunci când ne vor intra banii în cont, 
să mergem împreună, pentru o săptămână, în Maldive sau în 
Seychelles, doar noi doi. 


- Doar eu și ea în Maldive... aș fi în Rai! continua el să mă 
tachineze. 


(În timp ce el îmi tot povestea aceste fantezii, eu i-am promis că 
„dacă tu te duci cu ea în Seychelles, eu o să călătoresc în timp şi 
o să mă alătur, în luptă, lui Alexandru cel Mare împotriva lui 
Darius, în Gaugamela.) 


„În drumul spre Rai a apărut o problemă” 

Phil Collins este unul dintre soliştii mei preferaţi. Bine, şi-a 
pierdut în mare parte inspiraţia pe la mijlocul anilor '90, dar tot 
grozav rămâne. Una dintre melodiile pe care o ascult mereu cu 
mare plăcere se numeşte „Something happened on the way to 


heaven”. 


Asta i s-a întâmplat și prietenului mei, în drumul lui spre Rai... 

După întârzieri de câteva zile, a primit, în sfârşit, răspunsul că 1- 
a fost acceptată cererea. Din nou, nu a fost menţionat numele 
băncii, ci doar numele brokerilor de credit din Germania. 
Situaţia arăta la fel şi pentru firma de asigurări. Totul era bine 
ascuns în spatele unor nori de mister. L-au rugat să plătească 
banii, direct în conturile lor, el i-a refuzat (l-am ameninţat că îl 
omor dacă ar fi făcut acest lucru, deşi blonda încerca să-l 
convingă că ar fi o prostie să nu accepte). După multe întâlniri, 
discuţii (dar niciodată nu a primit UN e-mail, în afară de cel de 
confirmare) şi modificări ale planului, l-au informat că 
întâlnirea finală se va ţine la Budapesta. L-au rugat să vină cu 
banii asupra lui, ca să primească în acelaşi timp şi cecul de la 
bancă. Îi mulţumesc lui Dumnezeu că, în sfârşit, s-a luminat la 
minte. S-a dus la Budapesta împreună cu avocatul lui şi s-au 
îndreptat spre hotelul de cinci stele unde fuseseră invitați. 
Brokerii au fost atât de zgârciţi încât nici măcar nu au închiriat 
o sală de ședințe. Aşa că a trebuit să aștepte în lobby alături de 
alți 20 de inși (mai mult sau mai puțin) români. Nemţii au cerut 
banii şi toți au început să-i achite, aşezaţi frumos în genţi de 
piele, întocmai cum li se indicase. 


În timp ce prietenul meu aştepta la coadă, a primit un telefon 
urgent de la mine. Își uitase cel de-al doilea mobil în biroul meu 
şi am răspuns eu unui apel important, pentru că recunoscusem 
numele. Prietenul lui (care aştepta banii în urma aprobării 
împrumutului) nu-i primise, în schimb fusese anunţat că în cele 
din urmă proiectul i-a fost respins. I-au spus că consilierii legali 
ai băncii au găsit multe probleme legate de proiect şi că el ar fi 
încercat să îi păcălească. Așa că pierduse acei 6% şi avocatul lui 
l-a informat că în această situaţie nu mai este nimic de făcut. 
Aşadar, prietenul meu i-a rugat pe brokerii de credit să-i arate 
mai întâi cecul de la bancă, aşa cum i s-a promis. Ei i-au spus că 
sistemul online al băncii fusese blocat, dar l-au asigurat că până 
a doua zi se va rezolva, „aşa că puteţi sa ne daţi astăzi banii, nu 

este nicio problemă”. S-a uitat la blonda care tocmai le plătise 
banii și îi trimitea sărutări, dar s-a ridicat şi a plecat. S-a dus şi 
la ceilalți oameni care erau în aceeași situaţie şi i-a sfătuit să îşi 
ceară banii înapoi. Aceştia nu au vrut să facă acest lucru. Unii, 
în schimb, i-au dat numerele de telefon, ca să îi sune şi să afle 
ce s-a întâmplat. 


Patru luni mai târziu, toate persoanele care îi dăduseră numerele 
de telefon şi pe care le-a sunat, erau disperate. Nu s-a acordat 
nici un împrumut, românca nu era de găsit niciunde, iar pe 
nemți i-ai de unde nu-s! Nu mai este nevoie să spun că blonda l- 
a uitat imediat pe amicul meu... 


(Poate pentru unii dintre dumneavoastră această întâmplare pare 
o poveste, poate pentru unii reprezintă chiar realitatea. Știu că 
trăim în vremuri dificile, dar vă rog, deschideţi cu atenție ochii 
şi fiţi precauţi! Cu cât criza economică se va amplifica mai 
mult, cu atât mai mulți infractori se vor perfecționa în a vă fura 
banii). 

07.03.2010 


„Câştig 5.000 de euro pe lună. Voi cumpăra un apartament 
şi voi plăti o dobândă de 4.300 de euro pe lună” 


„Ar trebui să fii arestat...” 


Eu sunt originar din Katerini, un oraş grecesc de dimensiuni 
medii, aşa că sunt de părere că îi pot înţelege pe toți românii 
care vin în Bucureşti dintr-un oraş de provincie. Mi se întâmplă 
să le cunosc profilul psihologic şi chiar abordarea faţă de viaţă. 
Probabil că acesta este motivul pentru care am mai mulţi 
prieteni care se încadrează în aceasta categorie, acum cu 
unul mai puţin. Nu îmi este ruşine să vă fac cunoscut motivul, 
pentru că astfel, poate, protejez pe altcineva... 


Apartament dublu sau triplu ca dimensiune... 


Este angajatul unei companii importante, cu un salariu 
lunar de 5.000 de euro. A pornit foarte de jos, iar soţia lui 
provine tot dintr-o familie modestă. Astăzi, când milioane de 
persoane din toată lumea îşi pierd locurile de muncă, el doarme 
liniştit, ştiind că poziţia şi salariul lui sunt protejate de 
rezultatele muncii sale. Totul este în regulă? Fi bine, nu... 


S-au hotărât să facă primul lor copil. Şi, pe lângă intenția de 
lăudat, s-au ivit şi problemele. „Nu mai pot locui în 70 m.p., 
am nevoie de cel puţin 150 - 200, mai ales că se va naşte 
copilul. Munceşti din greu. De ce faci asta, dacă nu pentru a 
te bucura de un apartament mai mare, mai frumos, într-o 
zonă care se potriveşte profilului tău şi poziţiei sociale pe 

care o ocupi?” „Asta mi-a spus ea, Ilias. Şi are dreptate, până 
la un punct”. 


O negociere dură, seminar pe această temă... 


„Deci, ce vei face?” „Ea a găsit deja un apartament, într-o 
zonă foarte frumoasă, unul foarte drăguţ. Proprietarul ni-l 
va vinde nouă pentru numai 550.000 de euro,” „Uau, dar 
chiar ai reuşit să îl păcăleşti la negociere.” „Nu eu, soţia mea. 
Ea l-a găsit, a mers la vizionare şi a negociat preţul. De la 
580.000, a obţinut 550.000 de euro.” „Minunat, ar trebui să 
ţină training-uri şi să ne înveţe pe toţi cum să negociem în 
mod corect. Şi ce intenţionezi să faci?” „Caut împrumuturi!” 
„Vorbeşti serios?” „Bineînţeles. Şi mă voi folosi de toate 
relaţiile mele, astfel încât să nu fiu nevoit să plătesc mai mult 
de 4.300 de euro pe lună şi să pot supravieţui din restul de 
700”. „Eşti nebun? Ar trebui... să fii arestat pentru felul în 
care gândeşti!” După ce am avut o discuţie cu el în termeni 
mai puţin politicoşi, s-a răzgândit şi s-a întors acasă la soția sa, 
pentru a o convinge... 


Niciuna dintre soluţii nu a funcţionat... 


„Ce pot să fac? Decizia nu îmi aparţine. Ne-am certat rău de 
tot şi mi-a spus ca eu nu o iubesc şi nu mă gândesc la copilul 
nostru.” „Aţi adoptat unul?” „Nu, termină cu prostiile, cel pe 
care ni-l dorim. Sunt disperat. Nu ştiu ce să fac !” „Vrei o 
soluţie drastică sau vrei doar cuvinte drăguţe?” „Să începem 
cu cele drastice...” 


„Stai jos cu ea şi explică-i că este periculos pentru familia 


voastră să cheltuiţi mai mult de 80 - 85% din venitul vostru 
pe un credit imobiliar, mai ales când ea nu lucrează. Este mai 

bine să folosiţi banii în alte scopuri, pentru a călători împreună 
în jurul lumii, spre exemplu.” „Va trebui să procedez astfel, 
altceva?” 

„Spune-i că există posibilitatea ca tu să fii concediat sau 
poate va trebui să accepţi să lucrezi pentru un salariu mai 
mic.” „Ea spune că nu îi pasă şi că nu poate să mai aştepte. 
Altceva?” „În acest caz, caută un palat mai mic, care să se 
încadreze într-un buget de cel mult 200.000 - 250.000 de 
euro. Vei avea de unde să alegi astăzi şi dobânda ta va fi 
rezonabilă.” „Altceva?” 


„Vom avea cea mai frumoasa casă” 


A început să îmi spună că: „Ştii, cu cât mă gândesc mai mult la 
asta, cu atât găsesc că ideea nu este chiar atât de rea. Va 
aduce valoare adăugată vieţii mele, prestigiului meu în 
societate.” „Dar îţi vei pune în pericol viitorul, cariera, chiar 
viaţa, totul. Şi vei rămâne blocat într-un apartament scump. 
obligat să îţi dai aproape întregul venit lunar pe parcursul 
celei mai grave crize din ultimele decenii.” 


În cele din urmă, am înţeles că probabil doar a pozat în victimă, 
deşi nu era cazul deloc şi a fost de acord cu soţia sa. Am 
încercat să îl salvez, aşa cum aş fi făcut pentru oricare dintre 
prietenii mei. l-am propus până şi o întâlnire la care să participe 
şi soția. „Şi ce dacă? Dacă se va întâmpla ca soţul meu să îşi 
piardă locul de muncă în viitor, vom vedea atunci. Acum 
vom avea cea mai frumoasă casă dintre toate”, mi-a răspuns 
ea, după toate argumentele pe care i le-am prezentat. Se pare că 
aproape toate cuplurile din cercul lor de prieteni îşi cumpăraseră 
proprietăţi scumpe în trecut, iar ei nu o făcuseră, egal ruşine 
mare... 

Câteva mii de persoane sunt în incapacitate de plată a rate- 
lor pe care nu şi le mai permit. 


În prezent, aceştia negociază detaliile finale cu proprietarul. 
Sunt supăraţi pe mine, având în vedere că am fost singurul care 
nu i-a felicitat pentru alegerea excelentă. 


Acest prieten al meu nu este singurul aflat în această situaţie... 
Se pare că sunt încă mulţi cei care nu şi-au învăţat lecţia aici, în 
România. Refuză să acorde importanţa cuvenită situaţiei 
financiare actuale, sunt concentrați doar pe cum pot trăi bine 
ACUM, fără să le pese de ziua de mâine. 


Este amuzant, dar se pare ca eu îmi fac mai multe griji pentru 

viitorul familiei fostului meu prieten, decât el însuşi. Nu i-a 

păsat suficient încât să observe că în jurul nostru sunt deja mai 

multe sute de persoane blocate în următoarea situaţie: „cu o rată 

lunară mare la un apartament pentru următorii 10 - 30 de ani, 

coroborată cu o rată mare la maşină, în vreme ce ei abia reuşesc 
=» 


să supravieţuiască”. Astfel, au devenit vulnerabili din aceleaşi 
motive ca şi cuplul despre care v-am vorbit. 


Acest model al societăţii de consum nu mai funcţionează 


În analizele de piaţă pe care le văd, de cele mai multe ori mi se 
întâmplă să citesc despre faptul ca problema nu se rezolvă 
împărțind bani oamenilor, ci dacă iniţiem din nou consumul 
sănătos. Modelul societăţii de consum, gen „îmi vând viitorul 
pentru a putea trăi bine astăzi” nu mai funcționează şi va aduce 
şi mai multe probleme României în viitorul apropiat. 

18.06.2010 
7 apartamente, o vilă în Pantelimon şi un ţigan... culturist 
„Haideţi să investim în centrul Bucureştiului” 


Şoferul de taxi m-a lăsat exact la locul potrivit. Am coborât din 
maşină şi am intrat în grădina din faţa clădirii. Înainte să păşesc 
înăuntru, am ridicat capul şi am admirat calitatea construcției, 
chiar dacă mă uitam la partea din spate a clădirilor. Cinci clădiri 
de birouri, una lângă alta, cu faţada îndreptată spre unul dintre 
cele mai importante bulevarde din Atena. Am intrat în lift 
(placat cu marmură scumpă) şi am coborât la etajul dorit. Am 
intrat în biroul unde eram aşteptat. Am urmat sfaturile asistentei 
personale a clientului meu, am mers vreo 10 de metri (uitându- 
mă la zecile de oameni care stăteau cu ochii în monitoarele 
calculatoarelor), apoi am deschis uşa de sticlă şi m-am aşezat pe 
un scaun, în sala de conferinţe. 


Alţi doi domni m-au urmat şi, în final, a ajuns şi clientul meu. 
Înalt, dolofan şi foarte inteligent, a început să ne tachineze pe 
toți. După o lungă discuţie despre „toate şi tot”, am ajuns să 
vorbim şi despre piaţa imobiliară. „Domnilor, până la urmă, 
acest tip nu este aşa de rău. Am crezut că este un mare escroc, 
dar s-a dovedit a fi doar unul mic, astfel încât putem face 
afaceri cu el” (de obicei, mă descria chiar şi în cuvinte mai 
grele, atunci când erau de față şi alte persoane care mă 
cunoşteau destul de bine, încât mi s-a părut că, de data asta, 
Chiar am scăpat uşor ). Mă testase pe parcursul mai multor 
tranzacţii sau în cadrul potenţialelor investiţii. Prietenul lui a 
vrut deasemenea să investească în România aşa că m-am 

bucurat că pot să fiu consultantul lor. Cam într-o jumătate de 
oră am căzut de acord cu privire la detaliile proiectului: „Bine, 
acum că totul este clar, haideţi să investim în centrul 
Bucureştiului.” 


Însă, realitatea doare... 


Realitatea s-a dovedit a fi mult mai dură decât acest mediu mi- 
nunat sterilizat, unde totul era în ordine şi sub control. Investiţia 
se ridica la aproximativ 500.000 de euro, „nu era prea mult.” 
Mă străduiam să găsesc o proprietate decentă care să merite 
investiţia, evitând numeroase oferte scumpe şi nepotrivite. 
Proprietarii schimbau prețurile zilnic sau săptămânal, 
majoritatea brokerilor fie nu erau buni, fie nu erau serioşi. Mai 
mult de 4 luni am tot căutat o proprietate potrivită, însă, după 
verificarea a mai mult de 100 de proprietăţi, tot nu o găsisem 
pe ceea potrivită. 


Investiţia potrivită” 


„Eşti domnul grec?” Vocea de la telefon vorbea într-o engleză 
care nu era departe de româna mea... „Da, cum pot să vă ajut?” 
„Nu, nu, eu o să te ajut. Teren în centrul Bucureştiului.” Peste 
trei ore, domnul, un broker imobiliar român, stătea în faţa mea 
în biroul meu. Avea cam 1,80 m şi o burtă impresionantă („sex, 
femei şi alcool”, spunea, în timp ce arăta cu degetul spre ea); 
mâinile îi erau transpirate şi avea ochi de vulpe. Auzise despre 
mine de la un prieten de-al lui, un colaborator de-al meu (cu 
acesta tocmai încheiasem o tranzacţie pentru un spaţiu comer- 
cial). Proprietatea se afla aproape de centrul oraşului, iar preţul 
acesteia era de 1.000 euro / mp şi tranzacţia trebuia să se 
încheie foarte rapid. Am terminat de discutat şi m-a condus 
direct la proprietate. „Domule grec, aceasta este investiția 
potrivită pentru dumneavoastră”, îmi spuse „ochi de vulpe”. 

„Dar nu este pentru mine, este pentru un client.” „Da, da, pentru 
tine”. (De ce să insist? Deja a decis pentru mine, aşa că de ce 
să-l mai supăr?) 


Verificarea şi negocierea preţului proprietăţii... 


M-am întors la aceea proprietate trei zile mai târziu. Între timp, 
l-am informat pe şeful mare din Grecia, care s-a mişcat foarte 
rapid şi a venit la Bucureşti. Într-o dimineaţă destul de rece de 
martie, am coborât din maşină şi am intrat: proprietatea era a 
doua de la colț. Avea o deschidere bună, structură interesantă, 
parametrii de urbanism durabili (cu potenţial de îmbunătăţire). 
Lângă clădire, exact pe colt, se afla un bloc mic, destul de urât, 
având parter, plus încă două etaje. În zona nu mai era nicio 
proprietate disponibilă la acest preţ, astfel am decis să mergem 
mai departe. 


„Ochi de vulpe” nu a vrut să ne lase să ne întâlnim cu 
proprietarul, insistând asupra faptului că preţul nu este 
negociabil şi a vrut ca noi să-l acceptăm: „negociaţi cu mine”, a 
insistat el. Dar proprietarul a vrut să vândă în „timp record” şi 
probabil, nu mai avea pe nimeni disponibil pentru afacerea asta. 
Surprinzător, „Ochi de vulpe” a „acceptat” să-şi facă datoria şi 
ne-a „permis” să ne întâlnim cu proprietarul, un domn foarte 
înalt, cu care ne-am înţeles în mai puţin de 20 de minute. Preţul 
final: 840 euro / m.p., ceea ce l-a frustrat foarte tare pe „Ochi 
de vulpe”. El a încercat să distrugă afacerea, pentru că nu a vrut 
„să aibă o tranzacţie pentru o astfel de proprietate şi el să 
primească numai un comision”, însă nu a reuşit. Apoi, a vrut să 
ia şi comisionul meu, deoarece „nu a lucrat niciodată pentru o 

sumă atât de mică”. A fost foarte supărat, „duşmanul tău pentru 

totdeauna”, mi-a declarat, „n-am lucrat niciodată doar pentru 
comision”. 


Proprietarul şi-a informat vecinii că a vândut proprietatea „cu 
1.250 euro / mp.”. Din dimineaţa următoare, preţurile au 
crescut la 1.500 - 2.500 euro, unii proprietari fiind gata să jure 
pe Dumnezeu că „ştiu de o tranzacţie care s-a făcut la 1.750 


euro / m.p.”, egal deja suntem bogați. 


Astăzi, „Ochi de vulpe” este şofer de taxi, după o carieră nu 
foarte plină de succes în „trucuri” imobiliare făcute în perioada 
2008 - 2009. 


„Misiune: Cumpăraţi apartamentele din clădirea de la colţ, 
ca să puteţi obţine terenul.” 


Portarul hotelului Marriott mi-a zâmbit pe când intram în holul 
hotelului. Clientul meu stătea pe o canapea, în cafeneaua din 
dreapta recepţiei. A ridicat mâna astfel încât să-l pot vedea, însă 
nu mai era nevoie. Citea un mail printat, aşa că m-am îndreptat 
încet spre el. M-am uitat împrejur, la celelalte mese: la 7 din 10 
mese se discuta despre imobiliare. Erau mape de prezentare 
peste tot, oamenii explicau despre locaţii şi proprietăți... De 
asemenea, din peisaj „nu putea să lipsească’ masa 
„domnişoarelor drăguţe”, care, evident, încercau să „intre în 
vorbă” cu clienţii (am înţeles că această tehnică de „agăţat” era 
destul de populară la acea vreme). 


„Ilia, a fost o afacere bună. Desigur, nu ştim ce ne va aduce 
viitorul, dar lucrurile arată bine. Acum trebuie să optimizăm 
profitul nostru, deplasându-ne în două direcţii simultan: să 
găsim proprietarii apartamentelor din clădirea de la colţ şi să 
încercăm să le cumpărăm, pentru a achiziţiona de asemenea şi 
acel teren; ar trebui să găsim un arhitect pentru a solicita şi a 

obţine un PUZ nou, astfel creştem parametrii de urbanism şi 
valoarea adăugată a proprietăţii”. 


O nouă căutare era pe cale să înceapă... 
O procedură zgomotos de... liniştită 
Procedura de identificare 


M-am aşezat pe scaun. În sala noastră de conferinţe mi s-au mai 
alăturat încă trei colegi şi am început să ne gândim la o 
procedură. După câteva investigaţii minore făcute de colegul 
meu, cu ajutorul avocatului clientului meu, acesta a început să 
ne explice: „apartamentele respective aparţin de ICRAL, o 
organizație a statului, responsabilă pentru construirea şi 
distribuirea proprietăţilor către persoane cu venituri reduse.* 
Trebuie să aflăm dacă vreunul dintre proprietari a cumpărat 
apartamentul de la ICRAL. Ceilalţi au dreptul să le cumpere, 
dar probabil nu au făcut-o până în prezent şi preferă să 
închirieze, plătind un preţ minim. Tot ce trebuie să facem este 
să cumpărăm drepturile şi apartamentele acestora, dacă aceştia 
nu le-au cumpărat deja, ca să putem deveni proprietarii celor 
şapte apartamente. După aceea vom face o solicitare la ICRAL, 
cerând obținerea dreptului de proprietate asupra terenului. 
Ulterior, vom aplica pentru autorizaţia de demolare şi vom cere 
atribuirea parametrilor de urbanism noi, urmaţi de PUZ. În 
final, vom avea o proprietate excelentă, pe colţ, cu parametri 
noi şi cu o locaţie foarte bună.” 


„Și de ce suntem atât de siguri că ICRAL va dori să ne vândă 
drepturile asupra pământului?” „Va trebui să o facă, deoarece 
noi vom fi proprietarii apartamentelor.” „Nu-i nimic, vom cere 
părerea avocatului despre acest lucru, eu însă am îndoielile 

mele. Deci, mesajul este clar: dacă trebuie într-adevăr să 
cumpărăm, trebuie să semnăm aceste contracte simultan, în caz 
contrar, ne vom bloca şi, probabil, vom fi şi şantajaţi.” 


(* Acestea au fost exact vorbele lui!) 


„Obiective” 


„Cine sunt locuitorii acestui bloc? Ştim ceva despre ei?” Un alt 
coleg de-al meu era deja pregătit să răspundă: „un bătrân, doi 
bărbaţi, țigani burlaci şi 4 familii sărace”. „De când locuiesc 
acolo?” „Destul de mult, de cel puţin 4 - 5 ani, după cum am 
aflat.” 


„Bugetul” 


„Cât costă un apartament cu 2 camere în zonă?,, „În jur de 
30.000 - 35.000 de euro”, a răspuns cel de-al treilea coleg, 
prezentându-ne şi celelalte oferte pe care le strânsese din zonă. 
„De acord, dar această proprietate probabil se încadrează în 
confort 3, mă îndoiesc că ICRAL le-a construit ca apartamente 
de confort 1.” „Da, ai dreptate, dar încearcă să explici acest 
lucru şi proprietarilor...” 


Le-am cerut să pregătească rapoarte pentru toate acestea şi un 
raport general al discuţiei. Toate au fost transmise clientului 
meu. 


Aprobarea clientului... 


„În cele din urmă, ai ceva şi pentru mine, grec leneş ce eşti?”, 
îmi răspunsese clientul la telefon. „Dar şi tu eşti grec”, i-am 
întors-o eu. „Da, sunt, însă tu trăieşti în România, deci este 
normal pentru mine să te critic aşa cum o fac românii, de obicei. 

Nu?” Tăcerea mea l-a făcut să continue: „Ok, te rog luminea- 
ză-mă şi pe mine, care este strategia ta? ”. „Eu sugerez să le 
propunem proprietarilor un schimb de apartamente tot în zona 
aceea, dar confort 1. În cel mai rău caz să le oferim ceva bani 
în plus.” „Dă-mi un buget!” „Să spunem, între 250.000 - 
300.000 euro, pentru a fi siguri.” „Este prea mult!” „Vom avea 
nevoie de ei”. „Ok, dar să nu mă faci să îmi pierd banii. Mă voi 
supăra foarte tare pe tine.” „Ai pierdut ceva până acum? ” „Nu, 
dar poate fi întotdeauna prima dată pentru ceva.” 


Zgomot... Linişte 


L-am trimis pe un coleg să vorbească cu oamenii, începând cu 
primele două familii. Ordinul meu a fost să o facă în linişte, nu 
cumva să-i provoace în vreun fel. Dar a fost inutil. Odată intrat 
în bloc, au început să-i pună întrebări şi acesta „a fost forțat să 
mărturisească, în cele din urmă, scopul vizitei” (cel puţin aşa a 
pretins el). Le-a spus că vrea să cumpere un apartament pentru 
el şi a cerut oferte de preţ. 


Prima ofertă a fost de 25.000 de euro. El a crezut că este înţe- 
lept să comunice acest lucru şi celui de-al doilea proprietar. 
Acesta a spus că preţul lui de vânzare este de 30.000 de euro şi 
a sunat pe alți doi tipi care au apărut şi au cerut câte 35.000 de 
euro, făcându-l pe cel de dinainte să-şi schimbe părerea şi să 
ceară 40.000 de euro. Spre seară, colegul meu a primit un apel 
şi a fost informat că preţul este de 50.000 euro pentru fiecare 
apartament, pentru că toată lumea a vorbit cu toată lumea şi 
acesta este preţul convenit de comun acord. 

12.03.2010 


Italianul, grecul, bătrânul din Timişoara şi fugarul de etnie 
rromă 


„Mă scuzaţi, sunteţi grec?” Mă întorc înspre voce, o persoană 
care aştepta în spatele meu la rând. Am văzut un bărbat care mă 
întreba în limba greacă despre naționalitatea mea . „Având în 
vedere că vorbesc greaca, este foarte probabil, nu?” “Nu vreau 
să par nepoliticos, însă am auzit discuţia dumneavoastră la 
telefon. Lucraţi în domeniul imobiliar, aşa e?” „Într-adevăr.” 
„Într-o companie mare?” „Nu chiar, am pornit pe cont propriu 
acum aproximativ un an şi jumătate, iar firma mea este de 
dimensiuni destul de reduse. Dar încercăm să fim cei mai 
eficienţi.” 


Tăcerea lui subită mi-a permis să îl studiez. Destul de scund, cu 
siguranţă în vârstă de peste 50 de ani. Un păr vopsit negru (cu 
succes). Mai subţire decât un stâlp de semafor (presupun că 
purta la haine cea mai mică mărime posibilă), însă cu o privire 
extrem de inteligentă. Îl priveam şi am avut impresia că tot 
corpul lui exista doar pentru acei ochi. 


„O ofertă pe care nu o puteţi refuza” 


„Dacă sunteţi cel mai eficient, aşa cum spuneţi, am o propunere 
pentru dumneavoastră, de fapt, o ofertă. Una pe care nu o puteţi 
refuza.” „Nu îmi cereţi să investesc, am făcut-o până acum şi nu 
stau foarte bine la capitolul cashflow.” Eram în februarie 2006. 
Cu câteva luni în urmă, tocmai mă mutasem într-un birou nou, 
primul meu birou adevărat, în zona Unirii. Îmi investisem 
primul profit obţinut din afaceri imobiliare în renovarea biroului 
şi în proprietăţi... 

„Vă veţi culca sărac şi vă veţi trezi bogat” 


„Există un teren în partea de nord a oraşului, în această zonă de 
lux”, mi-a descris el zona unde se afla terenul, zonă care într- 
adevăr este considerată şi astăzi printre primele trei din 
Bucureşti. „Probabil că ştiţi cât este de scumpă această zonă. 
Vedeţi, aveam ocazia să cumpărăm acest teren la un preţ extrem 
de mic, aproximativ un sfert din valoarea lui de piaţă. Acest 
teren vă va schimba viaţa. Veţi adormi sărac şi vă veţi trezi 
bogat.” „Şi de ce îmi oferiţi mie această oportunitate? De ce nu 
cumpăraţi dumneavoastră această proprietate?” 


Grecul refuză... 


„Aş face acest lucru, dar nu am suficienţi bani să o cumpăr 
singur.” „De câţi bani mai aveţi nevoie?” „Nu mai mult de 
15.000 de euro.” „Pentru ce?” „Există un tip de etnie rromă care 
controlează un bătrân din Timişoara. Îi vom da acestuia 30.000 
de euro, pentru a pregăti documentele şi pentru a ne vinde 
proprietatea la acest preţ. Va avea împuternicire din partea 
proprietarului.” „Bine, aceasta este cartea mea de vizita. Dacă 
găsiți această sumă, faceţi ordine în documente şi cumpăraţi 
terenul, mă puteţi suna pentru a construi ceva acolo sau pentru 
a-l vinde. Dacă vă hotărâți să îl păstraţi, nicio problemă. Vă 
doresc toate cele bune”. „Nu sunteţi suficient de inteligent, 
aceasta este o mare oportunitate; nu vă bate norocul la uşă în 
fiecare zi.” „Nu am reuşit niciodată să fac bani fără să muncesc, 
este prea târziu să încep acum.” 


+. Şi intră italianul 


„Buna ziua, Elias, ce faci?” Mă concentrasem pe munca mea 
pentru aproximativ două luni, dar nu aveam cum să evit soarta... 

Vocea de la telefon aparţinea unui alt client de-al meu, italian, 
care m-a sunat la câteva zile după Paşti. Tocmai încheiasem o 
tranzacţie dificilă cu el şi mă gândeam că are întrebări legate de 
acest lucru. „Elias, bunul meu prieten, Elias. Am demarat o 
nouă tranzacţie fără tine, dar vreau să mi te alături. În această 
afacere nu vei fi broker, ci consultantul meu. Te deranjează?” 
Accentul lui italienesc şi graba verbală m-au făcut întotdeauna 
să zâmbesc. „Bineînţeles că nu. Voi fi onorat să lucrăm 
împreună. Despre ce este vorba?” „E o tranzacţie importantă la 
care lucrez. Mâine ne întâlnim cu toți cei implicaţi. Vino la 
întâlnire cu câteva minute înainte ca aceasta să înceapă şi îţi voi 
povesti despre ce este vorba..” 


Întâlnirea cu... „gaşca” 


Ploile din aprilie sunt primele ploi călduroase după o iarnă şi un 
martie reci. Tocmai o asemenea ploaie neaşteptată m-a prins 
fără haină... şi fără maşină! (Slavă Domnului, vânzătorul de la 
care cumpărasem acel costum nu mă vedea intrând în întâlnire 
pe jumătate ud... M-ar fi omorât!) Întâlnirea a fost programată 
într-un showroom. Întârziasem 5 minute, însă clientul meu 
italian mi-a spus la telefon că „e în ordine, vei asculta, vei 
înţelege repede”. Astfel că, am intrat cu pas grăbit în showroom. 
Nimeni nu mi-a acordat atenţie. Acolo era doar o doamnă 
plictisită, în spatele unui monitor de calculator, probabil mun- 
cind din greu (jucând Solitaire). Am întrebat-o unde se aflau toți 
ceilalţi (ştiu, uneori sunt enervant). A încetat să mai privească în 
monitor, şi-a îndreptat uşor privirea către mine. Presupun că i-a 
fost milă, de aceea s-a hotărât să ridice mâna şi să arate spre o 
uşa închisă. 


Am bătut la uşă. O voce mi-a spus „intră” şi am păşit înăuntru. 


Nu pot nega că am fost surprins: în dreapta, clientul meu italian 
zâmbea; grecul pe care îl întâlnisem cu două luni în urmă mă 

privea din spatele unui birou (părul lui era întotdeauna 
impecabil vopsit). În stânga am observat trei domni de etnie 
rromă. O doamnă, în vârstă de peste 40 de ani, era piesa care 
completa puzzle-ul. Dânsa traducea. „Luaţi loc, v-a prins 
ploaia!”, realiză clientul meu italian. „Bine ai revenit, tinere. 
Acesta e destin, nu-i aşa?”, m-a întrebat, retoric, grecul subțirel. 
„Facem o echipă excelentă. Şi acum suntem gata să începem”, 
a continuat el. „Echipă?”, m-am gândit eu... „mai potrivit ar fi 
fost să spună gaşcă!” 


Cum se procedează... 


Nu mi-a fost greu să îmi dau seama că discuţia era despre 
proprietatea din zona scumpă. Acea oportunitate pe care o 
întâlneşti „o singură dată în viaţă”, cea pe care mi-a oferit-o 
grecul. După ce am rugat să mi se aducă o apă plată, aşa cum 
fac de obicei (asistenta plictisită mi-a adus o sticlă cu apă foarte 
rece, pe care nu am putut să o beau), eram gata să vedem în- 
tâmplările. 


„Bătrânul este pe moarte...” „Cine este bătrânul?” „Elias, te 
rog, Elias, nu ne întrerupe!”, mi-a cerut clientul meu, pentru a-l 
lăsa pe tipul de etnie rroma să îşi spună povestea. „Bătrânul este 
pe moarte. Am de la el o împuternicire care îmi dă dreptul să îi 
vând terenul. Dar nu va fi uşor. Mai sunt câteva persoane 
implicate, copii şi nepoți. Acestora trebuie să le dau bani. De 
asemenea, trebuie să dau bani şi celor care se ocupă de 
documente, pentru a le pregăti în cel mai scurt timp. Veţi 
cumpăra la acest preţ nominal, iar mie îmi veți da 20 euro / 
m.p.” 


„Deci, de câți bani aveți nevoie pentru acest proiect?”, l-a 


întrebat grecul subțirel. „40.000 de euro sau puțin peste, dar nu 
mai mult de 50.000”, a răspuns acesta. Apoi a mai cerut ceva 

„bani de buzunar”, având în vedere că va trebui să se deplaseze 
cu trenul până la Timişoara, pentru a pune în ordine toate 
documentele. „Când vor fi gata ?” „Peste 3 săptămâni.” „Sunteţi 
sigur?”, era nerăbdător să afle clientul meu italian. „Foarte 
sigur. Pe cât de sigur sunt că vă am acum în faţa ochilor”, a 
replicat domnul de etnie rromă. 


„Vezuviul” a erupt 


Mă simțeam complet neconfortabil. „Domnule...”, m-am 
adresat eu bărbatului de etnie rromă, ,„...chiar vreţi să ne spuneţi 
că în Timişoara toţi sunt proşti şi dumneavoastră sunteţi singura 
persoană inteligentă, care va reuşi să păcălească un bătrân şi pe 
toată familia acestuia? Cum puteți dovedi că această poveste 
despre copii este reală?” Pe parcurs ce doamna efectua 
traducerea, se putea observa cum mânia acestuia creşte. La 
început a ascultat cu calm; apoi, cu trecerea fiecărei secunde, se 
înroşea mai tare. La final, era ca o roşie. „Ce vreţi? De ce nu 
plecaţi... de aici?” 


Clientul meu italian a observat că şi ceilalți doi domni de etnie 
rromă începeau să se enerveze şi a simţit nevoia să intervină în 
discuţie. „Domnule, domnule, nu trebuie să vă supăraţi. Nu 
erupeţi precum vulcanul Vezuviu! Elias, de ce nu te relaxezi 
puţin? ÎI stresezi pe acest domn!” M-am întors înspre cel de-al 
doilea grec din „gaşcă”: „Acum câteva săptămâni mi-ai spus că 
este vorba de 30.000 de euro. Ce s-a întâmplat între timp, de ce 
a crescut suma?” Acesta a pretins a fi el însuşi supărat. „Îmi pui 
la îndoială cinstea? Tinere, nu mă aşteptam la aşa ceva din 
partea ta.” Apoi ni s-a adresat tuturor: „Domnilor, haideţi să ne 
împăcăm. Propun următorul lucru: voi da de la mine primii 
10.000 de euro, iar partenerul meu italian va achita partea lui 
după ce ne veţi livra setul complet de documente”, cuvintele din 

urmă fiind adresate domnului de etnie rromă, cel care explicase 
procedura. 


„O plată”, adică şase 


„Nu le da bani, nici măcar un euro”, am insistat eu vis-a-vis de 
clientul meu italian. De ce, Elias, de ce? Îmi voi multiplica 
investiţia de patru ori, în doar câteva luni. Ştii tu vreo afacere 
mai bună decât aceasta?” „Toate celelalte, pentru că în acest caz 
vei avea numai de pierdut.” „Dragul meu grec, prietene, 
relaxcează-te. Nu trebuie să îţi fie teamă, totul este sub control...” 


Sigur că da, i-a dat „banii de buzunar” domnului de etnie rromă, 
iar după câteva zile a fost contactat de grecul subţirel. M-a sunat 
clientul meu, să încep şi eu să „investesc”, având în vedere că 
„primul set de documente a sosit”. Am cerut să le văd, dar „nu 
era necesar”, aşa mi s-a spus. Apoi, a urmat plata celei de-a 
doua tranşe... apoi a altor trei. (Grecul subțirel aducea mereu 
chitanţe „semnate de rrom”, pentru contribuţia lui personală, iar 
clientul meu nu vroia să asculte ce am eu de spus). Mereu 
existau scuze „pentru nevoi urgente”. Urma să se mai facă o 
singură plată. Şi apoi, nimic. 


Pe urma fantomelor... 


Timp de şase săptămâni, cei trei domni de etnie rromă nu au dat 
niciun semn. Nicio veste, iar clientul meu italian investise peste 
35.000 de euro. Grecul subțirel se prefăcea a fi supărat pe ei, iar 
de fiecare dată când clientul meu îl întreba ce s-a întâmplat, juca 
acelaşi „rol”: „Lăsaţi-mă să dau un telefon, Lăsaţi-mă să dau un 
telefon”. Scoase din buzunar un Nokia 7110, model vechi 
(„telefonul nemuritor”, aşa cum se lăuda el), îi lua cam două 
minute să îşi pună ochelarii şi să caute printre numerele din 
agendă; îl suna pe domnul de etnie rromă. Uneori se prefăcea că 


61 


ţipă la el pentru că acesta nu îşi ţinuse promisiunile. In multe 
dintre celelalte cazuri, linia era doar „moartă”. 


Clientul meu şi-a trimis nişte prieteni la Timişoara să îl caute... 
„Presupun că ai mai multe şanse să îl găseşti în... Alexandria.” 
„Nu se poate să fi dispărut aşa, doar a promis! Suntem atât de 
apoape să încheiem tranzacţia! Şi s-au evaporat ca nişte 
fantome! Însă, îi vom găsi şi vom finaliza tranzacţia.” 


„Are nevoie de bani, este fugar” 


Am primit, în cele din urmă, un telefon care ne-a adus ceva 
noutăţi. Grecul subțirel părea a fi fericit: „Prietenul nostru s-a 
întors. Are toate documentele. Dar mai are nevoie de ceva bani, 
vă voi explica totul atunci când ne vedem”. Clientul meu era 
fericit... „Vom încheia afacerea, în cele din urmă”. „Îţi jur că 
dacă mai dai vreun euro, ne certăm rău.” Mi-a permis să merg 
eu, în locul lui... 


O altă întâlnire, la acelaşi show-room. De această dată am ajuns 
eu înaintea lor, reprezentându-l pe clientul meu. Grecul subţirel 
a venit după trei minute, îmbrăcat în pantaloni de vară şi într-un 
tricou uzat, de culoare verde, marca Lacoste. A început „să 
explice” imediat. „Este fugar, nu am ştiut. Acum mi-a spus şi 
mie. Dar nu este un om rău, doar că are nevoie de bani. Va veni 
cu partenerul lui real. Să nu îl crezi pe el, să îți concentrezi 
atenţia asupra partenerului, el este cel care controlează situaţia. 
Are de recuperat nişte datorii de la acesta, aşa că îl va forţa să 
fie serios. Vom plăti puţin mai mult şi vom deveni bogaţi.” 
“Cum sunteţi atât de sigur?” „Uite ce e, eu îl controlez pe acest 
partener al lui. Am nişte afaceri despre care nu vrei să ştii!” 
(într-adevăr, nu vroiam sa ştiu). 


„Drumul spre Nicăieri” 

„Partenerul” era un domn de etnie rromă, care purta pe fiecare 
mână câte o brățară de aur. Tuns scurt, având o figură foarte 
„dură”. Am aşteptat să vină fugarul cam două ore şi jumătate, 
însă acesta nu şi-a făcut apariţia. La un moment dat a sunat să 
spună ca este pe drum, apoi s-a evaporat. „Pe care drum poate 
fi, la naiba?”, a ţipat grecul subțirel. Atunci mi-a trecut brusc 
prin gând vechiul cântec al celor de la Talking Heads, „We are 
on the road to nowhere”. 


Sfârşitul jocului 


Atât grecul cel subțirel, cât şi „partenerul” m-au asigurat că 
totul era sub control. Însă eu nu mai eram interesat. L-am sunat 
imediat pe clientul meu italian şi i-am cerut doar să mă asculte: 
„Sunt nişte escroci, grecul face şi el parte din gaşcă. Gata cu 
jocurile lor.” „Dar le-am dat bani!” „E mai bine să pierzi doar 
ce le-ai dat până acum, decât să rişti să pierzi cu mult mai 
mult în viitorul apropiat. Dar pentru că nu eşti convins, dă-mi 
voie să acţionez în stilul meu.” „Te rog”, mi-a răspuns clientul 
meu. 


Doi avocaţi au studiat documentele. În numai trei zile au adus 
dovezi că acestea erau false, în totalitatea lor. La fel erau şi 
chitanţele semnate, care aveau fiecare câte o semnătură diferită. 
Doamna care se ocupase de traducere l-a informat pe clientul 
meu despre lucruri care nu se găseau în documente. Bătrânul 
din Timişoara era mort de câţiva ani, iar succesorii lui îşi 
disputau câteva documente datate din 1955. 


Lecţia: „Prea frumos să fie adevărat înseamnă... că nu e 
adevărat” 


Clientul meu se simţea extrem de rău. Fusese păcălit de o gaşcă 
de escroci. „Cum l-ai cunoscut pe acest grec?”, l-am întrebat eu, 

pentru a asculta exact aceeaşi poveste care îmi fusese istorisită 
şi mie. „De ce l-ai crezut?” „Pentru că a venit cu argumente 
convingătoare.” „Nu, eu cred ca l-ai crezut pentru că ai vrut să îl 
crezi, de aceea!” Şi-a acoperit pierderea un an mai târziu, când a 
vândut o proprietate la un preţ foarte bun. 


Grecul subţirel trăieşte între Bucureşti şi Grecia, făcând naveta 
în căutare de noi victime. Are întotdeauna o poveste pregătită, 
cu diferite variante, dar avînd aceeaşi idee principală: „Cineva 
are nevoie urgentă de bani, în schimbul cărora oferă profituri 
foarte mari.” Le-am cerut avocaţilor să nu continue urmărirea 
rromilor. De ce ar face acest lucru? Nu poţi câştiga un joc care e 
pierdut de la bun început. În cele din urmă, vina iniţială era a 
clientului meu, care a fost lacom. În acelaşi timp, a dovedit o 
dată în plus că este un om care îşi respectă cuvântul dat. Mi-a 
acoperit toate cheltuielile şi comisioanele, recunoscând munca 
depusă de mine. 


Acum, pentru că există atât de mulţi oameni „inteligenţi”, 
care oferă „super oportunităţi”, vă rog să îmi faceţi această 
favoare: verificaţi totul foarte bine. Asta pentru că, „tot 
ceea ce este prea frumos pentru a fi adevărat înseamnă... că 
nu e adevărat”. Şi nu ar trebui să vă pierdeţi banii pentru a 
învăţa această lecţie! 

02.06.2009 
„Vreau 1.500.00 de euro, nu negociez” 
„Atunci, joacă la loto.” „Bine, atunci 500.000?” 


Astăzi mă aflu în Timișoara, numai pentru câteva ore, dar vineri 
am fost la Cluj. Toată ziua a fost plină de şedinţe şi întâlniri, 
pentru că misiunea mea „fără sfârșit” de a găsi și achiziționa 
proprietăți bune şi avantajoase se tot prelungeşte. Clujul 
găzduieşte în aceste zile festivalul TIFF, un festival de film care 
este descris (de către localnici) a fi cel mai important dintre 
festivalurile româneşti. Aşa că, dacă doriţi să gustaţi din fas- 
cinaţia lui, să întâlniți VIP-uri şi persoane „faimoase”, 
Clujul este destinaţia dumneavoastră, în aceste zile. 


Cluj, un oraș plin de amintiri... 


Această vizită, în afară de o posibilă afacere care este ca și 
încheiată și de alte câteva discuţii pozitive, mi-a oferit plăcerea 
de a rememora câteva vechi amintiri plăcute... Deobicei am 
între 7 şi 14 întâlniri pe zi. Am muncit din greu şi am făcut în 
aşa fel ca toate să fie încheiate cu oameni serioşi, cu care să poți 
discuta afaceri, într-o manieră civilizată. La sfârşitul zilei, 
important nu este dacă partenerul a acceptat sau nu aface- 
rea; ceea ce contează este respectul reciproc. Dar... ştiţi, în 
ultima vreme au cam început să-mi lipsească câte unul, doi 
oameni neserioși, care să încerce să mă păcălească, de parcă 
aş fi complet idiot. Să fiu masochist? Posibil... Am muşcat 
vreodată momeala? Nu, dar tot îmi lipseşte sentimentul pe care 
îl ai atunci când cunoşti pe cineva care se crede mult mai 
inteligent decât tine şi care vrea să-ţi vândă mizerii, la un preţ 
exorbitant. 


65 


Așa se face că experienţa prin care am trecut în această vineri 
mi-a amintit de o întâmplare care a avut loc acum vreo doi ani, 
în acelaşi oraş.  Permiteţi-mi să v-o împărtășesc și 
dumneavoastră, pentru că ce mi s-a întâmplat săptămâna trecută 
sună cam la fel: 


„Eu nu o să-ţi arăt unde se află pe hartă proprietăţile pe 
care tocmai ți le-am prezentat, pentru că tu eşti bărbat, egal 
tu eşti un porc...” Sfârşitul anului... 2007. Ziua aceea începuse 
cu un agent imobiliar foarte „amabil”, care a refuzat să îmi 
indice unde se aflau proprietăţile pe hartă, spunându-mi că sunt 
un bărbat, egal sunt un porc, egal cer prea multe, egal 
trebuie să fiu pedepsit, iar ea nu va face ceea ce am rugat-o 
să facă. Această strategie i-a mers bine în fața soțului și a fiilor 
ei și m-a informat că ea nu intenționează să își schimbe 
comportamentul acum, la vârsta de 50 de ani (vă daţi seama că 
nu am mai întâlnit-o niciodată pe această doamnă, am căutat 
alte „animale”, care să-mi semene, la grădina zoologică...). 


A urmat apoi o altă doamnă, care avea aproximativ aceeași 
vârstă: puţin naivă, dar foarte sinceră și serioasă. Încerca, din 
răsputeri, să se poarte profesionist şi eu apreciez întotdeauna 
bunele intenţii (cel puţin în cazul începătorilor). Am făcut 
împreună câteva afaceri, până a venit vremea să prindem „o 
oportunitate”. Am mers să vizităm un centru comercial din 
centru, unde am dat printr-o „coincidență? de unul dintre 
proprietari. 


Costum, fără cravată și... papuci în picioare! 


Ador senzaţia de aer rece care îţi bate în faţă şi te răcoreşte. În 
acea seară de decembrie, în Cluj era îndeajuns de rece încât să 
mă facă să-mi aranjez hainele pe mine ca să stea mai strâns, dar 
mă bucuram de prospeţimea aerului... Mă ajuta să uit de 

întâlnirile pe care le avusesem în acea zi. In stânga am admirat 
faimoasa biserică din Piaţa Unirii și m-am îndreptat, cu paşi 
repezi, spre destinația mea... 


Ajuns acolo, am întâlnit un străin, îmbrăcat într-un costum 
portocaliu, fără cravată. dar altul era detaliul „mortal”: 
avea Papuci în picioare, nu pantofi! Avea o barbă „artistică”, 
iar ochii îi erau „pierduţi în spaţiu”, fiind plictisit, cu siguranță. 
Cine ştie de ce? Poate din cauză că o mulțime de oameni îi 
promiteau încheierea contractului, dar nici unul n-a luat nicio 
măsură în acest sens. Avea cămașa scoasă din pantaloni, ca o 
„declaraţie a spiritului independent”, bănuiesc. Ştiţi, fiecare 
dintre noi are propriul său stil, aşa că nu am comentat nimic 
despre acest aspect, mi-am făcut griji numai pentru picioarele 
lui, pentru că intrau în nămol, iar acel loc era foarte noroios... 
Nu prea vroia să îmi arate locul, în realitate a fost puţin deranjat 
de faptul că îi puneam întrebări etc, aşa că la un moment dat m- 
a întrerupt și a stabilit el termenii conversaţiei noastre: 


„Și de ce ţi-aş da un preţ?” 
Așa a început conversaţia... 


- Ok, ai văzut destul. Dacă îl vrei, arată-mi banii şi cumpără-l, 
dacă n-ai banii, poţi să pleci. 

- Care este prețul terenului? 

- Hmm, cât crezi că valorează? 

- 128 de euro. 

- Ce, 128 de euro? Ce înseamnă asta? 

- Atât cred eu că valorează terenul. 

- Doamnă, de ce mi l-aţi adus aici pe acest domn? De ce mă 
faceţi să-mi pierd timpul? 

- Domnule, nu vă supăraţi, am intervenit eu. Vă rog să fiți 
amabil şi să-mi spuneţi un preţ pentru proprietatea 

dumneavoastră, un preţ pe care ați evitat să-l transmiteţi 
consultantului de imobiliare cu care colaborez. 

- Dar de ce să-ţi dau un preţ? 

- Bănuiese că m-aţi chemat ca să-mi vindeţi proprietatea 
dumneavoastră. Sper că nu credeaţi că sunt de la Societatea 
Naţională de Statistică, că mă aflu aici pentru a face o cercetare 
a pieței... 

- Eu nu vreau să vând, ea mi-a spus că vrea să-mi aducă pe 
cineva care vine cu o ofertă impresionantă. 

- Şi 128 nu e destul de tentant? 


„1.500.000 de euro, nu negociez” 


Acest domn remarcabil a stat puțin pe gânduri, s-a scărpinat în 
cap cu unghia lui lungă (de la degetul mic al mâinii stângi). 


- Nu, dă-mi tu un preţ, eu nu intenţionez să ţi-l dau pe-al 
meu. 

- În acest caz trebuie să îţi mulțumesc pentru timpul acordat şi 
să-mi iau la revedere, eu nu cumpăr proprietăți care nu au nici 
un preţ, nici măcar unul orientativ, doar ca să mă aflu în treabă. 
- Bine, 1.500.000 de euro. 

- Intenţionezi să-mi vinzi și alte terenuri la prețul acesta? 

- Nu, doar pe ăsta. 

- Aşadar, un teren nearendat, gol, fără nimic... şi tu vrei 
atâţia bani pentru o suprafață atât de mică? 

- Da, şi pentru tine preţul NU este negociabil. Citeşte-mi pe 
buze, un milion cinci sute de mii de euro. A rostit rar fiecare 
literă în parte, să mă ajute, probabil să înţeleg mai bine prețul 
(ştiu că mulți mă iau de fraier, încearcă să mă prostească, dar el 
a fost primul care să mă considere şi retardat, pe deasupra. Ce 
progres, nu?!). 

„Mai bine joci la loto” 


- Am înţeles, mulțumesc pentru timpul acordat, nu vreau să vă 
mai rețin. 


- Dar de ce? Mi-au spus că tu cumperi multe proprietăţi, ce 
înseamnă pentru tine 1.500.000 de euro? 


- Exact cât înseamnă şi pentru tine, cât şi pentru restul 
oamenilor din această lume. Așa că, dacă vrei 1,5 milioane, cred 
c-ar fi mai bine să joci la loto. Înţeleg că au multe câştiguri 
atractive, aşa că m-aş bucura să aud că, mai devreme sau mai 
târziu, un clujean a fost norocos şi a dat lovitura. 


M-am îndreptat spre ieșire, căutând cu atenție un petec de 
pământ - „nu atât de murdar” - pe care să pot călca. 


„Bine, atunci cu 500.000 de euro, ce zici?” 


- Stai aşa, stai un pic... „@#$@#$” (cred că mi-a adresat, pe 
limba lui, nişte cuvinte de mare compasiune şi apreciere). Bine, 
atunci ţi-l las la 500.000 de euro, ce zici? 


M-am oprit şi m-am întors spre el: 


- Dar aţi spus că preţul nu poate fi negociat. 

- Da, pentru că iniţial m-am gândit că vrei să îl cumperi la 
prețul acesta, dar dacă chiar vrei terenul ţi-l dau şi cu 
500.000 de euro. Dacă ai banii, desigur, pentru că sunt 
convins că nu ai niciun euro în buzunar, în afară de 
costumul de pe tine. Dacă ai, haide, dovedește-mi că ai! 

- Cum vrei să-ţi dovedesc? 

- Dă-mi ACUM 500.000 şi proprietatea e a ta. 

- Fără niciun avocat, fără nimic? 

- Îţi dau cuvântul meu, ajunge! 

- Aş vrea să rămânem prieteni, să mergem împreună la băute, tu 
să-ți bei paharul de whisky, probabil, şi eu să-mi iau un suc de 
portocale. 

- Despre ce vorbeşti? 

- Nu ştiu, dar sunt sigur că rezolvăm noi cumva. Ştii, de 
exemplu, vreo echipă românească de fotbal? Ţii cu Dinamo? 
Sau ești stelist, ca majoritatea prietenilor mei, pentru că cele 
mai multe dintre femei ţin cu Steaua? 


Vorbitul cu precipitaţii, egal o „baie” foarte neplăcută 


- Nu te înţeleg, eşti pierdut în spaţiu? Despre ce p... mea 
vorbeşti? 

- Domnule, dumneata mi-ai mai vinde proprietatea, dacă te- 
aş fi insultat? 

- Nu. 

- Deci, pentru acelaşi motiv, nici eu nu o să cumpăr, nu îmi 
inspiri încredere. 

- Şi tu îmi spui asta mie în față? 

- De ce, ai fi preferat să o scriu mai întâi pe hârtie și să ţi-o 
dau? 

- Cară-te până nu-mi chem „prietenii” să te omoare-n bătaie, 
ţipă și mă umplu de precipitaţii. 


Dintr-o dată, aerul rece nu mai era atât de plăcut... După „baia 
imposibil de evitat” pe care tocmai o primisem, am lăsat-o pe 
reprezentanta mea să discute cu el, adică să-l asculte probabil 
cum se plânge că „ea trebuie să îi aducă investitori serioşi, nu 
oameni proști și săraci, pentru că el nu are timp de pierdut etc”. 
Îndreptându-mă spre hotel, mă simțeam destul de jenat de 
toată situaţia. Dar, când am ajuns să fac o baie şi am 

reconstituit în minte întreaga scenă, mi-a apărut un larg 
zâmbet pe faţă... 


P.S.: Până la urmă, acel domn nu a reușit să își vândă 
proprietatea. Se pare că el însuşi era un intermediar, care 
încerca să negocieze, în numele proprietarului inițial al 
terenului, dar care vroia, în același timp, să-și îmbunătățească și 
propriile câştiguri. L-am mai întâlnit o dată în cursul anului 
2009, era îmbrăcat cu aceeași cămașă tipică, în București, 
de această dată. L-am salutat, dar nu şi-a amintit cine eram. Ce 
păcat, o potenţială prietenie a luat sfârşit, chiar înainte să 
înceapă... 

05.03.2010 


Cum am fost prea laş pentru a cumpăra un teren 
vis-a-vis de... Palatul Parlamentului 


(Sau atunci când multe „persoane inteligente, sincere şi 
serioase” încearcă să păcălească „un străin naiv...) 


Priveliştea oferită de grădina din spatele clădirii unde aveam 
biroul era incredibilă. Tocmai mă mutasem acolo (septembrie 
2006) şi, după o săptămână de împachetat, mutări, despachetat 
şi organizare, mă hotărâsem să investesc 15 minute din viaţa 
mea stând picior peste picior şi admirând copacii şi florile pe 
care grădinarul nostru tocmai le aranjase. Dar n-a fost sa fie... 
„Domnule Ilias, puteţi veni puţin, vă rog?”, mi-a spus o colegă 
de-a mea, ciocănind în uşa din sticlă şi scoţându-mă din 
„Nirvana”. 


„Este un teren de vânzare vis-a-vis de un punct de reper 
important al oraşului” 


Mai greoi decât un elefant, m-am ridicat şi m-am deplasat „în 
reluare” spre sala de conferinţe. Colega mea discuta cu un domn 
în vârstă de aproximativ 50 - 55 de ani, destul de înalt, cu 
mustaţa albă, un zâmbet larg şi mâini puternice. „Domnul de 
aici spune că are o super oportunitate pentru noi.” “Mă bucur şi 
sunt un norocos atunci.” „Ai nevoie doar de 2 milioane şi de 
alte 20 după aceea. Le ai sau vorbesc degeaba?” „În primul 
rând, despre ce fel de milioane vorbim? Pumni? Lovituri? Ce?” 
„Vorbesc despre euro, domnule!” „Şi cunoaşteţi multe persoane 
care să dețină suma aceasta gheaţă?” Da, multe!” „Atunci, de ce 
nu apelaţi la ele?” „Sunt generos şi vreau să te ajut şi pe dum- 
neata.” (Cum să refuz un asemenea gest?!) „Să spunem că avem 
clienţi care deţin această sumă şi chiar mai mult decât atât. Dar, 

despre ce este vorba?” „Un teren situat vis-a-vis de un punct 
important al oraşului. Este de vânzare.” 


„Vedere directă spre Palatul Parlamentului” 


„Despre care punct de reper este vorba? Stadionul Ghencea, de 
unde faimosul Gigi Becali îşi salută fanii?” „Nu, de ce nu aveţi 
puţin mai multă încredere în mine? Mă refer la un teren cu 
vedere directă spre Palatul Parlamentului.” (Hooopa!) „Şi unde 
se află mai exact acest teren?” „Pe Calea 13 Septembrie.” „Dar 
toată această zona este protejată, acolo nu se poate construi!” 
„Nuuu, totul este aranjat, veţi avea o clădire minunată, Parter 
plus 10 etaje, cu vedere directă spre Palat. Şi dacă o să văd că 
sunteţi suficient de inteligent, vă mai dau alte câteva hectare de 
teren în zonă!” 


„Ascultaţi, dumneavoastră conştientizați ce spuneţi? Vă daţi 
seama cât de serios este ceea ce spuneţi şi ce înseamnă asta?” 
„Ce înseamnă asta? Este vorba despre un proprietar care are 
titluri de proprietate pentru o parte din zonă şi vrea să vândă, 
legal, repede şi la un preţ mic.” „lar eu sunt Mahatma Gandhi şi 
pregătesc revoluţia paşnică împotriva englezilor.” „Aveţi banii 
sau îmi pierd timpul?” „Pot să vă aduc 5 investitori care au 
aceşti bani, dar nu cred că sunteţi serios.” 


Uneori cer să mi se spună lucruri care cu siguranţă sunt greşite, 
dar vreau să mi se confirme. Eram curios să aflu ce se ascundea 
în spatele acestei poveşti... 


Până la teren, nenumărați intermediari 


Domnul a plecat şi trebuia să revină în ziua următoare cu 
documente, titluri de proprietate şi dovezi. Puteţi ghici cu 
uşurinţă că nu a fost aşa. Cred că i-ar fi fost mai uşor să... înoate 
până în Statele Unite. Când s-a considerat suficient de generos 

să răspundă la apelurile colegei mele, a informat-o că mai era 
implicat un alt intermediar. Acesta avea documentele 
proprietăţii, însă dorea şi comision. În curând, acesta a 
menţionat de existenţa altor doi. Toţi trei cereau comision, dar 
continuau să refuze să îmi arate vreun fel de documente. Apoi, 
au dispărut (sau, pur-şi-simplu, şi-au schimbat numerele de 
telefon, fiind urmăriţi de către cineva). După câteva luni am 
reuşit să îi găsim pe doi dintre ei, care ne-au făcut legătura cu 
alţi 4 (!), fiecare dintre ei cu alți doi. Ghiciţi ce? Şi aceştia 
vroiau comision! Am urmărit cazul din pură curiozitate. Ţin 
minte cum, după orele de muncă, angajaţii mei se adunau să 
discute ultimele noutăţi ale săptămânii... Până când a apărut 
„Mr. Big”... 


Versiunea românească a lui „Mr. Big” 


Întreaga situaţie părea fără soluţie, cum se întâmplă atunci când 
faci afaceri cu intermediari neserioşi. Până într-o bună zi, când 
mi-a sunat telefonul: „Domnule Ilias, dumneavoastră sunteţi?”, 
mi-a vorbit o voce cunoscută din trecut, care a reînviat anumite 
amintiri şi experienţe. Pe atunci, nu vorbeam româna atât de 
bine, însă am înţeles: „Mi-au ciripit nişte păsărele că eşti 
interesat de terenuri cu vedere la Casa Poporului. De ce nu ai 
apelat la mine de la bun început?” Am stabilit o întâlnire pentru 
ziua următoare, la mine la sediu. 


A venit însoțit de încă o persoană: „simpaticul” Mr. Big! Eram 
atât de fericit că stau din nou de vorbă cu unul dintre primii 
oameni neserioşi de care m-am lovit în România! L-am analizat 
din cap până în picioare. (Lucru care nu mi-a luat prea mult 
timp, presupunând că nu măsoară mai mult de 1,55 m.) Purta 
blugi şi o cămaşa modernă (însă ieftină) şi pantofi de culoarea 
neidentificabilă a... noroiului. Mi-a strâns mâna cu toată puterea 
de care era capabil, aşa cum obişnuia să facă, mi-a zâmbit, 


74 


permiţându-mi astfel să îi admir dantura „perfectă” (cel mai 
probabil fusese spălată ultima dată pe vremea când Elena 
Ceauşescu a primit distincţia din partea Reginei Angliei). Însă, 
caracteristicile lui au fost dintotdeauna chelia şi vocea ascuţită. 
De aceea oamenii îi spuneau „Mr. Big”. „Ilia, ştii de ce este atât 
de curajos şi vorbeşte în felul în care o face? „Mr. Big” a lucrat 
înainte pentru Stat, de aceea are atâta curaj!” 


O discuţie suprarealistă şi „faimosul” proprietar 


Discuţia cu „Mr Big” era întotdeauna suprarealistă şi nu aveam 
niciun motiv să schimbăm acest obicei plăcut. La început mi-a 
cerut să îi plătesc eu lui bani pentru consultanţă. „Dacă nu, nu 
îți dau niciun fel de informație!” După aceea s-a prefăcut 
supărat pentru că vorbisem cu atât de mulţi intermediari, „cu 
toții neserioşi”. (La aceea vreme mă imaginam deschizând un 
dicționar, căutând cuvântul „serios”, iar în dreptul acestuia să 
fie poza lui „Mr Big”, chelios, zâmbind cu dinţii lui maro.) 


„O să vă pun în legătură directă cu proprietarul” „Bine, acum 
mai stăm de vorbă. Dar aş prefera să văd documentele 
proprietăţii mai întâi.” „Acest lucru nu se poate. Proprietarul 
este o persoana cunoscută în România. Veţi vedea hârtiile când 
vă veţi întâlni şi atunci veţi înţelege.” „Este ceva ilegal în toată 
povestea asta? Dacă da, te rog să nu mă implici şi pe mine.” 
„Ilegal? Oh, Doamne, ce spui? Ți-am propus eu vreodată ceva 
ilegal?” „Aproape de fiecare dată, de aceea nu am reuşit să 
încheiem niciodată vreo tranzacţie. Ilegal sau scump.” „Tu eşti 
cel care nu este serios, dar voi trece cu vederea această 
slăbiciune a ta. În concluzie, vrei să îl cunoşti pe proprietar sau 
nu?” „Da.” „Bine, rămâne pe mâine.” 

Avocatul din Cluj... 


O zi, două, o săptămână, zece zile... După o perioadă de tăcere, 
„Mr Big” reapăru: „Aşa cum ţi-am promis, te sun pentru a 
aranja întâlnirea cu proprietarul. Pentru că acesta este o 
persoană importantă şi cunoscută, va trebuie să te supui 
verificărilor avocatului său. Va veni direct de la Cluj şi vrea să 
vă întâlniți mâine, la ora 11:30, la Hotelul Sofitel. Vine special 
pentru tine, să fii acolo.” (Hotelul Pullman, la vremea aceea 
încă Sofitel). „Spune-i să aducă şi documentele proprietăţii.” 
„Bineînţeles!” 


În acelaşi hotel avea loc o expoziţie de imobiliare. Februarie 
2007, la 5 luni după ce am primit informaţia inițială, îmi 
savuram sucul proaspăt de portocale, în cafeneaua de la Sofitel, 
undeva lângă pian. Vorbeam la telefon şi nu am realizat că 
trecuse timpul, fără ca avocatul să apară. În cele din urmă, a 
venit. Îmbrăcat într-un costum scump, cu o cravată galbenă! 
Abia mi-a şoptit numele lui mic şi a cerut discreţie totală. Îmi 
vorbea numai în şoaptă, pronunțând fiecare cuvânt rar şi 
suficient de clar. „Clientul meu nu este cineva cu care te 
întâlneşti în fiecare zi. Ar trebui să fii pregătit pentru o astfel de 
întâlnire.” „Te referi la faptul că ar trebui să mai pierd din 
greutate înainte de întâlnirea cu el?” „O să fii surprins. Acum 
trebuie să fug, altfel voi pierde următoarea cursă spre Cluj.” 
(Chiar şi-a închipuit că am crezut asta?) 


„Mr Big” preia controlul situaţiei 


Apoi, iarăşi linişte. O săptămână, două, trei (acesta este de fapt 
secretul, să te determine să alergi tu după ei). Între timp, au 
apărut mulți alți intermediari, cu aceeaşi poveste despre „o 
proprietate” etc. Astfel că, în cele din urmă, am căzut pradă 
tentaţiei şi am întrebat pe cineva. Realitatea mi-a confirmat un 

fapt de care eram deja sigur: nimic nu era serios şi, pe deasupra, 
nu exista nicio şansă ca acest teren să primească autorizaţie de 
construcţie. De aici replica dată de mine ultimilor 3 intermediari 
care mi-au oferit terenul: „nu mă interesează proprietățile 
false”. Cred că acesta a fost semnul la care „Mr Big” trebuia să 
îşi facă din nou apariţia. M-a sunat, fiind foarte supărat şi mi-a 
spus: „Ei, grec viclean!” (cu cât încearcă cineva să mă 
păcălească mai mult, cu atât mai mult mă numeşte pe mine 
viclean sau îşi aminteşte că sunt grec)... „Vorbeşti prea mult şi 
multe persoane sunt supărate. Astăzi este marţi. Joi mergem să 
ne întâlnim cu proprietarul. Eşti pregătit?” „Întotdeauna!” 


Întâlnirea „secretă” din Parcul Herăstrău 


„Nu vei spune nimănui unde vei merge şi cu cine urmează să te 
întâlneşti. Vii până la Şoseaua Nordului şi mai conduci câteva 
sute de metri.” Gândindu-mă la explicațiile lui, îi spuneam 
colegului meu cum să ajungem la punctul de întâlnire. M-am 
gândit la mine şi am început să râd: „Dacă nu îi crezi, de ce te- 
ai îmbrăcat atât de bine?” M-am oprit înainte de a da ocazia 
colegului meu să îşi închipuie că mi-am pierdut şi ultima fărâmă 
de creier... 


Joi, după-amiază, început de primăvară. Am intrat în 
restaurantul gol în acel moment. „Mr Big” era aşezat la o masă, 
cu o bere în faţă. Stătea de vorba cu o doamnă foarte grasă şi 
urâtă. S-a ridicat pentru a-mi ura bun-venit, printr-o îmbrățişare. 
(„Suntem cumva filmaţi?”, m-am gândit eu...) M-a prezentat 
doamnei. Pentru o clipă am încetat să îl mai ascult. Doamna 
purta un tricou simplu, de culoare gri, care se chinuia să 
păstreze în interior tot conţinutul... Avea părul lung, „natural” 
(nici periat, nici spălat) iar mâinile trădau o persoană care a 
muncit din greu toată viaţa. „Doamna este administratorul 
companiei care deţine terenurile”, a concluzionat „Mr Big”. 

„Dar trebuia să mă întâlnesc cu proprietarul.” „Acesta este 
ocupat, vei discuta cu dânsa.” 


„Uite ce e, ţărane, dacă ai bani, cumperi terenurile. Insă, 
eşti un laş!” 


Am fost întrebat dacă doresc să comand ceva. „Apă plată.”, ca 
de obicei. A început să îmi povestească despre cum a fost 
construit Palatul Parlamentului şi am fost nevoit să o întrerup 
pentru a ne concentra asupra a ceea ce aveam noi de făcut. (Pe 
deasupra, îmi venea destul de greu să urmăresc ce spune, având 
în vedere nivelul meu de înţelegere a limbii române.) „Acesta 
este un plan, acestea sunt proprietăţile. Am şi un Certificat de 
urbanism. Dacă aveţi bani, veţi construi chiar vis-a-vis de Casa 
Poporului sau cum îi spuneţi voi, Palatul Parlamentului.” „Dar 
adresa este alta; documentele nu fac referire la terenul despre 
care vorbim noi. Unde este proprietarul?” Ea s-a înroşit de 
furie: „Uite ce e, ţărane, dacă ai bani, cumperi terenurile. Însă 
eşti un laş. În ceea ce te priveşte, nu există niciun proprietar. Eu 
sunt cea care decide.” Mi-am întors privirea spre „Mr Big”, care 
devenise brusc „Mr. Small”. 


„Mie mi s-au spus lucruri total diferite.” „Atunci, pleacă şi nu 
îmi mai pierde vremea, în fiecare zi întâlnesc laşi ca tine.” „Mr. 
Small” era palid şi nu mai rostea niciun cuvânt. M-am uitat în 
ochii ei. Era atât de mândră că vorbise astfel unui străin. Cred 
că a avut un orgasm mental. Nu i-am răspuns. M-am ridicat şi 
m-am îndreptat spre ieşire, însă, înainte de a deschide uşa a 
venit după mine un chelner: „Nu aţi achitat apa!”, a ţipat el... 
pentru o sticlă de apă pe care nici nu o desfăcusem. l-am dat 5 
RON şi am ieşit. 

„Ai înţeles greşit!” 


Când cineva încearcă să te păcălească şi nu reuşeşte, de obicei, 
nu îți mai răspunde la telefoane. Aşa că nu m-am deranjat să îl 
mai sun pe „Mr. Small”. Mi-a apărut în cale după un an, când a 
realizat ca eu sunt cel care reprezenta cumpărătorul într-o 
anumită tranzacţie... A plecat imediat şi m-a vorbit de rău 
proprietarului. În 2009, când l-am întâlnit undeva din pură 
coincidență, a îndrăznit să îmi spună: „Ştii, ai înţeles greşit 
atunci”. Da... 


PS. 1: În realitate, cineva se folosea de orice minciună 
posibilă pentru a găsi o victimă şi pentru a vinde acest teren, 
situat în cu totul altă parte. Această persoană promisese 10% 
comision tuturor intermediarilor şi dorea să îşi facă apariţia doar 
la semnarea contractului final. Din nefericire pentru el (şi din 
fericire pentru această ţară), nu a reuşit. 


P.S. 2: Nu toţi „intermediarii” sunt aşa. Am întâlnit şi o mică 
parte de oameni serioşi. Dar, dacă ţi se întâmplă să întâlneşti 20, 
cam 18 dintre ei vor semăna cu cei descrişi sau vor fi şi mai răi. 
Nu vă gândiţi cum de îşi imaginează că vă pot păcăli. Au făcut- 
o în trecut şi este singurul fel în care ştiu să îşi facă treaba. 

30.04.2010 
Când m-am luptat cu... „Diego Armando Maradona” 


Problemele importante TREBUIE rezolvate înainte de a 
investi într-o proprietate 


Nu cunoscusem niciodată un ofiţer birocrat comunist, de cea 
mai joasă speţă. Nu eram prezent aici în acea perioadă (prima 
mea ieşire în străinătate, fără a fi însoţit de familie, am făcut-o 
la vârsta de 14 ani, în anul 1989, când am călătorit ca membru 
al unui grup de dansuri populare în Italia şi Franţa). Dar, 
uitându-mă la acest domn, eram convins că dacă aş fi putut să 
călătoresc în timp, să zicem în 1978, m-aş fi întâlnit cu el stând 
într-un scaun inconfortabil, în spatele unui birou vechi, 
„deţinând funcţia extrem de importantă de vice-preşedinte şi 
având grijă ca idealurile unei societăți mai bune să fie 
împărtăşite unor doamne care se ocupau de menţinerea 
curăţeniei într-o fabrică... din Bârlad sau aşa ceva“. 


Morocănosul, lacomul şi cea care... „ÎL aştepta pe unchi să 
moară!” 


Aşa cum se întâmplă destul de des, avusesem destule întâlniri, 
una după cealaltă, ambele săli de conferințe fiind mereu 
ocupate. Din pură coincidenţă, aceasta ocupase sala mică pe 
care o aveam. Era toamna anului 2006 şi cred că era doar a doua 
întâlnire pe care o ţineam în acea sală, de aceea nici măcar eu 
nu mă simţeam în largul meu acolo. Chiar în faţă îl aveam pe 
domnul despre care v-am vorbit. Purta un costum care îmi 
amintea de o fotografie pe care o văzusem în albumul tatălui 
meu, de dinaintea căsătorie cu mama mea (în 1974). Toţi 
nasturii sacoului erau închişi, chiar dacă luase loc (nici nu m-am 
deranjat să îi pun în vedere greşeala de stil, eram convins că se 

pricepea mai bine decât mine), iar burta lui se străduia din greu 
să rămână în cămaşă (nasturii ar fi putut aplica pentru „venituri 
suplimentare acordate pentru condiţii dificile de lucru”, ca şi cei 
de la cămaşa mea). Acesta era „reprezentantul proprietarului” şi 
era foarte serios şi morocănos. Lângă el, proprietarul unei 
agenţii cu care colaboram noi. Pentru el, era tranzacţia vieţii lui 
şi nu putea ascunde acest lucru. Îi sclipeau ochii, din spatele 
ochelarilor micuţi. Pentru ca totul să fie în regulă, am observat 
că ţinea degetele încrucişate pe sub masă. Eram convins că deja 
îşi numărase, în gând, partea care i se cuvenea şi se gândise ce 
va face cu banii... 


Aşezată lângă mine, o agentă care a lucrat pentru mine (o scurtă 
perioadă de timp, până când ne-am dat seama că nu îi păsa 
DELOC de interesele clienţilor, încălcând politica firmei; una 
dintre multele greşeli pe care le-am făcut). Purta haine pe care 
sunt convins că le-a îmbrăcat la vreo nuntă, un parfum care ar fi 
provocat leşinul instantaneu al oricui (în Grecia se spune că de 
un astfel de parfum nu poţi scăpa nici măcar când mori). Faţă de 
„reprezentantul proprietarului” se comporta ca şi cu un unchi 
aflat pe patul de moarte şi care ar fi anunţat că înteaga lui avere 
i se cuvine ei. Dorea doar ca tranzacţia să aibă loc şi nu o mai 
interesa nimic altceva. 


„Nu sunteţi deloc serios, nu aveţi bani, clientul dumnea- 
voastră este prost şi nu sunteţi capabil să discutaţi probleme 
de serviciu. Sunteţi un ţăran grec, întoarceţi-vă în satul 
dumneavoastră!” 


După ce am aruncat o privire rapidă spre partea „morocănoasă” 
şi spre cea  „înfometată” a mesei, m-am adresat 
„reprezentantului”. Am căzut de acord cu clienţii mei că nu era 
corect ca proprietarul să ridice preţul cu 20 de milioane de euro, 

exact în momentul în care ne pregăteam să stabilim un pre- 
contract. Dar, fiind extrem de interesaţi de proprietate, am mărit 
şi noi oferta, un preţ mai mare, cu o singură condiţie care nu se 
va negocia: după ce vom cădea de acord asupra preţului, vom 
semna un pre-contract, iar proprietarul va trebui să ne ofere un 
document care va constitui dovada legală că terenul nu mai este 
utilizat ca bază sportivă şi că putem construi acolo. În 
momentul în care vom intra în posesia respectivului document, 
trecem la etapa finală, contractul şi achităm imediat suma. 


„Reprezentantul” a ridicat din sprâncene în timp ce asculta 
traducerea. S-a înroşit la faţă, tensiunea arterială probabil că 
atinsese limita maximă. Brusc, era furios. Pentru o clipă mi-a 
fost frică că va face infarct (apoi am realizat că acest lucru face 
parte din spectacol). „Credeam că am venit aici să discut cu o 
persoană serioasă, cineva care chiar doreşte să achiziționeze 
proprietatea. Nu sunteţi deloc serios, nu aveţi bani, clientul 
dumneavoastră este prost şi nu sunteţi capabil sa purtaţi o 
discuţie profesională. Sunteţi un ţăran grec, întoarceţi-vă în 
satul dumneavoastră”, acesta a fost răspunsul lui, spus în aşa fel 
încât să îmi sugereze că se străduia din greu să nu mă insulte şi 
mai mult. „Bine, cunosc toate aceste aspecte şi sunt perfect de 
acord cu dumneavoastră. Dar, care este mai exact problema?”, 
i-am replicat eu, timp în care cei doi agenţi se albiseră la faţă, 
privindu-mă cu mânie şi ură. 


„Eşti un... malaka! Aşa le spuneţi în greacă proştilor, nu?” 


A explodat, roşu la față, scuipându-mi cuvintele în faţă 
(scuipând chiar mai mult decât cuvinte). „Vrei să cumperi o 
proprietate sau nu? Dacă da, avocaţii tăi vor rezolva toate 
problemele. Aceasta nu este problema proprietarului şi ar trebui 
să ştii asta. Vindem terenul aşa cum este el; ar trebui să ne fii 

recunoscător că încă mai stăm de vorbă cu tine. Aici tinere, noi 
facem afaceri şi nu avem timp de pierdut.” Mă pregăteam să 
aplaud, pentru a-mi manifesta aprecierea față de reprezentaţia 
pe care o dăduse şi cu greu m-am abținut să nu râd. „Sunteţi 
drăguţ să îmi dați exemplul unei singure tranzacţii de milioane 
de euro în care aţi fost implicat până acum? De asemenea, îmi 
puteţi vorbi despre vreo tranzacţie încheiată de dumneavoastră 
în care aţi vândut un teren valorând peste un milion de euro? În 
orice caz, cunoaşteţi pe cineva care ar investi milioane de euro 
într-o proprietate fără să se asigure de statutul legal şi tehnic al 
acesteia?” 


S-a ridicat în picioare şi a făcut un semn tipului care stătea 
lângă el: „Să mergem, idiotul ăsta nu e deloc serios. Am crezut 
că te pricepi la afaceri dar eşti un... malaka! Aşa le spuneţi în 
greacă proştilor, nu?” 


„Sunt mai multe şanse ca Nicoleta Luciu să se îndrăgos- 
tească de mine săptămâna viitoare, decât...” 


Poate că fusesem un malaka şi încă unul de mare clasă. Clientul 
meu a dorit să finalizam tranzacţia fără a mai menţiona 
problema bazei sportive. „Avocaţii noştri se vor ocupa de asta, 
nu te priveşte problema aceasta!”, mi-a spus el. „În cele din 
urmă, ţie ți se va plăti comisionul, adică MULȚI bani, de ce îți 
pasă? Este problema NOASTRĂ, nu a ta.” „Dacă avocaţii tăi se 
vor înşela, nu vei da vina pe ei, ci pe MINE, pentru că ţi-am 
vândut o proprietate cu probleme”. „Totul va fi în regulă, tinere, 
încearcă să înveţi cum se fac afacerile şi nu mai fi atât de 
sentimental.” 


Păcat... Deşi în repetate rânduri am fost acuzat că am o inimă de 
piatră, de această dată se poate să fi fost mai moale decât o 

frunză de salată verde. Cred că întrebasem mai bine de 20 de 
experţi, de toate felurile. Niciunul nu a putut să ofere vreo 
garanție că rezultatul va fi pozitiv, că o proprietate destinată 
unei baze sportive ar putea deveni un teren cu autorizaţie de 
construcţie pentru un proiect imobiliar de amploare, în valoare 
de peste o sută de milioane de euro. Aşa cum procedez de 
fiecare dată când vând un teren situat în interiorul unui oraş, am 
plătit pentru verificarea tuturor documentelor, atât din punct de 
vedere tehnic, cât şi legal, pentru a oferi clientului toate 
informaţiile necesare. 


Unul dintre experții pe care îi plătisem, mi-a spus „De ce nu 
apelează clientul tău la o firma serioasă de avocaţi?” „Pentru că 
i s-a spus ca au relaţii sus-puse?” „Şi ce dacă?” „Pentru că îi 
plăteşte foarte puţin?” „Nu ştiu cum se aşteaptă el să schimbe 
destinaţia urbanistică a proprietăţii, însă este foarte dificil. Sunt 
şanse mult mai mari ca Nicoleta Luciu să se îndrăgostească de 
mine decât să schimbi statutul acestei proprietăți. Pe de altă 
parte, nu poți şti niciodată...” 


În acest timp, mai multe cheltuieli neplanificate mi-au 
transformat viața într-un coșmar. Fără niciun împrumut şi 
investind toate profiturile în proprietăţi, rămăsesem fără 
lichidităţi. Aveam neapărată nevoie de acel contract... 


„Dacă tu ai cea mai vagă idee despre România, atunci eu 
sunt Diego Armando Maradona” 


Clientul meu mi-a cerut, pur-şi-simplu, să nu mă mai implic 
(egal, a încercat să lucreze pe la spatele meu, dar, cum nu a 
reuşit, a revenit la mine şi mi-a cerut să nu mai intervin deloc). 
Am continuat să ţin legătura cu avocaţii săi, făcându-le rost şi 
prezentându-le tot felul de documente. Presupun că nu le 

convenea să amâne prea mult, pentru că erau mult prea 
concentrați să insiste față de clientul lor. „Să cumpărăm acum şi 
vom găsi o soluţie să construim după aceea”. În cele din urmă, 
mi-au spus: „Dacă el vrea să cumpere, de ce nu îl laşi să o 
facă?”. (Simţeam lipsa avocatului „clasic”, cel care reuşeşte să 
găsească probleme chiar şi acolo unde acestea nu există...) 


Proprietarul (sau cineva care pretindea că este proprietarul) m-a 
sunat şi, supărat fiind, mi-a dat o lecţie de bună-purtare: „Îţi 
vorbesc pentru prima şi ultima dată, c....t ce eşti! (Mi-a mai 
adresat şi alte asemenea cuvinte minunate, dar nu schimb nimic 
dacă le reproduc pe toate.) Dacă nu încetezi să îți mai bagi 
nasul, s-ar putea să ai mari probleme”. „De ce nu schimbaţi 
dumneavoastră statutul terenului, făcând astfel pe toată lumea 
fericită? Veţi primi atâtea milioane...” „Eşti un ţăran! Nu ai nici 
cea mai vagă idee despre România. Dacă ai habar de ceva, 
atunci eu sunt Diego Armando Maradona. Dar, ca să încheiem 
discuţia, cât vrei ca să uiţi de nenorocitul ăsta de statut?” I-am 
închis telefonul, ştiind că problema nu ar fi rezolvată. 


Proprietarul nu a avut răbdare şi, în plus (ca mulţi alții) nu a 
avut nicio problemă în a-şi încălca cuvântul dat. La foarte scurt 
timp, şi-au făcut apariţia nişte investitori foarte serioşi, care au 
cumpărat proprietatea, oferind 10% peste suma agreată cu noi. 
Au făcut toate verificările în câteva zile, mai puţin de o 
săptămână şi au achiziționat proprietatea fără a cere ca statutul 
de „bază sportivă” să fie schimbat. Clientul meu nu s-a mai 
deranjat să vorbească cu mine. M-a informat doar să nu îl mai 
contactez vreodată, a refuzat să îmi acopere cheltuielile pe care 
le făcusem pentru el (în ciuda înţelegerii noastre) şi, ulterior, 
am aflat că vorbea foarte urât despre mine. 

Este inutil să menţionez că agentul cu care colaborasem a sunat 
la birou şi a rugat-o pe asistenta mea să îmi transmită câteva 
vorbe dulci, în vreme ce agenta mea a demisionat la scurt timp, 
acuzându-mă că nu am nicio idee despre afaceri. Singurele care 
nu m-au părăsit au fost cheltuielile pe care trebuia să le 
acopăr... 


Nicoleta nu s-a îndrăgostit de el... 


În 2007 mi s-a întâmplat să cunosc pe cineva din compania care 
cumpărase terenul. Am fost extrem de surprins să constat că 
aveam în faţa mea (în cadrul unei conferinţe) nişte tinere 
arogante şi un domn, care nu ştiau nimic despre cum se fac 
afacerile, dar care aveau salarii de peste 5.000 de euro pe lună. 
Aceşti „băieţi şi fete de aur”, care au apărut pe parcursul 
ultimilor ani, care cer sume imense de bani, fără să poată dovedi 
că le merită, pot fi întâlniți în multe dintre companii. Mie mi-au 
ţinut o lecţie (la care am reuşit să fiu atent, pentru 15 minute). 
La sfârşitul anului, am aflat că majoritatea fuseseră concediați 
pentru motive care nu pot fi numite altfel decât... „glume”. 


Nicoleta Luciu nu s-a îndrăgostit de expertul meu (din păcate 
pentru el). Actriţa româncă este cu un milionar ungur, aşteptând 
un copil (dacă nu sunt la curent cu toate detaliile poveștii lor, vă 
rog să mă iertaţi, nu sunt cel mai bun când vine vorba despre 
această categorie de „ştiri”). Dar, cum Nicoleta nu şi-a deschis 
inima către expertul meu, nu cumva lucrul acesta este semn rău 
şi pentru proprietate? Compania care a achiziţionat terenul a 
apărut de multe ori în presă, prezentând mega-planurile pentru 
acel lot. Dar... 

„Toate începuturile frumoase se încheie dureros; doar cei 
cu inima frântă ştiu despre ce este vorba” 


În 2008, această companie era în aşteptarea autorizaţiilor pentru 
a începe construirea proiectului mult trâmbiţat. Din nefericire 
pentru aceştia, toate documentele le-au fost respinse, primind 
următoarea replică: „TERENUL ESTE O BAZĂ SPORTIVĂ, 
NU SE POATE CONSTRUI ACOLO”. Sunt convins că fostul 
proprietar se distra de minune la auzul veştii. De ce i-ar fi 
păsat? El a încasat atât de mulţi bani, evitând schimbarea 
statutului terenului. Dacă şi acel „reprezentant” a primit o parte 
din bani, sunt convins că se distra şi el. 


Conducerea companiei, iniţial arogantă şi sigură de glorie şi 
reuşită, a dat acum peste probleme foarte mari. Un teren pe care 
s-au plătit multe milioane de euro este bun numai pentru a 
găzdui meciuri de fotbal, tenis sau baschet. Cea „mai agresivă” 
metodă de exploatare permisă momentan ar fi utilizarea acestuia 
pentru cultivarea legumelor. Beneficiind de o poziționare 
excelentă în oraş, cheltuielile cu transportul ar fi reduse. Cu 
siguranță, avocaţii, arhitecţii şi consultanţii companiei au 
declarat că nu este responsabilitatea lor. Cu toţii putem ghici cât 
de... „fericiţi” sunt cei de la bancă, finanţând un „proiect” cu 
destinație imobiliară care, momentan, permite numai activități 
sportive sau agricole! 


Eu am primit vestea prin telefon, în timp ce eram la volan. Nu 
ştiu de ce, dar după ce am încheiat convorbirea, mi-a zburat 
gândul către un cântec grecesc, foarte vechi: „Toate începuturile 
frumoase se încheie dureros; doar cei cu inima frântă ştiu despre 
ce este vorba. Nu este bine să construim castele pe nisip; 
vânturile din nord le vor spulbera”. 

„Da, ştiu! În cele din urmă, ai avut dreptate. Îţi fac cinste cu 
o cină” 


După doi ani de tăcere, l-am sunat din nou pe „clientul” meu şi 
i-am comunicat rezultatul. „Da ştiu, în cele din urmă ai avut 
dreptate. Când revin în Bucureşti, luna viitoare, îţi fac cinste cu 
o cină”, mi-a răspuns el. (Par chiar atât de gras încât să fi gândit 
că cina a fost motivul pentru care l-am sunat?) Nici măcar cu- 
vintele lui nu îmi puteau ştirbi satisfacția pe care o resimţeam în 
acel moment. Am ales să pierd extrem de mulţi bani pentru a-i 
proteja interesele şi nu îmi pare rău. Dacă ar fi cumpărat 
proprietatea, credeţi-mă că nu ar fi recunoscut că el sau avocaţii 
lui au comis o greşeală. Cu siguranţă, m-ar fi învinuit pe mine, 
spunând că am încercat să îl păcălesc şi că am câştigat bani 
distrugându-l pe el. Întotdeauna am mers pe principiul sănătos 
de a proteja bunul renume al companiei şi interesele clienților 
(chiar şi atunci când ei înşişi sunt orbiţi). Acest lucru nu se va 
schimba niciodată. 


Vă rog să învăţaţi lecţia din acest exemplu. Când doriţi să 
achiziţionaţi o proprietate care prezintă orice fel de 
potenţială „problemă”, nu credeţi tot ce vi se spune, mai 
ales dacă nu este vorba despre o autorizaţie banală sau de o 
creştere a parametrilor urbanistici. De exemplu, când este 
vorba despre o problemă capitală legată de titluri sau 
despre un teren caracterizat în Planul Urbanistic General 
(PUG) al oraşului ca fiind spaţiu verde, cereţi ca toate lu- 
crurile să fie rezolvate şi aranjate în procent de 101%, 
înainte de a efectua plata finală. Foarte rar se întâmplă ca 
dumneavoastră să obţineţi rezultate mai bune, la costuri 
mai reduse decât proprietarul iniţial. 

13.04.2009 


La început sfărâma inimi... acum sfarmă pietre 


Iată ce păţeşti dacă investești, fără să faci anumite verificări 
înainte... 


M-am uitat în dreapta mea. Oamenii stăteau pe scaune, 
discutând. Apoi m-am uitat în stânga. Barul de la Marriot 
Cafee, la parter. Am ridicat, pentru o clipă, privirea. Faimoasele 
scări din marmură. Am luat o revistă. Am reuşit să trec prin ea 
aşa cum trebuie. Acest test fulger m-a asigurat că încă vedeam 
bine. Cred că cei trei domni, de la masa alăturată, mă 
considerau un ciudat, sau chiar un lunatic, dar nu aveam de ales, 
trebuia să fiu sigur că încă mai pot să văd. Mi-am întors privirea 
spre hartă. Acolo, pe margine, departe de judeţul Ilfov, am dat 
din nou peste cuvântul magic: Niculeşti. 


„Nu vezi cât de aproape suntem de Bucureşti? De ce nu faci 
ceva?” 


Totul a început ca o mică favoare... 


- Ilia, dacă nu eşti prea ocupat, te-aș ruga să te întâlneşti cu nişte 
clienți de-ai mei. Au întâmpinat o problemă şi au nevoie de 
opinia unui expert... Cine ştie, poate că iese o afacere 
profitabilă. O să-ţi rămân dator. 


Cum să refuz aşa o introducere? Oricum, nu l-aş fi refuzat pe 


acest prieten, dar bunele lui maniere și felul în care abordează o 
problemă constituie un exemplu pentru toți. 

- Imi permiţi să le dau numărul tău de telefon? 
- Cu siguranță, voi fi mai mult decât încântat să stabilesc o 
întâlnire cu ei şi nu îmi rămâi cu nimic dator, i-am răspuns eu. 


Era o după-amiază rece de decembrie, în 2007, cu câteva 
săptămâni înainte să înceapă sărbătorile de Crăciun. La Marriot 
încă nu se implementase sistemul de parcare „sunteţi bogat, aşa 
că scoateţi banii”, aşa că întreaga zonă era blocată de o paradă 
de maşini luxoase. Săracul meu Touareg era prea lipsit de 
valoare pentru a găsi un loc de parcare lângă Maybach, Rolls 
Royce, trei tipuri de Bentley, Porsche, toate modelele de 
Mercedes pe care ţi le poţi imagina etc. Aşa că a trebuit să 
parchez undeva mai departe şi să merg pe jos până la hotel. Îmi 
amintesc și acum cât de proaspăt şi revigorant era aerul rece, în 
acea zi în care eram atât de obosit... 


„Niculeşti: în curând noul centru al Bucureștiului” 


Grecul ajunsese la timp, de fapt chiar mă aştepta. O persoană 
foarte sinceră, care îţi inspira încredere încă din primul moment 
(lucru care se întâmplă foarte rar, dacă îmi permiteți să spun 
acest lucru...). Acest individ avea niște prieteni ciprioți, care îl 
rugaseră să îi pună în legătură cu un „agent de imobiliare bun, 
care să vândă minunate combinaţii şi să câștige niște bani cu 
ușurință. Intenţionăm să vindem cât mai repede, de aceea preţul 
va fi flexibil.” Grecul îl sunase pe prietenul meu, iar acum 
dădeam mâna cu frații noștri din Cipru. Erau doi bărbaţi, mai 
tineri decât mine (am ajuns din păcate şi la acest stadiu). 
Manieraţi, politicoşi, îmbrăcaţi în ținute scumpe, dar lejere. De 
multe ori se întâmplă să placi pe cineva chiar de la primul 
contact vizual. Ei bine, în această situație m-am simţit în largul 
meu şi speram să le fiu de folos acestor trei domni foarte 
amabili... 

- Prin urmare, după ce am investit în urmă cu câţiva ani, am 
făcut toate procedurile necesare și acum vrem să vindem. 

- În regulă, unde sunt aceste terenuri? 

- La Niculeşti. 

- Da, Niculeşti, de ce ne priviţi aşa? 

- Niculeşti? 

- Băieți, sunteţi siguri? Voi ştiţi unde este Niculești? 

- Bineînţeles. 


Au desfăcut imediat o hartă. Era folosită de foarte mulți ani, 
avea tot felul de mâzgălituri şi pete pe ea. Căutând undeva, în 
colțul de sus al hărții, am găsit numele unui sat scris cu litere 
foarte mici, Niculeşti. Numele era încercuit cu pixul (dar nu 
toată denumirea, pentru că era extrem de aproape de marginea 
harţii, aşa că, practic, se vedeau numai trei sferturi de cerc). 


- Nu vă supăraţi, dar de ce aţi investit acolo??? 

- Domnule Ilias, credeam că sunteţi serios şi ni s-a spus despre 
dumneavoastră că sunteţi cunoscător în ale Bucureştiului și îi 
ştiţi potențialul. Niculeşti este viitorul centru al Bucureștiului, 
nu știaţi acest lucru? 


Ciprioţii au răspuns la unison, cu o foarte mare surprindere pe 
chipuri. 


- Cine v-a spus asta? 

- Agentul nostru, el cunoaște tot, are relaţii foarte bune. Am 
întrebat-o şi pe doamna aceea și ea ne-a confirmat. 

- Domnilor, vreţi să fiți amabili şi să îmi spuneți povestea, de la 
început? 

„Cel puţin 400%, în cel mult şase luni” 


Deşi investiţiile în imobiliare sunt mai sigure decât cele de la 
bursă sau în fondurile mutuale, există totuşi un cod de etică 
comun de care se ţine cont atunci când le promovezi. Nimeni, 
niciodată, nu îndrăzneşte să îți promită oficial un anumit profit 
%. Nimeni nu are dreptul de a-şi face reclamă folosind, în mod 
specific, cifre. Acest lucru este ilegal în multe ţări, poți să 
ajungi la tribunal şi să plătești milioane, asta în afară, desigur, 
de faptul că ţi-a luat sfârșit cariera. (Apropo, sunt curios unde 
sunt acum, acei agenți, extrem de speculativi, care în 2008 au 
prezentat terenuri la nişte preţuri exorbitante, au garantat 
vânzările apartamentelor și le-au promis investitorilor profituri 
nete în care „totul este la sigur, doar cumpărând terenul”). 


Între anii 2004 și 2006, în Cipru au apărut foarte mulți 
„consultanţi în imobiliare” care au făcut reclamă şi au promovat 
în media „proprietăți în România, cu profit garantat”. La 
început, numai „profitul” era garantat. Pe urmă, competiţia a 
forțat nişte „oameni serioşi” să şi specifice profitul: „profituri 
garantate 200%”. Alţii au dat cifre şi mai mari, în final ajun- 
gându-se la o mulțime de reclame oficiale şi anunţuri de genul 
„România vă oferă profituri de 400%. Profitați de această 
oportunitate, ACUM!” Alţii au mai adăugat, pe urmă, că aceste 
profituri vor fi materializate în decurs de doi ani. Această cifră 
s-a transformat rapid în 1,5 ani, apoi într-un an. Până când, un 
curajos a surprins întreaga naţiune, cu un anunţ care a rămas a 
face istorie: „CEL PUȚIN 400%, în CEL MULT 6 luni”. (Nu, 
nu a fost arestat.) 

Și ei au crezut... 


Aparent, tipii de la masa alăturată erau fani Mariah Carey şi 
Whitney Huston şi probabil că le și plăcea să danseze pe 
melodia lor „When you believe” („you will win when you 
believe”). Singura diferență era că Whitney şi Mariah cântau 
despre noi, cei cu credinţă în Dumnezeu, nu despre escroci... 


- Am văzut anunţul şi ne-am gândit: ce naiba, doar nu suntem 
proşti, am putea şi noi, să profităm de această şansă. Așa că 
l-am sunat pe tipul care a dat anunţul. Foarte politicos, ca și noi, 
tot un cipriot, cineva în care ne puteam încredere. Ne-a explicat 
că dobânzile la bănci erau atunci foarte mici, iar România ne 
permitea să investim şi să câştigăm profituri frumoase în numai 
câteva luni. Ne-a spus că se poate să luăm chiar 1.000% în 5 - 6 
luni, dar că el preferă să nu se avânte și că ar trebui să ne 
mulțumim cu 400%. Așa că am cumpărat biletele, am făcut 
rezervare la hotel... şi iată-ne în București. 


Niculeşti și marele lui secret... 


- Am ajuns după-amiază, pentru că venim din Atena (am avut şi 
acolo de încheiat niște afaceri). Ne-a așteptat la aeroport, a fost 
foarte amabil. Alături de el mai era o doamnă, asistenta lui. 

- Puteţi să îmi spuneţi cum arăta acest om şi cu ce mașină era? 

- Este important? 

- Dacă nu aveţi nimic împotrivă, sunt doar curios. Unul dintre 
hobby-urile mele este psihologia. 

- Avea în jur de un metru șaptezeci. Era îmbrăcat simpluţ, 
conducea o mașină argintie... 

- La vremea aceea era o maşină nouă? 

- Nu, cred că deja să fi avut cam 6 - 8 ani, pe atunci. Era amabil 
şi de-asemenea modest, a spus că fusese atât de ocupat încât nu 
a avut timp să se mai aranjeze, a răspuns primul cipriot. 

Cel de-al doilea a adăugat: 

- Dar femeia era SUPER. SUPERBĂ în toate (expresie 
grecească, vrând să spună „cu tot ce-i trebuie”). 

- Lăsaţi-mă să ghicesc, era îmbrăcată sexy? 

- Vă pricepeţi la dat cu presupusul, domnule Ilias, dar avea nişte 
picioare... 000, fantastice! 

- Da şi decolteul ei era... fantastic, a adăugat celălalt. 

- Aţi mers mai întâi în oraş? 

- Nu, eram grăbiţi şi imediat, la prima intersecție, cum ieşi de la 
aeroport, am mers drept înainte. 

- Prin urmare voi ați mers în dreapta, deși civilizaţia era în 
stânga? 

- Da, a fost foarte amabil şi ne-a ajutat să scăpăm de trafic. Ne-a 
prezentat zonele în detaliu, ne-a spus despre toate preţurile 
asociate, foarte ridicate şi într-un final, am ajuns la Butimanu. 
Nu ne-au plăcut preţurile nici acolo, aşa că ne-a întrebat dacă 
vrem să investim într-o zonă nouă, care are un mare secret. Ne- 
a arătat această zonă minunată, Niculeşti. Ne-a plăcut foarte 
mult. Imaginați-vă, secretul fusese atât de bine păstrat, încât nici 
măcar asistenta lui nu ştia acest lucru, a fost foarte surprinsă. 

- Şi care era secretul? V-a spus care erau numerele câştigătoare 
la următoarea extragere Loto? 

- Şi mai bine! Ne-a arătat nişte hărți oficiale, am văzut lucrările 
de infrastructură şi noile autostrăzi și ne-a explicat că, în viitor, 
acolo va fi mutat centrul Bucureștiului. Acest spațiu fiind 
disponibil pentru orice întrebuințări, românii s-au gândit să 
creeze un magnific centru, în partea de nord, pentru a corecta 
toate greşelile urbanistice din trecut. 


„Dar de ce să-l batem? Era sincer!” 


- Şi de ce nu l-aţi luat imediat la bătaie pentru că v-a făcut să vă 
pierdeţi timpul? 

- De ce să-l batem? Ne-a arătat hărțile, omul a fost sincer! Am 
intrat în oraş seara... 

- Prin urmare nu l-aţi văzut la lumina zilei? 

- Nu, nu. 

- Lăsaţi-mă să ghicesc: seara ați ieşit la cină cu ei. Fetei i-a 
plăcut de unul dintre voi şi a mai chemat o prietenă care, prin 
coincidență, a fost atrasă de celălalt. Amândoi ați avut câte o 
partidă bună. A doua zi aţi deschis conturile, aţi dat instrucțiuni 
pentru negocierile cu cei care deţineau terenul și ați plecat. 

- Dar de unde ştiţi? 

- Am mers de multe ori la cinema şi am vizionat de nenumărate 
ori acest film. 

- La ce film vă referiţi? 

- Nu contează. Pe urmă, individul v-a comunicat preţurile 
finale, în urma negocierilor dificile şi aţi revenit să faceți 
contractul. Aţi semnat fără ca proprietarul să fie de față, pentru 
că i se întâmplase ceva sau a fost de faţă, dar numai pentru un 
minut, două, pentru că era foarte ocupat în ziua respectivă. 

- Fusese ocupat, aşa că a trimis un împuternicit. 

- După ce aţi semnat contractele, nu aţi mai avut nici o legătură 
cu fetele, fie pentru că s-au supărat pe voi, fie pentru că v-au 
cerut cadouri foarte scumpe. Niciuna dintre ele şi nici agentul 
nu v-au mai răspuns la telefon, nici până în ziua de azi. 

- Re si koumpare (expresie cipriotă). 

- Ce s-a întâmplat? Sunteţi spion? Ne-aţi urmărit până în 
România? 

- Nu, dar toate acestea îmi sună foarte familiar. 

- Da, dar vă înșelaţi, nu au dispărut aşa cum spuneţi 
dumneavoastră. Fetele au fost, în continuare, foarte drăguțe, 
păcat că nu le-am putut ajuta şi au fost nevoite să emigreze din 
cauza asta. 

- Să le ajutaţi la ce? 

- Aveau niște probleme financiare grave și din păcate, atunci nu 

am avut disponibili cei 20.000 de euro pe care ni i-au cerut 
pentru a le putea ajuta. 

- Foarte bine. 

- Şi este păcat, pentru că aceste domnişoare și agentul lor atât de 
amabil, ne-au ajutat şi mai mult pe noi. 

- Mai mult? Oh... în ce fel? 


Un... ajutor „trimis de Dumnezeu”... 


- Spuneţi-mi, cum v-au ajutat aceste fete pe voi „şi mai mult”? 

- Ştiţi, nu trebuie să fiți atât de ţâfnos şi de defensiv, sunt 
oameni buni la suflet, aici, în România. 

- Ştiu, acesta este şi motivul pentru care mă aflu eu aici, dar 
spuneți-mi, vă rog, ce s-a întâmplat cu terenurile dumnea- 
voastră? 

- Domnişoarele şi agentul, dar mai ales domnişoarele au fost 
destul de amabile să ne spună cum putem să valorificăm mai 
bine terenurile. 

- Să plantați grâu sau porumb? 

- Sigur că nu, noi am cumpărat pământul cu scop rezidenţial, la 
ce fel de grâu și porumb vă referiți? Așadar, pentru că terenurile 
erau extravilane, ne-au propus să le schimbăm încadrarea în 
intravilane. 

- Acolo? La Niculeşti? La dracu-n praznic? Cred că glumiti! 

- Nu facem nici o glumă şi vă rog să nu ne mai întrerupeţi. 
Așadar, ne-au făcut cunoştinţă cu niște arhitecți foarte amabili. 
Chiar ne-au ajutat şi ne-au spus multe secrete despre care nu 
ştiam. Slavă Domnului că am aflat de ele, totul datorită acestor 
fete. 

- Şi ce ați făcut cu ei? 

- Ne-au spus că cel mai bun mod de a crește valoarea terenurilor 
este să le schimbăm denumirea în terenuri intravilane și să 
facem cerere pentru un PUZ (plan de urbanism zonal) pentru a 

obține un CUT (coeficient de utilizare a terenului) valoros. Ne-a 
luat totuşi ceva timp, pentru că a fost nevoie să „ungă” mulţi 
oameni pentru asta. În final, ei au reușit şi astăzi noi deținem 
cele mai bune terenuri din zonă, care au PUZ-ul aprobat. Dacă 
vrem, noi putem aplica imediat pentru autorizaţia de construcție 
şi avem un avantaj puternic în faţa concurenţei. 

- Aveţi cu dumneavoastră aceste hârtii? Pot să le văd? 

- Da, desigur. 

A deschis geanta și mi-a dat un teanc de hârtii. 

- Poftim. 


Parter plus cinci etaje, printre porumb şi floarea-soarelui... 


Nu voi uita niciodată cum arătau aceste hârtii. Era incredibil... 
Așa-numiţii arhitecţi erau niște escroci atât de mari încât nu i-au 
pus pe proprietari să aplice pentru vile, ci pentru blocuri! Patru 
acte diferite, cu câte un PUZ, care prezentau nişte clădiri foarte 
ciudate... Imaginaţi-vă un teren de 5.000 de metri pătraţi, cu o 
deschidere de 18 metri (X 278 metri), pe care se aflau cinci-șase 
blocuri. Fiecare dintre blocuri avea o bază ce ocupa cam 500 de 
metri pătraţi şi o formă foarte ciudată, cu dimensiuni de 10 X 15 
metri. Toate blocurile trebuiau să fie situate la marginea 
terenului, dar să rămână câte 8 metri, necesari pentru stradă sau 
trotuar. Descrierea era clară, cu nişte litere mult mai mari decât 
de obicei (până acum am văzut câteva sute de PUZ-uri). Se 
putea construi un subsol + parter + cinci etaje, care să ocupe 
70% din suprafaţa terenului. Toate clădirile construite la 
marginea proprietăţii trebuiau să fie... „oarbe” (fără ferestre). 
Bănuiesc că pentru ca să nu vezi cum îşi pasc oile, liniștite, 
grâul ori iarba, de cealaltă parte a clădirii. 

- Domnilor, ce este acesta? 

- PUZ-ul. 

- Dar de ce aveţi un proiect pentru atât de multe etaje? 

- Pentru a putea avea un CUT cât mai mare şi a putea vinde apoi 
pământul la un preţ mai mare. 

- Hm, interesantă abordare. Cine v-a spus asta? 

- Fetele, împreună cu arhitectul... În felul acesta ne putem dubla 
sau chiar tripla prețul cu care vom vinde terenul. 

- La mama naibii? Nu e pic de civilizaţie în Jur. De ce faceţi 
blocuri şi nu vile, de exemplu? 

- Aceasta nu este treaba noastră, investitorii vor decide ce vor să 
dezvolte, noi doar oferim toate opţiunile. 

- Cred că v-au spus că a trebuit să plătiți mai mult pentru a avea 
blocuri în loc de vile. 

- Desigur, dar merită. Am calculat costurile şi rezultatul a fost 
pozitiv, pentru că vom vinde la un preț foarte bun. 

- Dar de ce aveţi patru PUZ-uri şi nu unul, aţi cumpărat patru 
terenuri? 

- Nu, doar un teren, numai că proprietarii erau unul lângă 
celălalt şi nu am vrut să se amestece. Costurile pentru aşa ceva 
sunt uriaşe. 

- Eu am fuzionat zeci de astfel de proprietăţi, ceea ce spuneţi nu 
este adevărat. Cine v-a spus asta? 

- Avocatul şi arhitectul. 

- ÎI cunoaşteţi bine pe avocat? 

- Nu, îl ştim prin intermediul agentului. 


Un teren înseamnă de fapt patru... 

- Domnilor, nu ştiu dacă sunteți conştienţi de acest lucru, dar 
dacă vă uitaţi pe hârtiile pe care mi le-aţi dat, aceste proprietăți 
nu se află una lângă cealaltă. Uitaţi-vă aici. 

Le-am arătat nişte schiţe şi nişte acte de cadastru. A fost primul 


semn de pierdere a încrederii... 
- Ce vreţi să spuneţi? 

- Reiese exact din acest PUZ, terenurile nu sunt învecinate. 


Ca să scurtez toată povestea, le-am explicat că ei cumpăraseră 
patru terenuri mici, cu o deschidere foarte mică şi fără să fie 
conectate în nici un fel. De asemenea, au plătit pentru patru 
PUZ-uri diferite, numai că... 


- Unde sunt ștampilele autorităţilor privind PUZ-ul? 

- Care ştampile? Uitaţi-vă aici, sunt foarte multe. 

- Văd asta, dar niciuna din partea autorităţilor. Proiectul este 
ştampilat numai de către arhitect şi de cine ştie ce prieteni de-ai 
săi. Ați cumpărat patru terenuri la mama dracului şi v-au mai 
dat şi aprobări pentru nişte PUZ-uri care nu au validitate. 

- Dar nouă ne-au spus că au. 


Şi eu am spus, odată, cu 15 ani în urmă, că mi-aş dori să semăn 
cu Sean Connery, dar, din păcate, nu a acordat nimeni atenție 
dorințelor mele ascunse. 


50 de euro, adică de fapt doi... 
- Este în regulă! 


Băieţii încercau să se calmeze. Mă simţeam foarte prost să le 
spun toate aceste lucruri unor tineri atât de simpatici, dar nu 
puteam să-i mint. 


- Chiar şi așa, care sunt șansele de a vinde terenul la preţul 
nostru? Ajutaţi-ne şi vă vom da un comision foarte mare. 

- Care este prețul? 

- 50 de euro pe metru pătrat. 

- De ce 50? 

- Pentru că acesta este preţul pe care ni-l dorim. 

- Ok, dar în acest caz eu nu vă pot ajuta. 

- Dar de ce? Înainte să pierdem legătura cu fetele şi cu agentul, 
i-am rugat să ne facă un mic raport, cu un studiu de piaţă şi 
ne-au oferit acest feedback. 

- Aţi plătit pentru asta? 

- Nu, de ce să plătim? 

- Deci v-au mai făcut un cadou. 

- Da, şi avem, de asemenea, numerele de telefon ale oamenilor 
la care putem apela pentru a-i verifica încrucişat, dacă vrem. 

- L-aţi sunat? 

- Nu, avem încredere în ei. 

- Cât aţi dat pe terenuri? 

- De ce? Este relevant? Toţi cumpără și apoi cer atât cât vor. 
Mai mult, noi trebuie să scoatem profiturile care ne-au fost 
promise, altfel nu ne-am fi permis să venim tocmai din Cipru, 
pentru de 3 - 4 ori preţul unui teren. 

- În regulă, dar vă rog, totuși, să îmi spuneţi secretul, vreau să 
vă ajut. 


După câteva minute am aflat că, de fapt, cumpăraseră terenurile 
cu 2 euro pe metru pătrat. 


- Aşadar individul a cumpărat terenul cu 0,1 - 0,2 euro şi vi l-a 
vândut cu 2 euro, după ce v-a spus că a negociat preţul de la 5 
euro. 

- Este imposibil, ce spuneţi? 

- Şi dumneavoastră vreţi acum să vindeţi cu 50 de euro? 

- Da, dar am plătit şi PUZ-ul, nu uitaţi acest lucru. 

- Corect, cum aș fi putut uita? 

- Prin urmare, care este opinia dumneavoastră? Ne veţi găsi un 
client? Veţi fi plătit foarte bine. 

- Domnilor, în primul rând eu nu sunt capabil să păcălesc pe 
nimeni și să îi prezint aceste proprietăţi, indiferent cât comision 
îmi oferiţi. 

- Dar de ce? Nu aveţi nevoie de bani? Nu sunteți broker? 

- Nu am ajuns să am atât de mulţi ani la activ în această meserie 
încât să mă apuc acum să păcălesc oamenii şi să promovez 
astfel de proprietăţi. Așadar, eu vă propun să mergeţi la un 
avocat, asta în cazul în care doriți să îi găsiți pe infractorii care 
v-au furat banii și dacă vreţi să scăpaţi de proprietăţi într-un 
timp cât mai scurt. 

- La ce preţ? 

- Cu doi euro ar fi foarte bine, problema este unde o să găsiţi un 
prost care să vă plătească acești bani ... 

- Sunteţi nebun? Doi euro pentru aşa un diamant? 

- În primul rând, nu este un diamant, ci sunt patru, și în al doilea 
rând, în viaţă este uneori mai bine să îţi asumi o greşeală, să o 
îndrepți şi să mergi mai departe, decât să insişti pe ceva care 
este inutil. 


Mai putem să vindem cu doi acum? 


Băieţii s-au supărat foarte tare. Au încheiat discuţia şi cu greu s- 
au abținut să nu-mi tragă vreo două când mă pregăteam să plec. 
Au trecut, probabil, pe la toți agenții vorbitori de greacă din 
București, dar, îmi imaginez, că niciunul nu a fost un magician 
atât de bun încât să le găsească ceea ce își doreau. 


Timpul a trecut şi luna trecută am primit un apel de la un agent 
român cu care colaborează firma pentru care lucrez: 

- Domnul Ilias, ce mai faceţi? 

- Supravieţuiesc, cred. 

- Ascultaţi, un tip de-al dumneavoastră, care vorbește greacă, 
mi-a atras atenția despre un teren la Niculeşti, mi-a spus că știți 

despre ce este vorba. Mi-a spus că este dispus să asculte ce i-aţi 
spus odată şi să vândă cu doi euro. Credeţi că merită să vă trimit 
documentele? 

- Chiar nu, păstrează-le pentru tine. 


În câteva minute, m-a sunat cipriotul, să mă informeze că nu au 
găsit pe nimeni care să cumpere la preţul pe care îl doreau ei, 
apoi a apărut criza şi acum tot ce vor este să scape de teren, 
chiar dacă îl vând la același preţ cu care l-au cumpărat. A 
trebuit să îi reamintesc faptul că sunt patru proprietăți şi i-am 
frânt din nou inima, când l-am anunţat că eu nu mă ocup de 
astfel de proprietăți. Chiar îmi părea rău... 


Nu suntem mai inteligenţi decât oamenii din jurul nostru 


De ce am împărtăşit cu dumneavoastră toate aceste lucruri? 
În principiu, pentru că vreau să vă trimit un mesaj foarte 
clar: nu suntem cu nimic mai inteligenţi decât cei din jurul 
nostru. Cu mine în capul listei, nu există nici un motiv 
pentru care oricare dintre noi să creadă că va găsi o cale 
simplă de a face o mulțime de bani fără să se verifice 
încrucişat cu alți consultanţi, să compare, să analizeze, să 
pună la bătaie o strategie de investiţii. 


Acum, când piaţa este plină de oportunităţi, nu uitaţi să 
lucraţi cu un avocat bun, un arhitect şi un contabil cu care 
să vă simţiți confortabil și în siguranță. La sfârşitul zilei, 
cred uneori că dacă escrocii sunt o dată vinovaţi pentru că 
au încercat să ne păcălească, noi ne facem de două ori 
vinovaţi pentru că nu-i remarcăm. 


P.S.: Ciprioţii sunt, în opinia mea, probabil, unii dintre cei 
mai inteligenţi oameni din această lume, pentru că sunt o 

combinaţie între minţile grecilor și evreilor. Mă întreb 
totuşi, cum de a fost posibil ca o astfel de întâmplare 
REALĂ să se fi repetat în România de sute de ori, în ultimii 
ani. Și cum atâţia oameni, de toate naţionalităţile, au fost 
îmbrobodiţi să cumpere terenuri agricole la preţuri de zone 
construibile... 


103 


DIN LUMEA IMOBILIARELOR 

26.02.2010 


DI. „Gât de Aur”, un „Bentley” fals şi o fabrică pe dealul lui 
Dracula 


„Un alt client care vrea să cumpere o proprietate industrială 
importantă? Ce s-a întâmplat?” Mă aflu în România, anul 2004, 
după luni de zile în care nu aveam nicio cerere pentru proiecte 
industriale importante în afara Bucureştiului. Şi, dintr-o dată, 
apar două! Colegele mele se pregăteau să mă omoare, având în 
vedere că hârtiile primite de la proprietari erau... nişte porcării. 
Aveam multă muncă în plus, înainte de a decide dacă o 
proprietate era potrivită pentru ceea ce căutam. „Domnule Ilias, 
vă place să vă complicaţi viaţa”, mi-a spus una dintre ele. „Nu 
numai pe-a mea, când trebuie să lucrăm pentru clienţii noştri, ci 
şi pe a voastră!”, i-am răspuns... 


„Salvarea” mea: Domnul „Gât de Aur” 


În ziua de astăzi, totul este de vânzare. Dar aveţi idee cât de 
dificil este să identifici 5 proprietăți serioase? După ce am 
respins 25, 30 de cazuri, am rămas cu 3 oferte interesante, pe 
care le-am verificat şi le-am pregătit pentru unul dintre cei doi 
clienți. Acesta urma să vină peste două zile, împreună cu echipa 
lui de specialişti. În vreme ce mă întrebam unde aş mai fi putut 
căuta, îmi sună telefonul: „Domnule Ilias, este cineva aici care 
spune că deţine exact proprietatea de care avem noi nevoie”. 
Mi-am părăsit biroul şi, aproape fugind, m-am îndreptat spre 
una dintre sălile de conferinţă... Eram destul de entuziasmat, dar 
m-am calmat imediat. Colega mea îmi prezintă un domn 
simpatic... James Bond a trebuit să lupte cu „Degete de 

Aur”(,Goldfinger”), în anii 60, iar eu mă găseam faţă în faţă cu 
un nou colaborator: „Gât de Aur” (sau „Mână de Aur”). Nu s-a 
ridicat să dea mâna cu mine, presupun că cele 4, 5 lanţuri de aur 
(care se iveau de sub cămaşa descheiată) erau suficient de grele 
pentru a-l reţine de la prea multe mişcări. Înalt, peste 1.80 metri, 
păr tuns scurt, genul „soldat american”, cu hainele destul de 
murdare, dar purtând un întreg arsenal de... bijuterii. „Eu sunt 
salvarea ta!”, a stabilit el regulile discuţiei. 


„Am ce îți trebuie. Dacă eşti serios, fii rapid şi ia” 
„Pardon!”, am exclamat eu. „Nu auzi? Colega ta mi-a spus că 
vrei să cumperi o proprietate, iar eu o am pe cea care îţi 
trebuie.” „Avem nevoie de o suprafață extinsă, potrivită pentru 
construirea unei fabrici noi, de la zero. Mai avem nevoie de 
utilități, aprobări etc.” „Relaxează-te, relaxează-te!”, a scăzut el 
tonul vocii (probabil, utilizând o veche tehnică secretă de 
hipnotizare). „Ți-am spus că am proprietatea perfectă”, a repetat 
şi a luat o bucată de hârtie. Pablo Picasso nu ar fi avut de ce să 
se teamă... Desena chiar mai rău decât mine! „Aceasta este noua 
şosea. Aceasta este intersecţia. Acesta este terenul nostru. Aici 
avem utilităţile.” 


„De ce nu are terenul tău deschidere la stradă, care este cu 
câţiva metri mai în spate?” „Are, are, o să vezi. Am crezut că ai 
ochi de expert, nu poţi vedea imaginea de ansamblu?”, a spus 
iarăşi cu o voce blândă. M-a privit într-un fel pe care presupun 
că îl considera dominant, mişcându-şi sprâncenele şi închizând 
parțial ochii. „Am mai văzut asta undeva”, mă gândeam eu. 
„Care este preţul?” „Aurul nu are preţ. Dacă ai la dispoziţie o 
proprietate de aur, pur-şi-simplu o iei. Dacă nu ai bani, stai 
acasă şi te uiţi la televizor.” Încercam să aflu mai multe, dar nu 
am primit decât garanţii verbale că toate lucrurile sunt aşa cum 

ne dorim noi să fie. Apoi a oprit discuţia, aşa cum orice 
„macho” ar fi făcut: „Am ceea ce ai nevoie. Dacă ești serios, fii 
rapid şi ia-0”. „Nu sugerăm proprietăţi clienților doar aşa. Voi 
veni să o văd înainte de a mă întâlni cu clientul.” 


„Nu o fac pentru bani, sunt un om de afaceri” 


Discuţia noastră s-a încheiat cu jurăminte reciproce... Eu voi 
face călătoria şi voi vedea proprietatea, în vreme ce el ne va 
trimite toate documentele pe care i le-am cerut (şi colega mea i- 
a înmânat lista). S-a ridicat şi s-a îndreptat spre uşă. Milioanele 
de tranzacţii pe care a spus că le-a finalizat, plus... kilogramele 
de aur pe care le purta şi tupeul înnăscut pe care multe dintre 
„legendele” din lumea afacerilor îl au (aşa cum probabil citise el 
în „Libertatea” sau în „Cancan”) îl epuizaseră. Mergea ca şi 
cum ar fi fost extrem de plictisit. Înainte de a pleca, m-a privit 
ameninţător în ochi şi mi-a spus: „Nu o fac pentru bani, sunt un 
om de afaceri înnăscut. Mai bine nu mi-aş pierde timpul, dacă 
nu garantezi că ai banii”. „Singurele garanţii în viaţă sunt 
moartea şi a doua venire a lui lisus Hristos, dar dacă propri- 
cetatea este ceea ce căutăm, vom face tot ce ne stă în putere pen- 
tru a încheia afacerea.” 


Colega mea zâmbea: „Chiar te vei întâlni cu el?” „De ce nu? 
Voi merge să prezint clienţilor celelalte 3 proprietăţi pe care le 
avem. Înainte ca aceştia să sosească, o voi vedea şi pe aceasta; 
dacă are toate documentele cu el şi e ceea ce trebuie, îi voi 
informa.” „Pe hârtie terenul arată bine.” „Vom vedea şi cum 
arată în realitate. 


„La doar 5 minute de mers cu maşina” 

M-am uitat în jurul meu prin piaţa centrală a unui oraş de 
provincie. Atât de mulți oameni o traversau, unii dintre ei 
întorcând capul după „nebunul îmbrăcat în costum şi cravată pe 
canicula asta”. Am zâmbit şi m-am uitat la ceas: 11:30, exact 
ora la care trebuia să aibă loc întâlnirea mea. Nu a trebuit să 
aştept prea mult. „Gât de Aur” a apărut repede, făcându-mi 
semn să mă urc în mașină. Conducea un Crysler 300 destul de 
vechi, care nu fusese spălat în interior prea recent. 


Era cu încă un domn, aghiotantul lui neoficial. Înalt cam de 1,60 
m, arata în vârstă de 45 de ani (însă eram sigur ca nu are atâția 
ani), ochii obosiţi, îmbrăcat în blugi şi tricou. Ocupa locul din 
spate, gata să îndeplinească orice dorinţă a şefului său, de la 
țigări şi cafea pana la „misiuni periculoase”, aşa cum el însuşi 
mi-a spus, făcându-mi cu ochiul. Am încercat să mi-l imaginez 
ca fiind Jason Bourne, în Bourne Identity, dar Mat Damon i-a 
luat locul instantaneu. „Suntem departe?” „Nuuu, un drum de 
câteva minute cu maşina, nu mai mult de 5 minute de aici...” 


Un „Bentley” fals 


Puteţi ghici cu uşurinţă ca 5 minute au fost suficiente doar 
pentru a ieşi din traficul din centru. Cu cât trecea timpul, 
realizam că e ceva care nu se potriveşte în acest scenariu. „Îmi 
pare rău, dar mă uit la maşina aceasta de câteva minute bune. 
Este cumva un Bentley? Văd aici pe volan semnul Bentley, dar 
am identificat un Chrysler 300...” 


A început să râdă: „Ai privire de şoim, eşti primul care şi-a dat 
seama de acest lucru! Bravo, sunt impresionat”. „Dar este 
evident”. „Nu, nu este. Nimeni de aici nu îşi dă seama de 
diferenţă”. „Şi de ce ai făcut-o?” „Ştii ce se întâmplă când spun 
unei fete să meargă la o plimbare cu Bentley-ul meu? Se topeşte 

precum îngheţata. Este arma supremă!” „Buuun!”, i-am răspuns 
şi m-am cufundat în gândurile mele: după poşete false, ochelari, 
haine, pantofi şi Dumnezeu mai ştie ce, mergem să vizionez o 
proprietate într-un Bentley fals. Norocul meu! 


„Locaţia centrală, de vârf” 


Îmi spusese că voi fi surprins să văd cât de aproape este situat 
terenul față de orice punct de reper. Am condus prin spatele 
unei fabrici. „Am ajuns?” „Aproape.” Am mai mers încă câţiva 
kilometri prin noroi, după care am ajuns la un şantier. Era un 
drum nou, încă în construcţie. O maşină pe un drum pietruit lasă 
în urmă foarte mult praf. „Gât de Aur” îi cunoştea pe toţi cei de 
acolo şi a vrut să îmi dovedească acest lucru. Astfel că, după ce 
am mai mers un minut, am oprit în apropierea unor muncitori şi 
el a deschis geamul pentru a-i saluta. Nu m-am plâns, mi-am 
acceptat soarta. Un val de praf a invadat maşina, iar eu am 
savurat momentul, în vreme ce vedeam cum costumul meu îşi 
schimba culoarea. 


Am mai mers alţi câţiva kilometri, iar atmosfera din maşină era 
un amestec de aer slab împrospătat şi praf, mult praf. Îmi 
povestea despre importantele conexiuni pe care le are în mediul 
politic. Am ajuns la ceea ce urma să devină o intersecţie; de aici 
începea un alt drum de piatră. Am făcut stânga şi am mai mers 
câţiva kilometri. În cele din urmă, am ajuns la destinaţie. Am 
deschis portiera şi am sărit afară, încercând să respir aer 
proaspăt. În partea stânga se întindea o zonă agricolă plană. În 
dreapta, un deal destul de înalt, cu o înclinaţie de 50 de grade. 
M-am intors cu spatele la deal şi am spus: „Bun, haide să 
vorbim acum despre proprietate...” 

„Unde te uiţi? Terenul este în spatele tău!” „Lasă prostiile, bună 
glumă.” „Nu, vorbesc serios, terenul este în spatele tău. ” M-am 
întors. „Dar, ăsta e un deal.” „Şi ce dacă?” „Acum ar trebui să 
construim fabrica pe un deal? Ai mai văzut aşa ceva în viaţa 
ta?” „Nu, dar cu siguranţă trebuie să fie multe. Dar nu fii 
supărat. Priveşte cât este de frumos”. A luat schiţa proprietăţii şi 
a încercat să îmi arate limitele proprietății. Speram să fie un 
coşmar din care mă voi trezi. 


„Este o locaţie centrală, de vârf?”, l-am întrebat eu. „De ce? Ştii 
ce va fi aici la terminarea construcţiilor?” „Presupun că un drum 
de ţară. Nu este nimic în jurul nostru pe o rază de mai mulţi 
kilometri. M-am uitat la ceas. Trecuseră exact 55 de minute. 
„M-ai adus aici, irosind o oră doar pentru a-mi arăta singurul 
deal dintr-o zonă agricolă plană?” „Da, dar are o locaţie 
strategică.” „Da, dacă Dracula s-ar întoarce din morţi, i-ar fi 
plăcut să îşi construiască aici castelul. Este o locaţie excelentă 
pentru a monitoriza întreaga zonă. Dar noi ne dorim să 
construim o fabrică. Nici măcar nu putem ajunge în vârf cu 
maşina.” „Dacă vrei să faci afaceri serioase trebuie să ai bani. 
Clienţii tăi au bani gheaţă sau ne pierdem timpul? Dacă au, îşi 
cumpără un Hammer şi sunt convins că vor putea urca până în 
vârf. M-am uitat la reclame, merge oriunde, chiar şi pe Dealul 
lui Dracula, dacă aşa vrei să îi spui.” 


„Te las să te întorci pe jos” 


Eram foarte supărat. „Unde sunt utilităţile? Mi-ai spus că are 
toate utilităţile.” „Da, le poate avea pe toate. Dacă le aduci, 
nimeni nu te va opri să faci asta. Ştii cât este de dificil să ţi se 
permită să aduci utilităţile? Dar, bineînţeles că noi vom garanta 
acest lucru.” Chiar vroiam să plec. „Să mergem”. „Ce? Nu 
vorbim despre preţ?” „Care preţ? Preţul cui? Pentru Dealului lui 

Dracula, vrei să spui?” „Deci nu eşti serios! Ai venit aici să îmi 
iroseşti timpul! Poate chiar să furi informaţia! Grec şiret! Vrei 
să îţi spun numele proprietarului, pentru ca tu să lucrezi pe la 
spatele meu! Nu ai niciun client!” S-a prefăcut că vrea să mă 
lovească, dar servitorul lui l-a oprit imediat (presupun că 
exersau mişcarea de ceva vreme, au jucat perfect). Nu m-am 
mişcat şi nici nu am răspuns. 


„Bine, bine, nu mă bat cu tine” a fost el generos, o dată în plus... 
„Tu pierzi, eu eram pregătit să negociez cu tine. Dar, te las aici, 
noi plecăm, iar tu te poţi întoarce pe jos.” „Păcat, pentru că 
vroiam să te mai întreb câte ceva despre conexiunile tale din 
domeniul politic. Cum eu nu pot găsi clienţi pentru această 
proprietate, am putea face nişte tranzacţii pe segmentul 
energetic, în care sunt de asemenea implicat.” „Bineînţeles, 
vino. Glumeam, ce, m-ai crezut?” La întoarcere, am auzit toate 
scenariile posibile despre români importanţi şi puternici. 


Clienţii mei nu au fost suficient de vizionari 


M-am relaxat făcând un duş la hotel, înainte de sosirea clienţilor 
mei: „Slavă Domnului că am alte trei cazuri serioase.” Le-au 
verificat amănunţit, iar în următoarele două săptămâni şi-au 
exprimat interesul în scris. Procedura de verificare a 
documentelor proprietăţilor nu a durat prea mult. În octombrie 
s-a semnat contractul final. Nu au fost totuşi suficient de 
vizionari pentru a-şi imagina fabrica lor construită pe un deal (şi 
nu orice deal, ci „Dealul lui Dracula”). 


Dragul „Gât de Aur” a încetat colaborarea cu mine, după ce a 


început să mă înjure atunci când am îndrăznit să îl întreb dacă 
un proiect pe care mi-l propusese avea autorizație pentru 

legarea la reţea. Sunt sigur că va supravieţui, ştie cum să o facă. 
ŞI, din păcate, sunt atâţia gata să îl creadă... 

12.05.2010 
„Tu, te asculţi pe tine?” ... „Nu, de ce, ar trebui?” 


- „Ilia, ce faci?” 

- „Supravieţuiesc, dar tu?” 

- „Trebuie să ne întâlnim, e o urgență. Am ceva important 
pentru tine sau pentru clienţii tăi.” 

- „Frumos din partea ta, despre ce este vorba?” 

- „Despre o listă cu terenuri direct de la proprietari.” 

- „Cum sunt preţurile?” 

- „Am să-ţi trimit e-mail-ul şi le poți verifica de unul singur.” 

- „Bine, trimite-mi!” 


(20 de minute mai târziu...) 


- „Ai primit ofertele?” 

- „Nu, am primit un e-mail greşit. Cred că mi-ai trimis ceva din 
trecut.” 

- „Care trecut? Acestea sunt preţurile proprietarilor din ziua de 
azi.” 

- „Mi-au plăcut trei sau patru proprietăţi, dar nu îndrăznesc să- 
mi anunţ clienţii la aşa preţuri nebune, i-aş pierde pe toţi.” 

- „Uite, nu începe cu povestea asta...” 

- „Voi reveni cu ofertele mele pentru proprietăţile pe care le voi 
alege.” 

- „Dacă e să revii şi să oferi jumătate din preţ, atunci să nu revii 
deloc.” 

- „Dar unele preţuri sunt prea mari şi pentru anul 2008 
- „Atunci ar trebui să vii cu clienţi serioşi.” 

- „Vrei să spui cu unii proşti?” 

- „Nu, serioşi.” 

- „Bine, voi reţine acest lucru.” 


|» 

(În dimineaţa următoare...) 


- „Bună, Ilia, ai două minute libere?” 
- „De ce? Mai ai şi alte oferte la preţuri de cinci ori mai mari 
decât cele reale?” 
- „Nu, nu, haide... nu mă tachina. Am un client, vrea să cumpere 
un teren în zona aceasta.” 
- „Care dintre ele? Mi-ai trimis ieri mai multe oferte în zonă.” 
- „Are un buget de ... euro / m.p.” 
- „Dar acest preţ este cu 80 - 90% mai mic decât cel pe care mi 
l-ai trimis ieri.” 
- „Oricum, dacă ai timp, te rog să-mi trimiţi.” 
- „Să-ţi trimit ce?” 
- „Ce vrea clientul meu.” 
- „Dar tu personal oferi un preţ între „atâţia” şi „atâţia” euro / 
m.p. şi îmi ceri mie să...” 
- „Nu, nu, nu, vrem oportunităţi reale, aşa cum a cerut el.” 
- „Tu cunoşti piaţa, doar mi-ai trimis ofertele ieri. Da, preţurile 
sunt mai mici de jumătate, însă nu doar câţiva euro / m.p.” 
- „Uite, nu îmi pasă de toate astea. Vreau doar o afacere, te 
implici?” 
- „Îmi pare rău, dar nu înţelegi că te contrazici? Îmi spui lucruri 
diferite în fiecare zi. Odată ai un client pe care îl inţiezi să ceară 
ceva absurd iar pe urmă ai clienţi la preţuri de nimic!” 
- „Eu doar transmit mesajul.” 
- „Tu, te asculţi pe tine? ” 
- „Nu, de ce, ar trebui?” 
- „Pentru că ai spus alb ieri şi negru astăzi.” 

„Nu-mi spune atât de multe, vreau doar să am afacerea 
încheiată. ” 
- „Bine, îţi voi trimite oportunităţile pe care le am.” 

Când atât de mulţi oameni gândesc în modul acesta, cum putem 
aştepta ca economia reală să se regenereze? 


P.S.: Există cineva care nu a întâlnit un „agent imobiliar” 


asemănător? Nu, toţi sunt la fel şi, din nefericire, majoritatea 
continuă să se comporte exact ca în trecut. 


115 


02.05.2010 


Dacă va muri înaintea mea, voi lua parte la înmormân- 
3 9 
tarea lui, pot chiar să ţin un discurs” 


„Cele mai bune oferte de pe piaţă” 


„DOMNULE ILIAS, am cele mai bune oferte de pe piaţă, 
pentru dumneavoastră.” „Bine, este prima dată când mi se 
spune aşa ceva, să vedem ce îmi prezentaţi”. „Aceasta este o 
proprietate în centrul Bucureştiului (şi îmi dă toate detaliile). O 
am la preţul de 6,5 milioane de euro, preţul proprietarului.” 
„Dar preţul real nu este nici măcar la jumătate.” 


„Nu este vina mea, domnule, atât cere proprietarul.” „Bine, 
înţeleg problema lui. Dar cum pot eu propune clienţilor mei un 
astfel de preţ, nu sunt nişte investitori proşti.” 


Dacă nu va găsi un client care să cumpere, o va lasă moş- 
» 
tenire copiilor săi când va muri” 


„Acesta este preţul şi proprietarul a spus că dacă nu va găsi un 
client, o va ţine până când va găsi pe cineva sau, în cel mai rău 
caz, o va lăsa moştenire copiilor săi când va muri.” „Bine. În 
acest caz transmiteţi-i că, dacă va muri înaintea mea, voi 
participa la înmormântare şi pot chiar să ţin un discurs.” 


„Ştiţi, mai am ceva foarte bun. În Popeşti Leordeni, care practic 
înseamnă Bucureşti. Este un teren pe care se poate construi o 
clădire cu parter plus 7 etaje, la un preţ de DOAR 200 euro / 
m.p.” „Dar, de ce ar cumpăra cineva acolo la un asemenea 
preţ?” „Pentru că poate construi o clădire cu parter plus şapte 
etaje.” 

„Au cumpărat cumva cu 2 euro şi acum străinii proşti ar 
trebui să cumpere cu 200?” 


„Cine ar locui acolo, în această perioadă?” „Nu ştiu, s-au 
construit o mulţime de alte blocuri în zonă şi, pe deasupra sunt 
şi persoane care cer 250 - 300 de euro / m.p., aşa că este chiar 
un chilipir.” „Dezvoltatorii despre care vorbiţi... au cumpărat la 
rândul lor cu 200 sau au cumpărat cu 2 şi acum străinii proşti ar 
trebui să plătească 200, pentru ca proprietarul să devină 
multimilionar?” 


„Oferim 5% în plus faţă de cea mai mare ofertă care i se 
face proprietarului” 


„Știţi, preţul este uşor negociabil.” „Bine, în acest caz oferim 
5% în plus faţă de cea mai mare ofertă care i se face 
proprietarului.” „Dar, momentan nu i s-a făcut nicio ofertă.” 
„Exact. Când şi dacă i se va face vreodată vreo ofertă, noi 
plătim cu 5% în plus.” „În felul acesta nu vei încheia niciodată 
o tranzacţie.” „Vreţi să spuneţi că în felul acesta nu îi pot păcăli 
pe investitorii pe care îi reprezint? Sunt de acord, nu am făcut 
asta niciodată şi nu am niciun motiv să încep acum.” 


„Nu sunteţi serios, niciodată nu veţi putea face afaceri în 
România” 


„Nu sunteţi serios, niciodată nu veţi putea face afaceri în 
România.” „Pe parcursul întâlnirilor noastre anterioare îmi 
făceaţi atâtea complimente. Acum v-aţi dat seama ca nu sunt 
serios. Aveţi dreptate. Slavă Domnului că aţi aflat acum, mai 
bine mai târziu decât niciodată.” (Îmi pare rău de acest fel de 
oameni; încă nu realizează în ce fel de probleme s-au băgat şi de 
aceea vor mai avea mult de suferit...) 

2010: Acum ştiţi ce li s-a întâmplat unor astfel de persoane... 


„Vilă de 5 milioane (chirie de 3.000 de euro pe lună)” 


„Ilia, vezi vila asta de vis-a-vis?” „Da, bineînţeles, chiar dacă 
nu mă mai ajută vârsta, pot încă să văd la o distanţă de 20 de 
metri. Dar e neocupată, ce s-a întâmplat?” „A fost închiriată de 
un prieten de-al meu; în curând, se va muta în ea”. 


În principiu, ţine restaurantul pentru ca el să poată lua 
99 9 
prânzul împreună cu soţia sa” 


„A fost un restaurant aici, l-am cunoscut pe unul dintre 
proprietari şi acesta îmi spunea cât de mulţi bani are şi că ţine 
restaurantul pentru ca el să poată lua prânzul cu soţia lui”. „Asta 
se întâmpla demult; între timp, a pierdut destul de mulţi bani şi 
acum aproape că îl imploră pe prietenul meu să o închirieze, 
pentru 3.000 de euro pe lună.” 


„Imposibil, mie îmi spunea anul trecut că i s-a făcut o ofertă de 
5 milioane, ţinând cont că este localizată ultra-central, într-o 
zonă care conferă o valoare adăugată enormă.” „Și l-ai crezut?” 
„Nu, dar ştii... câteva sute de metri pătraţi aici... costă ceva. 
Menţionând cazul, la câteva luni după aceea mi-am amintit că 
aveau probleme financiare...” „Acum vezi rezultatul!” 


(Nu pot spune că mi-e milă de astfel de oameni. Doar că îmi 


pare rău pentru familiile lor, pentru că vor avea de suferit din 
cauza alegerilor făcute de un tip arogant, lipsit de vreun fel de 

judecată. Nici această rasă nu este pe cale de dispariţie în 
România, mai poţi găsi încă destui.) 


11.05.2010 
O ofertă în Timişoara, pe care „n-o s-o puteţi refuza”... 


- Domnule, ați refuzat aproape toate ofertele noastre. 

- Îmi pare rău. Nu o fac intenţionat, dar ofertele dumneavoastră 
sunt foarte scumpe, nu le-ar cumpăra nimeni. Cu atât mai mult, 
înainte de criză. 

- Bine, lăsați-mă să-mi mai încerc norocul o singură dată, 
aceasta este o ofertă pe care n-o veți putea refuza. 

- Vă rog. 

- Am un spațiu comercial excelent, într-una dintre cele mai 
bune locaţii... 

- În centru? 

- Nu, în zona (...) 

- Dar acolo este o zona sărăcăcioasă, dacă nu mă înşel. 

- De unde ştiţi? 

- ... continuaţi, vă rog. 

- Are în jur de 110 metri pătraţi şi preţul este de 500.000 de 
euro, uşor negociabil. 

- Dar v-am mai spus că eu caut proprietăţi de închiriat... 

- Dar ESTE deja închiriat... 

- Cu cât pe lună? 

- 1.300 de euro. 

- De asemenea, v-am mai spus că eu caut proprietăți închiriate 
băncilor, farmaciilor sau altor companii multinaționale, care au 
contracte puternice. Cine sunt chiriaşii în acest caz? 

- Vărul proprietarului. 

- Şi înţeleg că proprietarul vinde pentru că vărul său nu a mai 
plătit chiria de câteva luni? 

- Nu știu, dar a zis că nu va ţine locul la un preţ mic pentru mult 
timp. Și după cum știți, acesta este preţul proprietarului, noi nu 
avem nici o vină dacă este scăzut sau ridicat. 

- AVEŢI un spital aici în Timişoara, nu? 

- Da, de ce? 

- Vă rog să îi transmiteţi proprietarului să facă o vizită la acest 
spital, probabil că e nebun. 


Căutarea mea de proprietăţi bune (care să genereze venit) de 
prin țară a continuat și în ultima vineri, în Timişoara. Mâine veţi 
avea, de asemenea, şi raportul meu de acolo. Între timp, voi 
călători la Cluj, pentru „doar câteva ore”, în speranţa că voi 
încheia nişte afaceri vechi şi voi negocia alte câteva mai noi. 


120 


13.08.2009 


Consultantii de imobiliare, în România: o (mare) parte a 
problemei... 


- Da, dar știți și dumneavoastră, dacă proprietarul ar face tot ce 
i-aţi spune dumneavoastră ... Până la urmă o să facă totul doar 
pentru el şi o să vândă pământul cu 100 de euro pe metru pătrat, 
în loc de 30, spuse el și se uită la mine cu o privire plină de 
milă, de parcă ar fi explicat cel mai evident lucru, unuia care 
este retardat. 

- Dar, în ziua de astăzi, având în vedere situaţia actuală a 
proprietăţilor, nu merită mai mult de 10 - 12, bineînţeles 
dacă va primi toate aprobările necesare. 

- Şi ce dacă? Pentru asta aveți dreptul să îi cereți să vă arate (cu 
exactitate) toate actele şi autorizările. 

- Dar cum aș putea să îi cer eu clientului să cumpere acest teren, 
intravilan fiind, fără precontractul necesar și autorizările de 
drept, care urmează? După cum v-am mai spus, dorește să 
investească într-o fabrică. 

- Preţurile de anul trecut erau în jur de 100 de euro pe me- 
tru pătrat în această zonă. 

- Vă referiti la preţurile care au fost cerute. 

- Nu contează, prețurile... 

- Şi câte tranzacţii au fost încheiate la prețul acesta? 

- Multe, chiar foarte multe, şi sunt sigur că nici proprietarul, 
clientul meu, nu va vinde la prețul ridicol pe care îl oferiţi 

dumneavoastră. 

- Puteţi să îmi daţi un exemplu de astfel de tranzacţie 
încheiată? 

- Da, când... am vândut unei companii... 

- Dar atunci aţi vândut la un preţ de 17. 

- Da, dar după aceasta preţurile au crescut foarte mult. 


- Bine. Care este cealaltă ofertă pe care o are proprietarul acum, 
cea pe care o pretindeţi? 

- Aceasta nu este treaba dumneavoastră. Meseria dumnea- 
voastră este să aduceţi clienţi care ştiu să plătească la preţurile 
corecte pentru proprietăţile puse în discuţie şi care să nu pună 
prea multe întrebări. De acum înainte nu vă mai dau nici o 
proprietate. 

- Nu zău? 

- Asta pentru că nu ați cumpărat nici una din cele pe care vi 
le-am adus până acum. 

- Dar am lucrat pentru fiecare în parte, am încercat să negociez, 
am căutat soluţii când au apărut probleme, am plătit avocaţi ... 

- Da, da, m-aţi presat mereu să vă aduc proprietarii şi să 
participe la discuții, pentru că nu aveţi destulă încredere să 
negociați direct cu mine. 

- Dar dumneavoastră aţi negocia cu un agent pentru o pro- 
prietate de 1.000.000 de euro? 

- Da, de ce nu? 

- Poate din cauză că nu îi aparţine lui proprietatea în cauză? 
- Nu mă interesează. Până acum nu aţi cumpărat nimic de la noi, 
aşa că nu-mi voi mai pierde timpul cu dumneavoastră. 

- Ar fi trebuit să cumpăr la preţuri ridicole, cu un câștig de 
6%, doar ca să vă arăt că sunt un om serios? 

- Domnule, noi suntem o companie serioasă. 

- Aşadar, domnule care lucraţi la o companie serioasă, aveți, 
cumva, anul acesta o groază de clienţi care aşteaptă să plătească 

aceste preţuri ridicole pe care le cereţi? 

- Peste două luni, când se va schimba piaţa, o să mă implo- 
raţi să vă dau preţurile acestea, dar atunci, deja, va fi mult 
prea târziu pentru dumneavoastră. 

- În regulă. Atunci, dacă nu îmi veţi mai oferi proprietăţi, o să 
vă rog să fiți atenți să lăsaţi un umăr liber pentru mine. 
(Această replică este copiată de la vorbitorii de engleză nativi... 
nu a înţeles ce vroiam să spun) 

- Un umăr liber? Pentru ce? 

- Un umăr pe care să plâng pentru că pierd o astfel de 
oportunitate... 

- Foarte bine, dacă vreţi să vorbiţi direct cu proprietarul, o 
să vă dau numărul acestuia de telefon, dar aveţi două 
săptămâni la dispoziţie ca să ne aduceţi douăzeci de mili- 
oane de euro. 

- În două săptămâni? La începutul lui august? 

- Da, și dacă nu faceţi rost de bani lichizi ca să ne dovediţi că 
sunteți serios, înseamnă cu nu aveţi banii necesari pentru a 
face afaceri cu noi. 


(Răspunsul meu nu a fost politicos, întrucât am folosit un 
scenariu în care este posibil să fi menționat nişte potenţiale 
legături amoroase cu el şi cu membrii familiei lui, cât şi 
consecinţele care ar fi urmat, despre care prefer să nu scriu...) 

18.05.2010 
Top 5 comportamente în 2009 
„Brokerul generos” 


În august, anul trecut, era foarte cald. În greacă noi spunem 
„muştele sunt grase şi nimeni nu munceşte”. Nimeni? Nu 
chiar... Un nebun, îmbrăcat în costum şi cravată se deplasa pe 
jos, de la o întâlnire la alta. Încerca să clarifice problemele şi să 
îşi încheie sarcinile aflate în desfăşurare, înainte de propria-i 
vacanţă. Eu, „nebunul”, tocmai încheiasem o întâlnire la Hilton 
şi mergeam pe jos, traversând Calea Victoriei. Am intrat pe 
strada Luterană, îndreptându-mă spre destinaţia mea. Pe partea 
stângă, puteam observa faimosul proiect, clădirea de birouri 
„Cathedral Plaza”; pe partea dreaptă mă uitam la chelnerii care 
pregăteau mesele unui bistro drăguţ, când îmi sună telefonul... 


Problemă uzuală în societăţile mici 


Sunt oraşe în care se ştie că am încheiat multe tranzacţii, însă 
există şi altele în care am reuşit să fiu activ, dar mai silențios 
în aceşti 5 ani de călătorii prin ţară. Oraşul despre care 
vorbesc, face parte din cea de-a doua categorie, fiind printre 
primele 5 oraşe din România, iar eu am reuşit să evit ochii 
curioşilor. A trebuit să accept persoanele care mă verificau la 
fiecare pas, punând la îndoială munca mea şi seriozitatea 

clienților mei. Am ales să nu îmi prezint toate secretele, 
anunțând diferitor persoane (unele serioase, altele doar 
lacome) tot ce aveau ele nevoie să ştie, doar pentru a mă tra- 
ta cu un soi de fals respect sau pentru a cere preţuri nebune. 


Negociam 3 proprietăți pentru proiecte de retail şi trebuia să 
găsesc soluţii aceloraşi probleme uzuale: Societatea este mai 
mică, oamenii se cunosc între ei şi sunt câţiva „şmecheri” care 
încearcă să îți vândă la preţuri foarte ridicate (pentru a se putea 
lăuda că au reuşit să fraierească încă un străin prost). Dacă 
refuzi să plăteşti bani prosteşte, te vorbesc de rău faţă de 
toată lumea, încercând să te blocheze şi să te forţeze să revii 
la ei. 


Simpaticul „şmecher” este de domeniul trecutului 


Eu am multe percepții „greşite” despre business. Una dintre 
acestea este că nu vreau să lucrez oamenii pe la spate. Aşa 
că, îl aşteptam de ceva vreme pe un „colaborator” de-al meu. 
Acesta trebuia să mă pună în contact direct cu proprietarul uneia 
dintre cele trei proprietăţi şi să negociez cu acesta. În schimb, a 
refuzat şi a încercat să mă forţeze să discut preţul şi 
termenii cu el (astfel încât el să controleze tranzacţia şi să 
menţină preţul foarte ridicat). Avea însă argumente solide: 
purta pantofi, costum şi ceas scumpe, mai multe maşini de 
lux etc. (Presupun că săpunul e mai scump decât maşinile în 
acest oraş, de aceea el evita sa îl folosească, economisind banii 
pentru alte bunuri de lux). Încă un „şmecher” simpatic, care 
nu a realizat că vremurile lui de glorie (2005-2008) au trecut 
o dată pentru totdeauna... 


„Dacă nu vii cu 20 de milioane de euro în următoarele două 
săptămâni...” 

„Da”, răspund eu apelului telefonic, în timp ce mergeam pe 
stradă. „Bună Ilias, eu sunt!” şi îşi spune numele. „Ce mai 
faci?”, l-am recunoscut pe „şmecher”, după felul lui „cântat” de 
a vorbi. „Aştept feed-back-ul pe care ţi l-am cerut de câteva 
luni.” ... „Nu, nu! Crede-mă că nu am ce să îţi ofer, pentru că 
proprietarul nu crede ca ai banii.” „Corect, nu am banii în 
buzunar, dar nu putem face un proiect fără actele necesare 
şi fără due diligence, pentru a putea stabili fiecare detaliu.” 
„Nu, nu, ascultă-mă, nu mă înţelegi, ascultă-mă!”, m-a întrerupt 
el. „Noi nu credem că tu ai banii.” „Ok, când mă voi întâlni cu 
proprietarul îi voi arăta câteva dovezi.” „Nu, nu, noi vrem 
banii în avans.” Am ridicat tonul vocii... „Vorbim despre un 
proiect de retail major, în valoare de milioane de euro. Suntem 
la începutul lunii august, nu am căzut de acord asupra 
preţului pentru a cumpăra terenul şi vreţi să vă arăt ce?” 
„Dar ţi-am spus preţul.” „Mi-ai spus preţul TĂU, însă vreau 
să mă văd cu proprietarul şi să discut cu el direct.” „Este 
acelaşi lucru.” 


„Nu este! Dar care e problema ta? Avem un contract semnat, îţi 
vei primi comisionul.” „Nu, nu înţelegi. Avem 10 clienţi care 
imploră să cumpere, fără şmecheriile tale, fără să vadă 
actele etc. Au încredere în mine şi nu verifică prea mult. Voi 
grecii credeţi că îi puteţi fura pe români? Credeţi ca noi 
suntem naivi? Nu, nu... vreau să vii aici şi să îmi arăţi 20 de 
milioane, bani lichizi. Îţi dau 15 zile pentru asta. Dacă nu vii 
cu 20 de milioane, voi înţelege că nu eşti serios şi încheiem 
discuţiile.” 


Proprietatea a rămas nevândută, brokerul „generos” e 
supărat acum... 


Răspunsul meu către acest broker „generos” (cu banii altora) nu 
poate fi redat aici, nu a fost unul foarte politicos. Câteva zile 

mai târziu, l-am anunţat oficial că încetăm colaborarea noastră 
(nu s-a deranjat să răspundă). Am respins proprietatea 
prezentată de el şi, în cele din urmă, am cumpărat o alta... Este 
important pentru mine că proprietarul acesteia mi-a mulțumit 
pentru felul în care îl tratasem. 


Puteam foarte uşor să mă adresez direct proprietarului, dar 
eu nu fac asta. În schimb, am urmărit să aflu noutăţi despre 
proprietate. Astăzi, cinci luni mai târziu, preţul oficial e 
acelaşi; neoficial, a scăzut cu 30%. Până în acest moment, din 
nesfârşita coadă de cumpărători, nu a fost niciunul care să îi 
accepte preţul şi să semneze vreun contract cu el. Până la 
sfârşitul anului, brokerul „generos” nu avea nicio tranzacţie 
şi este supărat, presupun că tot pe greci. 


Lucrul bun este că proprietarul şi-a schimbat reprezentantul, 
orientându-se spre unul serios. Poate că, pe parcursul acestui an, 
îl voi întâlni şi vom face afaceri împreună. Cine ştie? Speranţa 
moare ultima... 

05.08.2009 
„Dacă vrei să mă ajuţi, mă găseşti aici” 


Februarie 2009. Prietenul meu m-a rugat, binevoitor, să îl 
ajut pe un prieten de-al lui, român. Eu am acceptat să îi ofer 
consultaţii pe gratis (pentru că mă rugase acest prieten al 
meu). Prietenul e disperat. Întâlnirea... 


În ciuda impresiei pe care probabil că v-aţi făcut-o despre mine, 
eu nu dau consultaţii numai pentru cel care cumpără proprietăți. 
Mă sfătuiesc şi dau sfaturi unui număr considerabil de 
proprietari de terenuri. În unele perioade, acest număr este 
chiar mai mare decât cel al celor care cumpără... 


În timpul întâlnirii, am cunoscut un domn foarte amabil. Era 
mai mult decât disperat. Avea toate motivele să se afle în 
această stare, mai ales că banca avea să îi ia toate proprie- 
tățile, pe motiv că nu avea de unde să plătească banii pentru 
împrumutul făcut. Nici nu era în stare să vorbească cum 
trebuie, vorbea cu un amestec de cuvinte și expresii ale stărilor 
prin care trecea. Era pe punctul de a ceda nervos... 


Am crezut că în fața mea stă o persoană bună, fără rele intenții. 
Un familist, cu succes în afaceri. O luase razna anul trecut, la 
fel ca majoritatea oamenilor, când a crezut în promisiunile 
făcute de alţii, s-a folosit de legăturile pe care le avea pentru 

a obţine împrumuturi și a cumpărat terenuri la prețuri 
„convenabile” (aceasta pentru standardele pieţei din 2008). Nu 
a cerut ajutorul nimănui, nu a cerut sfaturi. Planul lui era să 
câştige, din profiturile care i-ar fi ieşit în 2000 și 2010, banii 
pe care i-ar fi câştigat în 10 - 15 ani de muncă cinstită. Dar 
în imobiliare nu este la fel pentru toată lumea... L-am ajutat, 
redându-i încrederea în sine. L-am făcut să înțeleagă că o 
investiţie proastă nu înseamnă că nu ar fi inteligent şi i-am spus 
că există soluţii pentru toate situaţiile, atâta timp cât suntem 
hotărâți să acceptăm realitatea care ne înconjoară. Am făcut cu 
el planuri de bătaie şi orare. După o oră și jumătate arăta 
(şi se simţea) un alt om... L-am încurajat și i-am spus că eu 
voi fi alături de el, la dispoziţia lui, pentru a urmări 
întocmirea planurilor și a-l susţine să străbată toți paşii, 
împreună. 


La scurt timp, m-a anunţat că strategia noastră a mers, că 
banca a acceptat propunerile şi că acum se simţea foarte 
bine şi că totul mi se datora mie. M-a informat și că ar dori să 
găsească pe cineva căruia să îi poată vinde proprietăţile, cât mai 
repede posibil pentru a pune punct problemei, dar a fost greu de 
găsit. Toate acestea au continuat cu o serie de cuvinte de laudă. 


După câteva săptămâni, i-am găsit un cumpărător. Dar 
lucrurile au devenit ciudate, pentru că el nu mai părea 
foarte încântat să vândă, să ofere la vedere toate actele, să se 
comporte aşa cum trebuie pentru a putea încheia afacerea. L-am 
întrebat cum stau lucrurile şi mi-a dat de înţeles că acum banca 
i-a mai acordat niște timp, el find încântat de acest lucru. De 
această dată nu a mai folosit cuvinte de mulţumire, nici nu mi-a 
mai propus să mă ajute cu orice aş fi avut nevoie... 


După câteva luni de tăcere, l-am contactat din nou, pentru a 
vedea ce a mai făcut; eram curios de motivul dispariţiei lui. 

Aproape că fusese deranjat de telefonul meu. M-a informat că 
acum, când problemele lui s-au rezolvat (pentru o perioadă de 
timp), nu mai are nici un motiv să mă contacteze. Auzind 
acestea, i-am răspuns (şi eu destul de prost şi de naiv): 


- Ascultă, nu este nevoie să vorbim despre terenuri. Te-am sunat 
în calitate de prieten, să văd ce mai faci, ce s-a mai întâmplat, să 
văd cum mai analizezi piaţa în domeniul tău de activitate etc. 


Răspunsul lui m-a adus cu picioarele pe pământ. 

- Ascultă, nu am foarte multe să îți spun, sunt ocupat. În orice 
caz, nu vreau să te dezamăgesc. Așa că, dacă vrei să mă ajuţi, 
sunt aici, ştii unde mă găseşti. 

(Ceva de genul: „Pot să îți fac această favoare şi să accept 
ajutorul tău, ca să simți şi tu plăcerea de-a mă fi ajutat”). Nu, nu 
mi-a cerut şi bani pentru că m-a lăsat să îl salvez în trecut, avea 


un suflet foarte generos... 


Predicţia mea: Mă va suna din nou anul viitor, cu câteva zile 
înainte ca banca să îi ceară iar banii. 


Lecţia mea: Ar trebui să învăţ să fiu mai puţin prost, pe viitor... 

31.07.2009 


„Dacă nu îmi oferiţi preţul pe care îl cer, nu sunteţi serios, 
nu aveţi acești bani” 


- Pofiiţi, acesta este spaţiul comercial. De aici aveți vedere spre 
bancă, iar pe partea aceasta puteți vedea restul spaţiilor 
disponibile. 

- Interesant, dar nu mă interesează decât banca. 

- Dar şi restul sunt foarte drăguţe, am investit mulţi bani în acest 
loc, pentru a putea fi folosit pentru ceremonii artistice sau chiar 
pentru birouri. 

- Vă cred, am spus urcând scările. 


Oricum nu suportam să privesc acea încăpere goală, aşa că i-am 
urmat pe proprietar și pe agent („dacă nu poţi scăpa de viol, 
atunci măcar simte-te bine...”). Celelalte încăperi erau destul de 
impresionante, cu finisaje scumpe. 


- De ce aţi investit atât de mult în acest loc? 

- Pentru a fi cei mai buni din oraș. 

- Dar nu veţi putea fi plătiţi pe măsură, nu este o investiţie 
bună. 

- Probabil, dar vreau ca tot ceea ce fac să fie de cea mai 
bună calitate. Am cea mai bună maşină, cea mai bună femeie, 
tot ce e mai bun... 

- Mă bucur să aud că aveţi această gândire, dar nu pot plăti 

preţul pe care mi-l cereţi dumneavoastră, pentru că nu va fi cu 
putință să îmi iau banii înapoi. 

- Da, dar veţi avea cea mai bună proprietate din oraș! 

- Oferă oraşul vreun premiu pentru cea mai bună 
proprietate? Vreo medalie, o cheie de aur sau ceva? 

- Nu ştiu. 

- Foarte rău, ar fi trebuit să vă-nscrieţi pentru una. 

- Ce idee bună. 


Aceasta a fost conversaţia aproximativă pe care am purtat-o cu 
proprietarul unui frumos spaţiu comercial, în centrul unui mare 
oraş din România. Încerca, de asemenea, să îmi vândă spa- 
ţiile goale de la etaj. Iniţial, le dădea la același preț ca și par- 
terul, care era închiriat unei bănci. Apoi a încercat cu un preţ 
mai mic (dar tot foarte ridicat), până i-am explicat că nu 
intenționez să cumpăr proprietăţi mari şi goale. O greşeală 
mare, foarte mare din partea mea... 


- Prin urmare nu aveți foarte mulți bani, a comentat individul. 


Cum ar putea un tânăr din Katerini să se înțeleagă cu cineva 
care a fost născut şi crescut într-o bogăţie nemaipomenită? 
România se confruntă cu multe probleme în ziua de azi, dar una 
dintre cele mai mari este percepția greşită care există despre 
ceea ce este o afacere. Din păcate, o mare parte dintre oameni îi 
consideră a fi de succes pe cei care se dau mari, aruncă cu banii 
fără nici o judecată şi îşi achiziționează lucruri scumpe. Acest 
model de viață merge în paralel cu ideea că cei deştepţi sunt 
cei care i-au păcălit pe toţi ceilalţi, de preferat străini, care 
pentru unii constituie „ţintele ușoare”. (Bineînţeles că această 
idee este foarte populară şi în lume, dar acum mă aflu în 
România și observ aceste lucruri peste tot în jurul meu în 
această ţară, încă de când am sosit, prima dată, în 2004). 

Așadar, aveam o problemă de comunicare cu proprietarul acelui 
spaţiu. În plus, pentru el, eu eram victima perfectă: un străin 
prost care vrea să cumpere o proprietate, ceea ce e egal cu 
trebuie să dea bani frumoși... Îmi era greu să înțeleg stilul lui 
de viaţă, incluzând cele mai scumpe maşini, cele mai superbe 
femei etc, „cel mai”, la orice. În definitiv, eu sunt (încă mai 
sunt) un tânăr grec din Katerini. Cum să mă compar eu cu 
toţi acești oameni născuţi și crescuţi într-o bogăţie de ne- 
descris? (Poftim? Nu aşa au fost crescuţi? Imposibil... până 
şi ei cred, cu tărie, în acest lucru). 


Un VIP supărat 


Eu îmi încheiasem investigația. Am vorbit la banca locală, am 
luat legătura cu cei de la sediu, am verificat prețurile pentru 
închiriat, de pe piață, am contactat o mulțime de oameni și i-am 
pus şi pe alţii să vorbească pentru mine. Aşa se face că, atunci 
când l-am întâlnit pe proprietar pentru ultima dată, 
venisem cu argumente. Am început prin a-i explica că ceea 
ce îmi spusese nu era corect (nu, nu i-am spus că de fapt 
fusese o minciună, nu am vrut să îl insult). De asemenea, ce îmi 
spusese el că se poate, să nu plătesc taxe pe profit, era ilegal şi 
incorect. I-am explicat că mă aştept ca banca să reducă din 
chirie cu 25 - 35% şi i-am cerut fie să îmi ofere un preț nou, 
fie o garanție că chiria va rămâne constantă în viitor. 


Ca un VIP ce era, cred că va avea prioritate pe lista oamenilor 
care mă detestă pentru că sunt direct şi sincer cu ei. S-a supărat 
foc. Nici nu a vrut să îmi explice de ce îmi spusese atât de 
multe lucruri nejustificate”. Pentru el, cei mai importanţi 
erau banii. De asemenea, nu a acordat atenţie faptului că oferta 
mea era bazată pe cifre şi presupuneri (fundamentate pe ceea ce 
spusese el). A fost rece şi foarte clar: 

- O să îmi daţi suma de bani care este scrisă în scrisoarea de 
intenţie? 

- Desigur, dacă veţi citi această scrisoare, veţi vedea că 
oferta mea e conformă cu tot ce mi-aţi promis. Oferiţi-mi, 
aşadar, ceea ce mi-aţi promis şi vom merge chiar acum la 
notar. 

- Nu vreţi să îmi daţi prețul pe care îl cer. Asta înseamnă că 
nu sunteți serios. Nu aveţi banii, aţi venit aici numai ca să 
îmi irosiți timpul. Dacă aţi fi avut aceşti bani, mi-ați fi dat 
cât vă cer, dar nu aveţi. Sunteţi sărac, a răspuns individul. 

- Dar preţul pe care îl cereţi, având în vedere garanţia pe care o 
oferiţi ... nu are nimic de-a face cu înțelegerea noastră, cu ceea 
ce mi-aţi spus la început. În cazul de față este mai ieftin să 
cumpăr aşa ceva în Londra. 


S-a ridicat în picioare și mi-a spus, în drum spre ieşire, că am 
făcut o mare greșeală că m-am jucat cu el. 


(Există o expresie grecească pentru astfel de situaţii: „nu numai 
că ne datorează bani, dar pe deasupra au mai venit să ne fure şi 
vaca”). 


„Vedeţi că este un grec prost, trimis de bănci pentru a 
micşora preţurile pe piaţa locală.” 


La scurt timp, am început să aud spunându-se poveşti despre 
mine. Aparent, proprietarul supărat, împreună cu alți proprietari 
supăraţi din oraş (şi cum negociasem cu foarte mulţi, dar până 
atunci nu cumpărasem decât trei proprietăţi... vă puteţi imagina 
cam câţi) răspândiseră tot felul de poveşti despre mine. Desigur 
că nu am bani, bineînţeles că nu sunt serios. Nu mai încape 
îndoială că sunt o persoană cu intenţii rele. În plus, schimb 
ceea ce am spus, de la o zi la alta. Să nu uităm şi de faptul că 

eu caut „oameni care au murit” pentru a le fura propri- 
etăţile (şi nu pentru a le fura sângele, bănuiesc că Dracula 
are prioritate la astfel de acuzaţii...). Nu în ultimul rând, 
eram trimis de către „bănci” (de către o asociaţie, de către 
toate băncile sau numai de o parte dintre ele? sau poate numai 
de cele din Grecia?) să lucrez pentru scăderea prețurilor 
proprietăţilor, astfel încât băncile să poată, pe urmă, să 
renegocieze preţul pentru chirie. (Nu, deocamdată nu eram 
acuzat că aș fi săpat morminte în mijlocul nopții sau că furam 
dinții oamenilor în vârstă care nu au posibilități materiale etc.) 
Așadar, problema era că schimbase ceea ce spusese inițial și că 
cerea bani fără nicio justificare. Numai că vroia o anumită sumă 
exactă. Învăţase el, în trecut, că atunci când vroia o sumă 
anume, se va găsi, mereu, câte un prost (da, de obicei un străin) 
care va veni și îi va cere să îl întâlnească. El îi oferea o... 
audienţă, la sfârşitul căreia accepta să îi vândă acestui client la 
un preţ foarte mare. În acest fel, putea să investească toţi banii 
primiți, dând curs tuturor opțiunilor posibile de consum... 
Acum, este prea târziu pentru el (şi pentru mulți alţii) să se 
aşeze şi să poarte o discuţie cu un client, respectându-l şi 
tratându-l ca pe un egal. 


Ia ghici, s-a micșorat chiria... 


Ce coincidenţă... La câteva zile după ce proprietarul îmi spusese 
mie toate acestea, am auzit că ar fi semnat un amendament de 
modificare a contractului de închiriere. Deşi fusese unul foarte 
bine încheiat, după cum pretindea el, acceptase 33% deducere 
din preţ (probabil că i-au spus de la bancă: „Uitaţi care este 
treaba, suntem în încurcătură. Aveţi un suflet foarte generos, nu 
vreţi să ne ajutaţi şi pe noi?” şi generozitatea a fost cea care l-a 
făcut să cedeze şi să accepte oferta lor, deşi nu ar fi avut nici un 
motiv să facă acest lucru.) Este de la sine înţeles că nu a 

menționat nimănui faptul că ce i-am spus eu fusese corect. 
Şi că dacă aș fi cumpărat proprietatea aş fi rămas cu un 
profit lunar mai mic cu 33% decât cel care fusese calculat 
de mine iniţial. Rămân, în continuare, vinovat pentru că am 
refuzat să mă las păcălit. 


Acesta este motivul pentru care mulți îmi spun despre unii 
proprietari că nu vor să mă întâlnească, atunci când aud că 
un grec ar putea fi interesat de proprietăţile lor. De aceea 
mulți dintre agenţii locali mă sfătuiesc să declar clientelei lor 
atât profiturile mele, cât şi cele trei proprietăți deja achiziţi- 
onate, pentru a dovedi oamenilor că am bani. Vreo doi dintre ei 
mi-au propus să facem un interviu în care să susţin că plătesc 
sume care respectă dorinţele proprietarilor. Înţeleg că ar fi 
chiar mai bine dacă aș face o declaraţie cum că sunt bine- 
voitor şi doresc să îmbogăţesc pe oricine are nevoie de bani, 
prin faptul că reprezint o instituţie de ajutor social... 


De ce insist? 


După tot ce am menţionat mai sus, probabil că veți crede: „De 
ce naiba îşi mai pierde ăsta timpul în astfel de locuri, când 
oamenii se poartă cum se poartă?” Răspunsurile care urmează 
sunt simple: 


- Pentru că se întâmplă să găsesc și oameni serioşi cu care să fac 
afaceri (prin serios, mă refer la cineva care nu ar fi în stare să 
îmi spună că este ora 12 noaptea când de fapt suntem în miezul 
zilei). 


- In unele cazuri - și au fost mai multe de 25 la număr, numai în 


anul acesta -, facem o înţelegere asupra prețului şi mergem mai 
departe (o înţelegere pentru mine sau pentru clienţii mei). 

- În alte cazuri, cădem de acord că avem o diferență de 
prețuri şi lăsăm discuţia pentru a fi reluată în viitor, ca toți 
oamenii civilizați. 

- În plus, cred că eu sunt unul dintre acei puţini care sunt 
„nebuni”, care au rămas în România, ca să călătorească şi să 
caute proprietăţi bune, alături de înţelegeri care să fie înfăptuite. 


- Mai devreme sau mai târziu, când cineva va vrea, cu ade- 
vărat, să vândă sau va vrea, cu adevărat să cumpere, va ști 
cu cine să stea de vorbă. Aşa cum mulți oameni o fac deja... 


P.S.: Aş vrea să mai scot, încă odată, în evidenţă, că încă mai 
sunt o mulţime de oameni serioşi pe piaţă. Dar, de obicei, eu îi 
descriu pe blog, în poveşti, pe „cei inteligenţi”; pentru că aceştia 
sunt mai interesanţi. Sper, de asemenea, să fiu util pentru unii 
dintre dumneavoastră și să dau exemple folositoare sau uneori, 
poate, chiar sfaturi care să vă vină în ajutor. 


137 


02.02.2009 
Aproape „un milionar” şi un colaborator supărat... 


Să fi fost oare din cauza încă unei tranzacţii pe care am 
încheiat-o luni, a şaptea din această vară sau pentru că clientul 
implicat în această tranzacţie a fost foarte fericit şi se lăuda 
pretutindeni cum eu şi echipa mea de colaboratori l-am protejat 
şi i-am aranjat afacerea? Cine ştie? Poate s-a datorat faptului că 
ieri fusese prima zi a lunii... Oricum, important era că starea 
mea de spirit a fost excelentă şi de aceea am decis să particip la 
această întâlnire ciudată. 


Un... dulce colaborator de-al meu 


Ştiţi, în toţi aceşti de când stau în România, mi-am creat o 
mulțime de prieteni şi, în acelaşi timp, s-a mărit şi lista 
duşmanilor mei. Cu excepţia prietenilor şi a duşmanilor, există 
unele persoane care vor ocupa mereu „un loc special” în inima 
mea... Cam aşa s-a întâmplat cu acest agent imobiliar, cola- 
borator de-al meu... 


Acesta este incredibil de... dulce şi nu are nici ceea mai vagă 
idee cu ce „se mănâncă” afacerile imobiliare. L-am întâlnit anul 
trecut, când mi-a propus nişte terenuri foarte scumpe în partea 
de sud a oraşului. Pe atunci am fost foarte rău cu el şi i-am 
respins toate ofertele (care astăzi valorează cam 20% din preţul 
cerut iniţial). Îmi spunea poveşti care s-au dovedit a fi false. Nu 
era greşeala lui şi mi-am dat seama de acest lucru foarte repede. 
Nu a ştiut (sau nu a vrut să ştie) mai mult, doar îmi transmitea 
ceea ce îi spuneau proprietarii sau alţi „intermediari”. Disperat 

să aibă unele proprietăţi, el accepta tot ce auzea şi apoi încerca 
să-mi vândă tot felul chestii, folosind argumentele propri- 
etarilor. 


Însă, nu este o persoana rea, ba este chiar cinstit. Acum, îşi 
recunoaşte greşelile şi încearcă să înveţe din ele, pentru viitor. 
Ok, proprietăţile pe care le oferă acum, nu sunt dintre cele mai 
bune, dar ştiu că atunci când lucrez cu el am toate informaţiile 
direct de la sursă, fără alte trucuri sau şiretlicuri. (Nu vă puteți 
imagina cât de important şi de rar este acest aspect la un agent 
imobiliar din zilele noastre!) 


„Aproape un milionar”, în 2008... 


Acest minunat colaborator mi-a spus la telefon despre o 
proprietate situată în nordul oraşului, disponibilă la un preţ de 
1.000.000 euro. Mi-a descris zona spunând că este aproape de 
Băneasa Mall şi că aici se poate construi pe aproape 2.000 m.p. 
L-am informat că preţul este mult prea mare şi că nu cunosc pe 
nimeni dispus să plătească, în ziua de azi, mai mult de 100 - 200 
euro / m.p. pentru acea zonă şi că nu sunt interesat de pro- 
prietate. Nu a renunţat şi m-a contactat în legătură cu 
proprietatea de cel puţin zece ori, nu pentru că vroia să facă 
ceva special cu aceasta, ci, din câte am înţeles, pentru că 
proprietarul îl stresa. În cele din urmă, am căzut de acord să ne 
vedem ieri la mine la birou ca să-mi prezinte actele proprietăţii. 


Când am ajuns în faţa biroului, el era deja acolo; l-am invitat 
înăuntru, însă mi-a spus că mă urmează în câteva minute. La 
scurt timp, asistenta mea m-a informat: „Sunteţi aşteptat de 
către trei domni, în sala mare de conferinţe”. „Trebuia să mă 
întâlnesc doar cu unul!” „Nu ştiu ce să spun...” „Ok, cred că cei 
doi reprezintă un bonus!” Am coborât. În sală mă așteptau 

colaboratorul, proprietarul şi un prieten de-al acestuia... aveam 
în faţa mea „aproape un milionar” de an 2008. 


Proprietăţile „zburătoare” sunt mereu la modă... 
O proprietate excelentă pentru o casă! 


Nu era o persoană rea. Dimpotrivă, era deschis la discuţii, îmi 
prezenta documentele proprietăţii, încercând să-şi structureze 
argumentele. Se baza pe faptul că proprietatea avea o 
deschidere spre lac. „Lac, care lac? Ne-ai spus că proprietatea 
este situată aproape de Băneasa Mall...” „Corect, asta este ceea 
ce v-am spus, pentru că aşa am fost informat. Dar, se pare că 
proprietatea s-a mutat spre vest, astfel încât ajungem la lac! 
(Ştiţi, „proprietăţile zburătoare” sunt mereu la modă pentru că 
oameni mint în ceea ce priveşte locaţia sau, pur-şi-simplu nu o 
cunosc. Să nu credeţi că acest lucru se întâmplă doar de două 
ori, ca în cazul păsărilor migratoare, care zboară spre ţări calde 
şi revin primăvara! În orice caz, fiţi cu ochii în patru.) 


Proprietatea avea deschidere la lac. Ce păcat! 


Proprietatea avea deschidere la lac. Ce păcat! Chiar dacă eram 
într-o dispoziţie foarte bună, îmi era imposibil să-l mint pe 
proprietar şi să nu-i explic dezavantajele grave pe care le avea 
proprietatea acestuia. Distanţa de la lac era foarte mică, apa era 
la doar doi metri sub pământ, adică, dificultăţi la fundarea 
construcţiei; discuţia devine mereu interesantă vis-a-vis de 
ultimul punct... Oamenilor nu le prea pasă de problemele legate 
de fundație, spunând că dacă vrei să dezvolţi ceva se pot găsi 
soluţii pentru orice. Se concentrează doar asupra preţului 
terenului, uitând de restul costurilor care intervin. În trecut, 
aceasta era regula, deoarece mulți dezvoltatori spuneau că „nu 

contează costul, vom mări preţurile şi o să se vândă”. Acum, 
ştim că nu mai este cazul... 


Ca să nu vorbesc mult, pe scurt, mă aflam în poziţia ingrată de 
a-i explica proprietarului de ce terenul pe care îl deţine nu este 
bun. De ce nu poate creşte coeficientul (care astăzi este foarte 
scăzut, de ce preţul pieţei este unul foarte mic. „Dar mulţi dintre 
agenţi mi-au promis preţuri de câteva ori mai mari decât cel pe 
care îl cer acum.” „Ok, unde sunt clienţii care sunt dispuşi să 
plătească aceste preţuri?” „Nu ştiu, cred că vor veni în 
curând...” „Da, sigur, atunci de ce nu stai jos să-i aştepţi? Poţi 
chiar să practici yoga, ca să-i întâmpini relaxat şi fericit. Îmi 
pare rău, dar locaţia este potrivită doar pentru o vilă, într-adevăr 
una foarte frumoasă, însă nimic mai mult”. 


Un agent explodând, un proprietar aflat în necaz... 


Spre surprinderea mea, nu m-a înjurat, aşa cum mă aşteptam, ci 
a rămas calm. Pun pariu că ştia că spun adevărul, dar nu a vrut 
să recunoască. Însă agentul de lângă dădea semne de nerăbdare. 
La un moment dat a explodat: „Domnule, l-aţi auzit pe domnul 
Ilias. Ce mai vreţi acum? De ce continuaţi?”. Pentru prima dată 
în cei cinci ani şi jumătate de când sunt în România am văzut un 
agent deranjat de spusele proprietarului şi chiar demonstrând-o 
în felul acesta! 


Deja îmi părea rău pentru situaţia creată şi am intervenit, 
încercând să-i ofer câteva soluţii proprietarului. Cu toate 
acestea, toți erau deranjaţi de o problemă majoră: preţul real. 
Cât de uşor credeţi că a fost pentru „aproape un milionar” în 
2008 să accepte că astăzi el nu primeşte nici măcar 100.000 de 
euro? Categoric, nu i-a fost deloc uşor! Se uita la mine, apoi în 
hârtiile sale, apoi din nou la agent (acesta era nervos şi cu o faţă 

congestionată), din nou în hârtiile sale... A scos o hârtie, 
întrebându-mă dacă ar putea ajuta. I-am explicat că nu. Apoi a 
scos altă hărtie şi încă una... De fiecare dată a trebuit să calmez 
agentul, explicându-i că proprietarul nu arată ca o persoană care 
vrea să mă înşele, ci mai degrabă ca o persoană care încearcă să 
înţeleagă realitatea... 


În final, i-am explicat ce mă aşteptam să se întâmple în 
România, în perioada imediat următoare. Agentul i-a confirmat 
faptul că toate previziunile mele anterioare s-au împlinit. În 
ochii proprietarului puteam să citesc dezamăgirea. Dar m-a 
surprins faptul că mi-a mulţumit pentru tot. Mi-a spus că se va 
gândi şi că am putea colabora pentru a găsi o soluţie la 
problema sa. l-am răspuns că acest lucru nu este atât de 
important şi că poate să îşi aleagă oricând colaboratorii. 


În ultima perioadă vedem tot mai multe persoane serioase 
în jurul nostru 


În cele din urmă, nu ştiu ce va face proprietarul. Probabil, nici 
nu este treaba mea. Sunt bucuros că este o persoană manierată şi 
civilizată. De obicei, mă tot plâng de escrocii pe care îi 
întâlnesc, dar vreau să vă asigur că această persoană nu este sin- 
gura serioasă cu care am avut de-a face. Şi sunt fericit să vă 
informez că, în ultima perioadă, creşte rapid numărul de per- 
soane serioase din jurul nostru... 


Nu contează dacă sunteţi sau nu de acord cu mine. Nu credeţi că 
primul pas spre revenirea pieţei ar fi maturizarea majorităţii 
jucătorilor de pe piaţă, astfel încât să avem cu cine purta discuţii 


serioase? 


Iulie 2010, 10 luni mai târziu... 

Nu ştiu ce s-a întâmplat cu proprietarul, dar acum terenul 
acestuia cu siguranţă valorează 100.000 de euro sau chiar mai 
puţin (de parcă ar fi existat vreo îndoială asupra acestui fapt). 


Eu încă colaborez cu agentul respectiv... chiar acum lucrez la 2 
oferte pe care mi le-a dat. El continuă să fie unul dintre pre- 
feraţii mei. 


Situaţia de astăzi este exact aşa cum le explicam că va fi, încă 
de anul trecut. Perioada următoare pare să fie chiar şi mai 
dificilă, deşi... 


P.S.: Imi doresc ca acest proprietar să scoată tot ce e mai bun 
din proprietatea lui; îmi aduc aminte de el cu respect şi mi-aş 
dori ca mai mulți oameni să discute aşa cum a făcut-o el. 

29.10.2009 


Dacă nu aveţi încredere în mine, vă propun să vă schim- 
99 5 9 
baţi avocatul!” 


Dezamăgesc un colaborator și câteva fete din Bamboo 


Preţul acelui spaţiu comercial era „mai puţin de 500.000 de 
euro”. Apoi (când am apărut cu clientul), agentul care îl 
reprezenta pe proprietar a considerat că era momentul să îşi 
achiziționeze un nou Bentley, astfel că a ridicat preţul la 
„1.000.000 de euro, negociabil” (atât era de prost, încât spunea 
acest lucru tuturor cunoscuţilor...). Mi-l pot imagina, visând în 
sinea sa: „când vor veni grecii cu banii, o să-i şantajez, o să 
primesc bani din ambele părți, şi apoi o să-mi cumpăr Bentley- 
ul la care visez de mult și voi merge pe urmă în Bamboo și în 
alte cluburi și o să am orice fată îmi doresc de acolo”. 


Păcat... pentru el și pentru toate doamnele frumoase, serioase, 
drăguțe şi inocente care își caută bărbaţi pe care să îi facă „de 
bani” (în special în această perioadă dificilă, după cum mi-au 
spus şi unii dintre prieteni). M-am făcut destul de clar: 


- Fie discutăm prețuri reale și ne veți duce la proprietar, fie 
rămâneţi cu proprietatea dumneavoastră, iar noi ne vom lua 
clientul şi vom cumpăra în altă parte. 


Mi-a refuzat oferta, dar, după două zile m-a sunat, probabil 


pentru că proprietarul l-a rugat şi l-a forțat să facă negocieri cu 
noi. 

- De ce doriţi toate aceste documente? Nu aveţi încredere în 
mine? 


Tranzacţia nu a fost greu de dus la capăt. Ambele părți au căzut 
de acord, iar când ambele partide sunt rezonabile, rezultatul 
este, de obicei, unul favorabil (pe atunci nu ştiam ce sfârşit va 
avea povestea ...) Am sărbătorit rezultatul acestei întâlniri 
împreună cu clientul, cinând la unul dintre restaurantele mele 
preferate. A doua zi, am mers la avocaţii noştri (profesionişti şi 
foarte atenţi) şi le-am cerut să înceapă procedurile legale de 
verificare a înscrisurilor juridice. Feţe vesele, zâmbitoare, o 
atmosferă plăcută. Ce fac ei în astfel de cazuri? Primul pas 
este să identifice documentele legale pe care le au la dispo- 
ziţie şi să întocmească o listă cu ce lipsește. În cazul nostru 
lipseau o mulţime de documente... 


Avocatul nostru ne-a dat această listă şi noi ne-am dus cu ea la 
proprietar şi la agentul cu care colabora (care era supărat 
personal pe mine, „tâmpitul care m-a făcut să rămân la 
comisionul meu normal și el zice că ar fi făcut la fel”). A 
doua zi, proprietarul a cerut să ne întâlnim: 

- Sunteţi nebun? La ce vă trebuie toate aceste hârtii? 

- Pentru că asta ne-a cerut avocatul nostru. 

- Dar de ce? Nu aveţi încredere în mine? 

- Aici este vorba de afaceri, nu de încredere. Aşa că, vă rog să 
pregătiți toate actele necesare, pentru a putea merge mai 
departe, ca să putem încheia contractul săptămâna viitoare. 


A plecat fără să-mi dea un răspuns afirmativ... 
„Dacă nu ai încredere în mine, schimbă-ţi avocatul” 


Zilele treceau... Proprietarul nu ne-a dat niciun document. 

Într-un final, l-am sunat și i-am atras atenția: 

- Domnule, nu vreţi să ne daţi ce v-am cerut? Care este 
problema? 

- Nu vă dau nimic. De ce doreşte avocatul dumneavoastră 
aceste acte? 

- Are nevoie de ele, pentru a-şi finaliza avizarea juridică, 
rapoartele pe care le are de întocmit. 

- Dacă aveţi încredere în mine, ar fi mai bine să vă 
schimbaţi avocatul. Găsiţi unul mai bun, unul care nu vrea 
atâtea hârtii şi care să nu pună atâtea întrebări. Asta este. Vreţi 
să cumpăraţi aşa cum este sau nu? Vă rog să discutaţi cu 
clientul dumneavoastră și să mă anunţaţi. 

- Nu este nevoie să îl mai întreb. Nu cumpărăm. Numai 
bine. Pa (pa, egal la revedere). 


Clientul meu a fost de acord cu decizia pe care am luat-o și nu 
am mers mai departe. Inutil să mai spun că broker-ul de 
imobiliare, colaboratorul, a început să spună despre noi că nu 
suntem oameni serioşi și multe alte lucruri rele despre mine. 
Era, de asemenea, previzibil că proprietarul mă înjurase în fel şi 
chip. Dar nu în ultimul rând, preţul crescuse, din nou, la 
„800.000 - 900.000 de euro negociabil”. Ei vor continua să își 
caute o victimă... 


Acum, că piaţa are o mulțime de oportunități de oferit, aveţi 
grijă să fiţi extrem de atenţi la ce cumpăraţi. Acest lucru era 
valabil și până acum, dar de acum înainte fiţi chiar şi mai 
atenţi... Un consultant imobiliar bun, cinstit, împreună cu 
avocatul potrivit, un arhitect şi un notar reprezintă 
neapărat o echipă de oameni care nu are voie să lipsească, 
mai ales în aceste vremuri. Lucraţi cu acești oameni și... veți 
putea dormi liniștiți noaptea! 

22.01.2010 
Top 5 comportamente în 2009 
„Prefer să mor de foame, decât să lucrez în stilul tău” 


Mi s-a spus că până în 2004 piaţa imobiliară implica 10-15% 
dintre oamenii pe care îi implica în 2008. 2005 a fost anul în 
care primul val serios de oameni a intrat pe această piaţă; 
având în vedere că cererea a crescut, au apărut mai mulți 
clienţi şi „goana după aur” a început. Pe parcursul lui 2006, 
„profesioniştii în imobiliare” erau probabil de 3 ori mai 
numeroşi, comparativ cu 2003. 2007 a fost anul în care s-a atins 
numărul maxim de intrări. Mii de persoane au accesat 
domeniul care oferea „bani uşor de câştigat, fără muncă 
grea, o activitate care nu putea fi controlată şi posibilitatea 
unui câştig rapid, suficient unui trai liniştit pentru mai 
mulți ani”. 


Fiecare dintre ei era un „expert”. Fiecare era „un mic zeu” (în 
mintea lor, însă, se şi aşteptau să fie trataţi ca atare). 
Nimeni nu era interesat de realitate, îşi creaseră propriile 
realităţi. Sub faţada companiilor serioase şi a profesioniştilor, 
mii de oameni au pătrus şi au câștigat o mulţime de bani, unii 
cheltuind şi mai mulţi decât câştigaseră. În încercarea lor de a 
câştiga, majoritatea erau dispuşi să ofere orice informaţie 
incorectă... („Terenurile din zona Mogoşoaia valorează astăzi 
aproximativ 400 euro / m.p., un preţ de 300 fiind astfel un 
adevărat chilipir” sau „7.000 euro / m.p. pentru o vilă veche, 
nerenovată, în zona Mihai Eminescu nu e mult, sunt convins că 
preţurile vor creşte şi mai mult.”) 

Clienţi aproape disperaţi cercetau împrejurimile în cău- 
tarea unei „oportunităţi” 


Dacă intrai într-o cafenea sau restaurant, la 60-80% dintre 
mese se deschidea câte o hartă sau erau prezentate actele 
unei proprietăţi. Unii încercau să nu vorbească cu voce tare, 
pentru a nu fi auziţi (când deţii secretul unui apartament vechi, 
cu 2 camere, în Drumul Taberei, la un preţ de „numai” 180.000 
de euro, trebuie să fii foarte atent pentru ca nu cumva să afle şi 
altcineva). Unii foloseau strategia opusă, pentru a-şi face 
cunoscută prezenţa. Atât de mulţi clienţi, (aproape disperaţi) 
cercetau împrejurimile în căutarea unei „oportunităţi” pe 
care să o cumpere, gata să creadă tot ce li se spunea... nu 
cumva să rateze şansa de îmbogăţire. 


Chiar şi un anunţ de genul „cumpăraţi acest teren la acest 
preţ (ridicol), veţi construi apartamente pe care le veţi vinde 
la acest preţ (şi mai ridicol), cu o rentabilitate a investiţiei de 
120%” îi determina pe unii să sune. Nu pentru a-l înjura pe 
agent pentru că minţea cu neruşinare, ci pentru a cere mai multe 
informaţii şi garanţii. (Ce garanţii îi pot oferi un băieţel sau o 
fetiţă care aproape că nu pot deosebi un perete drept de unul 
strâmb?) 


„Linguşiţi-i pe proprietari, minţindu-i pe toţi ceilalţi” 


Problema nu era faptul că toţi aceşti oameni se hotărâseră să 
lucreze în imobiliare, ci decizia lor de a nu respecta nimic. 
Căutau bani uşor de obţinut, fiind gata oricând să distrugă totul 
pentru câţiva euro în plus. Se ajunsese la nivel cel mai de jos 
de profesionalism, timp în care numărul acestor 
„specialişti” atinsese cifre de necrezut. Marea majoritate 
folosea cea mai simplă tehnică: .„Linguşiţi-i pe proprietari, 
minţindu-i pe toţi ceilalți”, aceasta reprezentând cheia 

succesului lor. Aproape toți erau ahtiaţi să găsească produsul, 
adică proprietăţi de tot felul, dispunând de clienți „disperaţi”, 
gata să cumpere. Cu cât un proprietar era mai „dificil”, cu atât 
minţeau mai mult, pentru a-şi atinge scopul. 


2008: Evadarea; 2009: Fuga 


Atât de mulţi oameni duceau vieţile unor milionari, o duceau 
Chiar mai bine decât clienţii lor, cei care îi plăteau! Dar cum 
tranzacţiile au fost stopate începând cu septembrie 2007, mulţi 
dintre „jucători” au început să îşi facă griji pentru viitorul lor. 
Pe parcursul lui 2008, majoritatea acestor „vedete tem- 
porare” au decis că devenise prea dificil să continue căutarea 
de victime şi s-au reprofilat. Din nefericire, au fost afectaţi şi 
mulți dintre oamenii serioşi, ţinând cont de faptul că piaţa se 
blocase pentru toată lumea... 


2009 a fost anul prăbuşirii. Nenumărate persoane s-au 
reprofilat pe alte activităţi. Foarte puţini au îndrăznit să facă 
promisiuni nerealiste şi toate companiile au fost nevoite să îşi 
reducă activitatea. Ce am învăţat din toate acestea? Am 
înțeles ceva din toate aceste urcuşuri şi coborâşuri? 


De ce sunt atât de mulţi cei care încă nu cunosc principiile 
de bază, numai pentru că ziarul Libertatea nu are training- 
uri intensive pe această temă?! 


Pe parcursul lui 2009 am luat decizia ca în compania mea să îmi 
desfăşor activitatea fără agenţi imobiliari. Doar prin 
colaboratori si cunoştinţe, numai pe anumite segmente de piață 
(pe baza rezultatelor, mişcarea s-a dovedit a fi corectă). 
Perioada s-a schimbat, clienţii sunt greu de găsit şi credeam 
că poţi colabora cu cineva care să reprezinte una dintre 
parți, după ce, în prealabil, ai semnat un contract cu el. Ei 

bine, nu e chiar aşa. Sunt multe companii serioase (noi 
colaborăm cu peste 60), dar sunt sute care nu îşi schimbă 
vechiul lor „ştiu eu mai bine cum! 


Chiar şi acum, când criza a atins punctul culminant, sunt 
prea multe companii care promovează proprietăţi false. Da, 
cele pe care le vedeţi online, la preţuri foarte mici, iar când 
sunați... „tocmai a fost vândută, dar avem altceva”. 


Când oamenii erau ocupați, aveau o scuză să nu fie atenţi. 
Acum, ce îi determină să fie atât de dezinteresaţi vis-a-vis de 
interesul clienţilor lor? 


Cum se face că în jumătate dintre cazuri o secretară nu mai 
sună înapoi sau un agent nu mai revine (chiar şi în cazul 
aşa-ziselor „companii mari”)? 


Cum se face că majoritatea încă nu au un dosar pentru fiecare 
dintre proprietăţi? Chiar refuză proprietarii să prezinte 
documentele? 


De ce încearcă ei să umfle preţurile, uneori dublându-le, 
respingând şansa de a vinde la preţul normal şi de a-şi primi 
comisionul? Obişnuiau să se scuze, spunând că au prea 
mulţi bani, aşa că nu îşi pierd vremea. Acum? Dacă primesc 
proprietăţi care valorează 1.500 de euro / m.p., la un preţ de 
7.000 euro / m.p., agenţii se supară daca le spun ca sunt 
scumpe. 


Pe ce strategie se bazează atunci când refuză o colaborare, 
pentru ca imediat să auzim deja clasicul „închid afacerea”? 


Cum e posibil ca, în continuare, să nu ştie mai NIMIC 
despre imobiliare? Doar pentru că ziarul Libertatea nu are 

training-uri intensive pe această temă? Nu a venit timpul să 
înveţe principiile de bază? 


„Prefer să mor de foame decât să lucrez în stilul tău” (egal, 
să devină serioşi) 


În noiembrie anul trecut, mi s-a întâmplat să mă aflu într-un 
moment foarte neplăcut. Unul dintre clienții mei m-a invitat la o 
cafea, în holul unui hotel. Cât stăteam de vorbă, el a observat 
două persoane în apropierea noastră. Dintr-o dată s-a înroşit 
instantaneu, atât de tare încât am crezut că îi va exploda 
cravata. S-a ridicat în picioare, s-a îndreptat spre cei doi tipi 
şi a început să se certe cu unul dintre ei. Domnul activa în 
imobiliare şi era destul de cunoscut. Am încercat să calmez 
situația, având în vedere că devenisem deja „atracţia principală” 
a locației. Clientul meu s-a scuzat şi a plecat, cerându-mi să 
reprogramăm discuţia pentru ziua următoare (în cele din urmă a 
cumpărat o proprietate în decembrie, prin una dintre cele mai 
palpitante tranzacţii din viaţa mea). 


M-am întors la domnul cu pricina. Acesta stătea de vorbă cu 
prietenul lui. Având în vedere că îl cunoşteam, l-am întrebat 
despre ce fusese vorba. A început prin a-mi relata ceea ce eu 
numesc „povestea dracului” (adică, prostii). Când l-am 
rugat să fie serios, de dragul faptului că ne cunoaştem de ceva 
ani, acesta a început să râdă şi mi-a descris cu mândrie cum 
a încercat în trecut să îl păcălească pe acest client, împin- 
gându-l să se implice în tranzacţionarea unei proprietăţi cu 
probleme legale majore (însă, al cărei proprietar oferea un 
comision imens). 


„Imi spuneai că ai probleme financiare serioase, eşti falit. De ce 
nu i-ai dat câteva dintre proprietăţile bune pe care ştiu că le ai?” 

Râsul lui a devenit şi mai zgomotos, aproape isteric... „Uite, eu 
prefer să mor de foame, decât să lucrez în stilul tău.” Am 
zâmbit. „Ce vrei să spui?” „Am muncit din greu să le obţin 
şi dacă cineva vrea să le cumpere, trebuie să plătească 
foarte bine.” „Și dacă nu vinzi nimic?” „O să mă descurc.” 
Am deviat discuţia spre subiectul „fotbal”; mai bine să discutăm 
despre Unirea Urziceni, decât să ascult pe cineva care se 
mândreşte cu lucruri de care altminteri ar trebui să îi fie ruşine. 

Vă rog sa îmi explicaţi, pentru că eu nu înţeleg. Cu atât de 
mulți profesionişti care au această abordare, cum „va urca” 
piaţa imobiliară pe parcursul acestui an şi cum „va suferi 
schimbări rapide”? Dacă nu învăţăm din greşelile trecutului, 
cum putem crea un viitor mai bun? Este suficient ca o mică 
parte (câteva sute) de profesionişti serioşi să treacă peste 
acest fel de mentalitate şi să pună bazele creşterii de mâine? 


2010 va fi un an foarte dificil pentru imobiliare. Din mai multe 
motive. Mentalitatea este unul dintre ele. 

26.03.2008 


Încercând imposibilul: colaborarea cu un adevărat magi- 
cian, agent de imobiliare 


Prima dată când l-am întâlnit pe acest tânăr a fost acum câteva 
săptămâni. A intrat în biroul meu cu un aer superior, ca al unui 
prinț. Îmbrăcat ca şi cum tocmai avea de gând să agaţe vreo 
fată din vreun club din Ibiza, acest distins domn a intrat în 
sala mea de conferințe, de la sediul central, împreună cu un 
prieten comun, care a făcut prezentările: 


- Ilias, îţi fac cunoștință cu acest domn, care susține despre 
dumnealui că ar fi un magician în imobiliare, pentru că poate 
găsi proprietăţi acolo unde nimeni altcineva nu ar putea. 


El s-a aşezat (sau mai corect spus, s-a tolănit pe fotoliu), gata să 
vorbească. Asistenta ne-a adus câte o cafea, dar întrucât o lăsase 
cu 18 cm mai departe decât ar fi putut el să întindă mâna (și 
cred că ar fi fost o acțiune prea dureroasă ca să se mişte pentru a 
putea ajunge la ceașca de cafea) a luat o decizie curajoasă, de a 
pedepsi cafeaua şi, prin urmare, a o lăsa nebăută. 


În acea zi, mi-a vorbit despre proprietăți, fără a avea nicio hârtie 
asupra lui (deşi fusese anunţat să aducă, la întâlnire, toate 
documentele pe care le deţinea). El menţiona mereu cifre, pe 
care apoi le schimba, îmi descria proprietăţi despre care eu 
ştiam deja şi nimic din ceea ce spunea el nu se potrivea cu ceea 
ce ştiam deja. Pe deasupra, nu își nota nimic din ceea ce îi 
spuneam să caute pentru mine - răspunsul lui era mereu 
același: „am totul aici” şi arăta spre mintea lui „magică”. 
Zâmbea tot timpul, susținând că el face nenumărate afaceri, cu 
foarte mulţi străini. Înainte să ia sfârşit conversaţia noastră, m-a 
rugat să ne oprim, pentru că: 

- Domnule Ilias, sunteţi prea dur şi prea serios. 

- Cum aţi dori să fiu, când noi discutăm despre proprietăți și 
despre milioane, iar eu încerc să înțeleg exact ceea ce îmi 
spuneți? 

- Bine, bine, aveţi dreptate în acest sens, dar de ce nu vă relaxaţi 
pentru o clipă, așa ca mine. Nu trăim decât o dată. 


În săptămânile care au urmat, acest adorabil gentleman a 
reușit să facă următoarele: 


e M-a informat despre proprietăţi, care, de fapt, nu existau (pură 
magic...). 


e A ţinut morţiș ca eu să cumpăr un teren care era deja 
vândut atunci când mi-a spus el despre respectiva supra- 
faţă, dar pe urmă am aflat că el nu îl mai contactase pe 
proprietar de vreo câteva luni (iar prețul pe care îl știam eu, 
era, bineînţeles, cel vechi, care oricum era mult mai mic 
decât cel real). 


e A adus companiei mele un teren care avea 1.000.000 de 
probleme legale. Când a descoperit şi el acest lucru, a fost 
foarte supărat că „ne pierdem timpul discutând. Ar trebui să 
chemaţi clienții, și dacă ei sunt interesaţi, abia APOI ar trebui să 
ne gândim ce să facem și cum să rezolvăm aceste mici 
probleme”. 


e Pentru acelaşi teren, el ne ruga pe noi să facem o ofertă şi să 
o predăm, să obligăm clienţii să consimtă că este un preţ fix, 
fără a-i lăsa să știe cum stă treaba cu terenul și care sunt, de 
fapt, problemele, fără să aibă parametrii de urbanizare etc. 
Când i-am spus că eu nu sunt de acord cu aceste lucruri, pentru 
prima dată l-am văzut privindu-mă cu ură (da, sunt conştient de 

faptul că îi fac pe mulți oameni să mă urască, mai ales atunci 
când refuz să cumpăr „rahatul” pe care mi-l vând). 


e A stabilit cu noi patru întâlniri, ca să ne arate proprietăți 
ieftine, în jurul Bucureştiului. Le-a anulat pe toate, în ultimul 
moment. Prima oară, trebuia să merg numai eu. La restul 
întâlnirilor, trebuiau să meargă numai câte unul dintre agenţii 
mei. „Dar a apărut o problemă în drumul spre Rai”... 


e Ne-a prezentat proprietăţi la un preț mult mai mare decât cel 
pe care îl meritau, în speranța că ne poate păcăli (se pare că a 
uitat că l-am avertizat, încă de la prima întâlnire, „cunosc 90% 
dintre terenurile din București”). 


e Nu am mai pierdut timpul cu acest individ. După primele două 
probleme l-am pasat altui coleg. Am făcut acest lucru numai 
pentru a-l mulțumi pe prietenul nostru comun, care mă implora 
să îi mai dau „numai o şansă, pentru că tânărul nu este aşa cum 
pare”... (l-am explicat că ceea ce îmi spunea el suna ca și 
cum i-aş promite eu altcuiva „vezi că în curând o să arăt 
precum Clive Owen, numai așteaptă puţin”. Este oare acest 
lucru cu putință?) 


Toate aceste lucruri îmi treceau prin minte când am păşit în 
mica clădire abandonată. Da, am fost de acord să mă mai 
întâlnesc încă o dată cu acest gentleman! Oare din cauză că 
eram prea bucuros întorcându-mă de la Cannes? Să fi fost firea 
mea generoasă? Sau poate pentru că era dimineaţă și locaţia era 
aproape de biroul meu? Sau poate pentru că mi-a spus el că „de 
data aceasta îmi va arăta ceva SUPER, ceva pentru mine, la un 
preţ absolut magic”. Cred că de fapt era doar firea mea, de-a 
vedea tot ce se poate vedea, de-a căuta mereu terenul potrivit... 

Trebuia să îmi prezinte un apartament pe care mi-l descrisese în 
felul următor: „Locaţie ultracentrală, apartament folosit ca 
rezidenţă, la etajul unu al clădirii, cu tot cu parter plus încă două 
etaje, 150 de metri pătrați suprafaţă netă, podea din lemn de 
calitate, are nevoie de uşoare retușuri, preţ 160.000 euro” . 


Clădirea era situată pe bulevardul central, foarte aproape de 
locul unde locuiesc eu și de birou. Iniţial am zis că ar fi trebuit 
să fie transformată într-un... muzeu, ca să poată vedea noile 
generaţii cum arătau clădirile unui oraș după ce acesta fusese 
bombardat de către avioane. Am trecut de uşă și am intrat pe un 
coridor. Am făcut apoi stânga şi am ajuns la intrarea principală 
a clădirii. Nu mă anunţase nimeni că mergem la munte; aşa că 
eu venisem îmbrăcat ca de obicei, la costum, cu cravată şi 
pantofi negri. Nu este exact cea mai confortabilă ţinută atunci 
când trebuie să te caţeri pe nişte scări care sunt atât de înalte și 
de ciudate, unde aproape că trebuia să pui mâna pe următoarea 
treaptă pentru a putea urca. Cred că urcasem cam douăzeci de 
trepte de acest gen şi mă aflam deja la 4,5 - 5 metri înălțime! 
Erau toţi strânși la intrarea în „apartament”. Mă aşteptau 
proprietarul, agentul foarte simpatic și atââât de serios şi amicul 
meu. Poate că, pur-şi-simplu, făcuse agentul vreo scamatorie 
sau poate că era un secret pe care numai ei îl ştiau, pentru că toți 
erau îmbrăcaţi lejer şi de asemenea, erau foarte atenți ca nu 
cumva să atingă nimic din încăpere. Nu, nu voi afla niciodată 
adevărul... 


Mintea mea s-a întors, brusc, cam cu cincisprezece ani înapoi, 
în timp. Era pe vremea când ne-am dus acasă la o bunică de-a 
noastră, care locuia într-o casă foarte mică în Katerini, pentru a 
o ajuta la curăţenie. Era prin anii '90. Am găsit atunci un loc 
care nu mai fusese folosit în ultimii patruzeci de ani, plin de 
praf şi foarte murdar, dar cu majoritatea lucrurilor puse în 

ordine... A doua oară când s-a întâmplat să mai găsesc un 
loc abandonat, atât de murdar, a fost chiar în acea 
dimineaţă... 


Pentru că nu am mers la studii ca să devin doctor, nu sunt 
obişnuit cu mirosurile foarte puternice (ca cele pe care le simți 
imediat cum intri într-un spital). Prin urmare, mirosul era 
insuportabil. 


Apartamentul era „cu vedere” spre bulevardul principal, dar 
era periculos (după cum am fost avertizat) să deschid 
fereastra ca să ies pe balcon. Nu știau dacă fereastra va rezista 
presiunii sau dacă balconul va suporta greutatea şi nu se va 
prăbuși (încă o aluzie la faptul că trebuie să mai pierd din 
greutate...). 


Mă gândeam că acum foarte mulți ani, probabil pe când 
faimosul poet Mihai Eminescu era încă în viaţă, acel etaj trebuie 
să fi fost făcut din lemn. Păcat că s-a dus acum mulţi ani de zile, 
la fel ca şi lemnul de calitate superioară... 


În apartament erau niște poze extrem de interesante, cu 
Bucureştiul de dinainte de cel de-al doilea Război Mondial. Am 
întrebat politicos dacă aş putea să le preiau, pentru că le 
descoperisem chiar cu sub o grămadă de lucruri foarte vechi. 
Dar proprietarul mi-a răspuns că are nevoie de ele. I-am spus că 
îi dau 50 de euro pe ele, el mi-a cerut 5.000 şi scurta discuţie s-a 
încheiat rapid. (S-a gândit probabil „păi ce, e străin. Are bani, 
de ce să nu-l scap de câţiva?”) ŞI, nu în ultimul rând: suprafaţa 
nu era de 150 de metri pătraţi. M-au văzut măsurând locul, 
numărând pașii parcurşi, m-au lăsat să îl măsor în întregime, 
după care minunatul agent mi-a adus la cunoștință: 

- V-am spus de la început, locul are 85 de metri pătrați. 

- Dar mi-aţi spus că sunt 150. 

- Trebuie să fi fost o neînțelegere, nu v-a spus niciunul dintre 
noi aşa ceva. 


Când prietenul meu i-a spus că aveam dreptate, a răspuns foarte 
nepoliticos şi i s-a adresat prietenului meu făcându-l mincinos 
(uitând că el personal fusese cel care îmi spusese această cifră, 
atunci când am vorbit la telefon). 


Cei care citiți acestă carte, să știți că am un suflet rece şi toată 
lumea mă acuză de acest lucru. Pe lista acestor oameni, puteți să 
mai adăugați încă doi... Presupun că nici nu mă pricep la ceea 
ce fac. Cel puţin așa au hotărât proprietarul împreună cu 
agentul, asta în afară de faptul că sunt o persoană cu intenții 
rele, care caută probleme acolo unde nu există. Toate acestea s- 
au întâmplat după ce i-am rugat să îmi spună un preţ 
ADEVĂRAT pentru întreaga clădire, pe care o cumpăr numai 
dacă pot să o demolez (egal pentru asta ar trebui să obțină o 
autorizație de demolare). Prietenul meu s-a certat cu agentul, 
spunându-i că nu este înțelept din partea lui şi că nu ar trebui să 
încerce să mă păcălească tocmai pe mine, cu care se presupunea 
că colaborează. I-a răspuns că „nu ar trebui să ne certăm pentru 
atâta lucru, greşeli se întâmplă întotdeauna”, adăugând că el nu 
face diferenţe între oameni, deoarece îi tratează pe toți în mod 
egal (cu alte cuvinte, că încearcă să îi păcălească pe toţi în mod 


egal). 


Am păstrat ce era mai bun pentru sfârșit: 


- Câte tranzacţii aţi făcut de când a început anul şi până 
acum?, l-am întrebat eu, prima dată când ne-am întâlnit. 


- Niciuna. 

- De ce? 
- Nu ştiu (după cum vedeţi, unele trucuri de magie nu pot fi 
explicate...). 


Toţi aceşti escroci, atât de drăguţi, vor avea de suferit anul 
acesta şi în anii care vor urma. În continuare, ei nu sunt 
conştienţi de acest lucru. 


Există vreun motiv pentru care ar trebui să îi trezim la 
realitate și să le spunem că, de acum înainte, ar trebui să fie 
serioşi, dacă vor să aibă clienţi serioşi? Nu, pentru că, 
deocamdată, încă le ajung banii ca să supraviețuiască, tocmai şi- 
au mai adus câte o maşină nouă din Germania, pe care (unele) 
fete o adoră, au bani pentru vacanțe în locaţii exotice (la 
Londra, Paris etc) pe care tocmai le-au descoperit, au haine noi, 
cu care să se dea mari şi au acea figură a succesului, combinată 
cu zâmbetul dulce al lipsei de responsabilitate, care le înnebu- 
neşte pe (unele) femei. Ei se bucură de un succes personal, sunt 
deştepţi şi dovedesc acest lucru de fiecare dată când îi păcălesc 
pe ceilalţi, dar mai ales pe străini. Lăsaţi-i să trăiască în lumea 
lor, o merită... 

27.01.2010 
Piaţa imobiliară românească, 2010 


Pedepsiţi escrocii, apreciaţi şi respectaţi profesioniștii serioşi 


Prietenul meu îmi făcuse următoarea promisiune: „Vei veni în 
clădirea noastră imediat ce construcţia este gata”. „Eşti sigur?” 
„Absolut, nici să nu te gândeşti.” Lunile se scurgeau şi din iarna 
lui 2008 trecusem deja în primăvara lui 2009. La sfârşitul lunii 
mai lucrurile s-au schimbat: „Uite, fă-mi o favoare, voi 
închiria întreaga suprafață unui singur chiriaş care este un 
prieten comun de-al nostru”. Am renunţat şi am acceptat să 
încep dureroasa şi sângeroasa procedură de a găsi un birou 
nou în care să se mute compania mea... 


Două direcţii în încercarea mea de a găsi un nou sediu... 


Da, suntem o firmă de consultanţă şi brokerage imobiliar. 
Dar nu acoperim toate segmentele pieţei. Cu siguranţă nu ne 
ocupăm de închirierea a 200 - 250 m.p. pentru birouri. Deoa- 
rece mă aşteptam ca piaţa să intre în declin şi mai mult, nu 
eram dispus să plătesc preţurile ridicate pe care mulţi 
dintre proprietari le cereau, de obicei fără a oferi în schimb 
ceva în concordanţă cu investiţia. Obişnuiam să spun „păcat că 
suntem în căutări acum, în vreme ce spre sfârşitul anului 
preţurile vor fi cu mult mai mici şi căutarea noastră ar fi 
mult uşurată”. Aşa că, ne-am adresat colaboratorilor noştri... 
urmând două direcţii. 


Prima direcţie a fost să îi contactez telefonic pe toţi 
colaboratorii noştri, informându-i despre ce căutam. Nu 
suntem nişte străini, ne cunosc şi majoritatea au încheiat o 
tranzacţie (sau mai multe) cu noi, ştiind cât suntem de 


160 


serioşi. Am spus clar că plătim comision, ca oricare alt 
client. Rezultatul: cam jumătate dintre ei nu au fost 
interesaţi când auzeau că „grecul încăpățânat nu e dispus să 
plătească 20 euro / m.p. plus utilități”. 30% dintre ei ne-au tri- 
mis câteva oferte scumpe, apoi s-au oprit. 20% dintre ei au 
încercat să găsească ce ne doream şi au muncit cu adevărat 
în acest sens. 


Am „scanat” internet-ul, adunând peste 200 de oferte. 
Prietena mea care se ocupa de acest lucru mă suna si îmi spunea 
„uită-te pe adresa de email, am oferte nou publicate, adunate de 
pe 28 de site-uri diferite!” Când verificam, 30-40% dintre 
acestea erau pur-şi-simplu false, în vreme ce majoritatea 
celorlalte se repetau. 


Am contactat peste 100 de agenţii, am întrebat despre ofertă, 
am explicat ce ne doream, am acceptat să plătim comision 
semnând zeci de contracte în această privinţă. Din nou au fost 
cei 20% care au lucrat cum trebuie, într-un fel sau altul, în 
vreme ce marea majoritate fie au dispărut, căutând metode 
să ne păcălească, fie promovau oferte pe care nici nu le 
verificaseră. 


(În plus, dacă suni şi le spui că ai un client, chiar dacă semnezi 
un contract cu ei, continuă să îți spună că nu poţi veni înainte să 
vezi locul, îl vei vedea împreună cu clientul. Este asta o 
abordare profesionistă? Nu, dar cum nimeni nu are încredere în 
celălalt...) 

Unii, încercau să mă păcălească... 


Nu mă crezi? Întreabă orice străin, îţi va confirma. Să 
mergi la vizionări este un „hobby” interesant, potrivit celor 
care au mult timp de pierdut şi multă răbdare astfel încât să 
accepte tot felul de prostii. Preţurile se schimbau în faţa mea, 
imediat ce proprietarul observa că potenţialul chiriaş este un 
străin. Suprafeţele se micşorau sau calitatea construcției şi a 
finisajelor se transformau din cele „aproape fantastice”, după 
cum erau descrise şi promovate în anunțuri, în realități 
dramatice. Cele care erau bune, erau „de neatins”, poate nu 
pentru un român, însă cu siguranţă nu erau pentru un om 
de afaceri străin. (Mai cu seamă un grec. Când le explicam 
proprietarilor că nu pot primi aceleaşi chirii ca în 2008, de 
obicei răspunsul era: „Feriţi-vă de greci, chiar şi atunci când vin 
cu daruri”. Corect, fereşte-te, măreşte preţul, nu asculta ce are 
să îţi ofere, rămâi cu locaţia neocupată şi apoi înjură-l şi pe el, o 
dată cu piaţa.) 


.. în vreme ce alţii încercau să mă servească aşa cum se 
cuvine 


În acelaşi timp, exista o minoritate serioasă care făcea tot 
posibilul să lucreze cu profesionalism şi respect de sine. Chiar 
dacă, în cele din urmă, nu am închiriat de la fiecare, am fost 
bucuros să colaborez cu câţiva oameni serioşi. Nu mulţi, v-am 
spus, o mică parte. Dar am întâlnit un număr semnificativ de 
profesionişti în imobiliare care îşi doreau să lucreze corect, 
să mă servească ca şi client, să îşi primească comisioanele, 
aşa cum se cuvine. (Nu trebuie să uităm că un profesionist în 
imobiliare trebuie plătit, pentru că sunt mulţi cei care îşi 
doresc să beneficieze de cel mai bun serviciu... gratis). 

Cum am închiriat actualul spaţiu pentru birouri? 


După aproape 4 luni de căutări, trebuie să recunosc că 
ajunsesem la limită, în special din cauza fostului proprietar, 
care şi-a schimbat radical atitudinea când şi-a dat seama că sunt 
decis să plec. Slavă Domnului, unul dintre colaboratorii mei 
serioşi mi-a oferit soluţia. Companie mică, dar eficientă, mi-au 
furnizat oferta. am vizionat spaţiul şi am negociat direct cu 
proprietarul (cu agentul colaborator de faţă, însă fără obişnuita 
abordare „acesta este preţul, nu vorbim despre el”). Nu a fost 
nevoie decât de 2 întâlniri cu proprietarul pentru a ajunge 
la o înţelegere asupra detaliilor contractului. Fiecare dintre 
noi a obţinut ce îşi dorea: eu aveam tranzacţia pe care o 
căutam, proprietarul găsise un chiriaş care se încadra în 
strategia lui (cred), în vreme ce colaboratorii şi-au primit 
comisioanele, exact aşa cum ar fi trebuit. 


De ce este atât de dificil să avem o astfel de relaţie în 
colaborarea de zi cu zi? 


Nu mă pot ascunde după deget, România nu e SUA 


Ştiu că mulţi oameni se supără când le spun ce am spus mai 
sus. Ştiu că acesta este adevărul. dar lor nu le place să 
citească despre el, să fie făcut public. Dar, pe de altă parte, 
eu nu pot să mint, nu mă pot ascunde după deget. România 
nu e SUA, cum fac mulţi comparaţia. România e... Româ- 
nia, cu avantajele şi dezavantajele ei. Primesc destule email-uri 
de la oameni care îmi spun că se confruntă cu exact aceleaşi 
probleme şi că aceasta este realitatea în care trăim când vine 
vorba despre investiţia în orice fel de tranzacţie: să închiriezi 
sau să cumperi ceva. Ce observ în ultima vreme este încer- 
carea (într-adevăr impresionantă) a multora de a se preface 


163 


că toate problemele sunt rezolvate şi că preţurile vor începe 
să crească din nou, folosindu-se de argumente „îndoielnice”. 


În anii anteriori, piaţa a urcat „până la cer”, pentru că a fost 
injectată cu miliarde de către investitori străini. Aceştia nu se 
vor întoarce şi nu vor accepta să fie trataţi prost de către 
oameni care consideră că „îţi fac o favoare” atunci când 
pur-şi-simplu îşi fac treaba. Aşa cum şi eu îmi servesc clienţii, 
cum sute de alți oameni serioşi îşi servesc clienţii în imobiliare 
şi în alte segmente. 


Profesioniştii serioşi: singura speranţă a pieţei 


România este unul dintre cele mai bune locuri pentru a investi. 
Are un potenţial excelent. Da, continui să afirm că „România 
nu e destinaţia mea, România este destinul meu”. Dar, chiar 
şi acum, după 15 luni de criză vizibilă, după 2 ani şi 
jumătate de când piaţa a îngheţat (pentru că din toamna 
anului 2007 au avut loc foarte puţine tranzacţii), încă ne 
confruntăm cu aceeaşi problemă de mentalitate: 
majoritatea oamenilor vor cu orice preț bani obținuți uşor şi 
repede. În trecut, când Europa era o piață foarte scumpă, mii de 
străini au venit aici, acceptând minciuni, atitudini şi compor- 
tamente nepotrivite, sperând să compenseze cu profituri mari 
(după cum promiseseră unii, chiar în mod oficial). De aseme- 
nea, multor mii de români li se spălaseră creierele, astfel 
încât să creadă că „scopul este să ai o proprietate, indiferent 
unde şi apoi poţi face orice, poţi obţine bunăstare fără limite 
şi poţi trata oamenii după bunul plac”. Acest lucru a fost 
impus şi prin media sau de către oamenii din piaţă. Dacă cineva 
îmi spune că nu, eu pot reveni cu MII de asemenea exemple. 


În acelaşi timp, mulţi oameni serioşi îi priveau pe escrocii 
din jurul lor câştigând bani, păcălind clienţi şi făcând tot 

felul de „şmecherii”. Bineînţeles că aceste câteva sute de 
profesionişti nu au dispărut, atunci piaţa fiind bună pentru toată 
lumea. Acum, aceşti oameni sunt cei mai de dorit. Dacă 
piaţa mai are vreo speranţă de evoluţie, să înceteze căderea 
şi să asistăm la o revenire a ei, aceasta ţine numai de pro- 
fesioniştii serioşi. Ei vor inspira încredere străinilor, îi vor 
respecta în egală măsură pe români şi străini, îşi vor cere şi 
primi răsplata pentru munca lor. 


În loc să discutăm despre aceleaşi lucruri, ar trebui să tragem 
linie şi să mergem mai departe. 20% dintre oamenii din piaţă 
sunt serioşi. Puteţi să mergeţi până la 30% sau să coborâţi până 
la 10%, însă acest lucru nu schimbă esenţialul. Oricând daţi 
peste cineva serios, un adevărat profesionist, respectaţi-i 
munca, trataţi-l ca pe o persoană importantă. Arătaţi-i că 
sunteţi aici pentru a închega relaţii de afaceri de durată şi 
apreciaţi efortul lui de a obţine rezultatul aşteptat de voi. 


Nu afirm aici că toți oamenii sunt răi sau escroci. Ceea ce cred 
este că trebuie să îi pedepsim pe toţi aceştia, ignorându-i, 
evitând să avem de-a face cu ei sau respingându-le compor- 
tamentul şi (de obicei) „regulile” şi „condiţiile” lor amuzan- 
te şi periculoase. Ar trebui să ne concentrăm asupra profesi- 
oniştilor adevăraţi, serioşi, care activează pe piaţa imobiliară din 
România, căci este rândul lor să preia controlul pieţei. 


Pe parcursul acestui an plin de turbulenţe, nu avem nicio scuză 
pentru a face greşeli. „Relicvele” trecutului trebuiesc lăsate 
deoparte. Aceasta este prima problemă ce trebuie rezolvată 
şi DUPĂ putem discuta despre creşterea preţurile. Dacă nu 
prindem oportunitatea acum, pe viitor va fi prea târziu... 

ANGAJARE DE PERSONAL 

07.02.2008 


O persoană... „hotărâtă” cere să fie angajată 
29 J 


Şi de ce doriți să lucraţi în compania noastră? 

- Nu ştiu! 

- Care sunt calitățile dumneavoastră? 

- Nu ştiu, poate faptul că lucrez din greu şi nevoia de bani, aici 
viaţa este foarte dificilă. 

- Credeţi că veţi reuşi să îndepliniți toate cerinţele noastre? 

- Nu ştiu, poate că nu sunt destul de bun! 

- La ce vă referiţi? 

- Nu am experienţă, sunt o groază de lucruri pe care nu știu să le 
fac, nu sunt sigur dacă vreau să lucrez acum. 

- Ce aveţi de gând să faceți cu viața dumneavoastră? 

- Nu ştiu, o să văd! 

- Mă scuzați că vă întreb, dar de ce aţi venit astăzi la acest 
interviu? 

- Pentru că m-aţi chemat dumneavoastră. 

- Noi v-am sunat pentru că ne-ați trimis CV-ul şi aţi cerut să 
participaţi la un interviu. 

- Da? 

- Da, acesta este CV-ul dumneavoastră. 

- Așa este, atunci a fost greșeala mea. La revedere (el / ea se 
ridică în picioare, se întoarce şi pleacă). 


Acesta este un dialog tipic, care are loc cel puţin o dată la zece 
interviuri pe care le susțin şi pentru oricine ÎNDRĂZNEŞTE să 
spună că exagerez, am cel puţin 200 de oameni care sunt gata să 
mă susţină atunci când spun că lucrurile sunt chiar mai grave 
decât atât. 

Ca şi filmul „Ten Little Indians”, după un roman de Agatha 
Christie, urmează: „Cele trei secretare” 


Era sfârșitul unei lungi zile, cam pe la ora patru după-amiază, la 
finele lui august. Aveam programate peste 50 de interviuri, 
pentru postul de secretară şi assistent manager şi am fost 
bucuros să susțin 19, număr record! (de obicei, nu se prezintă 
mai mult de 25%). M-am salutat cu ultimele candidate și mi-am 
spus că „mai bine trei decât niciuna”. 


Ultima candidată mi-a mulțumit, am clarificat câteva detalii şi 
în timp ce asistenta care ocupa atunci postul a condus-o jos 
(biroul meu era la primul etaj al vilei noastre - sediul central), 
eu am analizat situația: concediasem o secretară pentru că nu 
lucra cum trebuie şi încă una care, după câteva zile, a venit să 
mă informeze că ea va lucra pentru o companie foarte mare, 
multinațională, care îi oferă un salariu pe care nu-l poate refuza. 
Era o colegă foarte bună, dar ca s-o păstrez trebuia să o plătesc 
cu 2.000 de euro pe lună, în condiţiile în care firma gigant îi 
oferea 1.800! (Are 25 de ani şi doar câteva luni de experienţă... 
Îmi pare rău băieți, dar nu consideraţi că este cam mult pentru 
începători?) 


Din acest motiv m-am decis să angajez trei persoane, pentru a fi 
sigur că măcar două dintre ele vor lucra aşa cum trebuie (aşa 
este, nu mă pot opri din visat). Prin urmare, am căzut de acord 
că cele trei doamne vor lucra împreună, LE-AM STRÂNS 
MÂINILE (pentru mine acest gest este cel mai solid contract) şi 
am considerat că această misiune s-a încheiat... Aveam să mă 
înşe]... 

Trei, de fapt două... 


Dintre aceste trei doamne, ultima cu care am strâns mâna 
declarase că este foarte serioasă şi că lucrează cu 
profesionalism, că a muncit în străinătate şi că îşi doreşte să 
înceapă aici o carieră de succes. A dat mâna cu mine, s-a 
ridicat, am chemat asistenta, asistenta a venit, a deschis uşa, 
le-am făcut cunoştinţă, au dat mâna și am informat-o pe 
asistenta deja existentă că această doamnă va lucra împreună cu 
noi. Probabil că este o procedură prea lungă şi obositoare, 
pentru că atunci când „noua mea colegă” a închis ușa şi a ieşit 
împreună cu asistenta, asistenta i-a spus „mă bucur că vom 
lucra împreună, păreți o persoană serioasă”,a primit imediat 
răspunsul „dar cine a spus că vom lucra împreună? Eu mă duc 
la un alt interviu, la HP”. Nu am mai auzit niciodată despre ea... 
(şi sincer nu m-am deranjat să îi întreb pe cei de la HP dacă 
chiar au angajat-o pe această doamnă plină de seriozitate). 


Două, doar una... 


Prima pe care o angajasem era o doamnă în vârstă de treizeci de 
ani. 


„Sunt măritată, am doi copii, am nevoie de o slujbă, sunt o 
persoană foarte serioasă și hotărâtă”. Cam acesta a fost motto-ul 
ei. După ce am decis că va lucra pentru noi şi ne-am strâns 
mâinile, pur-şi-simplu a dispărut, pentru că „s-a hotărât că vrea 
să facă altceva mai bun”. Dacă vă vine să credeţi sau nu, după 
trei luni ne-a trimis din nou CV-ul ei, l-am văzut printr-o 
coincidență. Când am sunat-o, era foarte încântată să vină la 
interviu. După ce i-am explicat cine suntem, a răspuns că ea nu 
își aminteşte toate companiile pentru care a aplicat. Nici un 
comentariu... 

Una? Niciuna... 


A doua domnişoară pe care o angajasem avea între 23 - 24 de 
ani. Nu mai este nevoie să spun că s-a descris ca fiind 
profesionistă şi chiar m-a surprins, prezentându-se la primul 
training organizat pentru toţi noii-sosiți în firmă (pentru mine, 
până și un assistant manager trebuie să cunoască lucrurile de 
bază ale meseriei mele, pentru a putea participa, înţelege, ajuta 
sau, pur-şi-simplu, pentru o promovare, în viitor.) Prin urmare, 
s-a prezentat atât sâmbătă, cât şi luni dimineaţa, la serviciu. 


Asistenta veche trebuia să plece în câteva săptămâni (firma 
multinațională i-a lăsat o lună, înainte de angajare) şi a întrebat- 
o pe noua ei colegă: 


- Tu o să rămâi? Vrei să îți arăt cum merg lucrurile pe aici? 
Dacă nu ești sigură, te rog să îmi spui, ca să nu pierdem timpul, 
după cum vezi, este foarte mult de lucru. 

- Eşti nebună??? BINEÎNȚELES că vreau să știu, nu pentru asta 
sunt aici? Cine crezi că sunt??? 


l-a arătat tot ce era de arătat şi s-au prezentat amândouă în 
biroul meu, la sfârşitul zilei pentru a mă anunţa că nou-venita 
cunoaște toate lucrurile de bază şi că mai are nevoie doar să 
pună în practică tot ce i s-a spus și tot ce a învăţat în acea zi. 


Marţi dimineaţă a „lucrat? pentru câteva ore şi apoi... a fost 
momentul în care aveam să înjur telefonia mobilă... 1-a sunat 
telefonul. A ieşit din birou ca să răspundă, s-a întors peste două 
minute, şi-a luat jacheta şi a spus celor care rămăseseră 
surprinși: 

- Mi-a făcut plăcere să vă cunosc, eu trebuie să plec pentru că 
cei de la Porsche România m-au chemat la un interviu. (La un 
interviu, nici măcar nu era un post.) 


Ei bine, ca să fiu cât se poate de cinstit față de dumneavoastră, 
după șocul pierderii celor trei persoane pe care le angajasem, 
m-am simţit fericit şi chiar salvat. Cele care m-au salvat au fost 
chiar aceste trei doamne / domnişoare care, prin faptul că au 
dispărut, mi-au „permis” să angajez pe posturile lor două 
persoane foarte pricepute şi foarte serioase. Dar lecţia rămâne: 
atunci când lucrezi în România, dacă nu lucrezi pentru o 
companie care să aibă o latură multinațională importantă, 
cunoscută de români, aşteptaţi până vedeţi cine chiar se prezintă 
la serviciu. 


P.S.: Venind din Grecia, vreau să vă asigur că simptomele sunt 


exact aceleaşi. Singura diferenţă este procentajul persoanelor 
care se poartă în acest fel este un pic mai mic... 

29.02.2008 
Vreau şi un abonament la un club de fitness” 


În timp ce mă îndreptam spre birou, ascultam radioul și am 
reuşit să înțeleg, în limba română, un lucru care este 100% 
adevărat. Unii angajaţi se prezintă la interviuri cu cerințe de 
angajare care includ chiar şi un abonament la un anumit club pe 
care îl preferă. Desigur, media exagerează întotdeauna, astfel 
încât la început spun că angajaţii au o gamă întreagă de cerințe, 
ca apoi să spună că de fapt numai cei din top management fac 
aceste lucruri. 


EU personal, le ofer angajaţilor mei un mobil, o mașină (pentru 
cei cu sarcini relevante), acoperirea costurilor, o asigurare de 
sănătate privată şi un program de recompense similar cu 
„acțiunile la bursă”, numai că este legat de terenuri. Mulţi 
oameni mi-au spus că sunt multe brand-uri multinaționale 
importante care oferă mult mai multe lucruri, cum ar fi bonuri 
de masă, pensii private şi alte facilități. M-am gândit, odată, 
chiar să angajez pe cineva care să gătească mâncare sănătoasă 
pentru mine şi pentru salariaţii mei, dar, sincer... nu i-am văzut 
prea încântați când le-am propus acest lucru... Nu au fost nici în 
cazul biletelor la concerte sau la alte evenimente majore sau al 
vacanţelor plătite. 


Chiar reprezintă ACEST LUCRU o prioritate pentru anga- 
jati? Reprezintă într-adevăr o problemă pentru un angajat 
român obişnuit? Mă îndoiesc profund, deşi vreau să fiu în 
pas cu trend-ul, pe cât se poate. Din punctul meu de vedere, 
cineva care îşi doreşte să lucreze, ar trebui să acorde mai multă 
atenție companiei în sine, potențialului de creştere, șanselor 
pentru carieră, strategiei companiei, să fie atent şi să observe 

cine este liderul, cum ar putea obține de la companie lucruri 
folositoare pentru status-ul şi profilul său profesional și modul 
prin care ar putea obține cea mai bună „apreciere a muncii sale 
în termeni de bani” (observați că nu am numit asta „salarii şi 
bonusuri”). 

10.06.2008 


„De ce să mai vin la tine, când am toate legăturile care îmi 
trebuiesc?” 


Pentru că încă mă aflu în... veşnica misiune de a găsi persoane 
serioase, pe care să le pot angaja, în afară de interminabila 
coadă de oameni care nu se prezintă la interviu (sau în aceeași 
măsură cei care se hotărăsc să vină să lucreze şi apoi se 
evaporă), se întâmplă totuşi să treacă și persoane interesante 
prin biroul meu. Ca, de exemplu, acest domn, pe care l-am 
cunoscut acum câteva zile. Nu avea experienţă şi își dorea să 
devină un adevărat agent imobiliar. Când l-am întrebat dacă ştie 
ce are de făcut, mi-a răspuns că dacă ar fi știut, nu ar mai fi 
venit la mine. Când l-am anunţat că va trebui să fie non-stop pe 
teren, ca să caute terenuri de vânzare, mi-a răspuns că dacă tot 
ar alege să petreacă integral acest timp pe teren, atunci ar fi 
făcut-o pentru el şi nu pentru mine. Şi răspunsul , knock out”, 
care m-a dat pe spate... 


- În regulă, nu vrei să ieși din birou. Atunci cum o să găsești 
proprietăţi? Ai destule legături care să te poată ajuta? 

- Credeam că am venit la o companie serioasă, care are deja 
conexiuni. Eu am crezut că aveţi foarte multe legături şi că nu 
faceţi față. Dacă aş fi avut deja aceste legături, de ce aş mai fi 
venit la dumneavoastră? 


A venit la mine o altă domnişoară (stilată, cu un cercel ele- 
gant, montat direct în nas), care aplicase pentru postul de 
assistent manager. Era diferită, dar părea o persoană specială, 
cu un CV foarte interesant (personal, nu am nicio problemă să 
angajez pe cineva care îşi impune propriul stil, atâta timp cât nu 
este din cale-afară de ciudat. Întotdeauna am crezut că cineva 
care nu este la fel ca mine ar putea aduce companiei mele idei 

noi şi o nouă percepție asupra lucrurilor). Având la activ mulți 
ani petrecuți în media și în jurnalism, apreciez persoanele care 
au ocupat postul de editor-șef pentru o perioadă mai lungă de 
timp. Prin urmare, la început am fost în cea mai pozitivă 
stare pe care v-o puteţi imagina. Dar nu a fost să fic... 


Nu era prea interesată de faptul că va lucra pentru mine, 
presupun că a avut nevoie de mai multe imbolduri pentru a- 
mi descrie situaţia în care se afla. „Dragostea” dintre noi avea 
să se stingă foarte repede: am întrebat-o acelaşi lucru de trei 
ori (de ce dorește să se angajeze în imobiliare, având în vedere 
că nu a mai lucrat în acest domeniu); de fiecare dată mi-a 
aruncat câte un răspuns irelevant („vreau să văd dacă pot 
găsi o slujbă bună înainte de a mă duce să lucrez în străinătate”) 
şi ultima dată când am întrebat-o, a ţinut să mă informeze că 
eu nu cunosc pe nimeni și nu am nicio cunoştinţă în Româ- 
nia (corect, am făcut tranzacţii de 350 de milioane de euro doar 
pentru că am fost ajutat de soartă), că engleza mea este la un 
nivel foarte prost (spune-mi ceva ce nu știu) şi că profilul 
firmei mele ar trebui schimbat. După ce „mi-a tras-o” cu 
aceste replici, simțindu-se foarte mândră de propria persoană, s- 
a ridicat, a spus ceva ce nu am putut să înţeleg (sincer, nici nu 
aş vrea să aflu) și a ieşit din birou. La parter o aştepta un tip, 
căruia i-a ordonat să vină după ea afară. Şi eu? Eu am 
rămas singurel. plângând pentru că tocmai pierdusem ulti- 
ma oportunitate de a corecta greşelile din profilul compa- 
niei mele (asta şi-ar fi dorit ea să fac). 


Nu în ultimul rând, din acest lanţ de întâlniri, cu persoane 
deosebit de „interesante”, face parte şi un domn care a venit la 
interviu ieri, cu 40 de minute înainte să înceapă meciul de 
fotbal România - Franţa (pentru că mai mult de 20% dintre 
cititorii mei sunt americani, vă reamintesc că fotbalul, în 

Europa, reprezintă ceea ce pentru cei de-acolo înseamnă 
Soccer). Lucrează la o companie multinațională de patru ani, 
acesta a fost unul dintre motivele pentru care am vrut să-l 
întâlnesc. La trei minute după ce-a ajuns, a întrebat-o pe 
asistenta mea dacă aveam să mai întârzii mult, pentru că 
vrea să plece mai devreme, să vadă meciul. Dar dacă vroia să 
vizioneze meciul, de ce nu a sunat să ceară ca interviul să aibă 
loc în altă zi? Bineînţeles că l-am lăsat să plece foarte repede şi 
l-am scutit de obligaţia de a discuta cu mine despre viaţa şi 
cariera dumnealui, de fapt cine sunt eu să-mi permit să mă 
compar cu Cristian Chivu? (Pentru orice străin care nu ştie 
acest lucru, el este căpitanul echipei de fotbal a României, un 
jucător foarte bun, foarte îndrăgit de femeile din România şi 
Italia; oamenii care îl cunosc vorbesc despre el ca despre un 
personaj fantastic, cu un caracter foarte bun). Dar... 


Nu aveţi u regret atunci când întâlniți pe cineva care se prezintă 
ca fiind un profesionist, care doreşte să lucreze la o companie 
multinațională, însă se prezintă la un interviu pentru a cere să i 
se dea drumul cât mai repede? Oare cum este posibil ca o astfel 
de persoană să fie respectată de un potenţial viitor şef, când are 
un astfel de comportament? De ce nu are respect pentru sine? 
O mare problemă... 

20.01.2010 
Top 5 comportamente în 2009 
„Dacă nu îţi place cum lucrez eu, întoarce-te în ţara ta” 


Vechiul meu birou avea un avantaj major, pe care, trebuie să 
recunosc, nu l-am exploatat suficient: o grădină minunată în 
spatele clădirii. La începutul verii toată grădina înflorea, 
împrăştiind parfumuri ameţitoare, până în sala de conferinţe. 
„Domnule Ilias, acestea sunt CV-urile candidaţilor pentru 
interviurile de astăzi.” Am deschis dosarul şi am luat CV-urile 
celor 8 persoane. „Un CV”, gândeam eu, „o simplă hârtie 
pentru unii, căci prea puţini realizează cât de importantă este... 
Evoluţia unei vieţi, a unei cariere, câteva rânduri care pot 
schimba viitorul cuiva.” Fiecărui CV îi erau ataşate „rapoarte”. 
Acestea îmi descriau de ce acest candidat ar putea fi cel pe care 
îl caut... 


Deşi nu am încredere în majoritatea companiilor de Resurse 
Umane, lucrez cu câteva dintre ele, în speranţa că voi face 
economie de timp, bani şi energie. Dacă o companie este 
serioasă, vei şti şi din faptul că cel puţin trei sferturi dintre 
candidaţi se vor prezenta la interviu cât de cât pregătiţi. Nu 
râdeţi, acest lucru este foarte important. În trecut ajunsesem să 
programăm câte 2 interviuri în acelaşi timp şi alte 2 la 
fiecare 15 minute pentru că eram convinşi că aplicanţii nu 
se vor prezenta. 


În acea zi trebuia să intervievez 9 candidaţi, după aproape un 
an în care refuzasem să mă mai joc „de-a angajatul”. 


Rana experienţei din 2008 era încă vie, căci mi-am încercat 
norocul pe Internet şi prin intermediul companiilor de Resurse 
Umane şi am sfârşit cu mai mult de 1.200 de CV-uri, am 

invitat 200 de candidaţi, dintre care aproximativ 40 s-au 
prezentat la interviu. Am angajat şapte, dar patru dintre ei 
şi-au dat demisia când au realizat că trebuie să muncească 
cu adevărat. La ceilalți trei a trebuit să renunţ, deşi erau 
persoane bune, însă nu ceea ce căutam eu. Greşeala mea! 


„Pot să fac ceea ce ceri tu” „Dar nu ştii nimic despre asta” 
„Exact de aceea o voi face” 


Majoritatea candidaţilor din acea zi erau femei. Prima dintre ele 
era foarte hotărâtă să lucreze pentru compania mea, doar că nu 
vroia să ştie despre ce e vorba. Am încercat din răsputeri, dar 
răspunsul a fost mereu acelaşi: „Pot să fac asta!”. În cele din 
urmă, am zâmbit şi am întrebat-o: „Tu nu ştii nimic despre 
job-ul acesta, cum o să faci?” „Acesta este exact motivul 
pentru care o să reuşesc. Nu oferi training gratuit?” „Ba da, 
deşi...” „Nu, vreau job-ul. Toţi oamenii merită o şansă. Când 
încep?” (Însă, nu a început...) 


Am fost foarte interesat de o altă candidată, care vroia să 
părăsească locul de munca pe care îl avea în acel moment, 
având în vedere că respectiva companie se „micşora”. Ştia totul 
despre imobiliare, precum şi despre celelalte sarcini pe care 
eram interesat să i le încredinţez. M-a informat că salariul ei 
fusese redus la jumătate şi că avea nevoie de acei bani 
pentru a-şi întreţine familia. Se pare ca acea familie a rămas 
„neîntreţinută”, din moment ce ca a decis să nu se mai 
prezinte la cel de-al doilea interviu: „Nu am atât de mult de 
lucru unde sunt acum şi îmi plac oamenii, pur-şi-simplu nu pot 
să plec!”. Spiritul lui 2008 era încă viu... 

„Dacă nu îţi place cum lucrez eu, întoarce-te în ţara ta” 


Apoi am întâlnit pe cineva foarte amuzant. Nu ştiu cine sau ce 
a forţat-o să îşi caute de lucru, dar era evident că ideea ei 
despre muncă nu era aceeaşi cu a mea. Am crezut că trebuia 
să o intevievez, dar... Îmi punea nenumărate întrebări, 
încercând să îşi dea seama ce părere am eu despre România 
şi despre români. Era de asemenea foarte suspicioasă în 
legătura cu plata salariilor şi a contribuţiilor sociale la timp 
(ceea ce, slavă Domnului, facem). În cele din urmă, m-am decis 
să o întrerup şi să îi adresez şi eu câteva întrebări. Fostul ei loc 
de muncă suferise „restructurări”, fiind unul dintre primele 
lovite de criza imobiliară. Dar această companie era renumită 
pentru oamenii leneşi care primeau salarii imense şi produceau 
aproape... nimic. 


Ştiind toate acestea, am îndrăznit să o întreb: „OK, tu spui că 
vei munci. Ce se va întâmpla în cazul în care nu vei munci, 
sau dacă mie nu îmi place rezultatul muncii tale?” „Eeeeee? 
Să nu îţi placă cum muncesc euuuuuu? E imposibil! Sunt un 
profesionist la standarde foarte mari. Dacă nu poţi să îţi dai 
seama de acest lucru, atunci TUUUUUU ai o problemă, nu 
eu. Şi dacă nu îţi place cum lucrez eu, întoarce-te în ţara ta, 
nu eşti potrivit pentru a face afaceri în România. Oameni de 
afaceri aşa ca tine avem şi noi, chiar mai buni.” 


După interviu mi-a trimis un email, acuzându-mă de mai 
multe lucruri, dar mai ales că nu îmi dau seama cât de 
minunaţi sunt toţi românii. În acelaşi timp, mi-a făcut 
cunoscute 25 - 30 de defecte pe care le am (ar fi putut lua un 
număr şi să stea la rând), începând bineînţeles cu faptul că sunt 
grec, cu greşelile fanarioţilor din secolul al XVIII-lea şi 
multe altele. 

Miracol! Numai unul nu s-a prezentat! 


Restul candidaţilor au fost... normali! O surpriză, care a devenit 
şi mai mare atunci când am realizat că doar una dintre candidate 
nu se prezentase (miracol). Am ales în cele din urmă două 
candidate, care îmi sunt colege şi astăzi. 


De ce nu descriu comportamentul normal? Pentru că, slavă 
Domnului, nu sunt atât de disperat (încă), ca să consider ceea ce 
e evident ca fiind foarte important. Comportamentul „diferit” 
era tipic perioadei 2006 - 2008, dar m-a surprins faptul că l-am 
întâlnit şi în 2009, un an dificil pentru majoritatea oamenilor. 
Mă întreb, este cineva care nu a învăţat încă din greşelile 
trecutului? 

14.04.2010 


Angajarea de personal (în imobiliare): rămâne acest lucru 
la stadiul de „Misiune Imposibilă”? 


Lucururile nu s-au schimbat prea mult 


Nu pot pretinde că am observat o schimbare reală în ceea ce 
priveşte angajarea de personal pe parcursul primului trimestru al 
lui 2010. Întâlnesc persoane atât de nepregătite (care uneori nu 
cunosc nici măcar elemente de bază din domeniu), dar au 
pretenţii ca şi când ar fi extrem de pregătite. Alte persoane au 
cunoştinţe, dar nu par a fi detrminate să muncească, ci mai 
degrabă ar prefera un post liniştit, în spatele unui laptop, cu un 
salariu bun („şi mai vedem ce ne rezervă viitorul”). Am întâlnit, 
de asemenea, mai mulţi candidaţi care pur-şi-simplu nu îşi 
respectă cuvântul dat. Fie nici măcar nu s-au prezentat, fie nu au 
dat un răspuns, aşa cum au promis. Mi-a plăcut la nebunie când 
trei tipi diferiţi, care pretindeau a fi din categoria de vârf şi 
foarte înstăriți, s-au concentrat pe un salariu de CEO, ca şi 
condiţie de colaborare, „doar pentru că erau cei mai buni din 
domeniu. 


15% dintre ei au fost serioşi 


Printre cei pe care i-am intervievat de la începutul anului şi 
până în prezent a existat un procent de 15% de oameni serioşi, 
hotărâți, corespunzând (într-o mai mică sau mai mare măsură) 
principiilor mele. Cu aceştia am negociat termenii unui pachet 
de colaborare, dar nu am semnat (din mai multe motive). Nicio 
problemă, se mai întâmplă, însă se bucură în continuare de 
respectul meu. 

Ar trebui să fiu fericit doar pentru că acest procent se situa în 
2008 la un nivel între 3 şi 5%? Ei bine, nu sunt. 


Companiile de R.U.: toate au „o multitudine de clienţi”, dar 
multe dintre ele apelează la şmecherii pentru a atrage unul 
nou! 


Dacă vă adresaţi unei companii de R.U. vă vor spune că sunt 
ocupați, copleșiți de muncă, având o multiudine de clienți. 
Presupun că veţi afla adevărul doar dacă le sunteţi prieteni şi nu 
reprezentaţi un potenţial client. Să fiu sincer, colaborez cu o 
asemenea companie. Nu ştiu dacă este cea mai bună din 
domeniu, dar cel puţin sunt oneşti cu mine şi nu încearcă să mă 
păcălească în niciun fel. Sunt convins că mai există companii ca 
aceasta, dar nu foarte multe. 


Companiile „inovatoare” de R.U.: sunt oare atât de 
disperate? 


Am postat pe LinkedIn un anunţ şi am primit numeroase 
propuneri de la companiile de R.U. (slavă Domnului, nu mai 
multe decât CV-urile candidaţilor). Una dintre ele a fost... cea 
mai bună: chiar şi atunci când le-am spus că eu colaborez deja 
cu o altă companie, au continuat să îmi trimită informaţii şi 
„sfaturi în angajarea de personal”. Le-am trimis un e-mail în 
care îi rugam să înceteze, dar au continuat. În cele din urmă, mi- 
au trimis factura pentru „consultanţă în abordarea pieţei”. Au 
hotărât din proprie inițiativă că eu aveam nevoie de serviciile 
lor şi m-au taxat după bunul plac (presupun că au cerut cât 
aveau ei nevoie). Aţi ghicit ...Nu au fost plătiți! 


O altă asemenea companie, „o multinațională importantă”, a 
venit cu ceva şi mai inovator: directorul acesteia a dorit să mă 
întâlnească. l-am spus cum lucrez eu şi ea a fost de acord. Ce a 

urmat au fost numai minciuni. Când şi-a dat seama că nu mă 
poate păcăli (căzând de acord asupra unui anumit lucru, dar 
dorind să semneze pentru „altceva”), pur-şi-simplu m-a 
abandonat în propriul ei birou şi a alergat către următoarea 
întâlnire. Recunosc, şi eu pot fi dificil, dar ce e în neregulă cu 
toţi aceşti oameni? 


Vreau să angajez, dar... 


Anul acesta compania mea a pornit cu dreptul. Prea multă 
muncă, prea multe proiecte, intrarea în afaceri din domeniul 
energetic, mulţi clienți noi şi alţii care revin după o primă 
colaborare de succes. Muncim din greu cu toţii, pentru a ţine 
pasul cu noua situaţie, dar devine evident că mai devreme sau 
mai târziu unul sau doi colegi noi vor trebui să se alăture 
echipei. Vreau să angajez (persoanele potrivite), însă voi putea? 


O multitudine de oameni talentaţi, care se ţin departe de 
piaţă. Cât va mai dura? 


În acelaşi timp, aud că există multe persoane care ar fi 
interesante (de exemplu, angajaţi ai unor companii serioase) şi 
care refuză să se întoarcă la muncă dacă nu primesc aceleaşi 
beneficii ca înainte sau „o provocare majoră, care să îi 
motiveze”. Din păcate, piața imobiliară s-a schimbat. Sper că 
vor realiza curând acest lucru. În caz contrar, sunt curios să 
observ cât vor reuşi să se ţină departe de piaţă, în aşteptare. Sau 
care va fi noul lor domeniu de activitate, după ce vor părăsi 
domeniul imobiliar. 


În trecut „Misiune Imposibilă” 


Se pare că nu sunt singurul, cel puţin nu pe segmentul de 
imobiliare. Companiile fie doresc să facă disponibilizări, fie 
evită să facă angajări (excepţiile vor confirma regula). Când 

piaţa se afla pe un trend ascendent, era „normal” ca oamenii să 
îşi fi ieşit din minţi, să ceară salarii nebuneşti, să fie neserioşi la 
serviciu etc. Ai fi putut identifica sute de companii care aproape 
implorau pe cineva să meargă sa lucreze pentru ele. Acceptau 
persoane pe baza unor criterii foarte vagi. Găsirea persoanelor 
potrivite era o „Misiune Imposibilă”, în acea vreme. Să 
presupunem că acest lucru ar putea fi justificat. De ce continuă 
şi astăzi? 


Vor fi schimbări anul acesta? 


Vă rog să nu începeţi să îmi argumentaţi cu lucruri de genul 
şeful cel rău, problemele pe care le întâmpină un angajat sau 
salariile mici. Da, sunt de acord, cunoaştem cu toţii şi această 
faţetă a monedei. Este un lucru care poate fi dezbătut la infinit. 
Să presupunem că există suficiente companii şi suficienţi 
antreprenori neserioşi. Cu toate acestea, există şi câteva care 
sunt serioase. Însă, care sunt scuzele (dacă există) pentru 
persoanele care adoptă un astfel de comportament? 


Vom observa vreo schimbare anul acesta? Având în vedere că 
se va prelungi criza, mai ales pe piaţa imobiliară, vom observa o 
modificare în comportamentul oamenilor? Sau pariul este 
pierdut, fiind o chestiune care ţine de mentalitate? 


P.S.: Vă rog să nu îmi adresaţi email-uri în care îmi spuneţi 
„cum să lucrez pentru ACEASTĂ sumă sau pentru o ALTA” 
etc. Fiţi siguri că atunci când cineva munceşte cu adevărat şi 
produce rezultate, nimeni nu îl concediază şi este repede 
promovat sau îşi găseşte un post mai bun. 

14.08.2008 


„Domnule Ilias, îmi dau demisia. nu pot să lucrez după ora 
18:00, prietenul meu nu mă lasă” 


Un salariu mare (imens). Un mediu de lucru excelent. O 
explicaţie clară despre ce avea de făcut. Opţiunea să demareze o 
afacere împreună cu mine, pe care să o conducă ea, în calitate 
de director, iar în trei ani să îmi devină partener. Ar fi primit 
orice avea nevoie profesional. 


Nu, nu a fost suficient, deoarece eu am avut „ridicola” pretenţie 
să îi cer să se achite de toate sarcinile neîncheiate înainte de a 
pleca, să îşi asume responsabilitatea pentru acţiunile ei, să nu 
lase documente importante ale companiei peste tot prin birou şi 
să nu îi spună prietenului ei să vină să o ia în fiecare zi la 17:30 
pentru că ei nu îi place să aştepte. 


M-a „pedepsit” exact aşa cum meritam: a căzut de acord cu 
fratele meu să rămână până la sfârşitul lunii octombrie, iar pe 
mine m-a anunţat că va mai veni la muncă „pentru maxim trei 
zile”. 


Nu este de ajuns să fii o persoană bună, mai trebuie să te şi 
comporţi ca un adevărat profesionist şi nu ca o divă. (Dacă i-aş 
întreba pe toţi oamenii de afaceri pe care îi cunosc, mi-ar 
împărtăşi aceleaşi poveşti, aşa că nu sunt singurul! Să fie acest 
lucru o uşurare? Nu.) 


2010: Ştiu, toate par rupte din „poveşti cu zâne”. Dar, vă 


amintiţi că, în urmă cu doar 18 luni, erau experienţe de zi 
cu zi. 

26.05.2008 
„Te aştepţi să fi luat în serios?” 


Distinsul domn care se afla în faţa mea pretindea, despre sine, 
că este atââât de interesant. De fapt, nu era! Era într-o stare de 
agitaţie, se putea citi în atitudinea lui. Totuşi, nu era la fel de 
stresat precum fusese, cu numai o săptămână în urmă, o doamnă 
mult prea „sentimentală”, care era realmente stresată de 
prezenţa la un interviu, într-o companie foarte cunoscută. Pentru 
el, alta era problema... 


Întârziasem în acea zi la toate întâlnirile pe care le avusesem. Se 
încheiase un contract între o companie grecească foarte 
importantă și un proprietar român, unul dintre cei mai buni pe 
care i-am întâlnit până acum. Oameni civilizaţi, o atmosferă 
foarte plăcută, intenţii bune şi logică au fost ingredientele cheie 
ale acestei afaceri. Cu toate că banca făcuse tot pentru a ne 
perturba pe toţi (cereau patru, cinci ore pentru o situaţie care, în 
mod normal, trebuia rezolvată într-un interval de maxim o oră și 
ne-au ţinut într-o cameră în care abia puteai să respiri de 
căldură), totul s-a încheiat cu bine. Această întârziere mi-a dat 
peste cap tot programul, aşa se face că întârziasem la toate 
interviurile, ba chiar pe unele a trebuit să le anulez. (Dar atunci 
când închei un contract, întotdeauna te simți mai bine şi mai 
încrezător. Nu este vorba numai de bani, pentru mine cel mai 
mare „scop” este să ating acel sentiment de apreciere din partea 
oamenilor, care sunt mulțumiți de munca noastră). 


Domnul care se afla pe scaunul din faţa mea a început prin a-mi 
explica de ce schimbase el atât de multe agenții imobiliare în 
ultimii doi ani. Ca să fiu mai exact, nu a vrut să-mi explice, a 
trebuit să îl întreb de trei ori ca să pot primi, în final, un răspuns 
(da, am într-adevăr această problemă, atunci când întâlnesc pe 
cineva pentru prima dată, încerc să îi acord o şansă înainte de a 

trece la concluzii sau să îl / o judec prea repede). Nu dădea 
răspunsuri sincere, evita contactul vizual. Uneori sunt uimit de 
o parte dintre tinerii români. Cum pot să se prezinte în fața unui 
potențial angajator şi să spună următoarea poveste? 


- Am plecat de la ultima firmă pentru că am crezut că ei 
primiseră un comision de la un client pentru o tranzacţie 
încheiată de mine, iar mie nu mi-au dat partea pe care o 
meritam. Dar m-am înșelat, nu primiseră niciun comision. Când 
au primit totuși comisionul, nu m-au plătit, pentru că deja 
plecasem de la ei... 


Cum este posibil să mergi la un interviu şi să nu știi nimic 
despre compania respectivă, să nu cunoşti nici măcar domeniul 
în care activează firma respectivă? Cum se poate că apari la un 
interviu fără să fii capabil să prezinți lucrurile de bază, scrise în 
propriul CV? Sunt atât de mulţi oameni care pretind că își 
doresc să lucreze, vor să fie angajaţi, vor să aibă o carieră etc. 
Cum se aşteaptă aceşti oameni să fie luaţi în serios dacă 
atitudinea şi comportamentul lor arată că nu le pasă de nimic? 


Conversaţia cu acest individ se apropia de sfârşit. A început să 
îmi povestească despre proprietăți pe a-i căror proprietari îi 
cunoştea personal şi că aceste proprietăți „încă nu se află pe 
piață”. Prima pe care a menţionat-o era una interesantă, despre 
care bineînțeles că ştiam, dar era scumpă, avea un buget de 
teren de aproximativ 60 de milioane de euro. Acest individ nu 
vroia să înțeleagă nimic din ce îi spuneam eu, încercam să îi 
explic de ce este scumpă proprietatea. Următoarele proprietăți 
erau vechi de când... Alexandru cel Mare era gata să invadeze 
teritoriile persane. Erau proprietăți la un preţ foarte mare, cu 
niște caracteristici foarte slabe, proprietari foarte proşti, cu 
probleme legale majore. L-am informat că le cunoșteam deja pe 
toate, i-am explicat chiar și care erau problemele la fiecare 

dintre ele. El s-a supărat... Această categorie de agenți are o 
caracteristică specială: un simţ vizual foarte ascuţit, auz perfect, 
înţelegere şi o percepţie faţă de mediu deosebită. Așa se face că 
de fiecare dată când încerc să le explic ceva despre o 
proprietate, ei nu vor să audă nimic despre asta, atâta timp cât 
nu sună clopoţelul „Pot să-i vând / Pot să-l păcălesc”. Ei nu vor 
să aibă nimic de-a face cu imobiliarele, să înţeleagă cum stă 
treaba cu terenurile sau indiferent ce altceva. Ei nu aleargă 
decât după bani. Sunt mii de astfel de oameni care trăiesc astăzi 
în România, fără să aibă nici cea mai mică idee de ce s-au băgat 
în acest domeniu de activitate, ce viitor vor avea, ce proprietăți 
promovează sau orice altceva. Au făcut nişte bani în anii 
anteriori și au continuat să facă ceea ce fac, crezând că vor reuşi 
să-i prostească pe „străinii neștiutori”, pentru totdeauna. 


I-am adus la cunoştinţă acestui distins domn că putem colabora 
ca parteneri externi, dar că abordarea lui cu privire la afaceri nu 
se potriveşte cu a mea. Nu cred că m-a auzit. A dat din cap 
afirmativ, dar privirea lui a fost mai rece decât un munte de 
gheață, cred că deja era cu gândul la următoarea potențială 
victimă. Două zile mai târziu, l-a sunat colega mea de la firmă 
care se ocupa de colaborarea cu alte agenţii şi parteneri. A 
vorbit foarte urât cu ea. Cred că se simţea curajos şi mândru, un 
tânăr adresându-se unei doamne mai în vârstă, mândru să o 
respingă atât pe ea cât şi orice „colaborare” cu noi. Când l-am 
sunat personal şi l-am rugat să nu mai insulte vreodată pe 
niciunul dintre colegii mei, înaltele lui aptitudini şi curajul cu 
care se mândrise mai devreme, probabil că îl părăsiseră, pentru 
că nu mi-a adresat decât cuvinte prostești şi şi-a închis 
telefonul. Ce păcat... şi îmi făcusem atâtea speranțe... Nici nu vă 
puteţi imagina cât de repede îşi schimbă meseria aceşti oameni! 

07.04.2009 
Un mic accident, plin de surprize 


- Ilias, nu vreau să ne întâlnim zilele acestea, aduc ghinion 
tuturor celor care se află în jurul meu, inclusiv mie, desigur. 

- Nu vreau să îți dau niciun răspuns, aşa că te rog să încetezi cu 
prostiile. 

- Serios, mi-au închis magazinul, mi s-a stricat maşina şi acum 
trebuie să caut un loc unde s-o repar, s-a spart o țeavă și mi s-a 
inundat apartamentul. 

- Unde eşti acum? 

- În Militari, caut un loc despre care mi-a spus prietenul tău, să 
duc maşina la service. 

- Bine, o să vin eu să te iau, astăzi avem două destinaţii, Militari 
Shopping Center și Grand Arena, mă aşteaptă clienții acolo. 

- Te rog, nu veni să mă iei, du-te direct la întâlniri. 

- Sunt deja pe drum... 


Credeam că sunt pe drumul cel bun, aveam să mă înşel... 


Am ieşit din hotelul Howard Johnson unde avusesem o întâlnire 
cu un client, am ajuns la piața Victoriei şi intenționam să merg 
pe Buzeşti, să trec Dâmboviţa și să mă îndrept spre Militari, dar 
n-a fost să fie. Venind dinspre bulevardul lancu de Hunedoara, 
am ajuns la semafor și aşteptam să se facă verde. Peste câteva 
clipe, am auzit un zgomot şi am simțit maşina mişcându-se. 
M-am uitat în oglindă și l-am văzut nervos pe şoferul din 
spatele meu, trăgându-se de părul său lung. Intrase în mine... 


„Nu trebuie să înjuraţi, îmi pare rău” 


Am coborât din maşină ca să evaluez stricăciunile. Aparent, 

mașina mea nu avea decât nişte zgârieturi și probabil că se 
stricase ceva pe sub portbagaj (aveau să-mi spună mai multe la 
service). Dar am fost şocat să văd că Audi-ul A4 care era în 
spatele meu avea botul maşinii complet distrus! M-am trezit 
râzând fără să-mi dau seama (cine știe ce-mi pusese chelnerul în 
sucul de portocale pe care îl băusem puţin mai devreme...). 


Din Audi s-au dat jos doi bărbaţi, speriați şi foarte nervoși. Mă 
rugau insistent să nu tip și să nu îi înjur. 
- Domnule, nu ne înjuraţi, ne pare foarte rău. 


Văzând că nu aveam de gând să fac acest lucru, s-au mai 
potolit, aşa cum şi eu m-am liniștit când am auzit că maşina are 
asigurare CASCO. (O să aflăm astăzi cât de serioasă este firma 
de asigurări şi o să vă spun mai multe despre aceasta). Eu 
zâmbeam în continuare, încercând să îi ajut şi să le explic care 
este procedura. Din cuvintele lor în limba română, am înţeles că 
atunci când cineva îţi lovește maşina, trebuie să te dai jos și să 
începi să-l iei la bătaie sau ceva de genul acesta. Măcar să vă 
bateţi ca animalele, dacă tot ţi-au stricat mașina. 


Nişte polițiști amabili... 


OK, am câţiva prieteni care sunt polițiști în Grecia, cu unii 
dintre ei am copilărit, dar nu pot spune că am relații speciale cu 
vreunii de-aici. La câteva minute după ce s-a întâmplat toată 
povestea, au apărut trei poliţişti, încercând să afle ce s-a 
întâmplat. Conducătorul auto care deţinea Audi-ul a fost 
politicos şi le-a explicat că m-a lovit din spate (era evident, dar 
ştiţi, nu toată lumea are respect de sine aşa cum a avut el). 
Poliţiştii s-au purtat foarte amabil, explicându-mi care era 
procedura pe care trebuiau să o urmeze, ne-au ajutat chiar să 
mutăm mașinile de pe bulevard ca să nu blocăm traficul. 


190 


Recunosc că am sunat un coleg, să vină și să stea cu mine, doar 
ca să mă simt în siguranță că am pe cineva alături, dar nu a fost 
nevoie. Întreaga discuţie şi atmosfera au fost extrem de serioase 
şi de civilizate. Am aflat că şoferul şi prietenul lui erau din 
Craiova şi sunt nou-angajaţi ai unei firme multinaționale 
majore. Invidiam această companie care avea niște angajați atât 
de manierati... 


Atmosferă civilizată la Departamentul de Poliţie 


Am pornit spre Calea Griviței 255 pentru a declara accidentul la 
Poliție, așa cum fusesem instruiți. Acolo mă aştepta o nouă 
surpriză. Şoferul de pe Audi a arătat permisul de conducere, i l- 
au scanat şi i-au dat înapoi nişte formulare şi un bileţel cu 
număr; după ce le-a completat, datele au fost verificate și 
introduse în calculator (în Grecia noi numim asta „tehnologie 
extraterestră”, de aceea nu folosim aşa ceva). Am mers să 
aşteptăm într-o zonă foarte spațioasă, care era FOARTE curată, 
unde se auzea muzică de la radio şi unde, de asemenea, exista şi 
un bar, în caz că cineva dorea să bea ceva. Bine, întreaga 
procedură a luat foarte mult timp şi totul s-a mișcat foarte greu, 
dar cred că asta s-ar putea rezolva uşor dacă ar crește numărul 
angajaţilor. Am terminat în câteva ore şi am plecat, după ce 
polițiștii au verificat şi mașina mea. 


Lipsea un singur lucru: „declararea amiabilă a unui acci- 
dent” 


Trebuie să recunosc că toți oamenii din jurul meu au făcut tot ce 
era posibil ca să mă trateze ca pe o ființă umană, așa cum este 
firesc şi pentru țările din vest. Sunt foarte încântat că m-am 
simțit așa, chiar dacă a durat mai mult timp decât mă așteptam. 

Singurul lucru care lipsea (la vremea respectivă) din sistemul 
românesc, în cazul accidentelor, era ceea ce noi am pus deja în 
aplicare și funcționează fără probleme, adică „declararea 
amiabilă a unui accident”. Dacă cineva lovește pe altcineva și 
persoanele, de ambele părţi, sunt de acord cu privire la cine este 
de vină, nu mai este nevoie să cheme poliţia şi să piardă timpul 
etc. Completează un document, îşi recunosc reciproc greşeala, îl 
semnează şi merg cu acea foaie la compania de asigurări, 
împreună cu pozele făcute maşinii. În felul acesta, nu mai este 
niciun motiv să te iei la ceartă, să aştepţi ore întregi etc. 


Să fi fost norocos? Poate... 


Am povestit această întâmplare multor prieteni şi toți mi-au 
spus că am fost foarte norocos. De obicei, cel care te loveşte 
este o persoană absolut iresponsabilă şi nepoliticoasă, care va 
încerca, pe cât posibil, să te acuze pe tine pentru greşeala făcută, 
astfel încât să evite să primească amendă. Va înjura, va încerca 
să se ia la bătaie, te va şi ameninţa chiar, cu toate că vinovatul 
este el. Recunosc că sunt fericit că nu am trecut printr-un astfel 
de necaz. Dacă s-ar întâmpla așa ceva, vă asigur că nu aș fi 
deloc încântat şi nu aş zâmbi, aşa cum am făcut cu aceşti doi 
domni care au fost politicoşi. 


Dar mă bucur să văd că sistemul de aici, din România este 
civilizat şi funcţionează bine (chiar şi cu întârzieri). Că încă mai 
există oameni politicoşi, care spun „îmi pare rău” atunci când 
fac o greşeală. Că există, de asemenea, oameni care nu au o 
problemă să recunoască atunci când au greşit, nu încearcă să te 
păcălească şi te respectă pentru ceea ce ești. S-ar putea să nu 
fim de acord cu privire la câte astfel de persoane există, unii vor 
spune că sunt chiar puţine, alţii vor spune să sunt mulţi de acest 
gen. Eu sunt doar fericit pentru că întâlnesc tot mai mulți astfel 

de oameni. Este un semn că există oameni care lasă de-o parte 
trecutul urât și manierele de „junglă” și merită, de-asemenea, să 
li se răspundă în același mod. 


P.S. 1: În final, nu m-am mai întâlnit cu prietenul meu. El era 
ocupat cu maşina lui, iar eu eram ocupat şi obosit. Având în 
vedere că nu am fost niciodată implicat într-un accident, credeţi 
că ar trebui să-l consider un... nu, este doar o simplă coinci- 
denţă. 


P.S. 2: Am o singură întrebare: la Departamentul de Poliţie, 
unde se declară accidentele, am văzut mai multe doamne 
frumoase, care purtau sacou roşu, fustă neagră şi cizme roşii. 
De fapt, una dintre ele a scanat cartea de identitate a condu- 
cătorului auto al Audi-ului. Este o uniformă nouă sau altceva? 

ANALIZE IMOBILIARE 

04.08.2010 
„Paznicul bordelului” 
O poveste despre cum poate deveni criza o oportunitate... 


Am mulţi prieteni de vârsta mea sau unii chiar mai tineri. De 
asemenea, sunt mândru că am şi foarte mulţi prieteni mult mai 
în vârstă decât mine. Înţelepciunea şi experienţa lor în viaţă şi în 
afaceri au constituit pentru mine un ghid important. 


O perioadă nefastă pe plan personal... 


Era vara anului 2000. Tocmai ieşisem dintr-o perioadă nefastă 
pe plan personal, pierdusem foarte mulți bani fără ca eu 
personal să fi făcut vreo greşeală. „Coincidenţele” şi „situaţiile” 
m-au pus într-o poziţie foarte nefastă, la limita suportabilului, 
fiind aproape să pierd mai mult decât puteam să suport. În afară 
de bani, vedeam, de asemenea, cum toate eforturile făcute de-a 
lungul anilor se prăbuşeau... O „mare” de probleme care m-a 
lovit în plin! 


Toate aceste probleme le-am discutat cu un prieten mai în 
vârstă, la o vorbă sub clar de lună, într-o vară, în Pieria (zona de 
unde vin eu). În spatele nostru veghea muntele Olimp iar în faţă 
se întindea majestuos Golful Thermaikos. În afara problemelor 
mele personale, situaţia economică din Grecia era deasemenea 
nefastă. Bursa de valori se prăbuşise, oamenii s-au blocat şi 
toată lumea se temea de iarnă. În acelaşi timp, în SUA a 
izbucnit „bula Internetului”, provocând probleme serioase 
economiei mondiale. 

„O poveste adevărată te-ar putea ajuta...” 


Discuţia aceea a fost într-adevăr foarte lungă, însă a rămas 
întipărită în mintea mea: mai ales o anume poveste pe care mi-a 
spus-o atunci. 


„Îţi voi spune o poveste adevărată, pe care cred că s-ar putea să 
o înţelegi foarte bine. Eşti gata?” „Dă-i drumul...” 


„Paznicul bordelului” 


Într-un oraş mare se afla un bordel. Un tânăr lucra acolo de mai 
mulţi ani. Era analfabet, însă loial. Un om de încredere care îşi 
îndeplinea foarte conştiincios sarcinile. Deoarece satul său natal 
era destul de departe de oraş, a găsit o cameră mică în care să 
stea noaptea. În acest bordel lucrase şi tatăl său. El începuse să 
meargă acolo încă de la vârsta de 10 de ani... 


Într-o zi a aflat că bordelul a fost vândut. Nu a acordat prea 
multă atenție acestui fapt, pentru că ştia că orice persoană 
serioasă va aprecia munca lui grea şi salariul decent pe care îl 
primea. Dar când s-a întâlnit cu noul proprietar, a rămas şocat: 


- Bună, eu sunt noul proprietar şi vreau să fac unele schimbări 
care să fie în conformitate cu noile legi. 

- Desigur, domnule, voi face tot posibilul să mă adaptez. 

- Bine, vreau să începi să scrii numele tuturor clienților. De 
asemenea, vreau să notezi ora la care intră şi ora la care pleacă, 
dacă au fost mulţumiţi de serviciile noastre. 

- Îmi pare rău, dar nu ştiu să scriu. Este o problemă dacă o să 
încep acest lucru după câteva luni? Voi căuta o şcoală şi voi 
începe să învăţ. 

- Din păcate, acest lucru nu este posibil. Vreau ca schimbările 
să fie puse în aplicare rapid, în mod ideal, astăzi sau săptămâna 
viitoare. 

- Dar lucrez aici de atâţia ani. Sunt cinstit, loial nu am făcut 
niciodată probleme, toată lumea poate confirma acest lucru. 

- Ştiu, dar trebuie să ne modernizăm. Deci, dacă nu poţi ţine 
pasul cu noi, va trebui să-ţi cauţi un alt loc de muncă. 


Paznicul s-a întristat foarte tare. Nu era drept, cum puteau să-l 
concedieze după atâţia ani? Şi ce este cu „această modernizare” 
care nu mai poate aştepta câteva luni? Din nefericire pentru el, 
în câteva zile a fost concediat şi înlocuit cu cineva care ştia să 
scrie... 


Înapoi în satul natal 


Paznicul s-a întors în satul său, luând-şi doar câteva lucruşoare 
pe care le strânsese. Deoarece nu fusese de atâția ani pe acolo, 
nu a fost binevenit. Oamenii erau foarte suspicioşi, dar trebuia 
să supravieţuiască. Avea câteva unelte care îi erau utile la locul 
de muncă precedent, aşa că şi-a găsit un nou loc de muncă în 
sat; muncea o dată pe săptămână, în casa unui om, reparând 
diverse în ograda săteanului. 


Prima misiune 


Într-o zi, în vreme ce lucra, un domn care trecea pe acolo l-a 
zărit şi a intrat în vorbă cu el: 

- Unde ai găsit acest ciocan? Şi eu am nevoie de unul la fel şi 
aici nimeni nu vinde aşa ceva! 

- L-am luat din oraş, de acolo l-am cumpărat. 

- Vreau şi eu unul la fel, dar nu am timp să merg acolo, unde 
zici că se vinde? 

- Într-un magazin de pe un bulevard mare, în spatele bisericii X. 

- Uite, poate este posibil să mergi tu în oraş şi îmi cumperi acest 
ciocan! Cunoşti foarte bine oraşul. Pentru tine nu ar fi atât de 
dificil. 

- Nu ştiu... 

- Îţi voi plăti toate cheltuielile, plus timpul tău şi costul 
ciocanului. Când ai avea 2, 3 zile libere să te duci acolo? 

- Poimâine voi fi liber. 


Eroul nostru a plecat în oraş călare pe un cal împrumutat. A 
cumpărat ciocanul şi s-a întors după două zile. Acel domn 1-a 
plătit serviciile. 


Tot mai multe misiuni 


- Nu eşti tu cumva expertul cu uneltele?, l-a întrebat altcineva 
după alte două zile. 

-Eu? 

- Da, tu. Prietenul meu mi-a spus că i-ai adus cel mai bun 
ciocan şi nu ai încercat să-l furi. 

- De ce să fur de la cineva? 

- Ai putea, te rog, să mergi în oraş şi pentru mine? Am nevoie 
de trei unelte, pe care nu le găsesc aici. 

- Sigur, când voi fi hber, am să mă duc. 


În numai câteva săptămâni, a făcut cumpărături în oraş pentru 
mai mult de zece persoane, cumpărându-le tot felul de unelte. 
Apoi a început să aibă cereri şi de la oamenii din satele vecine. 
În mai puţin de trei luni, a încetat să lucreze la casa acelui 
bărbat şi mergea din sat în oraş şi înapoi, transportând unelte 
pentru oameni... 

Primul magazin 


În timpul uneia dintre călătoriile lungi spre oraş, eroul nostru se 
aşează pe o stâncă, pentru a-şi mânca merindele. „De ce trebuie 
să călătoresc non-stop? Nu ar fi mai bine să colectez banii şi să 
cumpăr mai multe lucruri o dată pe lună? Aş economisi bani şi 
timp.” Când s-a întors, şi-a organizat comenzile şi a încercat să 
ghicească ce comenzi ar fi putut primi pe parcursul lunii 
următoare. A investit toţi banii pentru a cumpăra tot ce şi-a 
propus, primind şi o reducere considerabilă. 


În mai puţin de trei luni a decis să deschidă primul magazin, 
făcându-i fericiți pe toți oamenii din satul natal şi din satele 
apropiate. Aceştia nu mai trebuiau să aştepte, având acum totul 
la dispoziţie în magazin. 


Lanţul de magazine, întoarcerea în oraş 


In doar doi ani a creat un lanţ de magazine mici, care deserveau 
toată zona. El a rămas modest, nu a cheltuit banii pentru prostii 
şi a lucrat numai cu bani în numerar. 


După al treilea an consecutiv încununat de succes a decis să-şi 
încerce norocul şi la oraş. A plecat acolo, a studiat piaţa timp de 
aproximativ o lună, a ales un magazin şi a deschis şi acolo o 
sucursală. Între timp călătorea des în capitală, căutând 
comercianţi en-gross şi importatori de unelte. 


Milionarul 


Micul magazin din oraş a fost imediat urmat de un alt magazin, 
apoi de încă unul. Acestea s-au transformat într-un lanţ de 
magazine, apoi au urmat magazine şi mai mari. În mai puţin de 
zece ani, a devenit milionar. Pentru ceilalți era greu de crezut că 


199 


el a rămas la fel, că nu şi-a schimbat atitudinea sau stilul de 
viaţă... 


„Am ajuns bogat pentru că eram analfabet şi nu m-au 
păstrat ca paznic de bordel” 


După mulţi ani a devenit unul dintre cei mai serioşi oamenii de 
afaceri din ţară. În ziua în care şi-a anunţat oficial ieşirea la 
pensie, una dintre Universitățile din Capitală l-a invitat pentru 
a-i premia întreaga activitate. După ceremonie, i s-a cerut să 
discute cu studenţii pentru a le împărtăşi din experienţa şi 
secretele lui. 


Unul dintre studenţi l-a întrebat: „Cum aţi reuşit să deveniți atât 
de bogat? Care a fost motivaţia dumneavoastră? Cum aţi ajuns 
la acest nivel?” Răspunsul lui a surprins pe toată lumea: „Am 
devenit bogat pentru că am fost analfabet. Din acest motiv mi- 
am pierdut slujba de paznic de bordel. Dacă nu mi-aş fi pierdut 
slujba, n-aş fi început propria mea afacere în satul meu natal. 
Am văzut lumea prăbuşindu-se în jurul meu, nimeni nu m-a 
ajutat, a trebuit să găsesc o soluţie. Am lucrat mult, am căutat să 
aflu nevoile oamenilor şi le-am oferit calitate, seriozitate şi 
servicii excelente. Eu sunt cel norocos, pentru că bordelul m-a 
concediat”. 


„lia, ai priceput?” 


Prietenul meu a terminat de povestit şi apoi m-a întrebat: „Ilia, 
ai priceput?” M-am gândit la această poveste timp de mai multe 
zile (de fapt nopţi). 


Nu pot să spun că mi-am atins până acum toate obiectivele din 
viaţă. Sunt sigur că cei mai buni ani îi am în faţa mea. Dar 
această poveste m-a marcat pentru totdeauna. Şi îmi amintesc 

mereu de ea când aud oamenii spunându-mi: „Eu nu pot face 
nimic, sunt disperat!” 


18.05.2010 


Păcăleala perfectă: „o monedă de aur pentru o haină” 


Acum 100 de ani era un oraş în care comerţul înflorea şi totul 
era normal. Până într-o zi de luni din luna septembrie, când în 
oraş a apărut o persoană nouă. Aceasta anunţă în piaţa centrală: 
„Oricine îmi va aduce o haină, va primi ca plată o monedă de 
aur”. La acea vreme preţul maxim al unei haine reprezenta 0,1 
dintr-o monedă de aur. Oamenii erau confuzi, însă unii dintre ei 
s-au întors repede cu câte o haină de vânzare, curioşi fiind să 
vadă ce se va întâmpla. Necunoscutul le-a plătit o monedă de 
aur pentru fiecare haină. Întregul oraş discuta despre acest fapt 
bizar. În total au fost vândute 50 de haine... 


Investiţie săptămânală: 50 de monede de aur. 
„2 monede de aur pentru o haină” 


Cumpărătorul nu s-a mai arătat timp de o săptămână. Lunea 
următoare, s-a întors în piaţa centrală şi a cerut mulţimii să îl 
asculte: „Ofer 2 monede de aur pentru o haină. Spun încă o 
dată, oferta este valabilă până la sfârşitul zilei”, a adăugat el. 
Mult mai mulţi oameni s-au grăbit să se întoarcă cu haine. Le-a 
cumpărat pe toate, plătind câte 2 monede de aur pentru o haină. 
În total a strâns peste 500 de haine. 


201 


Investiţie săptămânală: 1.000 de monede de aur. 
„4 monede de aur pentru o haină” 


În cursul săptămânii, oamenii au cercetat şi au aflat: era unul 
dintre ei, părăsise oraşul cu mulţi ani în urmă şi locuise peste 
hotare. S-a îmbogăţit acolo şi a revenit în oraşul natal. Lunea 
următoare, ciudatul „businessman ” apăru din nou. Sute de 
oameni îl aşteptau, în speranţa că îi vor vinde haine pe 2 mone- 
de de aur. Dar a surprins din nou: „Săptămâna acesta voi plăti 4 
monede de aur pentru fiecare haină, dar numai celor din acest 
oraş. Nu îmi aduceţi haine din alte oraşe, căci nu am să le 
cumpăr. Aşadar, pregătiți-vă documentele şi nu încercaţi să mă 
păcăliţi, cunosc diferența”, a adăugat el... Bătălia începuse: 
fiecare încerca să vândă primul, pentru a obţine suficienţi bani 
pentru a cumpăra cai şi alimente pentru lunile ce urmau. Omul 
nostru a plătit 4 monede de aur pentru fiecare haină pe care a 
cumpărat-o, în total 5.000 de asemenea haine. 


Investiţie săptămânală: 20.0000 de monede de aur 
„8 monede de aur, pentru o haină” 


Lunea următoare, tot oraşul se strânsese în piață. Poliţiştii 
încercau să menţină ordinea, întrucât mulţimea începuse să se 
agite, în speranţa că va vinde cât mai mult. Săptămâna 
anterioară avuseseră loc mai multe jafuri, toate având ca trofeu 
câte o haină. Misteriosul apăru şi declară: „8 monede de aur 
pentru o haină”. Fiecare îşi vindea nu numai propria haină, ci şi 
altele pe care le găsea, de la cea a bunicului până la... oricare 
alta. Au apărut şi oameni din oraşele vecine, încercând să îşi 
vândă hainele, însă nu au fost acceptaţi: omul nostru vroia 
numai haine din oraş şi nu a ezitat să cumpere tot. A strâns 

peste 10.000 de haine, plătind câte 8 monede de aur pentru 
fiecare. Investiţie săptămânală: 80.000 de monede de aur 


„20 de monede de aur pentru o haină” 


În lunea următoare, oamenii au mers în piaţa centrală mai mult 
din curiozitate. Aproape nimeni nu mai avea haine. Încă nu 
reuşiseră să afle de ce Misteriosul cumpăra toate hainele. Când 
apăru, omul oferi 20 de monede de aur pentru o haină. A reuşit 
să strângă numai 500 de haine de la locuitorii oraşului, cei care 
nu fuseseră convinşi. 


Investiţie săptămânală: 10.000 de monede de aur 
„100 de monede de aur pentru o haină” 


Se apropia iarna, vremea nu mai era frumoasă, iar oamenilor le 
era frig. Dar îşi vânduseră toate hainele. Furau chiar hainele 
turiştilor sau ale celor care intrau în oraş, aşteptând să le vândă 
„cumpărătorului nebun”. Apăruseră tot felul de zvonuri şi teorii. 
Unii dintre ei avansau scenariul transformării oraşul lor într-un 
centru mondial al hainelor. Când apăru omul nostru, oferi 100 
de monede de aur pentru fiecare haină. Reuşi să cumpere numai 
20, fiindcă atâtea fuseseră furate de la străini. Investiţie 
săptămânală: 2.000 de monede de aur 


Preţul mediu de cumpărare: 6,82. Preţul oficial: 100 de 
monede de aur. Nu mai existau haine în oraş. Acest om tăcut 
strânsese toate hainele din oraş, plătind 113.050 de monede de 
aur. În total, au fost vândute 16.570 de haine, cu un preţ mediu 
de 6,82 de monede de aur per haină. Dar preţul era stabilit la 
100 de monede de aur. 

„Vrem 200 sau 500 de monede de aur” 


În următoarele două zile de luni, omul apăru din nou, oferind 
100 de monede de aur per haină, dar nu reuşi să cumpere nici 
măcar una. Foarte puţini oameni mai aveau o haină disponibilă. 
Unora dintre ei le era frică de mulţime, aşa că îşi trimiteau 
avocaţii să anunţe cumpărătorul: „Clientul meu îţi va vinde 
haina numai pentru 200 de monede de aur”. Alţi 2 au cerut câte 
500 de monede de aur, negociabil”. Omul a replicat: „Îmi pare 
rău, dar nimeni altcineva nu vă oferă 100, aşa cum fac eu. De ce 
vindeţi la acest preț?” Răspunsul a fost: „Nu voi permite unui 
speculant ca tine sa îmi fure haina pe nimic. Acesta este preţul, 
acceptă sau pleacă. Dacă nu o vrei, voi păstra haina pentru anii 
ce vin”. 


Colecţionarul de haine” era sigur: Nimeni altcineva nu îşi mai 
9 
vindea haina. 


„Haine de vânzare pentru 30 de monede de aur, fiecare” 


Lunea următoare, a mers în piaţa centrală şi a spus: „Acesta este 
oraşul meu, locul în care m-am născut. Îi iubesc pe toţi cetăţenii 
lui şi respect munca lor grea pentru a câştiga bani... (plus multe 
alte porcării menite a flata auditoriul). „... de aceea, vă voi vinde 
haine pentru 30 de monede de aur fiecare, în ciuda faptului că 
preţul este între 100 şi 500.” Nebunie! Oamenii încercau să 
strângă bani cu orice preţ pentru a cumpăra o haină. Îşi vindeau 
casele, făceau tot posibilul să cumpere una dintre propriile lor 
haine, la un preţ cu 70% mai mic decât preţul „oficial”. Le-a 
permis să cumpere oricând, în intervalul lunii următoare. „Dar, 
cu fiecare zi de întârziere, voi creşte preţul cu o monedă de aur. 

A vândut 10.000 de haine, la un preţ mediu de 35 monede de 
aur, fiecare. 


Venit total: 350.000 de monede de aur 
Blestemând... 


În lunea următoare, omul nu a mai apărut. Nici în cealaltă. 
Oamenii aveau hainele în braţe, dar degeaba, dacă nu puteau să 
mai vândă. Le-au trebuit luni de zile pentru a merge în oraşele 
vecine să vândă haine cu... 0,1 monede de aur fiecare. După 
doi, trei ani încă existau oameni care cereau 20, 30 de monede 
de aur pentru o haină, răbdători fiind, însă fără clienţi. Au 
început să acuze pe toată lumea, cu excepţia lor. Îi blestemau pe 
toţi cei care refuzau să le cumpere hainele „pentru mai puţin de 
15 monezi de aur, o nimica toată, comparativ cu preţurile 
viitoare”. 


Ce s-a întâmplat cu ciudatul cumpărător de haine? 


După ce a câştigat mai mult de 230.000 de monede de aur, a 
donat restul hainelor oamenilor săraci din celelalte oraşe şi a 
plecat spre alte destinaţii. Nu avea să se întoarcă prea curând, 
iar data viitoare va face afaceri cu altceva... Spre exemplu, 
proprietăţi! 


Dumneavoastră ştiţi pe cineva care cumpără ceva la un preţ 
pe care îl consideră mare? 

16.03.2010 
La Cannes pentru MIPIM 2010 
Ce părere au investitorii străini despre România? 


Avionul din Bucureşti spre Nisa, cu escală la Roma, nu a fost 
atât de aglomerat pe cât credeam. Pasagerii nu zâmbesc şi nu 
par a fi nerăbdători să ajungă la Cannes, destinația noastră. 
„Comunitatea” românească nu e „zgomotoasă”. Un singur 
dezvoltator rezidențial va prezenta proiecte viitoare (Panhol 
Group). De asemenea, va fi prezentă o singură firmă de 
construcţii şi design (Sommering). Nicio firmă de arhitectură nu 
este prezentă cu un stand. Slavă Domnului că mai există câteva 
reprezentanţe ale unor companii multinaționale care îşi unesc 
standurile cu cele ale colegilor lor din întreaga lume. În ceea ce 
priveşte companiile de brokerage şi consultanţă imobiliară una 
singură este prezentă: compania pe care o conduc eu, MORE 
Real Estate Services. 


Ce s-a întâmplat cu investitorii străini? 


MIPIM este cel mai important târg de imobiliare din lume, iar, 
dacă nu vă place termenul „lume”, înlocuiţi-l cu Europa, ca să 
fim 100% exacţi. Acesta este evenimentul care transmite un 
semnal clar pentru ceea ce va urma. Cifrele oficiale descriu mai 
degrabă o atmosferă melancolică: 18.000 de participanţi, dintre 
care 3.500 de investitori (citând comunicatul de presă oficial) 
sunt așteptați pe parcursul zilei de astăzi şi a celor trei care 
urmează. În 2008 numărul acestora se ridica la 35.000. Ce s-a 
întâmplat cu investitorii, dezvoltatorii şi consultanţi lumii? Este 
simplu: pe parcursul crizei nu sunt motive să exploreze pieţele 
internaţionale, deoarece au suficiente oportunităţi la ei acasă şi 
suficiente probleme, daţi-mi voie să adaug. Astfel, în vreme ce 

bugetele sunt reduse, un târg cu bilet de intrare de 1.550 euro 
(plus 19% TVA) şi încă 1.500 - 2.000 de euro pentru alte 
costuri nu este o prioritate pentru ei, cel puţin nu acum. 


„Tu de ce eşti prezent aici?” 


Din 2007 merg la Cannes de două ori pe an, ca expozant la 
MIPIM şi vizitator la MAPIC, un alt eveniment major din 
domeniul segmentelor retail şi comercial. Am ajuns ieri 
dimineaţă şi am pus la punct ultimele detalii legate de standul 
nostru. Au fost mulţi vizitatori şi am mai întâlnit alte persoane 
în perimetrul din apropierea „Palais du Festival”. Întrebările lor 
sunt aproape de fiecare dată aceleaşi: „Tu de ce eşti prezent 
aici? Ce se mai întâmplă în România? Mai este cineva interesat 
să investească acolo?” Unii dintre ei au fost chiar dispuşi să îmi 
împărtăşească din experienţele neplăcute de care au avut parte 
în perioada 2006 - 2008. Îmi doresc ca acei oameni superficiali 
şi aroganţi din România (nu mă refer aici la cei care sunt 
profesioniști sau pur-şi-simplu decenţi si la locul lor) să fi fost 
alături de mine aici: să asculte, să înţeleagă, sa simtă pagubele 
pe care le-au provocat acţiunile lor din anii precedenţi. Slavă 
Domnului că România nu se bazează doar pe aceştia... 


România, încă una dintre cele mai bune ţări din Europa 
pentru a investi? 


Acesta este al patrulea an consecutiv în care sunt prezent la 
MIPIM, ca reprezentant al României. Anul acesta s-a întâmplat 
să participe numai compania mea, nefiind neapărat un lucru rău. 
Nu ne aflăm aici pentru a ne plânge şi a ne cere scuze pentru 
greşelile făcute în trecut. România este încă una dintre cele mai 
bune țări din Europa pentru investiţii şi prezintă un potenţial 
excelent pentru anii viitori. Avem un avantaj: nu am păcălit pe 
nimeni în trecut, astfel că astăzi nu avem cui să cerem scuze. Ne 

vom concentra pe activitatea noastră centrală, aceea de a 
prezenta avantajele şi dezavantajele României, identificarea 
investitorilor serioşi şi găsirea de proprietăţi şi soluţii pentru 
aceştia. 


Vă prezint: „România revine” 


MIPIM se desfăşoară la „Palais de Festival”. Sunt două etaje în 
care expun 90% dintre companii: Nivelul întâi şi Riviera. 
Coborând scările spre Nivelul întâi, nu puteţi rata banner-ul 
orizontal expus de-a lungul peretelui: „MORE vă prezintă: 
România revine”. 


Anul acesta, compania mea prezintă investitorilor străini 
noul nostru proiect, „România revine”. Suntem aici pentru a 
le explica că, în pofida tuturor problemelor din trecut, se pot 
întoarce şi pot găsi oameni serioşi, gata să colaboreze, mai 
multe proprietăţi la preţuri atractive (nu prea multe, dar există) 
Şi o ţară care mai devreme sau mai târziu va atinge „cel mai de 
jos nivel”. Acum, mediul de afaceri este cu siguranță mai 
sănătos: investitorii adevăraţi au multe opţiuni din care pot 
alege, câtă vreme speculanţii rămân în afara jocului. 


Calitate, nu cantitate 


Standul companiei mele este la nivelul 1, numărul 11.06. Chiar 
nu ne aşteptăm să avem acelaşi nivel al vizitatorilor ca în trecut, 
cu peste 140 de rapoarte de întâlnire, în 2008. Cifra înregistrată 
în 2009 a fost undeva la 35 - 40. Scopul nostru este calitatea. 
Sunt mai mult decât convins că anul acesta vizitatorii au venit 
aici pentru ceva mai mult decât o vacanţă. Aş fi fericit să ating 
acelaşi nivel de anul trecut, ideal, cu un nivel calitativ mai 
ridicat. 

Noile noastre servicii 


Cu excepţia serviciilor de bază pe care compania mea le oferea 
în trecut, pe parcursul ultimelor 12 luni ne-am extins activitatea 
de consultanță imobiliară şi în alte domenii, având soluţii 
individualizate. Ne-am concentrat de asemenea atenţia pe 
proprietăţile generatoare de venituri, active la preţuri de criză, 
păduri compacte şi terenuri agricole. Nu în ultimul rând, 
începând cu 2010, portofoliul nostru include multe tranzacţii 
interesante din domeniul energetic, al energiei alternative solare 
şi eoliene. 

20.05.2010 


„Dle. Papageorgiadis, pun pariu că voi, clienţii străini, 
sunteţi nerăbdători să găsiţi proprietari de imobiliare dis- 
peraţi, aproape de sinucidere.” 


Iată un domn care a citit tot ce am scris în ultimele luni şi care a 
înțeles că eu caut oameni „disperaţi”, pentru a le fura 
proprietăţile. Să citim împreună opiniile lui... 


Marmic (nickname) a scris: 


Înţeleg ceea ce vreți să spuneţi, dl. Papageorgiadis, dar nu cred 
că românii sunt atât de ieşiţi din comun prin faptul ca vor să 
obțină mai mult decât permite bunul-simţ. Pun pariu că voi, 
clienţii străini, sunteți nerăbdători să găsiți proprietari de 
imobiliare disperaţi, aproape de sinucidere, pentru a obţine un 
târg foarte profitabil, nu-i aşa? Afaceri, ca de-obicei! Profitul 
mare şi moralitatea nu s-au înţeles niciodată. Cine vrea să 
piardă o oportunitate? 


Toate cele bune, Marmic! 
„Repede, ieftin, fără verificarea documentelor” 


În 2010 am pierdut o afacere foarte importantă. Am bătut palma 
cu un proprietar pentru a cumpăra acţiunile unei companii care 
dispunea de nişte proprietăţi. După înţelegerea noastră, a refuzat 
practic să încheie acordul, pentru că avocaţii mei i-au cerut prea 
multe acte. A ales să vândă unui „şmecher” local, care i-a oferit 
cu 40% mai puţin, dar care a acceptat să cumpere fără verificări 

şi controale. În cazul acesta, cine a fost cel care „a căutat 
oameni aproape de sinucidere”? 


Dacă nu ai nevoie de bani, NU VINDE 


Am un prieten care se află în România încă din anii '70. Are 
foarte multe relaţii şi a reuşit să dobândească un impresionant 
portofoliu de proprietăţi, în Bucureşti. Venitul lui este constant 
şi nu are „vicii” ieşite din comun. De la sfârşitul anului 2008 mă 
întreabă dacă ar trebui să vândă ceva! Știind că pentru el „a 
vinde” înseamnă „găseşte pe cineva care să cumpere propri- 
cetatea la cel mai mare preţ care a existat vreodată în România şi 
niciun leu în minus”, i-am răspuns: „Nu vinde, ţineţi 
proprietățile pentru viitor”. Asta recomand oricui se prezintă ca 
„O persoană care nu are nevoie de bani”. NU VINDEŢI, 
păstraţi-vă proprietăţile, vor veni vremuri mai bune decât acum. 


Realitatea în care trăim 
Aşadar, dacă eşti investitor în ziua de azi: 


e băncile nu îţi vor acorda împrumuturi sau, dacă îţi acordă, rata 
dobânzii este foarte mare; 


e majoritatea băncilor RÂD când le propuneţi o investiţie în 
imobiliare; 


e 80% dintre chirii sunt „fragile”, iar 70% dintre contracte sunt 
„vulnerabile”, existând posibilitatea să fie oricând anulate; 


e mai mult de 60% dintre dezvoltatori au de suferit, în special 
cei din segmentul rezidenţial; 

e mai mult de 70% dintre proprietăţii vor rămâne blocate pentru 
cel puţin încă 12 luni; 


e economia românească nu a depăşit criza, în ciuda predicţiilor 
optimiste lansate de unii „experţi”; 


e multe proprietăți din România sunt în continuare mai scumpe 
decât altele similare din Europa de Vest. 


Înfruntând realitatea, ştiţi vreun investitor dispus să plătească 
preţuri nebune? De ce? Nu este normal ca fiecare să caute 
oportunități, mai ales dacă se află în poziţia de a avea bani 
acum? 


Sunteţi conectaţi în vreun fel la realitate sau trăiţi în lumea 
voastră, unde „totul este perfect”? 


Acum este o piaţă a cumpărătorului 


Când o proprietate costă 100.000 de euro şi scoateţi 8.000 de 
euro pe an din ea, asta înseamnă că randamentul este de 8%. 
Aşadar, dacă banca vă poate împrumuta cu aceeaşi dobândă 
(7% - 9%), ce motive aţi mai avea să cumpăraţi proprietatea? O 
să vi se pară foarte greu de plătit până şi rata lunară. Prin 
urmare, în acest caz, o să cereţi un randament minim de 10% 
(sau daca puteţi împrumuta la costuri mai joase, veţi accepta 9 
% - 9,5%). Discutăm acum despre proprietăţile clasa A. În cazul 
celor din clasa B, veţi ţinti un randament mai mare, asumându- 
vă riscul de a rămâne fără chiriaş, contractul să fie anulat, chiria 
să fie redusă etc. 


Mulţi oameni mă întreabă ce înseamnă asta? „Ar trebui să vând 
la un preţ scăzut şi să las cumpărătorul să beneficieze de 

preţurile ridicate din viitor?” Răspunsul este simplu: da, dacă nu 
găsiţi pe nimeni care să vă plătească cât vreţi şi aveţi nevoie de 
bani, va trebui să acceptaţi regulile jocului. La urma urmei, este 
o piaţă a cumpărătorului. Dacă vreţi să ţineţi viitoarele profituri 
ale proprietăţii numai pentru voi, atunci păstraţi-o şi rugați-vă 
ca predicțiile să se adeverească! 


Vă amintiţi anul 2008? 


În urmă cu doar doi ani... Vă amintiţi care era realitatea atunci? 
Era o piaţă a vânzătorului şi toate preţurile erau nebune. Să 
luăm exemplul unui preţ ridicat pentru 2010, pe care îl cere o 
persoană, fără ca cineva să fie interesat. Dacă îl comparaţi cu 
preţul din 2008, preţul ridicat de azi pare foarte mic! Cine vroia 
100 de euro în 2008, iar acum vrea 60, în timp ce preţul pieţei 
este de 40, cere mult şi probabil nu va vinde. Dar acest 60 este 
cu 40% mai puţin decât în 2008. Aşadar, dacă comparaţi preţul 
cu cel din trecutul recent, asta înseamnă că persoana „este pe 
cale să se sinucidă”? Nu, înseamnă că tocmai a început să se 
adapteze la lumea reală. Deşi cere în continuare un preţ pe care 
piaţa nu îl justifică, a înţeles singur evoluţia pieţei. 


Strategii simple de investiţie 


În ziua de azi, majoritatea investitorilor înţeleg strategiile de 
investiţii într-un mod foarte simplu: fie obţin preţul pe care îl 
consideră atractiv, fie nu investesc. Acest lucru nu are legătură 
cu moralitatea sau ura faţă de proprietari etc. Dacă vreţi un preţ 
mai ridicat, aşteptaţi vremuri mai bune. Dacă nu, va trebui să 
acceptaţi ce oferă piaţa. Aşa cum şi cumpărătorii au fost nevoiţi 
să plătească mult în trecut, fiindcă asta le oferea piaţa. 

P.S.: Piaţa internă este slabă, după cum bine ştim cu toţii. Fără 
ca străinii să se întoarcă şi să investească miliarde, mă îndoiesc 
că preţurile vor mai creşte în curând. 


05.08.2008 


Bine aţi venit la avanpremiera noului nostru film „Grecia 
1999 - România 2008: Asta îmi aminteşte de ceva ...” 


Decorul şi scenariul filmului: Grecia, 1999 


A fost o vară fierbinte, probabil una dintre cele mai fierbinţi din 
ultimii 20 de ani, din punct de vedere al temperaturilor. Dar a 
fost, cu siguranță, cea mai fierbinte vară din istoria recentă a 
Greciei, în termeni de economie. Bursa de valori a fost pe un 
„val ascendent” încă din primăvara anului 1998, dar în vara 
aceea am avut noi recorduri, aproape în fiecare zi. Răspândirea 
averilor artificiale în societatea greacă a fost dincolo de orice 
aşteptări. Aproape 2 milioane de familii din Grecia (din cele 3 
milioane estimate) jucau la bursă, primind aproape în fiecare zi 
cu 8% peste veniturile lor, deoarece preţurile erau din ce în ce 
mai mari. 


România, 2008. Vara aceasta nu este prea caldă, în termeni de 
temperaturi. Dar, este de departe cea mai fierbinte vară din 
istoria economica a României, începând cu anul 1940 (cel 
puţin). Este prima dată când atât de mulţi români, nu doar elita, 
au bani pentru consum. Este prima dată când oamenii bat toate 
recordurile, la orice categorie posibilă de consum. Câteva sute 
de mii de români au primit salarii mari în ultimii ani (cu 
siguranță, mult mai mari decât în trecutul recent). Există un 
număr nesfârşit de români cu proprietăţi la un preţ artificial, de 
sute de mii, sau chiar milioane de euro. Discuţia nu se referă la 
proprietăţi din centrul orașului, ci la milioanele de proprietăţi, în 

realitate cu o valoare scăzută, dar pe care sunt cerute prețuri 
demente şi pentru care există zero tranzacţii încheiate, în luni de 
zile. Aceste preţuri au tot fost ridicate an de an, dar nebunia 
mare a fost în 2007, când oamenii schimbau preţurile în fiecare 
zi sau săptămână. 


Roluri secundare: 


Grecia, 1999. Aroganţa grecilor (la toate nivelele societăţii) a 
atins cele mai înalte limite posibile. Țărani, păstori, portari, 
şoferi de taxi, toate tipurile de oameni care au făcut tot felul de 
profesii, şi-au părăsit locurile de muncă şi fie au devenit brokeri 
de bursă şi au deschis mii de companii noi (chiar şi în unele sate 
mici, de 1.000 de persoane, care aveau zone agricole bogate 
erau 3 -5 birouri de tranzacţionare a acţiunilor), fie au devenit 
„investitori profesionişti la bursă” (cu alte cuvinte ... trăiau fără 
să se ducă la lucru). Toată ziua stăteau în faţa calculatoarelor, 
verificând preţuri, „analizând”. Camerele de tranzacţionare a 
acțiunilor acestor companii erau pline, zi de zi, cu sute de 
oameni, care urmăreau schimbarea preţurilor pe nişte ecrane 
foarte mari (cele introduse pentru prima dată pe piața greacă), 
consumând cafea, de la 11.00 la 15.00, orele în care ţinea „, 
jocul”. Toată lumea ştia „o poveste”, „un secret”, „pe cineva din 
sistem care ştia foarte multe”, „conexiunea magică”. Zeci de 
mii şi-au abandonat serviciul. Toţi refuzau să vândă o acţiune ca 
să încaseze o parte din profitul care era al lor. Tranzacţionau ca 
nişte nebuni acţiunile şi în multe cazuri, unii urmăreau să facă 
ce făcuse şi „liderul”, care realizase cel mai mare profit cu o 
săptămână în urmă. Printre investitori umblau poveşti de succes, 
cu profituri între 500% - 10.000%, care se răspândeau foarte 
repede, aşa că toţi se aflau în căutarea „trenului de succes” pe 
care să-l prindă și în care să se urce cât mai rapid. Sediul central 
al Bursei de valori din Atena a fost poreclit „Templul”. 

Oamenii cumpărau orice ziar care avea „pagini portocalii” 
(paginile despre economie) fără să înţeleagă nimic din ceea ce 
era scris acolo, vroiau doar să citească ce zvonuri noi au mai 
apărut şi să se dea mari în fața altora ca „intelectuali care citesc 
presa” (Financial Times a făcut în acel an un record de vânzări 
pe piaţa greacă. Să fiu eu al naibii dacă mai mult de unul din 
zece noi cumpărători a fost în stare să citească vreun articol). 
Toţi „ştiau” cât de mult vor creşte preţurile, erau siguri de ce se 
va întâmpla în viitor şi cheltuiau banii în prostie, folosind 
ipotecile de la apartamente, astfel încât să ia împrumuturi de la 
bănci şi să joace şi mai mult la bursă. Oameni cu o viaţă 
normală îşi cumpărau maşini foarte scumpe si iahturi, ca să 
meargă în vacanţă în cele mai scumpe locuri. Chiar şi rata 
divorţurilor a fost mai mare, pentru că mii de bărbaţi, cu vârsta 
între 45-55 de ani, şi-au abandonat soțiile pentru fete mai tinere. 


România, 2008. În toate hotelurile din oraş poţi vedea oameni 
cu hărți care prezintă proprietăţi. Aproape în jumătate dintre 
discuţiile pe care le auzi în cafenele şi restaurante, oamenii 
vorbesc despre terenuri şi proprietăţi. Călătorești în mijlocul 
pustietăţii ca să-ţi arate terenuri agricole și îți cer 10 - 20 euro / 
mp, pentru ceva ce nu ar putea fi valorificat nici în 20 de ani. 
Stai de vorbă cu săteni care nu știu să numere pană la 100 şi 
care cer prețuri demente, deoarece „vecinul face acelaşi lucru”. 
(Cel puţin aşa au învăţat ceva mai multă matematică, ca să 
poată exprima noile preţuri uriaşe pe care vor să le ceară. E şi 
asta ceva, nu?) Zeci de mii de oameni merg, cu o aroganță 
uriaşă, fără a avea de fapt de lucru, în căutarea următoarei 
victime, încercând să o speculeze, să preia un zvon şi să facă 
bani prin asta. Cu toate că rata şomajului este de 1%, sunt zeci 
de mii de angajaţi care primesc acum salariile la care visau de 
câțiva ani şi nu sunt mulțumiți sau cer tot mai mult. Mii de 
bărbaţi (nu foarte bogați) au cumpărat cadouri FOARTE 
scumpe pentru femei, de la bijuterii la autoturisme. 

Nu mai este nevoie să spun că, în acest an, românii au cheltuit 
bani mai mult decât oricând. Oameni cu salarii de 1.500 de euro 
pe lună merg să facă „turul coastei din Spania şi Portugalia”, 
investind 3 - 4 salarii pe o vacanță. Vânzările de mașini bat 
toate recordurile posibile şi maşinile care sunt considerate ca 
fiind „de excepţie” în alte ţări, aici sunt considerate aproape... 
normale. Oamenii vorbesc despre sute de mii sau milioane de 
euro ca şi cum ar vorbi despre un euro sau doi. Toţi proprietarii 
de imobiliare cer preţuri exorbitante, de la apartamente vechi 
într-un bloc cu bulină roşie (care simbolizează pericol în caz de 
cutremur) renovate sau nu, până la terenuri agricole între 
„Dicăieri şi undeva”, de la vile patrimoniale frumoase şi până la 
spaţii comerciale. Nici măcar nu vor să discute la un nivel „mai 
realist” şi se simt insultați atunci când cineva le spune că s-a 
terminat cu „străinii proşti şi plini de bani care nu pun întrebări 
despre prețuri”. Între noi fie vorba, cum s-ar putea oare acești 
oameni trezi la realitate? Într-o ţară în care banul este rege, ei 
aud peste tot, în jurul lor, poveşti despre profituri între 500% - 
20.000%... 


Protagonişti: 


Grecia, 1999. „Oamenii de afaceri” greci au fost, de asemenea, 
scăpaţi de sub control. Se deplasau cu elicoptere, încercând să- 
şi arate bogăţia în orice mod posibil, cumpărând cele mai 
scumpe vile în insulele greceşti. Trabucurile cubaneze au atins 
cel mai mare număr de vânzări din istorie, iar cei cu adevărat 
bogaţi şi le aprindeau folosind bancnote. Cei mai mulţi dintre ei 
încercau, prin toate mijloacele, să dețină cât mai multe 
companii pe bursă; petreceau zile întregi făcând tranzacţii cu 
acțiuni şi nu cu activitatea lor de bază. Companii care valorau 
câteva milioane de euro au fost importate la bursă, iar 
proprietarii lor își anunțau planurile uriaşe de a cuceri lumea. 
Creşterile de capital ale firmelor erau super trendy; unii oameni 

de afaceri au strâns chiar sute de milioane de euro de la 
investitori „fomiști”, care îşi doreau profituri din ce în ce mai 
mari. 


Oamenii de afaceri serioşi, discreți şi cu valori puternice erau 
priviţi ca oameni de „modă veche” şi care „în curând vor fi 
abandonaţi”. Toţi „oamenii de afaceri respectabili” descriau un 
viitor luminos şi erau siguri că piaţa va continua să crească sau 
dacă ar fi scăzut pentru câteva luni, ar fi revenit din nou. 
Aceştia erau termenii folosiți în public, când jurnaliştii cerşeau 
măcar un cuvânt de la ei (atunci când primeşti salarii orbești, 
doar ca să scrii minciuni, uneori simți nevoia de a cere o 
justificare pentru aceşti bani). O întâlnire cu un „om de afaceri 
important” era mai greu de obţinut decât cu un ministru sau 
Chiar cu primul-ministru însuşi. Unii dintre ei şi-au adus 
bodyguardzi chiar din SUA și China, alţii direct de la echipa de 
protecţie a liderilor europeni sau americani (... astfel încât să 
poată merge să-şi mănânce file-ul din carne de vită specială, în 
condiţii de maximă siguranţă, ca nu cumva să fie atacați de vaca 
însăşi). 


România, 2008. Mulţi români, (noi) magnați, după ce şi-au 
cumpărat toate maşinile posibile / apartamente / vile, cu care să 
se afișeze şi să se dea mari, după ce au apărut în mass-media 
pentru relaţiile lor cu starlete ieftine sau cu doamne serioase 
(cărora le-au cumpărat cadouri de genul apartamente, o 
săptămână de shopping la Paris unde pot să-şi cumpere orice, 
până la un anumit preţ numai de Dumnezeu știut) sunt tratați ca 
nişte mici zeități de către majoritatea oamenilor. De ce? Pentru 
că au, pur-şi-simplu, bani, nu contează cum (şi dacă) sunt 
inteligenți sau pricepuţi la afaceri. Când merg pe stradă, 
aproape toţi primesc mici cadouri, de parcă ar fi niște regi (nu 
mai este nevoie să menţionez armatele lor private, pentru 
„protecție”). Modul lor de a-și cheltui banii de buzunar este 

aproape... „rusesc”, pentru început lasă bacşișuri de 10 - 20 de 
ori mai mari decât străinii bogaţi, până la orice altceva ce vă 
mai puteţi imagina. Unii dintre ei sunt chiar disperaţi să-și arate 
bogăţia în public, cheltuind într-o zi o sumă de bani pe care o 
persoană normală ar câştiga-o după 10 - 15 ani de muncă bine 
plătită. 


În afaceri, cei mai mulţi dintre ei sunt implicați în imobiliare. 
Așadar, marea lor majoritate, CER preţuri imense pentru a 
vinde ceva, propun colaborări umilitoare (cum ar spune 
majoritatea oamenilor: vor toate beneficiile pentru ei, de cele 
mai multe ori bazate pe argumentul, bine întemeiat, cum că... 
oferă cuiva o şansă, ba chiar onoarea de a fi partener cu ei.) 
Pentru această onoare, respectivul nu ar trebui să ceară profituri 
mari (sau profituri pentru primii ani). De obicei, ei au cumpărat 
proprietăţi în atât de multe locuri, că de multe ori nici măcar nu 
le mai ştiu (sau cel puţin asta pretind). Abordarea pe care o au 
cei mai mulţi dintre ei este că de-acum toţi oamenii s-au „trezit” 
şi momentan cer preţuri foarte mari. Dar când domniile lor fac 
la fel (sau mai rău), pentru ei li se pare normal. Pentru că ei nu 
sunt „doar” nişte oameni... 


Criză / probleme: 


Grecia, 2000. Bursa a început să scârțâie, din 17 septembrie 
1999. Guvernul a intervenit, dând ordine instituţiilor statului să 
cumpere acţiuni în fiecare zi, astfel încât să menţină preţurile la 
un nivel bun. Oamenii nici nu vindeau, nici nu încasau, aşteptau 
doar ca preţurile să crească mai mult, aşa cum le promiseseră 
„sursele” că se va întâmpla. Alegerile din acel an erau bazate pe 
dilema guvernamentală: „ne vreţi pe noi, astfel încât preţurile de 
pe piaţă să înceapă să crească din nou sau pe ei, cu riscul de a 
pierde profituri uriaşe?”. Guvernul a câștigat din nou, dar, 
desigur, nimic nu a putut opri căderea. „De ce?”, se plângeau 

oamenii pe la televiziuni şi pe la radio, în căutarea unei teorii 
conspiraționiste cât mai inventive, astfel încât să poată explica 
adevărul evident, pe care refuzau să-l recunoască: atunci când 
există un preţ care nu este justificat, mai devreme sau mai târziu 
el va reveni la realitate. Nimeni nu a vrut să realizeze că o 
companie fără profit este moartă, că ar trebui să vândă mai 
repede acțiunile, pentru a se afla în siguranță. Nimeni nu căuta 
motivele și semnele „uraganului” care se apropia. Chiar ni- 
meni? Nu, îmi pare rău, aceştia erau numai 90% dintre 
„investitori”... 


România, 2008. Preţurile au fost îngheţate pentru mai multe 
luni. În multe cazuri, acestea au fost scăzute oficial cu 10%, în 
realitate cu mult mai mult. Nimeni nu vinde nimic nimănui, 
atunci când cere un preţ ridicol. Mii de proprietari încă merg din 
agenţie în agenţie; propun proprietăţi cu prețuri supraestimate, 
uneori cu mai mult de 200%, oferind acestor agenţii comisioane 
mari (adăugând valori suplimentare), în cazul în care găsesc un 
investitor prost. Cine vrea cu adevărat să vândă ar trebui să ... 
revină la realitate, să facă tranzacţia la un preţ real, fără 
exagerări. Aproape nimeni nu doreşte să ştie cu adevărat, să afle 
de ce se întâmplă acest lucru, dar toţi susțin că de la iarnă 
preţurile vor creşte din nou. Nu vor să verifice sau să compare 
de ce ar cumpăra cineva la preţurile lor, atât de mari. Refuză să 
înţeleagă elementele de bază ale economiei sau preferă să 
asculte voci care să le îndulcească auzul. În ultimul timp au 
început să verifice zilnic toate edițiile imobiliare şi să se 
prezinte la ședințe, pentru a-și justifica preţurile ridicate, 
bazându-se pe ce au văzut prin jur... „da, dar în acea zonă mai 
este cineva care cere la preţul acesta, aşa că mi se pare normal 
să cer prețul de față”. Nu vor deloc să înţeleagă că fără a se 
aştepta la un profit bun, nimeni nu investeşte doar pentru a-i 
îmbogăţi pe ei. Foarte rău pentru ei... 

Sfârşitul filmului: 
Grecia, 2003 


Preţurile au scăzut, timp de 3 ani, non-stop. Pierderile au fost de 
până la 99%. Zeci de mii de familii au pierdut tot, cu propri- 
cetățile trecute în proces de lichidare, astfel încât să îşi poată 
plăti datoriile, iar sute de mii de familii au pierdut 10 - 20 ani de 
muncă grea, mulți descriindu-și pierderile ca fiind „banii pe 
care i-au strâns o viaţă întreagă”. Exemplul tipic ar suna cam 
aşa: cineva a cumpărat acţiuni cu 5 euro/acţiune. Apoi a refuzat 
să vândă şi cu 50 de euro. Apoi, 40, 35, 25, 18, 10... Îşi spunea 
mereu „dacă aş vinde acum, aş pierde această sumă” (cu alte 
cuvinte va avea profituri mai mici). În cele din urmă, fie a 
vândut cu 2 - 3 euro / acţiune, fie le mai are şi în ziua de astăzi, 
cu o valoare de 0.30 - 0.60 euro / acţiune. 


Marea majoritate a oamenilor normali îşi amintește sfârşitul 
anilor °90 şi anul 2000 ca fiind ultimii ani în care s-au bucurat 
de un nivel de viaţă ridicat, care însă a fost artificial. S-au 
considerat bogaţi şi au cheltuit bani pe care nu i-au avut în mod 
real (mai târziu, au încercat să menţină acelaşi nivel de viaţă, cu 
bani împrumutaţi de la bănci, cu credite de consum sau carduri 
de credit, la fel ca restul lumii, dar pentru cei mai mulți nu a 
ținut prea mult). A doua vilă a fost abandonată, mașinile scum- 
pe au fost vândute, iar viaţa socială ocupată a fost înlocuită cu 
mişcări atente şi cheltuieli măsurate. Exemplele miilor de 
„foşti-bogaţi şi importanţi” care au revenit în lumea reală, 
înapoi la vacile lor de la sate, la taxiuri etc (sau au devenit din 
nou electricieni, instalatori, constructori, fermieri) au ajutat o 
mulţime de oameni să se trezească, chiar şi cu întârziere. Mulţi 
dintre ei au realizat ce au făcut în trecut şi acesta a fost motivul 
pentru care, atunci când piaţa a fost din nou favorabilă, au 
rămas pasivi, temându-se să mai investească. 

Aproape 70% dintre „afaceriștii importanţi” nu au supravieţuit 
atunci când au scăzut preţurile. Au pierdut tot. Mulţi dintre ei 
spuneau că „este imposibil să pierzi tot, atunci când ai 3 - 4 
miliarde de euro”. Ei bine, au pierdut tot, pentru că majoritatea 
banilor au fost produși artificial şi cheltuiţi într-adevăr numai pe 
prostii. De asemenea, s-a constatat că au existat multe minciuni 
în poveştile jurnaliştilor, care exagerau în ceea ce priveşte sta- 
tutul financiar real al acestor oameni. S-a dovedit că multe 
companii au fost cumpărate (la preţuri uriaşe) fără nici un 
motiv, doar adăugând pierderi la afacerea de bază (care a fost, 
de asemenea, abandonată cu anii). lahturi, elicoptere, vile gigant 
şi avioane private au fost pierdute sau revândute pentru sume 
insignifiante. Au fost abandonate proiecte de investiţii uriaşe 
deoarece nu aduseseră nici un profit. lubitele lor scumpe şi-au 
găsit sponsori noi (dar până şi aceste fete au acceptat mai puţine 
beneficii, pentru că bărbaţii încetaseră să mai fie atât de 
generoşi). 


Ce s-a întâmplat cu eroii noştri greci...? Cine a supra- 
vieţuit? 


e Oamenii serioşi de afaceri, care nu au uitat de unde au plecat 
şi care şi-au investit banii în activități adevărate, care şi-au 
planificat acţiunile economice și ale căror afaceri le-au adus 
înmulţirea profitului în următorii ani. Aceste mari companii, cu 
băncile incluse, de asemenea, sunt bazele economiei Greciei de 
azi. 


e De asemenea, marii speculatori, care i-au părăsit pe miile de 
acţionari proşti (care „ştiau totul şi aveau surse care să 
garanteze”) cu acţiunile lor inutile cu tot, în timp ce ei şi-au 
exportat banii de la companiile lor către toate destinațiile 
posibile. 

e Toţi cei care au vândut rapid sau care au vândut cu profit mai 
MIC, ori au acceptat un preţ corect pentru portofoliul lor. Aceştia 
au avut un plan, cu un început şi un sfârşit, fără să aștepte un 
profit din ce în ce mai mare. Aceştia au re-investit banii lor în 
altceva şi acum şi-au dublat sau triplat portofoliul lor real. 


e Cei care nu au investit sau au evitat orice exagerare. Nimeni 
nu obligă pe nimeni să investească în ceva SUPER scump, 
sperând ca apoi preţurile să crească şi mai mult şi să găsească 
un prost căruia să-i vândă din nou. 


e Cei care au înţeles că piaţa nu se termină niciodată. Ei au 
investit în valori reale şi chiar dacă pentru o perioadă, au avut 
pierderi, s-au întors înapoi la profituri, fiindcă acele companii, 
alese de ei, au avut rezultate foarte bune. 


Nu ne spui finalul pentru România? Ce se va întâmpla aici? 


Din septembrie veţi primi mai mult feedback, staţi pe-aproape! 
Dar eu sunt sigur că aţi prins ideea... 


P.S.: Mulţi dintre cititorii mei mă vor acuza că exagerez sau că 
nu spun tot adevărul. Ştiu, este într-adevăr foarte dificil să ne 
vedem în oglindă (mie-mi spune-ţi, întotdeauna încep câte o 
dietă şi tot timpul mă văd mai gras). Dar aceasta este realitatea, 
eu am trăit în Grecia cu câţiva ani în urmă şi acesta este mediul 
pe care îl percep în jurul meu, în România de azi. 


Desigur, există de-asemenea oameni serioşi peste tot, în ambele 
ţări. Dar aceştia reprezintă minorităţi ale societăţii de astăzi, de 
aceea mă refer, de obicei, la majoritate. Şi, din păcate, am un 
număr infinit de exemple care să justifice cuvintele mele... 

15.12.2008 
Aveţi de prins vreun zbor în 2009? 


- Despre ce zbor vorbiţi? Ultimul tocmai a plecat şi următorul 
spre Bucureşti zboară în seara de... 


Avea dreptate. M-am uitat in jurul meu, realizând că eram 
singur, că mă aflam în sala de aşteptare goală, în aeroportul din 
Cluj. M-am uitat la mobil; era ora 08:00 AM, mai erau 11 ore 
până la următorul avion, deci nici un motiv de stress. M-am 
aşezat pe un scaun şi m-am cufundat în gânduri... 


Şi ce dacă am pierdut un avion? De ce s-a întâmplat acest 
lucru? A fost greşeala asistentului meu? Nu. Vina agentului 
meu de călătorii? Nu. Mai este oricine altcineva pe care aş putea 
da vina pentru acest lucru? Nu, totul a fost din vina mea. Am 
uitat ora exactă şi am fost atât de sigur pe mine şi de arogant cu 
privire la oră, care nu era de fapt cea corectă, încât nici nu mi- 
am deschis mail-urile pentru a-mi fi confirmată. Era o dimineaţă 
rece şi eu pierdusem avionul către destinație... asemenea atâtor 
investitori care pierduseră şansa de a-şi vinde proprietăţile (la 
preţuri uriaşe)... 


Toamna aceasta a fost una cu adevărat dramatică pentru mulți 
dintre noi. Criza financiară mondială a bătut la uşă şi cum 
băncile au încetat să mai acorde credite, piața imobiliară a 
înghețat peste tot. În România era deja congelată, cu multe luni 
în urmă, dar oamenii nu au putut (sau nu au fost interesaţi) să-şi 
dea seama. Cei mai mulţi dintre ei au fost prea ocupați să își 
cheltuiască profiturile, salariile uriaşe sau au așteptat să le vină 
milioane din bunuri supraestimate şi supra-plătite. În ultimii doi 
ani, o întreagă „armată” de oameni a decis că ei nu au nevoie să 
lucreze pentru a putea trăi sau, în cazul în care vor lucra, efortul 

lor (de obicei cu rezultate slabe) ar fi trebuit să fie compensat cu 
valori uriaşe. 


Această lume artificială a expirat foarte repede. Acum, jumătate 
dintre investitorii din jurul nostru se simt puşi la zid, prizonieri 
ai unor investiţii proaste, ceea ce le poate întârzia planurile pe 
câţiva ani sau chiar le poate schimba viaţa pentru totdeauna. Ei 
au pierdut momentul; nu au vândut atunci când ar fi putut, 
atunci când toţi oamenii se rugau de ei. Au pierdut ... „trenul” 
care le aducea profituri mari şi au rămas cu proprietăţi care nu 
mai au nicio valoare precisă. 


Prin urmare, au pierdut clipa... De ce s-a întâmplat acest lucru? 
A fost greşeala consultanţilor lor? Nu neapărat. De cele mai 
multe ori consultanţii le-au spus clienţilor ceea ce aceștia își 
doreau să audă (şi în multe cazuri, atunci când au îndrăznit să-şi 
spună opinia, care era diferită de cea a clientului, au pierdut 
afacerea). A fost vina bancherilor? Nu. Cine altcineva să fie de 
vină? Politicienii? Americanii şi bula lor? România ca ţară? Să 
fi fost ghinion? Nu. Greşeala a fost făcută de către ei şi numai 
cu mâna lor. Au pierdut şansa deoarece au fost foarte lacomi, 
gândindu-se că sunt mai inteligenţi decât toţi ceilalți (din păcate 
şi restul aveau aceeaşi concepţie greșită)... 


M-am „trezit” din gândurile mele şi am luat un taxi. Pe drumul 
de întoarcere la hotel am privit la clădiri renovate şi bulevarde 
curate şi m-am gândit că „primarul este unul dintre cei buni”. 
Mi-am dat seama că am pierdut unele întâlniri foarte importante 
şi un botez la care chiar vroiam să particip. Nu mai era nimic de 
făcut... Chiar nimic? Nu chiar. Mi-am reorganizat programul, 
am lucrat la PC şi, datorită acestui lucru, o mare afacere a fost 
încheiată, la câteva zile după aceea. 

2009 va fi un an dificil pentru aproape fiecare dintre noi. Piaţa 
va rămâne blocată şi preţurile vor reveni la realitate, 
dezamăgindu-i pe cei care şi-au pierdut şansele în 2008. Este 
acesta un rău necesar? După umila mea părere, nu! Este 
dureros, dar sănătos; aşa este şi viaţa în cele din urmă. Oamenii 
vor trebui să accepte profituri mai mici, mai multă muncă şi mai 
mult respect pentru cei din jurul lor. Şi în această perioadă eu 
caut să găsesc cele mai mari oportunități pentru investiţii, la 
preţurile reale. Aceste oportunități vor deveni poveştile de 
succes ale anilor care vor veni. 


Unii dintre noi au pierdut momentul. Dar, în România, acesta 
încă se menţine. Este, în continuare, unul dintre cele mai bune 
locuri pentru a investi, acum și la valori adevărate. Dar pentru 
asta trebuie să lucrăm şi să căutăm mai mult. Suntem gata? 

26.01.2010 


România, un „restaurant renovat” 


Să comparăm investiţiile în imobiliare cu a lua masa la 
„restaurant”. După ce România a lăsat în urmă perioada 
comunistă, ţara era ca un „loc pentru luat masa” vechi, 
abandonat, cu accente comuniste. Lucrurile s-au îmbunătăţit, 
însă foarte lent. La începutul noului secol, îmbunătățirile au 
început să fie notabile, atrăgând mai mulţi clienți. Aşa că, 
puteam să mâncăm aici, siguri fiind că nu vom fi intoxicaţi 
(adică, să ne pierdem capitalul). În vreme ce ţara avansa, 
conectarea la Uniunea Europeană a crescut interesul oamenilor 
(similar cu faptul că restaurantul şi-a schimbat numele, obţinând 
un brand de franciză internațional). A fost adoptată o abordare 
nouă şi modernă în câteva domenii economice şi sociale 
(echipament nou în restaurant, o calitate mai bună a 
ingredientelor). 


În vreme ce restul francizelor din Europa erau foarte scumpe, 
restaurantul (România, ca destinaţie a investiţiilor) devenise de 
trei ani un punct de atracţie, aproape un „must”, oferind 
mâncare excelentă (adică proprietăţi), la preţuri corecte, servicii 
de calitate, atmosferă plăcută şi un potenţial excelent pentru 
viitor. Lucrurile s-au schimbat din nou. Restaurantul a devenit 
„extravagant”, plin de exagerări. Majoritatea chelnerilor au 
devenit aroganţi, interesaţi doar de bacşişuri sau de cum să facă 
mai mulți bani muncind mai puţin. Erai norocos dacă găseai 
unii mai serioşi, ca în trecut. Mâncarea (la suprapreţ) era 
preparată prost, cu ingrediente oribile. 


Mixul ar fi generat oricum probleme majore, dar sosirea crizei 
economice a constituit scuza perfectă pentru toată lumea! Nu 
era vorba despre bucătarul prost, ci despre criză. Nici despre 

chelnerul prost, nici despre decoraţiunile interioare de proastă 
calitate, de varietatea mică de produse sau despre preţurile 
foarte ridicate. Doar criza era de vină pentru faptul că localul 
era gol. Clienţii au plecat, oamenii au fost concediaţi, suprafaţa 
s-a micşorat, iar atitudinea chelnerilor s-a îmbunătăţit uşor. 


De ce avem nevoie pentru a pune din nou piaţa în mişcare şi 
pentru a atrage clienţi în acest „restaurant”, adică piaţa imo- 
biliarelor din România? 


e Mai multă onestitate şi mai puţină lăcomie 

e Mai multă muncă şi mai puţine promisiuni 

e Mai mult profesionalism şi mai puţin amatorism 

e Mai mult respect pentru clienţi şi mai puţină aroganță 

e Toate acestea, şi încă multe altele, însoţite de o decizie 
dureroasă pe care trebuie să ne-o asumam cu toții: nu ne vom 
îmbogăţi curând, fără muncă. 


România nu a încetat să fie o ţară cu potenţial excelent, cu 
rezultate macroeconomice destul de sănătoase, o poziţie 
geografică strategică, locuită de unii dintre cei mai talentaţi şi 
inventivi oameni din lume (atunci când vor ei). Această ţară are 
o mulțime de virtuţi, pe care trebuie să le redefinim şi să le 
aducem din nou la suprafață, ca avantaje competitive menite a 
atrage investiţiile, a genera progres şi, implicit, standarde 
ridicate de viaţă, pentru toată lumea. 


2010 este într-adevăr un an plin de provocări. Nu pentru că 
deschide intrarea într-un nou deceniu, ci pentru că este anul în 
care economia românească (şi cel mai probabil preţurile de pe 
piaţa imobiliară) va atinge cel mai de jos nivel. Măsurile 
Guvernului, aşteptate pe parcursul primelor luni ale acestui an, 
ar trebui să conducă la punctul cel mai de jos. Această 
„stabilitate” ne va permite să profităm de aşteptata creştere (nu 

de 100%) din Europa de Vest şi să ne pregătim pentru zile mai 
bune în 2011! 


Cu toţii am făcut greşeli în trecut şi majoritatea am plătit pentru 
ele. Acum, avem ocazia să o luăm de la capăt şi să punem 
fundaţia pentru succesul viitor. Dacă eşti atent şi serios, anul 
acesta poţi găsi un „restaurant” nou, renovat, prietenos, cu 
servicii şi atmosferă plăcute. Proprietăţi variate, evaluate la 
preţuri corecte (atunci când eviți fantomele trecutului). Vă mai 
propun să îi respingeţi pe toţi aceia care v-au păcălit (sau au 
încercat să o facă) în trecut şi să vă concentrați pe calitate. 


2010 este un an excelent pentru investiţii, restructurări, idei noi. 
România are multe surprize de oferit investitorilor atenţi. De 
această dată, surprizele vor fi plăcute... 


P.S.: Apropo, aţi observat câte restaurante s-au închis în anul 
2009? V-aţi gândit de ce? 

25.04.2010 


Un adevărat om de afaceri... 


Duminică după-amiază, în zona Radu Beller, în Bucureşti. 
Cafenelele sunt doar pe jumătate pline, aşa că sunt disponibile o 
mulțime de locuri de parcare. Un tânăr tocmai pleacă în 
Maybach-ul lui (cred că a vrut să se simtă mai în siguranţă, 
aceasta este motivul pentru care şi-a cumpărat o maşină de 
600.000 euro - să sperăm că nu prin /easing...), iar acum sunt 
trei locuri de parcare disponibile. La două secunde după acesta, 
un Mercedes foarte mare virează la stânga și parchează ilegal, 
chiar în fața celor trei locuri de parcare. Având o gândire foarte 
matură (cred), şoferul alege să refuze toate cele trei locuri şi 
parchează maşina exact pe trecerea de pietoni, blocându-o. De 
asemenea, el se asigură ca jumătate din maşină să fie pe trotuar, 
pentru ca restul maşinilor să nu fie în stare să treacă prea uşor. 


Acest domn furios se dă jos. Are stilul unui om de afaceri 
perfect, de succes. O tunsoare caracteristică, ochelari de soare 
scumpi şi haine casual, foarte discrete (aceasta înseamnă că 
dimensiunea brand-ului nu acoperă jumătate din tricou, ci doar 
10 centimetri). Intră în cafenea, mergând foarte încet şi 
verificând dacă nu cumva în jurul său există femei şi mai ales 
dacă ele se uită la el. Alege scaunul de lângă fereastră, astfel 
încât să aibă vizibilitate garantată. Apoi, se uită în jur şi găseşte 
ceva de citit. Ca un om de afaceri serios, cred că vrea să fie 
informat despre criza creditelor pe plan mondial, dar pentru 
început va lua ceva mai uşor, ziarele „Libertatea” şi „Click”. 
Acolo va putea să găsească următoarele doamne „dificil de 
agăţat” pe care le are în vizor. Se opreşte puţin din lectură. 
Probabil că mintea lui înţeleaptă gândeşte acum cu 1.000.000 de 
rotații pe secundă. Se uită în jur, scanând zona, nicio femeie nu 
se uită la el. Continuă să stea pe gânduri. La ce? Cred că la 

răspunsul la unele întrebări critice, cum ar fi „cât de mare ar 
trebui să fie bugetul pentru asta?” sau „nu-mi spune că va trebui 
să-i cumpăr şi ei o maşină, doar ca s-o am drept companie”. 


Comandă cea mai la modă cafea disponibilă şi se întoarce la 
gândurile lui (nu-i place ce bea, dar e la modă). Paginile ziarului 
sunt mari. Dacă n-ar fi stat aşa, ar fi observat-o pe doamna cu 
handicap, care tot încerca să intre pe trotuar, în scaunul cu 
rotile. Dar, nu ar trebui să se îngrijoreze. Dacă nu va reuşi, până 
ajunge el, o să-i dea 100 - 200 ron şi ea va fi cu siguranță 
fericită, văzând cât este el de generos. 


(În cazul în care oricare dintre voi, vreodată, mă va vedea pe 
mine că mă comport ca tipul acesta, vă rog, VENIȚI LA MINE 
ȘI ARUNCAȚI-MI CU APĂ PE FAȚĂ, o să vă rămân dator). 

27.08.2010 
Piaţa imobiliară din România, toamna lui 2010 
„Domnişoară, 39 de ani, caut (doar) relaţie serioasă” 


După cel de-al Doilea Război Mondial şi un război civil care a 
urmat imediat după, Grecia a fost o ţară săracă şi distrusă. Doar 
câteva filme elene, mai ales comedii, ofereau câteva momente 
de fericire oamenilor. Cele mai populare descriau / criticau 
obiceiurile societăţii, percepțiile sau prejudecățile acesteia. 


Într-unul dintre aceste filme, cel mai popular comediant elen 
încerca să-şi ajute sora să se căsătorească (în Grecia, fraţii 
trebuiau să aştepte ca surorile lor să se căsătorească pentru ca 
apoi să se bucure şi ei de acest drept). Sora lui avea aproximativ 
45 - 46 de ani, arăta ca de 50, avea maniere alese şi multe alte 
avantaje; însă, frumuseţea nu se număra printre acestea. Ea ar fi 
trebuit să-şi găsească pe cineva pregătit să fie cu ea, apreciind 
compania ei pentru o viaţă întreagă. (La vremea respectivă era 
musai ca o femeie „să se căsătorească între 18 şi 24 ani”). 


„Domnişoară, 39 de ani...” 


În urmă cu 55 ani nu exista Facebook sau alte site-uri care să-i 
ajute pe oameni în socializare. Aşa că, familia s-a aşezat în jurul 
mesei pentru a pregăti anunţul din ziar. După ce s-au gândit 
foarte bine, au decis că cel mai bun titlu pentru promovarea 
domnişoarei ar fi: „Domnişoară, 39 de ani, caut doar relație 
serioasă”. 

Rezultate dezamăgitoare... 


Din păcate, rezultatul nu a fost cel aşteptat... Într-adevăr, 
bărbații au răspuns la anunţ şi au fost programate mai multe 
întâlniri. Dar, când pretendenți veneau la ea acasă, erau 
întâmpinați fie de o verişoară, fie de o vecină, ambele mai 
tinere, până la întâlnirea cu „mireasa”. Unii dintre ei credeau că 
una dintre acestea era mireasa; majoritatea bărbaţilor era foarte 
dezamăgiţi când vedeau o doamnă de 39 de ani, în locul rudei 
sau prietenei mai tinere. 


Era „mireasa” atât de rea? Nu, chiar avea o mulţime de calităţi, 
însă nu s-a promovat corespunzător şi a făcut multe greşeli. În 
ultimul timp, vedem în România prea mulţi oameni care 
încearcă să promoveze proprietăţi, dar o fac într-un fel care 
creează multă confuzie... 


Promovarea confuză a proprietăţilor 


Dacă sunteți un investitor interesat de România sau vreţi să 
cumpăraţi un apartament, un teren, o clădire sau orice altceva, 
vă rog să încercaţi să vă concentrați asupra realității, evitând 
sintagmele: 

„Acum, preţurile s-au prăbuşit, veţi găsi totul la preț de nimic. ” 
Da, preţurile au scăzut foarte mult, dar proprietăţile bune nu se 
vând „la preţ de nimic”. 


„Întreaga zonă sau ţară... întreg oraşul este de vânzare, veţi 
avea o mulțime de opțiuni.” Da, cele mai multe proprietăţi sunt 
scoase la vânzare, dar cele cu adevărat bune sunt puţine, 
comparativ cu ofertele rele. 

„Este o oportunitate extraordinară, va trebui să rezolvi o mică 
problemă şi profiturile vor fi mari.” Acest lucru înseamnă, de 
obicei, că există o proprietate cu avantaje îndoielnice şi 
probleme majore de rezolvat. 


„Un apartament cu o suprafaţă mare, situat într-o zonă 
excelentă şi la un preț foarte decent.” În ciuda reducerii de preţ, 
există încă prea multe proprietăţi (în special apartamente), a 
căror preţuri sunt ridicate, dacă calculăm şi costul de renovare. 
Să nu mai vorbim despre alte costuri posibile ... 


România este o ţară foarte interesantă pentru a investi în ea; din 
cauza problemelor (din păcate) în creştere, interesul va spori. 
De asemenea, în această iarnă şi în 2011 vom intra în faza 
executărilor silite, când tot mai multe proprietăţi vor fi scoase la 
vânzare, la preţuri atractive. Dar, în acelaşi timp, ar trebui să fiți 
mai atenți pentru a putea observa oportunitatea printre 
multitudinea de „oferte excelente”. Nu există niciun motiv să 
fiți dezamăgit sau frustrat, dacă descoperiţi probleme înainte 
sau după ce faceţi investiţia, nu-i aşa? 


Compania mea, MORE Real Estate Services, a lansat un nou 
serviciu: ați găsit proprietăţi pe care doriți să le achiziționaţi? 
Venim în întâmpinarea dumneavoastră ca şi consultanţi de 
încredere, le vom studia, oferindu-vă o listă a avantajelor şi 
dezavantajelor acestora. Noi nu îl înlocuim pe consultantul sau 
brokerul dumneavoastră, noi doar primim de la dumneavoastră 
lista cu proprietăţile pe care le-aţi ales şi vă vom prezenta opinia 
noastră sinceră cu privirea la acestea. 

09.06.2008 
Gânduri din avion... 
„Ce adună vântul, împrăştie diavolul...” 


Da, în acest caz sunt întotdeauna un mincinos. Nu pot afirma 
contrariul, însă am argumentele mele, cred! Dacă avionul meu 
decolează la 07:50, trebuie să fiu la aeroport la 06:50, cu cel 
puţin o oră înainte. Dacă îi spun acest lucru şoferului de taxi, va 
ajunge târziu la mine (încercând să mai ia un client între timp) 
şi mă va duce la aeroportul Eleftherios Venizelos (din Atena) la 
07:00 - 07:10, asigurându-mă ca „nu este nicio problemă” şi că 
„oamenii vor înţelege”. Prin urmare, îi mint întotdeauna, 
decalând ora reală cu 30 de minute. Ghiciţi ce, întotdeauna 
ajung la timp, niciodată mai devreme... 


„Ai vreun client (prost)?” 


Mă gândeam la acest lucru în timp ce îmi puneam bagajele în 
taxi. Sâmbătă, ora 06.00: plecam spre Bucureşti, după o zi de 
vineri cu 17 ore de program de lucru. Discuţia spre aeroport a 
fost cea obişnuită: combustibilul foarte scump, părerea lui 
conform căreia 95% dintre locuitorii Atenei o duc foarte rău 
zilele astea, moartea unui actor faimos şi teoriile conspi- 
raţioniste despre cine l-ar fi putut ucide. Ah, şi bineînţeles (ca 
de obicei), a încercat să mă întrebe dacă nu cumva am vreun 
client (prost), care ar fi interesat să cumpere ceva foarte scump 
pe o insulă, dar „cu cea mai bună locaţie de acolo”. (Totuşi, e 
un om bun, aşa că... îl iert!) 

Întârzierile tipic româneşti şi greceşti... 


În aeroport lucrurile au fost destul de normale. Ca de obicei (în 
zilele noastre), numărul mare de pasageri romani continuă să 
mă surprindă, când îmi amintesc că în urmă cu 3 ani era un 
pasager român la 3 zboruri. Un om în vârstă vorbea cu mine 
într-un dialect românesc destul de „greoi”. Iniţial, chiar am 
crezut că are o problemă de sănătate, apoi am înţeles că are 
nevoie să vorbească cu cineva şi m-am oferit să fiu eu confiden- 
tul, având posibilitatea de a asculta multe lucruri importante. 


Apoi, o întârziere de câteva minute, din cauza obişnuitei 
românce, îmbrăcată sexy (cea cu un machiaj perfect, la o oră 
matinală... parcă s-ar fi trezit la 4:00 să se aranjeze sau nu a 
dormit deloc) care nu poate termina shopping-ul la timp şi tipi- 
cul grec care întârzie, deosebit de arogant cu angajaţii aeropor- 
tului. Rutina... 


Dezvoltatorul din Atena, Londra şi... Veneţia! 


Am urcat în avionul pe jumătate gol şi am mers direct la locul 
meu. Mi-am privit reflexia şi am privit în jurul meu. Numai 
câteva doamne în spatele meu, citind o „revistă serioasă”, plină 
de informatii... „Star”. Aşadar, eram singur, foarte oboist. Nu 
puteam să dorm: o discuţie pe care o avusesem cu o zi în urmă 
îmi stăruia în minte. 


Cel cu care mă întâlnisem vineri este unul dintre cei mai 
importanţi dezvoltatori pe segmentul de proprietăţi high-end 
(pentru cei neiniţiaţi, numim proprietăţi high-end casele de lux, 
scumpe). Activează în Londra şi Veneţia (!), lucru care m-a 
impresionat. Fără urmă de vanitate, a venit să mă ia de la ultima 
mea întâlnire şi m-a condus la sediul lui. Dacă nu a-i acorda 

atenţie feţei lui, ai spune că este un tip obişnuit, îmbrăcat casual 
şi conducând o maşină mică. Insă îi poţi citi în ochi inteligenţa 
şi siguranța. 


Românii bogaţi epatează cât de mult pot 


Am început să vorbim despre lucruri lipsite de importanţă şi, 
curând, conversaţia s-a îndreptat către poveştile unor oameni 
bogaţi. Râdea de situaţia din România, unde cei prezentaţi ca 
fiind bogaţi apar zilnic în media, pentru un milion de motive 
diferite. I-am împărtăşit convingerea mea fermă că în această 
ţară (ca şi în multe altele, inclusiv Grecia), oamenii nu înţeleg 
un lucru: au impresia că dacă cineva are bani, este totodată 
inteligent şi important. Închid ochii când vine vorba despre 
modalitatea prin care a făcut avere (sau dacă a muncit câtuşi de 
puţin) şi pun preţ pe contul bancar sau pe felul în care trăieşte 
(în România anului 2008, oamenii epatează cât mai mult cu 
putinţă, cheltuind banii cu o lejeritatea extraordinară, aruncând-i 
în stânga şi în dreapta, fără să gândească prea mult). 


A moştenit 3 miliarde de dolari, acum 20 de ani... 
+. în prezent, locuieşte într-un apartament închiriat 


Aşadar, au început să curgă o grămadă de nume, printre care cei 
mai celebri greci, începând cu secolul trecut. Concluzia a fost 
impresionantă: „la exemplul oamenilor foarte bogaţi din trecut 
şi al copiilor acestora. Aproape 90% dintre ei şi-au pierdut 
averile în doar câteva decade.” Grecii mitici, cu sume 
incomensurabile de bani şi proprietăţi pe tot globul au lăsat 
moştenire copiilor lor averi colosale. Rezultatul? 90% dintre 
moştenitori au pierdut banii atât de repede încât rămâi şocat. 
Cel mai elocvent exemplu: fiul unuia dintre cei mai bogaţi 

magnați greci, copilul pe care Primul Ministru aproape că l-a 
implorat să îl întrebe pe tatăl său dacă îi acordă o audienţă de un 
minut! A moştenit peste 3 miliarde de dolari, în urmă cu doar 
20 de ani; astăzi, trăieşte în Elveţia, într-un apartament închiriat, 
din banii prietenilor tatălui său... 


Pe cine respect 


Conversaţia a continuat la nesfârşit, timp în care zburam 
deasupra părţii de nord a ţării mele. Îmi amintesc fiecare detaliu 
din ea. Aproape că am obosit să discut zilnic cu prietenii mei 
români despre „banii” anumitor persoane, bani care nu mă 
impresionează deloc. Respect oamenii pentru mintea şi 
personalitatea lor, indiferent dacă au sau nu bani. Pot să îi 
respect pe cei care au reuşit să creeze o avere muncind din greu 
sau având idei inovatoare, dezvoltând abilităţi speciale. Nimeni 
nu are parte de respectul meu doar fiindcă a vândut un teren cu 
milioane (pentru care nu a plătit nimic, doar l-a moştenit) sau 
doar pentru că tata îi dă bani, ori pentru că apare ca primul om 
dintr-o companie. Mă interesează să descopăr mai mult felul în 
care gândeşte, felul în care abordează viaţa, valorile şi 
strategiile de viitor sau ce ar putea să mă înveţe. Contul lui 
bancar, mic sau mare, nu are legătură cu potenţialul lui sau cu 
respectul meu. 


„Ce adună vântul, împrăştie diavolul 


Doamnele din spatele meu au continuat să discute, făcând uz de 
cuvântul „bogat”. Era evident că le plac oamenii cu dare de 
mână. Am avut parte de o aterizare lină şi foarte curând eram în 
autobuz, îndreptându-ne către terminal. Lângă mine, doi greci 
discutau şi l-am auzit pe unul dintre ei spunând cu voce tare 
o veche expresie grecească: „Ce adună vântul, împrăştie 

diavolul”. Reamintesc aceste cuvinte tuturor prietenilor mei 
care sunt fascinaţi de banii unora (uitând restul). Sunt pregătit 
să pariez pe ceva: luaţi topul celor mai bogaţi 100 de oameni 
din România. Dacă după 10 ani, măcar jumătate dintre ei vor 
continua să aibă 50% din suma anunţată azi, renunţ la orice. 
(Pardon, am uitat, în România majoritatea oamenilor trăiesc 
numai pentru ACUM, nici măcar pentru mâine. 10 ani sunt ca 
10 vieţi...) 


P.S.: Mult noroc României! Astăzi, joacă împotriva Franţei. 
Toate cele bune lui Cristian Chivu şi colegilor lui... 


2010. Acestea erau gândurile mele, în urmă cu doi ani. În 
prezent, tot mai mulţi dintre cei „consideraţi bogaţi”, pierd 
bătălia şi intră în faliment sau pur-şi-simplu dispar. Şi 
suntem d-abia la mijlocul acestui proces... 


239 


03.09.2010 


8 „secrete” ale spaţiilor comerciale şi două sfaturi pentru 
potenţialii investitori 


Era vara anului 2008, când proprietarul unui spaţiu comercial 
situat pe Bulevardul Magheru mi-a cerut 250 euro / mp ca preţ 
de închiriere, „sumă care nu se poate negocia”. Abordarea lui 
m-a făcut curios şi am început să adun date despre preţurile de 
închiriere din mai multe zone ale Bucureştiului. Ne aflam în cea 
de-a doua jumătate a anului 2008 iar preţurile erau foarte 
ridicate. Pe parcursul anului 2009, s-a observat o scădere 
considerabilă a preţurilor, aşa că am decis să lucrez la un proiect 
nou: un studiu de piaţă care prezintă preţurile de închiriere a 
spaţiilor comerciale din Capitală, analizând cea de a doua 
jumătate a anului 2008, tot anul 2009 şi prima jumătatea a lui 
2010 (iunie). Studiul beneficiază de expertiza companiei MORE 
Real Estate, care şi-a concentrat activitatea, în mod strategic, 
asupra proprietăţilor generatoare de venituri: spaţii comerciale, 
clădiri de birouri, supermarket-uri etc. 


Veţi găsi informaţii folositoare despre 40 de zone comerciale şi 
despre „spaţiile comerciale stradele” din Bucureşti, consistenţa 
informaţiilor fiind dată de analiza a 500 de proprietăți şi 
contactarea a circa 1.000 de persoane. Astfel, am reuşit, nu doar 
colectarea informaţiilor referitoare la preţurile din aceste zone, 
dar şi obţinerea unei imagini exacte a pieţei imobiliare 
româneşti. Ca un instantaneu, am întocmit o listă cu opt „secre- 
te” ale spaţiilor comerciale şi sfaturi pentru potenţialii cumpă- 
rători, informaţii de interes pentru investitorii care doresc să 
cumpere sau să închirieze un spaţiu comercial: 

8 secrete ale spaţiilor comerciale 


1. Preţurile au scăzut în toate zonele oraşului. Excepţiile 
confirmă regula (există întotdeauna un proprietar nebun, gata să 
ceară un preţ dublu faţă de ceilalți), dar direcția prețurilor este 
clară: s-au contractat agresiv. 


2. Sigura zonă cu cerere ridicată o constituie centrul istoric, 
Lipscani. Acest aspect este vizibil de asemenea la preţurile de 
închiriere practicate în această zonă, care au înregistrat cele mai 
mici scăderi (în unele cazuri s-au înregistrat chiar creşteri de 


preţ). 


3. Locaţia, locaţia, locaţia. Proprietăţile situate în locaţii de top 
continuă să conducă, în fiecare dintre aceste arii preţul de 
închiriere fiind mai mare faţă de celelalte zone ale Capitalei. 


4. Cu cât chiria este mai mare, cu atât contracția este mai 
adâncă. Preţurile de închiriere de 50 - 60 euro / mp au scăzut în 
medie cu 35 - 45%, în timp ce chiriile din „locaţii de top” au 
scăzut cu peste 50%, chiar 60%. 


5. Cu cât suprafaţă este mai mare, cu atât preţul de 
închiriere este mai mic. Suprafețe potrivite pentru 
supermarket-uri sau showroom-uri nu au ajuns la plafonul de 
„închiriere” al unui imobil adecvat pentru o bancă, adică cu o 
suprafaţă medie de 80 - 150 mp. 


6. Cu cât suprafaţa este mai mare, cu atât este mai dificilă 
înlocuirea chiriaşului. Mai ales în cazul în care proprietarul 
„visează” preţurile din 2008 şi proprietatea nu este adecvată, 


(spre exemplu, pentru un supermarket). 


7. De la sfârşitul anului 2009, până în prezent, este clar: 
chiriaşii cer preţuri de închiriere care pot fi susţinute de 

piaţa locală. Aceasta înseamnă prognoza plafoanelor actuale 
şi creşterea aşteptată a pieţei. în vederea estimări anticipate 
a unei profitabilităţi. Perioada în care mulți retail-eri închiriau 
pur-şi-simplu spaţii comerciale „sperând la ce e mai bun”, a 
devenit istorie. 


8. Proprietarii au devenit mai „flexibili”. În unele cazuri, 
proprietarii au acceptat preţuri mai scăzute, oferind condiții mai 
bune, datorită faptului că timp de un an jumate proprietățile lor 
au fost goale, fără să poată înlocui chiriaşul precedent. 


Două sfaturi pentru potenţialii investitori 


Cererea de investiţii în spaţiile comerciale şi proprietățile 
generatoare de venituri este în creştere. Viitori investitori ar 
trebui să aibă în vedere: 


1. Evaluarea atentă a sustenabilităţii chiriei în baza căreia 
se calculează profitul anual estimat. Dacă un spaţiu comercial 
este închiriat cu 50 de euro / mp, fiind situat într-o zonă în care 
trei proprietăți similare sunt vacante şi disponibile la un preţ de 
35 euro / mp, în mod realist, preţul cel mai mic va deveni 
„preţul de închiriere”. Investitorii trebuie să evalueze cu atenție 
nu doar proprietatea în care vor investi, dar şi pe cele din jur, 
pentru a evita orice surpriză neplăcută. 


2. Verificarea termenului de reziliere a contractului de 
închiriere. Majoritatea contractelor (semnate în perioada 
2006 - 2008) s-au concentrat numai asupra preţului de 
închiriere, omiţând clauze de reziliere stricte. Acesta este 
motivul pentru care sunt atât de vulnerabile şi pot fi 
devastatoare pentru o investiţie în curs. În 90% dintre cazuri, 
proprietarii s-au concentrat doar pe obţinerea celui mai ma- 
re preţ de închiriere (beneficiu pe termen scurt), neglijând 

stabilitatea contractului. Din acest motiv, aceste contracte 
durează între 3 şi 6 luni, după care sunt reziliate. Dacă sunteți 
interesat să investiţi în orice tip de proprietate generatoare de 
venit, nu ezitaţi să ne contactaţi. Avem un portofoliu foarte 
atractiv, cu multe proprietăţi disponibile. 

09.11.2009 


Preţurile pentru birourile de închiriat: mult mai mici decât 
cele anunţate oficial... 


Uneori râd. Alteori mă mir. Cum este posibil ca atât de multe 
dintre companiile serioase să continue să prezinte pe piaţă 
preţuri atât de ridicate, când noi știm bine că realitatea este 
complet diferită? Nu le este jenă să prezinte preţuri de 
închiriere (încă) la 17 - 22 euro / mp, când chiar de la 
începutul anului singurele contracte de achiziţionare despre 
care am auzit pe piață sunt de 8 - 14 euro / mp? (Sunt 
încântat să accept orice excepție care va confirma şi această 
regulă). 


Situaţia reală a pieţei de astăzi 


În ciuda statisticilor şi a orice altceva aţi dori să-mi spuneţi, eu 
insist. În ziua de astăzi preţurile de închiriere a unui spaţiu 
de birouri de clasa întâi sunt situate între 10 - 14 euro / mp. 
Toate celelalte sunt „preţuri inițiale ale proprietarilor”, înainte 
de negociere şi reprezintă doar o ofertă pentru potenţialii 
chiriași. Acest lucru este valabil şi pentru suprafeţe mari şi 
pentru suprafeţe mici, dar vă puteţi imagina că atunci când 
vorbim de câteva mii de mp, chiriaşul chiar se aşteaptă ca 
termenii săi să fie stabilți şi respectaţi. Taxele de serviciu sunt, 
de asemenea, serios negociate de ambele părţi. Vremurile în 
care proprietarul preciza termenii săi şi discuţia se îndrepta 
către detalii sunt considerate astăzi „antice şi de demult”. 


„Da, dar proprietarul nu negociază pentru mai puţin” 


Aşa este. Este într-adevăr respectabil atunci când cineva 
consideră că ar trebui închiriat la un preţ ridicat. Există multe 


244 


clădiri de birouri care, într-adevăr, merită să fie închiriate 
la preţuri diferite decât cele de pe piaţă. Dar, din păcate, nu 
sunt mulţi clienţi în zilele noastre care să fie dispuşi să plătească 
preţuri atât de mari. Prin urmare, avem proiecte terminate care, 
fie stau pe loc deja de câteva luni, fie sunt închiriate la preţuri 
mult mai mici decât cele care figurează în socoteala 
proprietarilor. 


Ştiu o mulţime de proprietari care au fonduri importante, 
sunt dezvoltatori serioşi, companii cu istorie, cu evidențe 
care să-i ateste etc. Ei au câștiguri foarte bune şi colabo- 
rează cu companii cu nume mari, încercând să închirieze la 
preţurile pe care obișnuiau să le folosească în trecut. Nici un 
rezultat ... 


Chiar şi la Piaţa Victoriei sau Dorobanţi 


Este o zonă pe care o cunosc destul de bine, pentru că şi eu 
eram în căutare pentru propriul meu birou. (Am depănat pentru 
dumneavoastră o parte dintre povestirile mele despre această 
căutare.) Nu prea am văzut să se miște lucrurile atunci. 
Proprietarii au insistat asupra preţurilor de peste 12 - 13 
euro / mp, chiar şi atunci când era vorba de locaţii de top, 
proiecte etc. Eu căutam (şi într-un final am găsit) 250 mp, o 
suprafață care nu este foarte mare. Totuşi am reuşit să obţin 
nişte oferte interesante. (Inutil să mai spun că pentru doi dintre 
clienţii mei, pentru care am închiriat peste 2.000 mp, am obţinut 
preţuri finale care i-au făcut foarte fericiţi, dar în acelaşi timp şi 
proprietarii de proiecte au fost fericiți, pentru că au văzut că 
încheie afacerea cu un client serios, adevărat, care nu umblă 
numai cu vorba...) 


De la vile la clădiri de birouri clasa A, de la clădiri de apar- 
tamente (care au fost construite cu speranţa de a fi închiriate 

străinilor, pentru 20 - 25 euro / mp, iar pentru care, acum, se 
caută companii care să înlocuiască ... chiriaşii de înaltă 
anvergură „dispăruţi” între timp) până la orice altceva care 
este disponibil pentru închiriere... situaţia este aceeaşi. Nu 
contează în ce zonă se află, preţurile sunt scăzute şi nu cresc 
nici atunci când ne referim la construcţii de clasa A, locaţii de 
top etc. „Avem multe astfel de tranzacţii?”, s-ar putea să mă 
întrebaţi... Nu, proprietarii locaţiilor de top sunt „puşi pe 
aşteptare”, închiriază terenurile numai atunci când este absolut 
necesar (la preţurile pe care vi le-am spus mai înainte). 


Eu nu sunt încântat de toate acestea, dar ce e mai rău abia 
acum urmează... 


Eu nu sunt deloc încântat de această situaţie. Nu este 
niciodată plăcut să afli că un investitor serios (deoarece numai 
câțiva dintre cei serioşi pot dezvolta o adevărată clădire de 
birouri clasa întâi) îşi vede cu proprii ochi cum așteptările îi 
sunt călcate în picioare, sub presiunea pieţei. În unele cazuri 
am oferit consultanţă şi am găsit soluţii pentru unii dintre 
clienţii mei, dar nu am reușit să devin o... legendă, pentru că 
nu le-am adus chiriaşi care să închirieze la preţurile din 
2008. 


„Ok, ştim toate aceste lucruri, le trăim în fiecare zi. Ce se va 
întâmpla de acum încolo?” 


Din păcate, asta nu este cel mai rău lucru care se poate 
întâmpla. Cum piața românească va continua să scadă în 
următoarele luni, situaţia va rămâne aceeaşi, cu o posibilitate 
destul de mare să se înrăutăţească. Cu băncile care-și mențin 
poziţia, tot mai mulți proprietari vor fi nevoiţi să accepte preţuri 
mai mici. Nu cu mult mai mici decât în prezent, nu ne aflăm 
într-o ţară care stă să se prăbuşească. 

14.03.2010 


Amintiri de la Cannes (2008) 


Compania pe care o conduc, MORE Real Estate Services, a 
reprezentat România la MIPIM 2008. Expoziţia de imobiliare 
numărul unu din lume a avut loc la Cannes, între 11 şi 15 mar- 
tie. Au fost prezente opt companii româneşti, iar Primăria 
Municipiului Bucureşti a avut propriul stand, pentru a promova 
oraşul şi ţara. 


Aspecte generale 


Uneori era chiar dificil să stau de vorbă cu toţi cei interesaţi de 
România! Peste 145 de rapoarte de întâlniri, mulţi au plecat 
nemulțumiți din cauza lipsei de timp... Un adevărat festin! 
Interesul pentru România a fost foarte ridicat, dar mă îndoiesc 
că va rămâne la fel. Am auzit şi persoane care discutau despre o 
„țară suprasaturată”. La ediţia MIPIM 2008, România a fost 
„Regina Balului”; viitorul ne va arata ce urmează... 


Reînvierea lui Aristotel Onasis 


L-aţi întâlnit pe legendarul Aristotel Onasis? Presupun că nu, la 
fel cum nici eu nu am avut ocazia. De aceea am fost extrem de 
surprins când am realizat că domnul din faţa mea ar fi putut fi 
uşor confundat cu acesta. Aceeaşi faţă, ochelari şi stil. Presupun 
că vocea trebuia să fie diferită, aşa cum inteligenţii ochi greceşti 
erau, în acest caz, înlocuiţi de alţii, la fel de inteligenţi, însă de 
origine germanică. Cu o vârstă şi naționalitate neidentificabile, 
i-aş fi dat cam 55 de ani. Se simţea extrem de confortabil 
„atacându-mă” la fiecare două minute, punându-mi la încercare 
cunoştinţele, evaluându-mi răspunsurile, verificând informaţiile 
oferite. 

Cu o vastă experienţă în domeniul imobiliar şi un impresionant 
trecut în achiziţii, se distra de minune pe seama situaţiei. De 
aceea, după o oră de „interogatoriu”, m-am simțit mândru să 
primesc acordul lui pentru a discuta serios câteva proiecte. 
Poate a contat faptul că sunt un bun cunoscător al pieţei şi a 
ceea ce fac, poate faptul că răspundeam „atacurilor” lui 
privindu-l fix în ochi, la fel cum făcea şi el atunci când îmi 
punea întrebări. Pe parcursul lunilor următoare voi afla cât de 
serios consideră o investiţie în România. Cuvintele lui sunt cu 
siguranţă o „încununare” a succesului meu. 


Nimic din ce e bun, nu este uşor uitat... 


Era anul 1959. Familia mea făcea comerţ cu carne, deţinând cea 
mai mare afacere de profil din Nordul Greciei; trimiteau 
săptămânal la Atena mii de miei. Era în perioada de dinaintea 
Sărbătorilor de Paşte şi adunaseră peste 10.000 de miei pentru a 
fi trimişi la Atena. Tatăl meu avea doar 29 de ani. În drum spre 
Atena, toate camioanele (primitive la acea vreme) au încetat să 
funcționeze, unul câte unul. Telefoanele din satele greceşti erau 
atât de rare precum sunt acum în Deşertul Sahara; familia mea a 
fost informată cu întârziere şi a încercat rezolvarea problemei. 
Camioanele au ajuns la Atena târziu, cu doar câteva ore înainte 
de servirea mesei de Paşti. Dezastrul a fost total. Astăzi, am 
putea vorbi despre câteva milioane de euro, dar cu 50 de ani în 
urmă, aceste milioane reprezentau o mare parte din PIB-ul 
local. 


La acea vreme, în Grecia, banii lichizi erau o raritate, gradul de 
sărăcie fiind extrem de ridicat, mai cu seamă în afara Capitalei, 
unde se desfăşura afacerea noastră. Majoritatea înțelegerilor se 
făceau verbal, la fel se întâmpla şi în cazul înțelegerilor cu 
țăranii care aveau animale de vânzare. Astfel, în anul 1959, de 
Paşte, familia mea a avut de luat o decizie cu adevărat critică: 

ce ar trebui să facem? Să plătim ţăranii cu toate că am pierdut 
toți banii? Sau ar trebui să îi anunţăm că animalele lor nu au 
fost vândute, că am pierdut toţi banii şi că trebuie să aştepte un 
viitor mai bun? În cele din urmă, nu exista niciun document 
semnat cu nimeni, era doar cuvântul bunicului meu (şi el Ilias 
Papageorgiadis). Familia mea a hotărât să plătească tuturor ce li 
se cuvenea, până la ultimul bănuţ. Au luat un împrumut pe care 
l-au returnat după 29 de ani, în 1988 şi să nu mă întrebaţi de 
câte ori am plătit suma inițială! 


Un domn în vârstă a intrat în standul companiei mele pe care îl 
aveam la Cannes, întrebându-mă în greacă de unde sunt şi unde 
m-am născut. l-am spus că sunt originar din Katerini, după care 
m-a întrebat cum mă cheamă, deoarece aveam o înfăţişare 
familiară. După aceea m-a întrebat cum se numeau bunicul şi 
tatăl meu. Mi-a mai adresat câteva întrebări, însă avea ochii în 
lacrimi. L-am invitat să ia loc la o masă, să se liniştească puţin, 
fără să înţeleg care era problema. Apoi mi-a povestit: în 1959, 
cu banii cu care familia mea achitase animalele, şi-au cumpărat 
bilete şi au plecat în Germania. Astăzi, deţin o afacere mare şi 
prosperă în domeniul imobiliar. Ştiau că am fi putut refuza să 
plătim şi totuşi nu am făcut-o. Domnul în vârstă plângea şi mă 
impresionase şi pe mine. După 49 de ani, venerabilul domn îmi 
mulțumea pentru ajutorul dat de către bunicul şi tatăl meu 
familiei lui. Inutil să menţionez ca vom face afaceri împreună. 


De multe ori, oamenii zâmbesc sau se amuză când le spun că 
familia mea face afaceri din 1761 şi că avem etică şi principii 
bine înrădăcinate. Vă rog să îmi permiteţi să mă mândresc cu 
acest lucru şi să confirm încă o dată cât de importante sunt 
bunul nume şi tradiţia pe care le duci mai departe. Regret că nu 
sunt foarte modest. Sper că mă veţi ierta. 

„In afaceri nu este suficient să munceşti din greu, ai nevoie 
şi de mult noroc” 


Am fost extrem de încântat să cunosc un om de afaceri foarte 
interesant, născut în Republica Cehă, în perioada celui de-al 
Doilea Război Mondial, cetăţean londonez. „Tânărul meu 
prieten”, mi s-a adresat el mie, „în afaceri nu este suficient să 
munceşti din greu, ai nevoie şi de mult noroc” (în ceea ce mă 
priveşte, norocul nu este punctul meu forte; consider că 
avantajul meu vine din faptul că muncesc din greu)... Exemple 
de investiţii de succes, un mod fascinant de a aborda afacerile şi 
o pasiune pe care nu o întâlneşti cu uşurinţă la cineva de cel 
puţin 65 de ani. Cam aşa era interlocutorul meu. 


Un detaliu important: vineri, ultima zi de târg ... Acelaşi domn a 
trecut pe la standul meu doar pentru că vroia să verifice dacă am 
venit la muncă sau dacă nu cumva am renunţat în favoarea 
petrecerilor sau pur-şi-simplu pentru a pleca mai devreme. S-a 
bucurat foarte mult să mă găsească acolo. (Oricum, să plec eu 
mai devreme, imposibil!) 


Petrecerea oficială MIPIM: prea mulţi, prea înfometați, 
prea... Setilă 


În prima seară a târgului (în cazul nostru, marţi), există tradiţia 
petrecerii de deschidere, care se ţine la Hotelul Carlton, de pe 
Bulevardul Croisette. Ce s-a întâmplat în acest an a fost mai rău 
decât în 2007, majoritatea îmbătându-se foarte repede şi 
certându-se pe... mâncare. În concluzie, o atmosferă care nu a 
avut nimic în comun cu stilul. Echipa noastră a petrecut acolo 
doar câteva minute şi am observat că mulţi alţii au făcut la fel, 
părăsind Palatul foarte devreme. Nu înţeleg cum pot organiza 
un astfel de eveniment fără să asigure suficientă mâncare pentru 


250 


toată lumea ... Ca să nu îi menţionez pe portarii nesimțiți, care 
se comportau de parca ar fi păzit Porţile Paradisului... 


Noii mei prieteni din... Bahrain! 


Mi-am făcut noi prieteni la MIPIM, cum ar fi cei din... Bahrain. 
O echipă de profesionişti extrem de politicoşi. Grupul a venit 
acolo cu un proiect de amploare, având standul exact vis-a-vis 
de noi. Sincer, când vezi proiectul lor, orice ai prezenta este 
mult prea mic... (puteţi vedea despre ce este vorba accesând 
site-ul http://Awww.durratbahrain.com). Le-am promis că îi voi 
ajuta în legătura lor cu Grecia şi aş fi foarte încântat să aud că 
următorul proiect de amploare va fi acolo... 


Cannes: periculos pentru soţi şi iubiţi... 


Vă avertizez, Cannes este un loc foarte periculos pentru 
dumneavoastră, dacă decideţi să veniţi cu soţia sau prietena. 
Magazinele se află vis-avis de „Palais de Festivals”, iar ispita 
este foarte mare, mai ales dacă faceţi greşeala să le trimiteţi la o 
plimbare în timpul zilei, când toate sunt deschise. Aici sunt 
prezente toate brand-urile de renume, unul lângă celălalt, cu 
outlet-uri excelente şi cele mai bune colecţii la dispoziţia 
dumnealor. Aşa cum mi-au spus prietenii mei, anul acesta 
recordul cheltuielilor a fost atins din nou de ruşi, ale căror zeci 
de doamne se plimbau pe Bulevradul Croisette, împovărate de 
câte 5 - 10 sacoşe... 

25.05.2007 
Ilias Papageorgiadis: „România nu este destinaţia mea, 


ci destinul meu!” 


Sursa: „Curierul Naţional” 


Ilias Papageorgiadis, Managing Director MORE International 
Invest şi LoiaL, este doar unul dintre numeroşii oameni de 
afaceri greci care au văzut în România ceva mai mult decât o 
țară fostă comunistă, luptându-se să depăşească umbrele 
trecutului. 


Este unul dintre cei care au văzut potenţial, încă de la prima sa 
vizita aici, în ianuarie 2004. Acest fapt l-a determinat să-şi 
asume identitatea de expat, pentru prima oară în viaţa sa şi, 
după cum ne-a mărturisit că speră, pentru ultima dată. Cât 
priveşte prima sa impresie asupra ţării, ne-a mărtuirist că „a fost 
foarte bună, ningea şi am văzut străzile deschise, oameni care 
curăţau zăpada, tot oraşul era viu. În comparaţie cu ceea ce îmi 
spuneau oamenii, mi s-a părut chiar bine. În acel moment, ţara 
îmi părea în dezvoltare, iar schimbările atât de rapide încât 
progresele erau vizibile de la lună la lună”, relatează Ilias 
Papageorgiadis. Cât despre imaginea pe care i-au creat-o 
locuitorii acestei ţări, primul lucru pe care îl menţionează omul 
de afaceri sunt multiplele asemănări cu poporul grec. „Una 
dintre pasiunile mele este psihologia şi trebuie să spun că, până 
acum, am învăţat foarte multe şi n-am avut probleme cu 
oamenii de aici”, subliniază Papageorgiadis. 

Petrece 20 - 22 de zile în România, iar restul în Grecia 


În ceea ce priveşte ritmul său de viaţă, directorul MORE poate 
fi încadrat în categoria „expaţilor nomazi”, care nu s-au mutat 
în România cu întreaga familie şi care îţi petrec o bună parte din 
timp aici, iar restul în Grecia. Astfel, după cum precizează 
acesta, stă în România (în Bucureşti şi în alte oraşe) cam 20 - 22 
de zile pe lună şi 8 - 10 zile în ţara sa natală, la Atena, Tesalonic 
şi Katerini, unde s-a şi născut. „Nu mi-e dor de casă, pentru că 
aceasta este cea de-a doua casă pentru mine”, punctează omul 
de afaceri. Apoi adaugă: „Bineînţeles ca mi-ar plăcea să-i văd 
mai des pe toţi cei care-mi sunt dragi, dar prioritatea mea în 
acest moment este să reuşesc în planurile mele de afaceri şi să 
fiu o parte din ţara care mă găzduieşte. Dacă nu încerci să 
înţelegi locul în care eşti şi cum trăiesc oamenii, cum te poţi 
aştepta să înţelegi modul în care fac afaceri sau cumpără 
proprietăți şi fac alegeri în viaţă?”, se lansează Papagcorgiadis 
într-o interogaţie retorică. 


În legătură cu afacerile pe care le derulează în România, acesta 
subliniază: „Am creat un grup de companii, numit MORE 
Group of Companies. Găsim terenuri pentru clienţii noştri, îi 
ajutăm în faza de planificare, de obţinere a autorizaţiilor de 
construcţie, apoi vindem produsul final prin LoiaL. Această 
companie este o parte din planul nostru de afaceri, nu o entitate 
individuală.” Cât despre modul în care a luat naştere activitatea 
grupului, Papageorgiadis susține că „rezultatul cercetărilor pe 
care le-am făcut timp de 6 luni se potriveşte aproape perfect cu 
nevoile actuale ale românilor”. 

Mediul de afaceri nu este ideal, ci mai degrabă deschis 


Despre mediul de afaceri românesc, directorul LoiaL recunoaşte 
că „nu este unul ideal, însă, fără a intra în detalii, este totuşi 
deschis investitorilor. Acesta este motivul pentru care mii de 
companii pot desfăşura proiecte în aproape toate domeniile de 
activitate”. Cât despre mentalitatea business specifică româ- 
nilor, acesta subliniază că în afaceri, dar nu numai, „nu suntem 
toți la fel”. Astfel, „mulți au impresia că cineva trebuie să-i 
plătească, fie că muncesc sau nu. Mai puţini, care vor deveni în 
curând majoritatea, muncesc din greu, sunt serioşi şi orientaţi 
către afaceri”. „Încerc să evit să lucrez cu prima categorie, însă 
nu am absolut nicio problemă cu cea de-a doua.” 


Privitor la decizia de a se orienta către piaţa imobiliară 
românească şi nu spre orice alt domeniu, directorul LoiaL 
subliniază: „Acest domeniu era cel mai bun pentru cineva ca 
mine. Am ani de experienţă în afaceri, în special în imobiliare şi 
consultanță. În plus, cunosc povestea dezvoltării economice a 
unor ţări asemănătoare cu România. Celelalte domenii sunt şi 
ele interesante, însă eu m-am orientat către servicii şi nu către 
industrie sau comerţ, ambele necesitând investiţii uriaşe.” Cât 
despre modul în care a demarat afacerea în România, 
Papageorgiadis ne-a declarat: „Nu am în spate sprijinul unei 
mari companii, gata să investească milioane de euro. Aşa că am 
petrecut 6 luni aici, învățând afacerea şi piaţa conform 
standardelor româneşti; apoi am început să derulez tranzacții. 
Puțin câte puţin, compania a crescut; anul trecut am pus bazele 
unui grup de companii, beneficiind de potenţialul uriaş al pieţei 
imobiliare româneşti”. 


Cu un „potenţial uriaş”, piaţa imobiliară este în curs de 
maturizare 

În privinţa acestui „potenţial uriaş”, omul de afaceri este de 
părere că se menţine la un nivel ridicat, dar că oamenii „ar 
trebui” să înţeleagă că traversăm o perioadă care se îndreaptă 
către stabilitate şi maturitate (începând cu a doua jumătate a 
anului 2008). „Preţurile nu mai pot continua să crească la fel ca 
în trecut. Când ne referim la potenţial, ne putem aştepta la 
creşteri care să fie mai mari decât în alte ţări membre UE, însă 
nu cu mult. Piaţa rezidenţială are mulţi ani buni înainte, cea 
comercială nu va mai fi atât de fierbinte, iar cea industrială are 
deja preţuri care pot fi comparate cu cele din alte ţări UE”, 
consideră directorul LoiaL. „Pentru mine, cea mai subestimată 
zonă a pieţei imobiliare rămâne restul ţării, chiar şi proprietăţile 
agricole”, apreciază Papageorgiadis. Despre activitatea grupului 
de companii MORE în România, directorul acestuia detaliază: 
„Până acum, avem tranzacţii de aproximativ 250 milioane de 
euro şi clienţi din 19 ţări. Lucrăm cu mai mult de 20 de fonduri 
de investiţii. Avem acoperire în 10 oraşe ale României, fiind 
printre primii care am intrat în marile oraşe ale ţării (şi nu doar 
principalele 2, 3)”. Despre strategia de afaceri aplicată în ţara 
noastră, acesta ne-a declarat: „Intrăm în legătură cu clientul 
printr-o abordare diferită; nu-i propunem ceea ce vrem noi, ci 
ceea ce vrea el, ceea ce se potriveşte nevoilor, planurilor şi 
aşteptărilor lui”. 


„Imi place să stau în România, să creez, să fac afaceri” 


Venirea în România i-a schimbat total lista de priorităţi, după 
cum el însuți mărturiseşte. Pentru Ilias Papageorgiadis, o zi 
„normală” se desfăşoară cam aşa: „Muncă! Muncă! Muncă! Din 
când în când, un prânz de afaceri. Întâlniri! Întâlniri! Întâlniri!”. 
Despre ritmul alert în care se desfăşoară viaţa de zi cu zi, omul 
de afaceri ne-a declarat: „Sunt aici pentru a munci, iar modul în 
care am ales să-i servesc pe clienţi este cu adevărat productiv, 

dar este şi foarte greu de menţinut”. Pentru cât timp va mai 
rămâne în ţara noastră? O întrebare deschisă, deocamdată. 
„Intenţionez să stau în România până în 2015, însă, strict pe 
această temă, nu ar trebui să aveţi încredere în mine. În 2004, 
când am venit, am spus ca voi pleca in 2007”, explică directorul 
LoiaL. „Îmi place să stau în România, să creez, să fac afaceri, 
să-mi extind orizonturile. La urma urmei, aşa cum spun în toate 
conferințele... România nu este destinaţia, ci destinul meu”, 
conchide Papageorgiadis. 

02.12.2008 


Pariind pe România 
Sursa: Ziarul „Adevărul” 


Ilias Papageorgiadis, directorul executiv al agenției imobiliare 
MORE International Invest, are toate motivele să se mân- 
drească. În timp ce efectele crizei financiare internaţionale sunt 
aparent în creştere, rezultatele muncii lui rămân pozitive. În 
acest articol, Papageorgiadis afirmă: 


- Niciunul dintre sutele de clienți cu care am colaborat nu a 
pierdut un singur euro din investițiile lui şi pot vinde în 
continuare cu profit. 


La origine, grec nativ din Katerini, a spus că el a ales să-și 
înceapă afacerea în România datorită concentrării mari a popu- 
laţiei ţării și a unui excelent potenţial de dezvoltare. Compania 
sa de brokeraj în imobiliare și consultanță oferă servicii în 
domenii precum cel rezidenţial, comercial şi de achiziții şi are 
sucursale în Bucureşti şi în alte 15 mari oraşe precum Arad, 
Bacău, Baia Mare, Brăila, Braşov, Cluj-Napoca, Constanţa, 
Craiova, laşi, Galaţi, Oradea, Piteşti, Ploieşti, Sibiu şi Timi- 
şoara. 


- Putem coresponda cu clienţi din marile oraşe sau din oraşe de 
mărime medie. De la Constanţa până la Arad, de la Craiova şi 
până la Brăila, noi suntem peste tot, oriunde se găseşte o pro- 
prietate de portofoliu şi o bună cunoaştere a pieţei locale, afirmă 
Papageorgiadis. 


Conform procedurilor companiei, proprietățile selectate sunt 
verificate, scanate şi studiate de către arhitecții şi avocații 


257 


firmei, care oferă o evaluare tehnică şi pur juridică şi estimează 
garanția unui posibil viitor proiect. Ulterior, compania MORE 
prezintă proprietățile selectate celor mai potriviţi clienți. 


- Nu suntem cei mai mari, nu suntem cei mai buni, nici nu 
suntem cei mai inteligenţi. Dar, în cele mai multe cazuri, reuşim 
să fim cei mai eficienţi. lar în această perioadă de criză, efici- 
enţa, onestitatea, buna-cunoaştere a pieţii și un fundal foarte 
bun de tranzacţii este ceea ce garantează clientului o afacere 
bună, afirmă Papageorgiadis despre business-ul companiei sale. 


Discutând despre dificultățile pe care le-a întâmpinat pe piața 
românească, directorul general de la MORE Group mai afirmă: 


- Nu ne-a fost ușor să transmitem corect mesajul și principiile 
noastre pe o piaţă care se dezvolta prea rapid şi care nu a avut 
când și cum să controleze acest progres. Au fost multe cazuri în 
care noi discutam despre valori și măsuri prin care să ne pro- 
tejăm clienţii, în timp ce altora nici nu le păsa de astfel de 
probleme, nu făceau altceva decât să îşi încheie cât mai repede 
tranzacțiile. 


Despre ce așteptări are Ilias Papageorgiadis, acesta susține: 
- Pe o piaţă care trece rapid către o nouă eră, ne dorim să vedem 
o îmbunătăţire în ceea ce priveşte atitudinea și modul de 


abordare, seriozitate şi profesionalism la cel mai înalt nivel. 


Papageorgiadis susţine de asemenea că infrastructura slabă este 
cea care a afectat dezvoltarea proiectelor imobiliare. 


- Se fac niște lucrări de infrastructură în partea de nord a 
oraşului, dar şi acele proiecte avansează foarte încet. Ar trebui 

să vedem din ce în ce mai multe proiecte mari, altfel nu vom 
avea o dezvoltare a pieţei în viitorul apropiat. Dacă ne gândim 
că de la Otopeni până în centrul Bucureştiului sunt necesare 
două ore de condus, nu este uşor pentru nimeni să aleagă să se 
mute în Corbeanca, de exemplu, în cazul în care are serviciul în 
oraş. 


Cât despre efectele negative pe care criza financiară le-ar putea 
avea pe piața locală de imobiliare, acesta afirmă: 


- Mulţi dintre contractori au primit aconturi pentru apartamente 
care urmau să fie finalizate abia peste un an sau doi. Din cauza 
acestei crize, mai mult de jumătate din ei vor întâmpina difi- 
cultăți când vor trebui să finanţeze încheierea proiectelor. Dacă 
nu vor exista schimbări până atunci, situaţia va deveni foarte 
dificilă. Prin urmare, contractorii vor trebui să găsească metode 
proprii de finanțare, dar mulţi dintre aceștia vor trebui să se 
aştepte la profituri mult mai mici decât cele la care s-ar fi 
așteptat. 


MORE Group este implicat, printre altele, în două proiecte 
majore: unul dintre clienţii noştri caută un teren în centrul sau 
nordul Bucureştiului, plănuind să construiască o clădire de 
birouri clasa A, pe o zonă de 10.000 - 20.000 metri pătraţi; un 
alt client intenţionează să construiască o clinică pe o suprafață 
de 15.000 - 20.000 de metri pătraţi. Se gândeşte, de asemenea, 
că ar putea să folosească o clădire deja existentă şi să o 
renoveze, spune Papageorgiadis. 


Compania intenționează să-şi continue acţiunile de achiziționare 
de terenuri, mai ales pentru că anul viitor pare să prezinte 
condiții dificile. Vorbind despre rezultatele companiei, Ilias 
Papageorgiadis a specificat că veniturile rezultate în urma 

achizițiilor şi a tranzacţiilor directe cu clienţii (off marker) au 
fost evaluate la 90% din totalul câștigurilor companiei, situație 
pe care directorul firmei MORE International o doreşte şi 
pentru anul viitor... 


Pentru că am abordat subiectul preţurilor terenurilor din 
România, dl. Papageorgiadis susține că zrend-ul este unul 
negativ. 


- Preţurile trec printr-o călătorie în timp. Cred că în ziua de 
astăzi au atins acelaşi nivel înregistrat în vara anului 2007, dar 
foarte curând, în 2009, vom vedea foarte multe dintre 
segmentele pieţei de imobiliare ajungând chiar la prețurile din 
2006. Foarte puţine vor fi proprietăţile care vor avea o valoare 
mai mare în anul următor, nu mai mult de cinci la sută dintre 
acestea, în timp ce proprietarii care vor să-și vândă terenul ar 
putea face acest lucru la preţurile din 2004 - 2005. 


În plus, Papageorgiadis estimează că prețurile apartamentelor 
din clădirile vechi vor avea un declin de până la de două ori în 
anul următor, în timp ce proprietăţile de teren din București vor 
avea o cădere de la 10 până la 40%, în funcție de locaţia în care 
se află. 


- Vă rog să ţineţi cont de faptul că întotdeauna vor exista și 
excepții care să confirme regula. Există, de asemenea, și sce- 
nariul optimist (mai puţin probabil) care prezice o revenire a 
pieţei în a doua jumătate a lui 2009. Eu nu văd cum s-ar 
întâmpla acest lucru, dar dacă aceasta s-ar întâmpla totuși, 
atunci declinul va fi mai puţin dramatic. 


Papageorgiadis a fondat firma din România în anul 2004, dar 
perspicacitatea afacerilor lui se bazează pe o bogată experiență. 


260 


Încă de la vârsta de 12 ani s-a implicat în afacerile familiei. Mai 
târziu, l-a atras jurnalismul şi chiar a lucrat pentru o perioadă ca 
reporter, la vârsta de cincisprezece ani și jumătate. La 
optsprezece ani și-a înființat propria afacere, lansând ceea ce 
descrie ca fiind prima „revistă de presă” gratuită din Grecia. Un 
an mai târziu, a înfiinţat o companie de publicitate, marketing şi 
PR, implicându-se, de asemenea, în a oferi servicii de 
consultanță politicienilor din Grecia, fiind manager de 
campanie în sute de campanii de succes. În urmă cu zece ani, 
Papageorgiadis a avut propria emisiune la un post de televiziune 
local şi împreună cu fratele său, Grigoris, a fondat un ziar local 
săptămânal. A intrat în sectorul de imobiliare în 2002. Deza- 
măgit de situaţia din Grecia, în 2003 a călătorit în Balcani. S-a 
hotărât să îşi înceapă o afacere în România în anul 2004. I-au 
trebuit șase luni să înveţe bazele pieţei și, în luna septembrie a 
aceluiași an, a început să facă tranzacţii. Între timp, se bucură de 
experienţele pe care le are în România, în ciuda diferenţelor 
culturale. 


- Unul dintre hobby-urile mele este psihologia de masă, aşa se 
face că am putut să învăţ multe lucruri despre cultura locală. 
Mai mult decât atât, ţineţi cont şi de faptul că grecii şi românii 
au multe similitudini culturale. Așadar, sunt dedicat total 
afacerii mele de aici, care reprezintă o prioritate, dar nu numai 
pentru că aceasta este meseria mea, ci pentru că eu cred, cu 
convingere, în viitorul acestei ţări şi în potenţialul pe care ea îl 
oferă. De aceea, țin să menţionez, mereu, că România nu este 
destinația mea, este destinul meu! 


261 


Preferinţele lui Ilias 


Oraşe: Paris şi Barcelona 

Ţări: Italia 

Mâncare: grecească, mediteraneană, cretană 
Restaurante în București: La Mandragora 

Filme: „Heat” cu Robert de Niro şi Al Pacino 

Scriitori: Steven Presfield 

Conduce un: Volkswagen Touareg 

Ultima carte citită: „The Age of Turbulence”, de Alan 
Greenspan 

Hobby-uri: călătorii, dans, filme, psihologie (în special 
psihologia maselor), colecţionarea cănilor de cafea, lectură 
Personalităţi pe care le admiră: Alexandru cel Mare 
Muzică: orice, mai puţin hard rock şi heavy metal 
Compozitori / artiști: Frank Sinatra 

Sporturi / echipe preferate: basket / LA Lakers, fotbal / 
Olympiakos 

Băuturi: apă minerală şi suc de fructe 

Zodie: Leu 

Ultima vacanță: august 2008, Grecia, Insulele Mykonos 
Gadget: telefonul mobil 

Data şi locul nașterii: 3 august 1975, Katerini 

F PRIN LABIRINTUL IMOBILIARELOR... 
-PRINCA 


- Asociaţia Idei pentru Viitor înființata prin 

hotărârea Judecătoriei Ploieşti la 05.02.2004, are 

ca scop principal promovarea tinerilor in viata eco- 

nomica si sociala. 

Printre obiectivele sale se află derularea de 

activități de training, simpozioane, pregătirea si 

„ trainingul tinerilor jurnalişti, sprijinirea tinerilor 

artişti, a tinerilor întreprinzători particulari si încura- 

` jarea relaţiilor acestora cu tinerii străini, acțiuni de 

_protejare a mediului, acţiuni destinate promovării 

„tinerilor în viața economică şi socială, toate 

“implicând în mod evident o puternica componentă 
'de-promevare-şi utilizare a noilor tehnologii ITC. 

Cele mai importante acțiuni ale asociaţiei, până 
„> la acest moment algipat „Imagine! Romania” 
derulat in Decembrie 2008, „Eu in EU”, desfăşurat 
À ia noiembrie 2007 şi „Sărbătoarea porţilor 
-~ deschise”, derulat in decembrie 2006. 

In perioada 2009 — 2011 vom derula proiectele 
Tineri Antreprenori in Scoala — TASK” si „O sansa 
„ -~ in educatie pentru prescolari si elevi cu dizabilitati” 
tăciiigatete prin Fondul Social European. 

